
Introducere 


Alegerile din decembrie 1937 au marcat nu numai „fali- 
mentul“ partidelor politice „tradiţionale“, ci şi ascensiunea 
„forţelor extremiste“. Profitând de ocazie, Carol al II-lea a in- 
staurat în februarie 1938 un regim autoritar, prin care a inter- 
zis prin lege orice activitate politică în afara celei oficiale de 
stat. 

Liderii Mişcării legionare au fost arestaţi la scurt timp 
după lovitura de stat, însă organizaţia s-a mobilizat prin elita 
secundară şi teritorială, care a ales să răspundă cu. violenţă la 
acţiunile guvernului. Astfel că noua generaţie a Mişcării legio- 
nare a fost „împinsă“ la conducerea formaţiunii în condiţii ex- 
cepționale, fără să parcurgă anumiţi „paşi politici“, aşa cum 
făcuse echipa lui Corneliu Codreanu (respectivul grup pornise 
şi el de la zero în 1927, iar peste zece ani mişcarea avea un ca- 
pital politic semnificativ). 

Scopul acestei lucrări este de a analiza modalităţile prin 
care noua conducere a găsit resurse de a se menţine în viața 
publică în afara cadrului legislativ şi în ce măsură s-a păstrat 
caracteristica de mişcare naționalistă extremistă a organizaţiei. 
Paralel cu supraviețuirea instituțională, s-a produs şi o luptă 
pentru legitimitate în poziţiile de conducere. Astfel, se vor stu- 
dia şi mecanismele schimbului de generație. 

Tema este relativ neacoperită în istoriografie, în primul 
rând datorită lipsei fondului documentar până în anii 1990. În- 
trucât Mişcarea legionară a adoptat, după mai 1938, (arestarea 
lui Corneliu Codreanu şi a principalilor colaboratori) o linie 
radicală de tip terorist, supravegherea organizaţiei a fost rea- 
lizată de către Direcţia Siguranţei Statului, instituţie a cărei ar- 
hivă a fost preluată de Securitate după instaurarea regimului 


comunist. Puţini cercetători români care au avut acces la res- 
pectivele documente au scris conform „„linici“ oficiale. Lucră- 
rile memorialistice care fac referire la subiect, apărute în afara 
României începând cu anii '50, sunt puţin obiective, deoarece 
autorii acestora au dorit să se disocieze de caracterul extremist 
pe care Mişcarea legionară l-a adoptat în acea perioadă. 

În general, analiza mecanismelor schimbului de generație 
a fost făcută pe baza unor lucrări memorialistice sau a unor in- 
terviuri luate participanţilor la evenimente. Metodologic, res- 
pectivele surse sunt semnificative, dar obiectivitatea lor a fost 
influențată radical de problema „răspunderilor“ asupra modu- 
lui de acţiune al organizaţiei după mai 1938. Datorită liniei ex- 
tremiste de acțiune, în noiembrie 1938 şi în septembrie 1939, 
majoritatea elitei legionare a fost executată în închisori ca ur- 
mare a unor represalii, astfel că ulterior doar anumiţi lideri au 
fost făcuţi răspunzători. 


Schimbul de generație s-a făcut în conformitate cu norme- 
le interne ale Mişcării legionare. Radicalismul nu a fost pro- 
movat pentru întâia oară de lideri extremişti cum ar fi Horia 
Sima, fiind atestat din prima etapă a mişcării studenţeşti con- 
dusă de Corneliu Codreanu. Competiţia pentru putere după 
moartea „Căpitanului“ s-a dat în conformitate cu instrucțiunile 
liderului fondator, prin reacţie violentă la represiunea statului, 
iar persoana care a reuşit cel mai bine să readucă Mişcarea le- 
gionară în centrul atenţiei s-a autoconsacrat în fruntea organi- 
zației. Instrucţiunile din Cărticica şefului de cuib scrisă de 
Corneliu Codreanu indicau că şeful Mişcării legionare trebuia 
să fie o persoană recunoscută de toți legionarii (pentru a nu fi 
probleme de subordonare) şi nu cineva cu avantaje politice. În 
vara anului 1940, Horia Sima era recunoscut ca şef de aproxi- 
mativ toate cuiburile, însă politic era contestat de alți membrii 
vechi ai organizaţiei sau de cei care deținuseră anterior anului 
1938 funcţii mai importante decât el. 

În consecință, considerăm că lupta pentru putere în Miş- 


carea legionară nu a cunoscut „faze“ spectaculoase, fiind con- 
formă cu ideologia pe care şi-o însuşeau legionarii încă de la 
primirea în cuiburi. 

Schimbul de generaţie a adus şi radicalizarea organizației. 
Astfel că, după 1938 în Mişcarea legionară au intrat persoane 
„îndrăzneţe“, singurele dispuse să înfrunte autoritățile. Latura 
extremistă a devenit predominantă în faţa celei politice. Nu 
doar Horia Sima a fost adeptul întrebuinţării elementelor radi- 
cale în menţinerea legăturilor cu teritoriul, primele instrucțiuni 
în acest sens fiind date de liderii Corpului „Moţa-Marin“, 
structură înființată de Corneliu Codreanu în 1937 pentru a imi- 
ta organizațiile paramilitare din Italia şi Germania. 

Devierea de la latura predominant politică spre cea predo- 
minant radicală a determinat derutarea legionarilor, unii dintre 
aceştia nemaifiind dispuşi să respecte instrucțiunile lui Corne- 
liu Codreanu privind subordonarea faţă de un şef unic. Astfel, 
încă din prima jumătate a anului 1940 vor apărea disensiuni 
vizibile, care au eliminat mitul unicității punctelor de vedere în 
Mişcarea legionară din „perioada Căpitanului“. Deoarece aces- 
ta murise, nu mai existau resurse de aplanare a neînțelegerilor, 
iar grupurile de putere legionare au interpretat instrucțiunile 
lui Codreanu în funcție de propriile interese. 


Acoperirea bibliografică asupra subiectului este relativ să- 
racă. Prima carte în care au fost tratate unele aspecte ale peri- 
oadei a apărut la puțin timp după prăbuşirea statului național- 
legionar, ca reacţie la eşecul colaborării dintre generalul Ion 
Antonescu şi Mişcarea legionară. Analiza editată de guvernul 
Antonescu sub titlul Pe marginea prăpastiei. 21-23 ianuarie 
1941', plasează responsabilitățile asupra eşecului colaborării 
respective exclusiv pe seama legionarilor, dar sc fac şi unele 
remarci despre perioada anterioară datei de 14 septembrie 


! Pe marginea prăpastiei. 21-23 ianuarie 1941, vol. 1, Bucu- 
reşti, Monitorul Oficial şi Imprimeria Statului, 1942, 270 p. 


1940 (formarea „statului național-legionar“). Astfel că, gene- 
ralului Ion Antonescu este considerat în mod fals exponentul 
oficial al Mişcării legionare în conducerea statului, în urma u- 
nei discuţii pe care ar fi avut-o în 1936 cu „Căpitanul“ Corne- 
liu Codreanu, în care acesta ar afirmat: „La putere vreau să 
veniți dumneavoastră (generalul Ion Antonescu, n.n.)! La adă- 
postul dumneavoastră doresc să-mi organizez partidul, şi abia 
după aceea voiu conduce treburile statului“ (p. 30). În lucrare 
nu se amintesc tratativele dintre Horia Sima şi generalul Ion 
Antonescu din vara anului 1940, iar acesta din urmă este pre- 
zentat ca singura personalitate care ar fi dus politică opozantă 
faţă de Carol al II-lea după cedarea Basarabici. Legitimarea 
generalului Ion Antonescu ca unicul îndreptăţit să preia pute- 
rea după abdicarea regelui se face, în respectiva lucrare, prin- 
tr-un articol al lui Ion Zelea-Codreanu din publicaţia Porunca 
Vremii, pe care Horia Sima nu l-ar fi luat în seamă, declanșând 
un curent de denigrare a „Conducătorului statului“ (p. 9). În 
realitate, Horia Sima l-a acceptat iniţial pe generalul Ion Anto- 
nescu în funcția de prim-ministru, după ce aflase de la Legația 
germană din Bucureşti că nu ar fi fost sprijinit atâta timp cât 
mişcarea naționalistă era dezbinată. 

În exil, participanți la evenimentele din 1938-1940 au în- 
ceput relativ repede polemica responsabilităților. Dezbaterea 
s-a declanşat în 1951, când la Buenos Aires a apărut lucrarea 
preotului Ştefan Palaghiţă intitulată Garda de Fier spre reîn- 
vierea României”. La începutul anilor 1990 a fost tipărită şi în 
România”, întreținând o anumită viziune despre evenimentele 
din perioada 1938-1940. Ştefan Palaghiţă a fost primul publi- 
cist care a împărţit Mişcarea legionară în două segmente — 
„codrenist“ (linia politică a lui Corneliu Codreanu) şi „simist“ 


? Palaghiţă, Ştefan, Garda de Fier spre reînvierea României, 
Buenos Aires, Editura Autorului, 1951, 384 p. 

3 Palaghiţă, Ştefan, Garda de Fier spre reînvierea României, 
Bucureşti, Editura Roza Vânturilor, 1993, 366 p. 

(adept al liniei radicale promovate de Horia Sima). Sima a fost 
acuzat pentru toate evenimentele negative ulterioare arestării 
lui Corneliu Codreanu din mai 1938, în timp ce restul liderilor, 
în frunte cu Constantin Papanace, ar fi căutat să oprească „a- 
vântul radical“. Tot în această lucrare apare ideea că Horia Si- 
ma a acţionat la comanda serviciilor secrete încă din anul 1928, 
deoarece colabora cu Mihail Moruzov, directorul Serviciului 
Special de Informaţii. În opinia autorului, Horia Sima fusese 
implicat şi în tentativa de răsturnare lui Corneliu Codreanu din 
fruntea Mişcării legionare întreprinsă de Mihail Stelescu, tot 
la comanda autorităților, dar prin filiera Palatului. Ştefan Pala- 
ghiță l-a acuzat pe Horia Sima în respectiva lucrare că a avut 
un plan de preluare a puterii în 1938, contribuind la prinderea 
de către autorităţi a liderilor clandestini: Ion Belgea, Ion Anto- 
niu, lordache Nicoară, Constantin Papanace, Alexandru Canta- 
cuzino etc., sau chiar ar fi cerut lui Mihail Moruzov asasinarea 
altora: Corneliu Codreanu, Vasile Cristescu, Nicoleta Nicoles- 
cu ş.a. Multe din afirmaţiile expuse aici vor fi preluate de alte 
lucrări, fără a se verifica suportul documentar. 

În România, prima lucrare de sinteză despre Mişcarea le- 
gionară a fost publicată în 1971“, fiind scrisă de doi istorici 
oficiali ai Partidului Comunist Român, Mihai Fătu şi Ion Spă- 
lățelu. Intenţiile neobicctive ale autorilor au fost evidente încă 
din formularea titlului: Garda de Fier. Organizaţie teroristă 
de tip fascist. Cu toate că cei doi aveau acces la arhivele Direc- 
țici Siguranţei Statului, au întreprins puţine eforturi în edifi- 
carea unor „legende“ despre Mişcarea legionară. Pentru peri- 
oada studiată în lucrarea de faţă s-au reluat unele stereotipuri 
consacrate de Ştefan Palaghiţă, mai ales pentru a-l denigra pe 
Horia Sima. Însă nici persoanele celorlalţi lideri nu au fost 
„disculpate“. Cei doi istorici clasifică Mişcarea legionară drept 


= a. = 


„teroristă“ încă de la fondare, caracter care ar fi fost desăvârşit 


4 Fătu, Mihai, Spălățelu, Ion, Garda de Fier. Organizaţie tero- 
ristă de tip fascist, Bucureşti, Editura Politică, 1971, 430 p. 


de acțiunea lui Horia Sima. În viziunea lor, legionarii au fost 
în permanenţă sprijiniți politic şi finanțaţi de germani, iar pen- 
tru a-şi întări demonstraţia elaborează afirmaţii care nu au fost 
dovedite nici până astăzi: Adolf Hitler i-a cerut lui Carol al 
II-lea să-i aducă pe legionari la guvernare în noiembrie 1938 şi 
de accea a fost asasinat Corneliu Codreanu (p. 242); legionarii 
refugiaţi în Germania în iarna 1938/1939 au avut la dispoziţie 
paşapoarte germane (p. 248); acordul economic româno-ger- 
man din martie 1939 a fost semnat la presiunile legionarilor de 
la Berlin (p. 249); asasinii lui Armand Călinescu au fost pregă- 
titi de Gestapo şi au plecat de la Berlin sub conducerea lui 
Horia Sima, iar în drum s-au oprit la Szeged — „centrul tero- 
rismului hortist“ (p. 254-255) etc. Acuzaţiile lui Ştefan Pala- 
ghiță de colaborare a lui Horia Sima cu Serviciul Special de 
Informaţii au fost întărite de cei doi cu remarci noi: acesta a 
organizat lovitura de stat din decembrie 1938 pentru a masca 
implicarea lui în moartea lui Corneliu Codreanu (p. 242); a 
fost preferatul regelui în faţa lui Vasile Noveanu la conducerea 
Mişcării legionare (vara anului 1940) deoarece era colaborator 
al lui Mihail Moruzov (p. 258) etc. 

Cele mai importante lucrări despre Mişcarea legionară au 
apărut în anii 1980, sub semnătura spaniolului Francisco Veiga 
şi germanului Armin Heinen, traduse în anii 1990 şi în Româ- 
nia. Franciso Veiga şi-a scris lucrarea fără a face documentare 
în România, folosind publicaţiile existente în bibliotecile din 
Europa Occidentală şi unele surse arhivistice de acolo. Cartea 
este importantă din punctul de vedere al analizezi Mişcării le- 
gionare în contextul european, însă pentru perioada 1938-1940 
s-au făcut puţine observaţii, datorate lipsei informaţiei. 


* Heinen, Armin, Legiunea Arhanghelul Mihail. Mişcare socia- 
lă şi organizație politică. O contribuţie la problema fascismului in- 
ternațional, Bucureşti, Editura Humanitas, 1999, 552 p.; Veiga, 
Francisco, Istoria Gărzii de Fier (1919-1941). Mistica ultranaţio- 
nalismului, Bucureşti, Editura Humanitas, 1995, 384 p. 

Armin Heinen a studiat în România pentru lucrarea sa, a- 
vând acces în special la presă şi fondurile arhivistice ale Bi- 
bliotecii Academiei Române. Arhiva Direcţiei Siguranţei Sta- 
tului nu i-a fost pusă la dispoziţie, însă a avut prilejul să ia 
interviuri unor legionari participanţi la evenimente. Perioada 
analizată în lucrarea de față nu a fost atinsă în detaliu, autorul 
invocând lipsa de informaţie. În general a dispus de surse me- 
morialistice, dar şi de arhivele germane referitoare la relaţia le- 
gionarilor cu cercurile Reichului. Armin Heinen este cel care a 
studiat cel mai atent relația politico-financiară dintre Germania 
nazistă şi legionari, demonstrând, în baza documentelor de ar- 
hivă, că nu au existat legături semnificative în acest sens. Din- 
tre istoricii Mişcării legionare, Heinen a surprins cel mai o- 
biectiv şi în detaliu evenimentele din perioada 1938-1940 
(p. 398-414), iar mare parte din presupunerile sale au fost con- 
firmate de documentarea arhivistică întreprinsă de noi. 

În anii 1990, studiile privind Mişcarea legionară au bene- 
ficiat de libertate publicistică şi în România, iar majoritatea ar- 
hivelor au fost puse la dispoziţia cercetătorilor. De asemenea, 
foştii legionari s-au reorganizat instituţional în ONG-uri sau 
fundaţii şi au editat numeroase lucrări despre organizaţie, însă 
puţine cu referire la perioada 1938-1940. În general, s-au per- 
petuat puncte de vedre partizane, „codreniste“ sau „simiste“, 
care au afectat într-o şi mai mare măsură obiectivitatea. Dintre 
lucrările de specialitate, cel mai important ajutor ne-a furnizat 
cartea lui Dragoş Zamfirescu, Legiunea Arhanghelul Mihail. 
De la mit la realitate”. Cercetarea arhivistică este bine făcută, 
autorul neemițând presupuneri evenimenţiale fără acoperire 
documentară, însă analiza mecanismelor schimbului de gene- 
rație este lacunară, în general fiind preluate unele teorii privind 
planul „diabolic“ al lui Horia Sima pentru acapararea puterii. 


é Zamfirescu, Dragoş, Legiunea Arhanghelul Mihail. De la mit 
la realitate, Bucureşti, Editura Enciclopedică, 1997, 456 p. 

Pe parcursul lucrării am folosit unii termeni speciali, a 
căror semnificație diferă de înțelesul-standard. Astfel, organi- 
zaţia naționalistă extremistă fondată de Corneliu Codreanu în 
1927 va apare sub denumirea unică de Mișcarea legionară, 
indiferent de faza la care se va face referire. În primii ani, or- 
ganizaţia s-a numit Legiunea Arhanghelul Mihail, după nume- 
le acordat de membrii fondatori la 24 iulie 1927. Treptat însă, 
formațiunea şi-a extins cuiburile în mai multe judeţe și s-a ali- 
niat curentului de mişcare al organizaţiilor de dreapta ce au a- 
părut în Europa Centrală şi de Est (asemenca „Mişcării crucii 
cu săgeți“ din Ungaria). În 1929, Corneliu Codreanu a încercat 
să înființeze o organizație paramilitară antisemită, „Garda de 
Fier“, în care a fost integrată şi Mişcarea legionară. Apelul lui 
nu a fost urmat şi de alţi tineri naționaliști şi astfel „Garda de 
Fier“ s-a identificat cu Legiunea Arhanghelul Mihail. În gene- 
ral, acest termen a fost folosit pentru a surprinde componenta 
radicală a organizaţiei. Datorită unor violențe antisemite, în 
anul 1930 guvernul a desființat „Garda de Fier“, dar şi Legiu- 
nea Arhanghelul Mihail (care practic nu existau instituțional). 
La alegerile din 1931 şi 1932 naționaliștii extremişti au partici- 
pat sub denumirea „Gruparea Comeliu Zelea-Codreanu“, iar în 
1933, anterior asasinării lui I.G. Duca, a fost reînnoită decizia 
justiției de desființare a „Gărzii de Fier“. După expirarea in- 
terdicţiei de funcţionare ulterioară asasinării lui Duca, la 10 
decembrie 1934 naţionaliştii extremiști au fondat prima lor 
formaţiune politică, Partidul „Totul pentru Țară“ (care a func- 
ționat până la auto-desființarea din februarie 1938). Peste toate 
aceste transformări, ideologia extremistă a tinerilor naționaliști 
nu a dispărut şi s-a consolidat în jurul ideii de Mişcare 
legionară. Astfel că, pentru a evita confuzii terminologice, 
vom utiliza o singură denumire pentru perioada 1927-1940, res- 
pectiv Mişcarea legionară. 

De asemenea, sintagma naționalism şi derivatele acesteia 
nu au însemnătatea tradițională, formulată în perioada de naş- 
tere a naționalităților (conform căreia termenul „pune accentul 

pe importanța naţiunilor în explicarea proceselor istorice şi a- 
naliza vieții politice contemporane şi promovează ideca după 
care «caracterul național» este un factor de căpetenie în di- 
ferențierea oamenilor”). În anii 1930, mai ales, s-au produs 
transformări ale conceptului: „ca principiu de acțiune politică, 
el importă concepția despre «bun» sau «rău» care se măsoară 
în eficacitatea socio-politică. Astfel că, naționalismul a fost ma- 
sacrat de ideologiile extremiste sau de altele bazate pe meta- 
fora solidarității sociale“$. În lucrarea de faţă, prin utilizarea 
termenului naționalist-extremist şi derivatele acestuia, vom sur- 
prinde curente sau personalități politice de extremă dreapta, 
despre care în unele lucrări se folosesc sintagmele fascist/nazist, 
sau derivate ale acestora. 

Termenului prigoană, deşi nu are implicaţii religioase, îşi 
are originea în istoria Bisericii. Legionarii au utilizat sintagma 
pentru a semnifica statutul lor în perioadele de ilegalitate şi 
represiune a autorităților statului, fiind preluată pe parcursul 
lucrării pentru a reda limbajul epocii. Conform poziţiei Bisericii, 
prin prigoană se înțelege „provocarea suferinței sau discon- 
fortul temporar provocat de o moarte probabilă, faţă de indi- 
vizi care militează pentru credințe religioase sau care adoptă 
practici propagandistice religioase”. 

Utilizarea termenului terorism şi derivatele acestuia s-a fă- 
cut în conformitate cu normele epocii, elaborate de Societatea 
Naţiunilor. Astfel că, la Conferinţa Societăţii Naţiunilor de la 


7 Enciclopedia Blackwell a gândirii politice, coord. David 
Miller, Vocea „Naţionalism'“, Bucureşti, Editura Humanitas, 2000, 
p. $24-528. 

ë Dictionaire des questions politiques. 60 enjeux de la France 
contemporaine, coord. Nelly Haudegand şi Pierre Lefebure, Vocea 
„Naţionalism“, Paris, Les Editions de I'Atelier/Editions Ouvrières, 
p. 153-156. 

” Dictionary of the Apostolic Church, vol. II, coord. James Has- 
tings, Vocea „Prigoană“, Edinburgh, T.&T. Clark, 1926, p. 168-169. 

Paris din 1931 s-a stabilit că „oricine, în scopul terorizării po- 
pulaţiei, foloseşte împotriva persoanelor şi proprietăților bom- 
be, mine, incendii sau mijloace explozive, sau cine întrerupe 
sau încearcă să întrerupă un mijloc, sau cine întrerupe sau în- 
cearcă să întrerupă un serviciu public sau de utilitate publică 
va fi pedepsit’. 

Ca şi termenul „prigoană“, noțiunea de exil va fi utilizată 
mai degrabă în vederea surprinderii limbajului epocii decât din 
cauza realităților evenimenţiale. Conform unor definiţii, prin 
exil se înţelege „mutarea unei naţiunii din propria țară sau a 
componentei sale intelectuale, pentru o perioadă lungă de timp 
sau pentru întreaga viaţă. Expulzarea poate fi forțată de un act 
violent al guvernului sau de o mutare voluntară a cetăţeanului, 
uneori pentru a scăpa de opresiuni“!!. Legionarii s-au încadrat 
într-o oarecare măsură în această definiție, dar represiunile au 
fost rezultatul organizării unor acte de violență de natură tero- 
ristă, şi nu numai al activităţilor politice interzise de legislaţia 
nedemocratică a lui Carol al II-lea. 


10 Arădăvoaice, Gheorghe, Naghi, Daniel, Niţă, Dan, Sfârşitul 
terorismului, Bucureşti, Editura Antet, 2002, p. 46. 

"1 The Columbia Encyclopedia, Vocea „Exil“, 2003, 
<www.bartleby.com/65/ex/exile.html> (1 iunie 2004). 

Capitolul 1 
Criza internă 


Încă de la înființarea Mişcării legionare, chestiunea autori- 
tății nu a reprezentat o problemă. Fondatorul spiritual, Corne- 
liu Codreanu, a fost lider incontestabil, chiar dacă partidul gru- 
pării („Totul pentru Țară“) nu era formal sub autoritatea sa. 
Cel de-al doilea lider ca importanță al Legiunii, Ion I. (Ionel) 
Moţa nu a avut niciodată pretenţii de a conduce. În 1935, Corne- 
liu Codreanu trecuse cu bine testul fidelității membrilor Mişcării 
legionare, cu ocazia incidentului Mihail Stelescu, iar după de- 
cesul lui Ion I. Moţa (13 ianuarie 1937) era liderul spiritual şi 
politic incontestabil. Singurul caz în care s-ar fi pus problema 
autorităţii ar fi fost dispariţia fizică a lui Corneliu Codreanu 
(însă era un politician tânăr, având 38 de ani în 1937). 


1.1. Dictatura carlistă 


Anul 1937 a început într-un mod aparte pentru Mişcarea 
legionară. În primul rând, s-a petrecut o mare dramă în inte- 
rior, deoarece Ion I. Moţa şi Vasile Marin — doi dintre cei mai 
importanți lideri ai Partidului „Totul pentru Ţară“ — şi-au pier- 
dut viața în confruntările din războiul civil spaniol. Ion I. Moţa 
a fost numărul doi în Mişcarea legionară încă de la fondare, iar 
multe voci susțineau că era mult mai inteligent şi capabil decât 
Corneliu Codreanu. În acelaşi timp, Moţa era în ianuarie 1937 
şi vicepreşedinte al Partidului „Totul pentru Țară“. Vasile Ma- 
rin, al doilea lider decedat în Spania, era preşedintele organi- 
zaţiei din Bucureşti a Partidului „Totul pentru Ţară“, însă şi el 
cra mai „valoros“ decât funcţia politică pe care o ocupa în Le- 
giune. A fost unul dintre principalii ideologi, făcând parte din 
grupul de intelectuali de la revista „Axa“. 

Moartea celor doi a fost însă valorificată la maxim de 
Mişcarea legionară, iar funeraliile lor au mobilizat masele în 
proporţii nemaiîntâlnite până atunci. Impactul a fost deosebit, 
iar unele voci ale elitei urbane „se temeau“ de o evoluţie poli- 
tică a României asemenea celei a Germaniei la începutul anilor 
1930. 

Din umbră, cel mai interesat de acest eveniment a fost re- 
gele Carol al II-lea, căruia îi plăceau manifestaţiile de masă, ca 
oricărui lider politic al cărui scop este instaurarea unui regim 
autoritar. Miile de tineri care au participat la funeraliile lui Ion 
I. Moţa şi Vasile Marin nu se desfăşuraseră haotic, ci organizat, 
ca o armată veritabilă. Pentru aceasta, Carol al II-lea nu contri- 
buise cu nimic şi i-ar fi plăcut să aibă sub ascultare un astfel de 
tineret!. „Problema“ era că, începând din vara anului 1936, re- 
gele se afla în conflict cu Mişcarea legionară, deoarece adepții 
acesteia ameninţaseră atât pe Elena Lupescu, cât şi pe unii apro- 
piaţi ai monarhului. Cu toate acestea, în prima jumătate a lunii 
februarie 1937, Carol al II-lea i-a oferit lui Corneliu Codreanu 
o audienţă privată secretă, în casa unui apropiat al regelui. Mo- 
narhul i-a cerut liderului extremist să-l proclame „Căpitan al 
mişcării“, în schimbul unor favoruri politice, care mergeau 
până la sprijinirea unui guvern exclusiv legionar. Sfătuit de 
apropiații săi (în primul rând de Nae Ionescu), Corneliu Codrea- 
nu a refuzat propunerea regală şi a preferat să se menţină pe 
poziția luptei contra ingerințelor Palatului în procesul demo- 
cratic’. Decizia lui Corneliu Codreanu a fost corectă politic, 
deoarece şi-a dat seama că ar fi pierdut din capitalul electoral şi 
ideologic şi s-ar fi transformat într-un membru al Camarilei re- 
gale. 

Regele nu a insistat în atragerea legionarilor de partea lui, 
mizând pe educarea tineretului în spiritul intenţiilor sale auto- 


i Boilă, Zaharia, Amintiri şi considerațiuni asupra mişcării 
legionare, Cluj-Napoca, Editura Apostrof, 2002, p. 48. 
? Boilă, Zaharia, op. cit., p. 59-50. 

ritare prin „Straja Țării“. Dar nici relaţia cu Mişcarea legionară 
nu a fost neglijată şi s-a pregătit cadrul necesar neutralizării 
acestei organizaţii. Cu ocazia unei remanieri guvernamentale 
din februarie 1937, prefectul Poliţiei Capitalei, Gabriel Marines- 
cu, a fost numit subsecretar de stat la Ministerul de Interne. A- 
cesta era cunoscut ca adversar înverşunat al Mişcării legionare, 
alături de Armand Călinescu, încă de la jumătatea anilor '30*. 
Mişcarea legionară a reacționat imediat la decizia regelui, iar 
Gabriel Marinescu a fost inclus pe lista inamicilor principali ai 
organizației. Într-o reuniune a principalilor lideri s-a decis li- 
chidarea fizică a lui Marinescu. Responsabil cu această misiu- 
ne a fost însărcinat studentul radical Paul Craja, liderul grupu- 
lui de la Facultatea de Medicină“. Astfel de obiective nu erau 
ceva comun înainte de 1937, deoarece chiar celebrele „echipe 
de onoare“ organizate la Congresul studențesc de la Târgu 
Mureş din 1936 au fost dizolvate la puţin timp după înființare 
de către Corneliu Codreanu“. Însă în februarie 1937 devenise 
evident că lupta cu regele se va duce până la epuizare, iar Miş- 
carea legionară era dispusă să pregătească acțiuni radicale. 
Întrucât organizaţia se consolidase puternic, existau numeroase 
„cadre“ dispuse la acţiuni de sacrificiu. Tot în februarie 1937, 
pe aceste liste au mai intrat Armand Călinescu (deoarece 
împiedicase pe câțiva diplomaţi să participe la funeraliile lui 
Ion I. Moţa şi Vasile Marin) şi Nicolae Iorga (deoarece ținuse 
cursuri cu studenții în ziua respectivă). 

Personal, Corneliu Codreanu nu era adeptul acțiunilor ra- 


? Heinen, Armin, Legiunea Arhanghelul Mihail. Mişcare socia- 
lă şi organizaţie politică. O contribuţie la problema fascismului in- 
ternaţional, Bucureşti, Editura Humanitas, 1999, p. 300-301. 

“ Ibidem, p. 299. 

$ DANIC, Fond DGP, dosar nr. 264/1937, f. 244. 

* Chioreanu, Nistor, Morminte vii, laşi, Institutul European, 
1992, p. 26. 

7 DANIC, Fond DGP, dosar nr. 264/1937, f. 249. 

dicale, preferând mai degrabă o acțiune politică. Persistenţa lui 
în opoziţia față de rege i-a atras atenţia lui Iuliu Maniu încă 
din primăvara anului 1937. Prima întrunire între mesagerii li- 
derului naţional-țărănist şi Corneliu Codreanu a avut loc la 1 mar- 
tie, dar discuţiile au abordat numai problema unei alianţe anti- 
regale, nu şi a unui pact politic. Iuliu Maniu se temea să intre 
în alianţă cu Corneliu Codreanu, deoarece acesta din urmă, de- 
şi susținea că nu era adeptul unei lovituri de stat, dorea să se a- 
lieze cu Germania dacă ar fi cucerit puterea. În primă instanță, 
tratativele lui Corneliu Codreanu cu național-țărăniştii nu au 
fost primite cu satisfacţie în interiorul Mişcării legionare. La 
acel moment existau strategii diverse în interior, iar latura ra- 
dicală aluneca spre extremism, deoarece la 3 martie s-a dezbă- 
tut din nou problema pedepsirii lui Armand Călinescu şi a lui 
Gabriel Marinescu. De această dată, studenţii radicali au între- 
prins măsuri organizatorice mai concrete şi s-a constituit o e- 
chipă de şase persoane care să-i supravegheze permanent pe 
cei doi, în vederea cunoaşterii traseelor zilnice pe care le par- 
curgeau demnitarii. Paul Craja a rămas responsabil cu asasi- 
narea lui Gabriel Marinescu, însă acum s-a fixat şi cine urma 
să-l asasineze pe Armand Călinescu, în persoana studentului 
M. Petrescu, tot de la Facultatea de Medicină”. 

În fața acestor desfăşurări, Corneliu Codreanu s-a văzut 
nevoit să intervină şi să facă apel la linişte. Ministrul de Inter- 
ne se arătase în mod oficial îngrijorat de manifestaţiile prileju- 
ite de funeraliile lui Ion I. Moţa şi Vasile Marin, suspectând Miş- 
carea legionară de acte de dezordine. Printr-o circulară, Corne- 
liu Codreanu a făcut apel la linişte şi a afirmat public că Miş- 
carea legionară nu a agreat niciodată şi nu va susţine ideea unei 
lovituri de stat, dorind să ajungă la putere în mod democratic, 
în urma unui „proces interior de conştiinţă al naţiunii române“. 
Le recomanda totodată legionarilor ca, în caz de percheziţii 


ë Boilă, Zaharia, op. cit., p. 55. 
” DANIC, Fond DGP, dosar nr 264/1937, f. 252. 

abuzive ale autorităţilor, să nu reacționeze şi să-i primească pe 
agenții poliției cu uşile deschise, chiar pe timp de noapte'”. 
Mişcarea legionară s-a mobilizat în 1937 exclusiv pentru 
alegerile generale şi nu a depus liste pentru cele locale, care 
s-au ținut în vară. În acest mod, liderii legionari au dorit să e- 
vite reacția autorităţilor în cazul în care ar fi obținut rezultate 
bune. Mişcările naţionaliste extremiste europene obținuseră re- 
zultate remarcabile mai întâi la sufragiile locale, astfel că rege- 
le ar fi fost foarte vigilent în caz de succes al legionarilor. 
Aceste alegeri au fost câştigate de Partidul Naţional-Ţărănesc 
(în continuare PNȚ), însă nu se putea cunoaşte în ce măsură se 
vor respecta procentele la alegerile generale, deoarece în pri- 
mul rând nu se cunoştea partidul care va fi chemat să le orga- 
nizeze"!. Ion Mihalache nu a reuşit, după alegerile locale, să 
obțină de la rege funcția de prim-ministru, iar acest eşec a de- 
terminat demisia lui de la preşedinţia PNȚ. În funcţia vacantă 
a revenit luliu Maniu, care nu era dispus să facă nici un com- 
promis cu monarhul. Pentru moment, orice alianță cu Mişcarea 
legionară era profund respinsă de partid, deoarece Corneliu 
Codreanu era considerat extremist şi „agent“ al Berlinului”. 
Cu toate că PNȚ câștigase alegerile locale, la nivel naţional par- 
tidul nu era foarte consolidat. La 12 mai 1937, Legația Ger- 
mană de la Bucureşti a transmis către Berlin un raport în care 
se făceau aprecieri privind puterea partidelor politice din Ro- 
mânia (semnat de Hermann von Rittgen şi Joseph Ortmann). 
Analiza diplomaților germani a fost făcută cu atenţie şi profe- 
sionalism, estimând în mare rezultatele din decembrie. Astfel 
că, Partidul Naţional Liberal (în continuare PNL) era cotat la 
20% din sufragii, procent care putea fi îmbunătățit dacă parti- 
dul organiza alegerile. PNȚ avea o putere apreciată de 16%, 


19 Codreanu, Corneliu, „Circulara nr. 58“, 2004, 
<www.femanu.org/documente/czc13.htm> (30 ianuarie 2004). 

1 Heinen, Armin, op. cit., p. 327. 

"2 Ibidem, p. 229-230. 


PNL-Gh. Brătianu de 5%, iar Partidul Naţional-Creştin (în con- 
tinuare PNC) de 11%. Conform studiului diplomaților ger- 
mani, Partidul „Totul pentru Țară“ urma să câştige, dacă ale- 
gerile se desfăşurau corect, între 15-17%". Deoarece guvernul 
german cunoştea prin astfel de rapoarte situația politică reală 
din România, în alegerile din 1937 nu a oferit sprijin nici unei 
organizaţii, chiar dacă Mişcarea legionară susţinea că se va a- 
lătura Axei în caz de victorie. 

Corneliu Codreanu a fost foarte atent la organizarea cam- 
paniei electorale. Mişcarea legionară era structurată adminis- 
trativ începând din 1934 în 13 regiuni”, care aveau în frunte un 
şef de regiune. Pentru a nu apărea fenomenul permanentizării 
unor „cadre“ la nivel local, în 1937 toţi şefii de regiuni au fost 
schimbaţi şi a fost studiată temeinic puterea organizațiilor lo- 
cale. Cele mai consolidate organizaţii erau: Organizația Cen- 
tru-Răzleți în Ilfov, Prahova în Regiunea Muntenia, Cluj în 
Regiunea Cluj, Buzău în Regiunea Brăila, Rădăuţi în Regiunea 
Cernăuţi, Sibiu în Regiunea Sibiu, laşi în Regiunea Iaşi, Mureş 
în Regiunea Mureş, Dolj în Regiunea Dolj, TimişTorontal în 
Regiunea Timişoara, Constanţa în Regiunea Constanţa, Covur- 
lui în Regiunea Galaţi şi Lăpuşna în Regiunea Chişinău. Din 
cele 72 de județe, doar în 36 Mişcarea legionară avea organi- 
zații puternice. Existau şi judeţe unde mesajul electoral a pă- 
truns cu greu, iar liderii de aici au fost atenționaţi că nu respec- 
tau principiile legionare: Storojeneț, Botoşani, Soroca, Ismail, 
Cetatea Albă, Cahul, Vaslui, Bălți, Durostor, Maramureș, Trei- 
Scaune, Odorhei şi Gorj'“ (deşi în unele dintre aceste judeţe se 
puseseră bazele organizației la începutul anilor 1930). Deoa- 
rece Mişcarea legionară susținea că doreşte să promoveze un 
tip nou de politician, neinteresat de propria persoană, Corneliu 
Codreanu a modificat principiul întocmirii listelor electorale. 


'5 DANIC, Fond DGP, dosar nr. 17/1937, f. 31-32. 
* Vezi Anexa nr. 2. 
"4 DANIC, Fond DGP, dosar nr. 264/1937, f. 109. 

Astfel că, toți şefii de judeţ urmau să figureze pe ultimul loc al 
listelor, deoarece, spunea el, scopul electoral era „biruinţa le- 
gionară“ şi nu accesul la afaceri. Pentru a întări principiul, Cor- 
neliu Codreanu a anunțat că el însuşi nu va figura în fruntea 
listelor în judeţele în care urma să candideze, ci al doilea. Pen- 
tru a nu fi interesaţi economic, candidaţii urmau să fie incluşi 
pe liste în judeţe necunoscute lor, departe de cercurile fa- 
miliale!S. În cele din urmă, listele au fost întocmite de Corneliu 
Codreanu şi Gheorghe Clime, fără a consulta organizaţiile lo- 
cale, în funcţie de „performanţele individuale“!€. Pentru a „în- 
tări“ valoarea listelor, au fost invitate să candideze o serie de 
personalităţi prestigioase ale vieţii publice românești, care nu 
erau încadrate în Mişcarea legionară: Nae Ionescu, prof. Mi- 
hail Manoilescu, generalul (r) Ignat, prof. Dimitrie Gerota”. 

În campania electorală din 1937, elementul studențesc a 
fost baza logistică a Mişcării legionare, ca de altfel în toate ce- 
lelalte. Însă acum, prin noua lege a învățământului superior, 
studenții nu mai aveau voie să facă politică, fapt care a provo- 
cat numeroase proteste!?. În cele din urmă, studenții legionari 
au riscat exmatricularea şi s-au încadrat în echipele electorale. 
În campanie au fost atraşi şi muncitorii, un vechi obiectiv al 
lui Corneliu Codreanu'”. În general, echipele electorale erau 
compuse dintr-un licenţiat, un muncitor, un liberprofesionist şi 
restul studenți, în limita a zece membri”. Echipa de campanie 


15 Zelea-Codreanu, Corneliu, „Apelul Căpitanului““, 2004, 
<www.femanu.org/documente/czc20.htm> (30 ianuarie 2004). 

1s Dumitrescu-Borşa, lon, Cal troian intra muros. Memorii 
legionare, Bucureşti, Editura Lucman, f.a., p. 216. 

17 Codreanu, Corneliu, „Apelul. ..“, 2004, 
<www.fgmanu.org/documente/czc20.htm> (30 ianuarie 2004). 

1% Heinen, Armin, op. cit., p. 299. 

Ibidem, p. 276-277. 

2 Serafim, Alexandru, „În umbra Căpitanului (3), în Perma- 
nențe, an IV, nr. 2/2001. 

a lui Corneliu Codreanu era impresionantă, fiind condusă de 
doi lideri studenţeşti puternici: Bartolomeu Livezeanu şi Eu- 
gen Ţâlnaru. Aceştia au mobilizat 80 de studenţi şi 20 de stu- 
dente, iar cu ajutorul a două camioane au străbătut ţara alături 
de Corneliu Codreanu. În judeţele în care ajungeau, cei doi îm- 
părțeau echipele în zece oameni, care străbăteau satele împăr- 
tind manifeste şi ținând discursuri. De cele mai multe ori, Cor- 
neliu Codreanu lua parte la aceste momente, în punctele im- 
portante ale judeţelor”. Procesiunile propagandistice se orga- 
nizau la faţa locului, legionarii bucurându-se de sprijinul inte- 
lectualilor satelor. Deşi învățătorii şi preoții nu aveau voie să 
facă politică conform noii legislații, i-au susținut pe legionarii 
aflaţi în campanie, oferindu-le de cele mai multe ori locuri de 
cazare şi masă. În centrul localităţii se organiza o tribună pe o 
căruță, de la care se ţineau discursuri electorale, acompaniate 
de cântece legionare”. Nu au lipsit nici incidentele violente cu 
adversarii, în special cu liberalii”. Discursurile au fost de cele 
mai multe ori antidemocratice, în primul rând împotriva clasei 
politice. Aceasta era acuzată că s-ar fi preocupat exclusiv de 
satisfacerea propriilor interese, iar rolul tribunei parlamentare 
a fost deturnat de la apărarea intereselor electorilor, la îmbo- 
gățirea rapidă. Era adusă în discuţie situația țărănimii, a edu- 
caţiei, a securităţii naționale etc.” 

După cum s-a precizat mai sus, guvernul german cunoştea 
în primăvara anului 1937 puterea electorală a Mişcării legio- 
nare şi nu a dorit să se implice în nici un fel în susținerea aces- 
teia. Cu toate că multe voci contemporane au acuzat organiza- 
ţia condusă de Corneliu Codreanu că era finanțată de Reich, nu 


2! Dumitrescu-Borşa, Ion, op. cit., p. 217-218. 

2 Serafim, Alexandru, „În umbra...“, în loc. cit. 

3 Dumitrescu-Borşa, Ion, op. cit., p. 219. 

*4 Eliade, Mircea, „Piloții orbi“, în /deea care ucide. Dimen- 
siunile ideologiei legionare, Bucureşti, Editura Noua Alternativă, 
1994, p. 268-271. 

au fost aduse dovezi concrete, care nu există nici până astăzi. 
Finanţarea Mişcării legionare era complexă şi a venit din inte- 
riorul ţării. La nivel local, primeau fonduri semnificative din 
cotizaţiile membrilor încadraţi. Deşi nu erau foarte mari, exista 
siguranța furnizării lor conform „deontologiei legionare“. Încă 
din 1927 a existat stabilitatea acestor venituri, care au fost uti- 
lizate în primul rând pentru. necesarul local. Odată cu înca- 
drarea muncitorilor în Corpul Muncitoresc Legionar (în conti- 
nuare CML), au intrat în vistieria organizaţiei fonduri aprecia- 
bile. Muncitori calificaţi erau bine plătiţi, iar în 1937 se dez- 
voltaseră organizaţii ale CML în majoritatea centrelor industri- 
ale. Evidenţele privind cotizaţiile ajungeau direct la „centru“, 
pentru a nu exista nici o tentativă de fraudă”. Instituţia „parti- 
zanului din umbră“ a funcţionat perfect în Mişcarea legionară 
— începând din 1933 — şi a adus cele mai importante contribuții 
financiare?€. Prin „Asociaţia Prietenii Legiunii“, funcționarii 
publici sau persoanele private care doreau să sprijine financiar 
organizaţia, au vărsat sume importante de bani, fără ca identi- 
tatea lor să fie dezvăluită. Astfel că, pentru necesităţile unei 
campanii electorale la nivelul perioadei interbelice au exista 
resurse suficiente. 

Cel mai important suport politic pentru Mişcarea legiona- 
ră în 1937 a fost sprijinul oferit de Iuliu Maniu prin „pactul de 
neagresiune electorală“. Negocierile începute în primăvară au 
fost reluate în toamnă, după ce preşedintele național-ţărănist a 
rezolvat unele probleme legate de contactele cu tinerii extre- 
mişti din interiorul partidului său. Mişcarea legionară încă de 
la înființare era ţinta atacurilor politice privind poziţia față de 
democraţie, iar Corneliu Codreanu nu a făcut nimic ca să-şi 
domolească discursul. luliu Maniu a dorit să folosească pactul 
electoral pentru a câştiga alegerile, însă a oferit lui Corneliu 


*5 DANIC, Fond DGP, dosar nr. 264/1937, f. 116. 
25 Veiga, Francisco, Istoria Gărzii de Fier (1919-1941). Mistica 
ultranaționalismului, Bucureşti, Editura Humanitas, 1995, p. 157. 

Codreanu legitimitatea de care avea nevoie”. În ciuda opoziţi- 
ei liderilor legionari față de colaborarea cu PNȚ, Corneliu Co- 
dreanu i-a încurajat printr-o circulară pe şefii de cuiburi să co- 
laboreze cu partidul lui Iuliu Maniu încă din septembrie 1937. 
Tot atunci, i-a anunţat pe liderii din teritoriu că a primit ame- 
nințări cu moartea, iar dacă i se va întâmpla ceva să se mobili- 
zeze în jurul liderului național-țărănist?. 

Tratativele privind un pact electoral s-au purtat în trei 
runde, iar alături de luliu Maniu şi Corneliu Codreanu a parti- 
cipat şi Gheorghe Brătianu. Documentul a fost semnat de cei 
trei lideri politici la 25 noiembrie 1937, iar la scurt timp a ade- 
rat la principiile sale şi Constantin Argetoianu, preşedintele 
Partidului Agrar. Prin acesta, cei trei se angajau să respecte 
libertatea şi corectitudinea alegerilor, fără a constitui o alianță 
electorală propriu-zisă”. Aflat în ilegalitate, Partidul Comunist 
din România (în continuare PCdR) a aderat la principiile pac- 
tului de neagresiune electorală, cu toate că importanţa politică 
a extremiştilor de stânga era neînsemnată”. 


Alegerile generale s-au desfăşurat la 20 decembrie 1937, 
iar pentru prima dată în istoria României nu exista perspectiva 
unor confruntări sângeroase între „agenții electorali“. Carol 
al II-lea nu s-a implicat, dorind să demonstreze slăbiciunea 
partidelor politice. Pe de altă parte, nu era dispus să testeze 
starea de spirit a populației, în cazul unor mari abuzuri. Rezul- 
tatele au fost îndelung aşteptate şi au fost publicate în Moni- 
torul Oficial abia la 30 decembrie. Pentru prima dată în istoria 
constituțională a României, partidul care a organizat alegerile 


*7 Scurtu, loan, Buzatu, Gheorghe, Istoria românilor în secolul 
XX (1918-1948), Bucureşti, Editura Paideia, 1999, p. 331; Boilă, 
Zaharia, op. cit., p. 63. 

*% DANIC, Fond DGP, dosar nr. 17/1937, f. 62. 

2? Scurtu, loan, Buzatu, Gheorghe, op. cit., p. 63. 

* Boilă, Zaharia, op. cit., p. 65. 

nu le-a câştigat. PNL nu a obținut 40% din voturi, care i-ar fi 
oferit dreptul la „prima electorală“. Gheorghe Tătărescu a fost 
nevoit să accepte înfrângerea, iar sistemul partidelor parlamen- 
tare se afla în cea mai profundă criză. PNL a cumulat 35,92% 
(152 mandate), PNȚ 20,40% (86 mandate), Partidul „Totul 
pentru Ţară“ 15,58% (66 mandate), PNC 9,15% (39 mandate), 
iar PNL-Gh. Brătianu 3,89% (16 mandate)". 

Criza democraţiei nu a fost demonstrată numai de eşecul 
atingerii pragului electoral, ci şi de ascensiunea partidelor na- 
ționaliste, care au acumulat 24,73% (Partidul „Totul pentru 
Ţară“ + PNC). În unele județe, candidaţii Partidului „Totul 
pentru Ţară“ au devansat unii politicieni de mare importanţă, 
cum ar fi Nicolae Titulescu la Olt”?. Regele putea justifica în 
aceste condiţii un regim autoritar, conform noii tendinţe a e- 
Jectoratului. Însă doar PNC putea fi asociat scopurilor sale. 
Mişcarea legionară se afla la punctul maxim al dezvoltării po- 
litice şi se pregătea pentru o nouă confruntare electorală, în ur- 
ma căreia spera să ajungă la guvernare. 

Pentru prima dată, un monarh era pus în situaţia de a numi 
prim-ministru pe altcineva decât şeful partidului ce a organizat 
alegerile. În ciuda aşteptărilor politicienilor, Octavian Goga a 
fost însărcinat să formeze guvernul, cu toate că PNC se clasase 
pe locul al patrulea în alegeri. În realitate, autonomia PNC în 
formarea guvernului a fost neînsemnată, iar regele şi-a promo- 
vat principalii apropiaţi în posturile cheie: Armand Călinescu 
(Interne), Istrate Micescu (Justiţie), Gabriel Marinescu (sub- 
secretar de stat la Interne) etc. Pentru a nu provoca mari pro- 
teste, au fost numiţi în funcții importante şi unii critici ai inge- 
rințelor regale în guvernare, cum ar fi generalul Ion Antonescu 
la Ministerul de Război. Lipsa de organizare a opoziţiei a anu- 
lat efectul protestelor față de decizia regelui. Iuliu Maniu i-a 
propus lui Corneliu Codreanu să organizeze demonstraţii, până 


31 Scurtu, loan, Buzatu, Gheorghe, op. cit., p. 333. 
* Dumitrescu-Borşa, lon, op. cit., p. 224. 

în momentul în care unul dintre ci va fi chemat să formeze gu- 
vernul, dar liderul legionar a decis că se încheiase „pactul elec- 
dar şi evitarea unor represiuni, Corneliu Codreanu s-a dus la 
schi la Predeal” pentru a discuta cu noul ministru de Război“. 
Legionarii avuseseră contacte cu generalul Ion Antonescu 
încă de la începutul anului 1937. Corneliu Codreanu i-a pro- 
pus lui Antonescu să fie succesorul lui Gheorghe Cantacu- 
zino-Grănicerul la preşedinţia Partidului „Totul pentru Ţară“, 
funcţie pe care a refuzat-o". Ion Antonescu şi Corneliu Co- 
dreanu se aflau pe aceeaşi poziţie față de implicarea regelui în 
politică, iar acum liderul legionar căuta sprijinul proaspătului 
demnitar. 

Noul Parlament nici nu a avut posibilitatea să se întru- 
nească, deoarece la 18 ianuarie 1938 a fost dizolvat, fiind anun- 
țate alegeri generale pentru 2 martie. La scurt timp după aceas- 
ta, legea electorală a fost modificată, în scopul controlării mai 
facile a procesului electoral. Astfel că, grupările politice mici 
puteau participa la alegeri numai dacă reuşeau să se asocieze 
prin carteluri electorale cu grupări mai mari. Libertatea de pro- 
pagandă politică electorală a fost diminuată, iar siglele elec- 
torale au fost schimbate față de alegerile din decembrie 1937. 
La nivel local, autorităţile alese în vara anului 1937 au fost 
suspendate şi înlocuite cu oameni fideli apropiaților regelui și 
PNC-ului. De asemenea, vechii prefecți au fost eliberaţi din 
funcţie şi schimbaţi cu colaboratori ai noului guvern. 

Pe plan politic nu au fost întreprinse alianţe electorale 
viabile, iar Corneliu Codreanu, pentru a evita intervenţia gu- 
vernului, a dispus încetarea totală a colaborării cu Iuliu Maniu. 


3 Corneliu Codreanu și Generalul Antonescu la schi la Predeal 
1937 [30,3 kb], mai 2004, <www.femanu.org/imag/0l Perioada 
Capitanului/Image! 17.jpg> (25 mai 2004). 

* Boilă, Zaharia, op. cit., p. 66-67. 

35 Heinen, Armin, op. cit., p. 342. 

În rândul liberalilor s-a produs unificarea, prin fuzionarea gru- 
pului condus de Gheorghe Brătianu cu PNL*. 


După numirea lui Octavian Goga în fruntea guvernului, 
Mişcarea legionară a fost prudentă în adoptarea unei poziţii 
radicale. Corneliu Codreanu şi-a dat seama că nu era momen- 
tul cel mai potrivit să formuleze declaraţii antiregale, cu toate 
că noile personalități apropiate organizației militau în acest 
sens: prof. Forţu, prof. Dimitrie Gerota, Nae Ionescu, Mihail 
Manoilescu. Încă de la începutul lunii ianuarie, Corneliu Co- 
dreanu a anunțat că nu va lua atitudine nici împotriva noului 
guvern şi a recomandat legionarilor să se abțină de la excese 
ce puteau provoca reacția autorităților”. Corneliu Codreanu nu 
a încetat să spere la o apropiere de rege, motivând într-un in- 
terviu acordat publicaţiei britanice Daily Herald că „tineretul 
este monarhic, iar regele nu trebuie să se opună ideilor aces- 
tuia, deoarece nu este un monarh absolut“. Cu toate acestea, 
perspectivele unei apropieri de Coroană erau destul de vagi. 
Tensiunile provocate de această realitate au scos la suprafață şi 
unele conflicte interne din cadrul Mişcării legionare, în primul 
rând printre noii membri, care militau pentru încetarea rela- 
țiilor cu regele. Pe de altă parte, la începutul lui ianuarie 1938, 
unele „cadre“ mai vechi ale Mişcării au protestat față de poli- 
tica organizaţiei de promovare a celor noi”. Conflictul nu s-a 
răspândit în afara unor organizații din Moldova, însă atesta fap- 
tul că politica de izolare a şefilor de judeţ nu a fost receptată în 
„Sensul“ doctrinei legionare. 

Oricum, în acel moment nu era timp pentru soluționarea 
unor astfel de probleme, întrucât Corneliu Codreanu a decis să 


% Ibidem, p. 344-345. 

37 Procesele lui Corneliu Zelea Codreanu, vol. LI, ed. Radu-Dan 
Vlad, Bucureşti, Editura Majadahonda, 2000, p. 9-10. 

38 Ibidem, p. 12-13. 

9 Ibidem, p. 13. 

mobilizeze din nou organizaţiile locale în vederea confruntării 
electorale. Printr-o circulară, liderul organizației a dat noi in- 
strucțiuni şefilor de județe, cu atenţionarea că, în cazul în care 
nu vor fi respectate, vor fi degradați în „ierarhia legionară“. 
Astfel că aceştia trebuiau să se îngrijească ca Partidul „Totul 
pentru Ţară“ să fie înscris în poziţia a doua sau, dacă se poate, 
chiar pe prima în listele judeţene, dar nu mai puţin de întâia 
pagină. De asemenea, echipele electorale trebuiau să se abțină 
de la orice fel de acuzaţii şi injurii împotriva adversarilor şi să 
convingă prin „exemplul propriu de demnitate“. În noua cam- 
panie electorală, legionarii trebuiau să fie mult mai atenţi în 
relația cu adepţii lor, iar întrunirile electorale urmau să se facă 
cu mai puţină agitaţie, deoarece simpatizanţii nu trebuiau să fie 
descoperiţi. Ca şi în vremea ilegalităţii, şedinţele de cuib urmau 
să se desfăşoare în secret şi să fie de scurtă durată, pur informa- 
tive. Spre a nu încălca noua legislaţie, vechile semne electorale 
trebuiau dezlipite până la începutul lunii februarie”. Pentru a 
impresiona electoratul, Corneliu Codreanu a gândit un sistem 
de şcoli legionare pentru primari şi prefecţi, în care pretenden- 
ţii la funcții administrative să se perfecționeze în vederea exer- 
citării atribuţiilor. Cursanţii urmau să fie recrutaţi dintre cei mai 
apreciați membri ai comunităților, să fie înzestrați cu „capaci- 
tate de muncă şi intelectuală, simțul onoarei şi al gospodăriei“. 
Materialele cu prelegeri urmau să fie tipărite la „centru“. 
Deşi proiectul era interesat din punct de vedere al impactului 
asupra electoratului, în condiţiile lunii ianuarie 1938 era practic 
inaplicabil, deoarece Mişcarea legionară cra în situaţia de a 
căuta modalităţi prin care să evite interzicerea activităţii sale 
de către autorități. 


4 Codreanu, Corneliu, „Ordin confidential“, 2004, 
<www.famanu.org/documente/cze16.htm> (30 ianuarie 2004). 

41 DANIC, Fond DGP, dosar nr. 15/1938, f. 14. 

4? Zelea-Codreanu, Corneliu, „Circulara nr. 126“, 2004, 
<www.fgmanu.org/documente/czc 19.htm> (30 ianuarie 2004). 


28 


La începutul lunii februarie 1938, formal, propaganda elec- 
torală a legionarilor se desfăşura totuşi nestingherit şi nu exis- 
tau semnale privind încetarea activității”. Astfel că, pe 7 febru- 
arie, Corneliu Codreanu a avut o nouă întrunire cu liderii parti- 
dului în care s-a discutat strategia electorală şi s-a decis să se 
renunţe la orice fel de tentativă de criticare a guvernului. Opi- 
nia generală era că înşişi Octavian Goga şi A.C. Cuza erau victi- 
mele lui Armand Călinescu sau Gabriel Marinescu, iar PNL 
contribuia la slăbirea poziţiei guvernului, în speranța chemării 
la guvernare““. 


Cea mai importantă mişcare a regelui s-a desfăşurat la 
10 februarie 1938, când principalii lideri politici, cu excepția 
lui Corneliu Codreanu, au fost convocați la Palat, fiind 
anunțați că a decis să „preia“ responsabilitatea politică a ţării. 
Cu această ocazie, guvernul condus de Octavian Goga a demi- 
sionat, fiind înlocuit cu un altul condus de patriarhul Miron 
Cristea. Politicienii s-au angajat să respecte noul regim şi 
astfel au început demersurile elaborării unei noi Constituţii. 
Pentru a se asigura ordinea în teritoriu, comandanții militari 
locali au devenit prefecţi, iar alegerile din martie au fost suspen- 
date. La 14 februarie a fost emis un decret-lege prin care orice 
fel de activitate politică devenea ilegală. Astfel, noua 
Constituţie putea fi votată fără a exista pericolul unor demon- 
straţii de amploare. Ulterior, la 17 februarie, a fost modificată 
legea pentru menţinerea ordinii de stat. Conform acesteia, orga- 
nizarea de grupuri secrete se pedepsea aspru, ca şi organizarea 
de marşuri de tip militar. În cazul în care judecătorii nu 
respectau legea, puteau fi traşi la răspundere juridic”. Clasa 


“3 Propaganda electorală. Cum se desfășoară propaganda parti- 
delor“, în Cuvântul, an XV, nr. 3132, 2 februarie 1938, p. 1. 

“1 Procesele lui Corneliu Zelea Codreanu, p. 15. 

* În anii 1920, studenţii naționaliști extremiști fuseseră achitaţi 
în mai multe rânduri, deşi erau acuzaţi de fapte grave. Printre „bene- 

politică a fost lipsită de reacție, astfel că la 24 februarie 1938 a 
fost organizat un plebiscit privind noua Constituţie, la care 
votul a fost obligatoriu şi exprimat în mod oral. Prin acest 
ultim act, lovitura de stat regală s-a desăvârşit“. Noua Consti- 
tuţie a fost aprobată de electorat cu o majoritate aproape abso- 
lută, la 24 februarie. Nu numai caracterul oral al plebiscitului, 
dar şi starea de debusolare a electoratului au provocat această 
situație. Clasa politică se afla într-o mare criză, fără a reuşi să 
reacționeze la măsurile monarhului, iar tot mai mulți intelec- 
tuali s-au „aliniat“ la propaganda privind autoritarismul. Con- 
stituţia a păstrat în mare parte prevederile celei din 1923, cu 
excepția drepturilor şi libertăţilor cetăţeneşti, libertăţii presei, 
libertăţii de opinie etc. Creatorul ei a fost unul dintre marii 
jurişti ai României interbelice, Istrate Micescu, şi a fost 
formulată în mod profesionist. Din totalul participanţilor la 
plebiscit, 99,87% s-au exprimat „pentru“, iar numai 0,13% 
„contra““$. În timpul votului au existat cazuri extrem de rare 
de protest față de noua Constituţie, mai ales în judeţele din 
Banat şi nordul Transilvaniei, însoţite de arestarea celor care 
au încălcat noile prevederi legislative“. În județele Caraş şi 
Severin au existat situaţii în care chiar funcționarii statului 
s-au opus votării Constituţiei, majoritatea din rândul mem- 
brilor Mişcării legionare. Astfel că, unii magistrați au făcut 
câteva zile de închisoare“? sau au fost suspendaţi (Victor Biriş, 


ficiarii“ sentințelor judecătoreşti favorabile s-a numărat şi Corneliu 
Codreanu, care a fost găsit nevinovat în procesul asasinării lui Con- 
stantin Manciu (prefectul Poliţiei laşi) la 25 octombrie 1924 (cazul 
s-a judecat la Turnu-Severin în mai 1925). 

“5 Heinen, Armin, op. cit., p. 348-352. 

“5 Rezultatele plebiscitului“, în Cuvântul, an XV, nr. 3157, 27 
februarie 1938, p. 14. 

“ Profesori arestați pentru agitaţii politice“, în Cuvântul, an 
XV, nr. 3155, 25 februarie 1938, p. 14. 

48 „Adunarea generală a Baroului avocaţilor din jud. Severin“, 
în Cuvântul, an XV, nr. 3190, 1 aprilie 1938, p. 11. 

Oraviţa)”, iar unii profesori şi-au pierdut drepturile salariale 
pentru o lună de zile (Horia Sima, Lugoj)". 


Carol al II-lea nu a fost primul adept al dictaturii sau auto- 
ritarismului din România interbelică. Cele mai timpurii pro- 
puneri în această direcţie au venit chiar din interiorul Mişcării 
legionare, care şi-a fondat discursul politic pe critica „inca- 
pacităţii“ clasei politice de a administra eficient ţara. Corneliu 
Codreanu, în lucrarea Pentru Legionari, apărută în 1936, a for- 
mulat principalele lui opinii critice asupra democraţiei (acestea 
fiind ulterior însuşite şi de adepţii săi). Întrebarea pe care şi-a 
pus-o pentru a-şi construi argumentaţia a fost dacă erau bune 
„hainele“ democraţiei în anii 1930, atâta timp cât tot mai multe 
state europene renunţau la ele. Deoarece nu dorea să le „vor- 
bească“ legionarilor despre problemele statelor europene, a 
formulat câteva motivații pentru care democrația „trebuia“ 
înlocuită cu autoritarismul în România. 

În primul rând, Corneliu Codreanu considera că demo- 
crația slăbea unitatea naţiunii, întrucât guvernarea se făcea 
de către partide, care se confruntau în lupte electorale inter- 
minabile cu unicul scop de a atinge pragul de 40% şi nu 
pentru interesul populaţiei. În al doilea rând, spunea Corneliu 
Codreanu, democrația era incapabilă de „continuitate în 
efort“, întrucât, deoarece un partid nu putea fi sigur de putere 
decât maxim patru ani, nu putea stabili un program pe ter- 
men lung. În al treilea rând, „Căpitanul“ era de părere că 
omului politic îi era imposibil să-şi face datoria față de 
națiune, deoarece continuitatea mandatului parlamentar de- 
pindea de partizanii săi şi de interesele lor personale. Printre 
ultimele argumente aduse de liderul legionar împotriva 
democraţiei era „incapacitatea de autoritate“, deoarece, 


“ Dumitrescu-Borşa, Ion, op. cit., p. 232. 
50 Profesori pedepsiţi pentru că nu au votat noua Constituţie“, 
în Cuvântul, an XV, nr. 3202, 13 aprilie 1938, p. 14. 

spunea el, un partid putea să emită sancţiuni numai împo- 
triva propriilor membris!. 

Carol al II-lea, fiind parte a puterii executive, a pus în prac- 
tică măsurile autoritare preconizare de către Corneliu Codre- 
anu. Astfel, prin legislaţia adoptată în zilele loviturii de stat, 
funcţionarii nu mai erau autonomi faţă de „managementul de 
stat“, iar activitățile politice erau dirijate de regim. Statul a de- 
venit principalul organizator al politicii interne, obținând un 
caracter construcționist, deoarece urma să creeze identități, i- 
dei şi organizaţii în funcție de interesele autorităților. 

Măsurile adoptate de Carol al II-lea veneau într-un con- 
text curopean complex. La nivel regional central şi sud-est eu- 
ropean, deţinătorii puterii legitime instauraseră regimuri auto- 
ritare, iar regele nu a făcut altceva decât se „alinieze“ acestui 
curent. Ca şi în Polonia, Ungaria, lugoslavia sau Bulgaria, şe- 
ful statului român a dus o campanie de compromitere a clasei 
politice şi treptat şi-a asociat elemente ale elitelor intelectuale 
la curentul autoritar. În momentul în care la nivel european re- 
gimurile de dreapta erau la apogeu, aceşti monarhi sau şefi 
aleşi ai statului s-au „integrat“ curentului, însă nu au lăsat nici 
o grupare politică să monopolizeze puterea. Aceasta este ma- 
rea diferență faţă de Italia sau Germania. Mai mult, partidele 
„estice“ adepte fascismului sau nazismului au fost în toate ca- 
zurile supuse represiunii. În Europa Centrală şi de Est, noii 
conducători autoritari au preferat să-şi creeze organizații poli- 
tice fidele proprii, dar care nu au avut puterea de mobilizare a 
NSDAP (Nationalsozialistische Deutsche Arbeiterpartei — Par- 
tidul Naţional-Socialist al Muncitorilor din Germania) sau 
PNF (Partito Nazionale Fascista — Partidul Naţional Fascist). 

În România anului 1938 a existat un puternic resentiment 
al elitei intelectuale față de sistemul politic de tip liberal. Ten- 
tativele antidemocratice nu au fost sancţionate de societate, de- 


SI Zelea-Codreanu, Corneliu, Pentru Legionari, vol. 1, Bucu- 
reşti, Editura Scara, 1999, p. 325-327. 


32 


oarece bazele educaţionale ale cetățenilor erau minime. Regele 
Carol al II-lea impusese treptat în sistemul politic elementele 
regimului autoritar, prin recrutarea unor personalități fidele în 
guvern, care nu trecuseră prin „concurența electorală“. Lovi- 
tura de stat s-a bazat pe discursul general european al naţio- 
naliştilor privind „ineficacitatea sistemului parlamentar“. După 
suspendarea Constituţiei din 1923 (10 februarie 1938), au fost 
luate primele măsuri radicale de menţinere a ordinii, prin in- 
troducerea stării de asediu, a cenzurii şi prin înlocuirea prefec- 
ților cu ofiţeri activi. Opoziția putea fi astfel neutralizată în orice 
moment, dacă ar fi reacţionat. 

Noua Constituţie, publicată la 20 februarie şi votată prin 
plebiscit la 24 februarie, a modificat substanţial balanța sepa- 
rării puterilor în stat, deoarece monarhia devenea instituţia 
centrală în administraţie, cu toate că formal au fost menținute 
principiile liberale. Prin articolul 30 al Constituţiei, regele pur- 
ta titulatura de „Cap al statului“ şi deţinea puterea executivă 
împreună cu guvernul. Miniştri nu mai erau responsabili în fa- 
ţa Parlamentului, ci în fața monarhului, care avea dreptul să-i 
numească şi să-i revoce. Iniţiativa legislativă era transferată de 
la Parlament regelui, iar deputaţii şi senatorii urmau să depună 
jurământ faţă de acesta. Deoarece noua lege fundamentală nu 
preciza durata sesiunilor parlamentare, puterea legislativului a 
fost practic anulată, iar monarhul avea dreptul să emită de- 
crete-legi. Prin Constituţie, propaganda scrisă sau orală împo- 
triva formei de guvernare era interzisă. Pentru a desăvârşi noul 
sistem politic instaurat, printr-un decret-lege din 21 martie 
1938, Carol al II-lea a desființat partidele politice, iar Parla- 
mentul politic a fost înlocuit cu unul corporatist, organizat pe 
profesii. 

La sfârşitul anului 1938, regele Carol al II-lea a înființat 
organismul politic al regimului autoritar — Frontul Renaşterii 
Naţionale (16 decembrie). Toţi funcționarii statului aveau 
obligaţia să se înscrie în noua formaţiune. Organizaţia imita în 
mod „stângaci“ marile partide de mase din Germania şi Italia, 

deoarece era o formă de stat-partid şi nu de partid-stat”?. Pro- 
paganda oficială a publicat zilnic liste cu aderenţii la noul par- 
tid, însă personalităţile politice importante s-au înscris numai 
constrânse sau din oportunism. 


Liderii Mişcării legionare au înţeles imediat caracterul 
noului regim şi au decis să nu provoace autoritățile în nici un 
fel. Campania de descurajare a Mişcării legionare începuse 
chiar în decembrie 1937, prin numirea cu puteri sporite a lui 
Armand Călinescu la Ministerul de Interne. Corneliu Codre- 
anu nu a dorit, în ianuarie 1938, să-l provoace pe rege, dar nici 
să se ducă în audienţă la acesta, de teamă că va fi constrâns să 
semneze vreo adeziune față de politica lui. Imediat după a- 
nunțul suspendării Constituţiei (10 februarie), Senatul Legio- 
nar s-a întrunit şi a decis să retragă oficial Partidul „Totul pen- 
tru Țară“ din competiţia electorală“. Unii membri şi-au con- 
tinuat însă activitatea politică şi au fost imediat arestaţi de 
autorităţile locale“. În aceste condiţii, era evident pentru Cor- 
neliu Codreanu că se putea aştepta la o campanie de represi- 
une. Astfel că, printr-o circulară la 21 februarie (a doua zi du- 
pă publicarea noii Constituţii), liderul Mişcării legionare a des- 
ființat Partidul „Totul pentru Ţară“ şi a acordat termen până la 
23 februarie liderilor din teritoriu să lichideze organizațiile şi 
să cedeze sediile de partid autorităților locale. Pe lângă rațiuni 
de ordin politic, Corneliu Codreanu a avut şi raţiuni de ordin 

practic când a luat această decizie. Deoarece majoritatea mem- 
brilor partidului erau funcționari de stat, ei intrau sub incidența 
noilor prevederi constituționale şi legislative şi astfel riscau să-şi 
piardă locurile de muncă. Ei puteau fi folosiţi eficient în conti- 
nuare şi în afara cadrului organizat de partid, deoarece Mişcarea 
mii ani de existenţă. Printr-o circulară, s-a afirmat din nou că 
Mişcarea legionară nu doreşte să organizeze o lovitură de stat, 
pentru a nu transforma România într-o „Spanie însângerată“. 
Se mai menţiona faptul că, pentru moment, regele a câştigat, dar 
legionarii vor aştepta contextul extern oportun pentru a reac- 
ționa. Deoarece propaganda statului împotriva legionarilor viza 
şi comerţul legionar, Corneliu Codreanu l-a desfiinţat, cu toate 
că era conştient că astfel va dispărea o importantă componentă 
a sistemului de finanţaresf. Ulterior, printr-o circulară confiden- 
țială, Corneliu Codreanu şi-a anunțat adepţii că desființarea Par- 
tidului „Totul pentru Țară“ nu înseamnă şi desființarea Mişcării 
legionare ca „organizație spirituală“. Prin ordine secrete ulte- 
rioare, legionarii din teritoriu au fost îndrumați de la „centru“ 
să depoziteze la persoane sigure arhiva, armamentul şi celelal- 
te bunuri. Decizia privind atitudinea față de noile evenimente 
politice fusese luată încă din 10 februarie, în urma unei întâl- 
niri cu Iuliu Maniu în casa lui Zoe Sturdza. Liderul naţio- 
nal-țărănist îi recomandase lui Corneliu Codreanu să adopte 
tactica defensivă, pentru mai multă siguranță”. 

În ceea ce priveşte plebiscitul, Corneliu Codreanu a reco- 
mandat legionarilor care nu erau funcționari publici să nu vo- 
teze „pentru“, iar cei care votau „contra“ să plătească amenzile 

pe care le vor primi şi să nu reacționeze în nici un fel“. Cu 
toate acestea, au fost puţine cazuri în care legionarii s-au opus, 
nefiind conştienţi de reacția autorităților locale“. Populaţia 
rurală nu s-a împotrivit noii Constituţii“, deşi, în unele zone, 
legionarii au dus campanii de convingere a electoratului asu- 
pra intenţiile regale”. 

Imediat după dizolvarea partidului, Corneliu Codreanu a 
dat un interviu presei engleze, prin îşi anunța planurile ulte- 
rioare. El a justificat circulara din 21 februarie prin evitarea 
unui război civil, deoarece legionarii ar fi fost capabili să reac- 
ționeze violent la măsurile guvernului. În continuare, anunța 
că are de gând să plece în Italia, unde va publica volumul I din 
Pentru Legionari în limba italiană. După aceasta, urma să stea 
o vreme la Londra, iar în timpul „exilului“ trebuia să găsească 
modalităţi de funcționare a Mişcării legionare în noul cadru 
constituţional“. După alegerile din 1937, Corneliu Codreanu a 
fost foarte preocupat de activitatea publicistică, a scris foarte 
mult, iar în cele din urmă a finalizat şi volumul al doilea din 
Pentru Legionari” (de la asasinarea lui I.G. Duca până la asa- 
sinarea lui Mihail Stelescu)“%. Înainte de a anunța că va pleca 
în Italia, a căutat modalităţi de publicare a lucrării care să evite 
cenzura“, dar în noile condiţii îi era imposibil. Iniţial, auto- 
ritățile i-au permis lui Corneliu Codreanu să plece din ţară, iar 
la 22 februarie poliţia a acceptat să-i elibereze un paşaport 

pentru un an de zile”. El urma să fie însoţit până la Roma de 
Andrei Ionescu, care apoi ar fi plecat în Elveţia la fiul său“. 
Ulterior, autorităţile i-au suspendat paşaportul, deoarece profe- 
sorul Nicolae Iorga îi intentase un proces de calomnie. Nu e- 
Xistau nici perspective reale de a pleca în Italia, deoarece auto- 
ritățile de la Roma nu au reacționat în nici un fel faţă de 
dorinţa lui Corneliu Codreanu de a sta o perioadă acolo. Diplo- 
maţii italieni de la Bucureşti nu l-au contactat pe liderul legio- 
nar nici măcar personal, ceea ce i-a produs acestuia o deza- 
măgire profundă”. 

După primele măsuri contra legionarilor în teritoriu, unde 
unii au fost arestați numai pentru că erau bănuiți că mai ac- 
tivau politic, la nivel naţional s-a declanşat un val de simpatie 
pentru Mişcarea legionară”. Guvernul s-a văzut nevoit să re- 
acţioneze, în primul rând prin dispoziţii date de Armand Căli- 
nescu şi Gabriel Marinescu. În aceste condiţii, cei doi au intrat 
din nou în atenţia grupurilor radicale din Mişcarea legionară. 
De această dată, studenţii de la Facultatea de Medicină au fost 
mai rezervaţi, iar locul lor a fost luat de studenţii macedoneni 
radicali, care i-au ameninţat pe cei doi demnitari cu moartea şi 
au pregătit planuri de asasinat”!. 

Corneliu Codreanu nu a încurajat asemenea atitudini, pre- 
ferând să ferească Mişcarea legionară de coerciția statului. Pro- 
fesorii şi învățătorii legionari au fost scutiți din ordinul direct 
al lui Corneliu Codreanu de orice fel de activitate politică, 
inclusiv să participe la şedinţele de cuib, pentru a nu-şi pierde 
catedrele”. Ca şi în primăvara anului 1937, a adoptat tactica po- 

litică, iar de această dată a purtat negocieri cu A.C. Cuza. A- 
cesta refuzase să accepte propunerile lui Corneliu Codreanu de 
colaborare după ce a plecat de la guvernare, dar la începutul 
lunii martie şi-a dat seama că regele nu mai putea fi oprit din 
drumul instaurării propriei „variante“ de regim autoritar. Deoa- 
rece Germania tocmai „unificase“* Austria, la respectivele întâl- 
niri au discutat problema orientării externe a României”. 

Tatonările privind susținerea PNC de către Mişcarea le- 
gionară nu mai aveau nici un fel de importanță în martie 1938, 
deoarece regele pregătea atent lichidarea sistemului parla- 
mentar. Decretul de desființare a partidelor politice nu a în- 
tâmpinat nici o reacţie opozantă, pentru că însuşi guvernul, în 
care erau foşti lideri ai partidelor tradiţionale, a înaintat un ra- 
port prin care aprecia necesitatea acestui act”. La sfârşitul lu- 
nii martie, prin legea nr. 75/31 martie 1938, Partidul „Totul 
pentru Țară“ a fost desființat în mod oficial”. Paralel cu inter- 
zicerea activităţilor politice de orice fel, Carol al II-lea a înfiin- 
tat un nou organism cu rol consultativ, Consiliul de Coroană”, 
în care au fot integrații principalii lideri politici fideli monar- 
hului. Noii „consilieri regali“ aveau statut de înalți funcţionari 
ai statului, fiind consultaţi ori de câte ori situaţia o cerea în pro- 
blemele interne şi externe. 


].2. Arestarea „liderilor istorici“ 


Anterior decretului de desființare a partidelor politice, a- 
propiaţii regelui începuseră atacurile asupra Mişcării legionare, 
atât în presă, cât şi la nivel administrativ. Prin ordinul nr. 746 din 

6 martie 1938, Armand Călinescu (ministrul de Interne) a dat 
dispoziţie tuturor prefecturilor de poliţie şi pichetelor de jan- 
darmi să-i urmărească pe legionari, iar, în cazul în care nu res- 
pectau noua legislaţie, să-i aresteze. De asemenea, conform 
acestui document, funcționarii statului, prinşi că fac propa- 
gandă legionară, erau destituiți””. Percheziţiile care au urmat 
au fost sumare, iar orice fel de material legionar găsit era con- 
siderat „atentat la siguranța națională“. Presa a contribuit la 
accentuarea stării de debusolare, prin amplificarea importanței 
descoperirilor făcute la respectivele percheziţii. Pentru a se 
crea o stare de incertitudine, angajaţii Ministerului de Interne 
au tipărit şi distribuit circulare false atribuite liderilor mişcării, 
care de multe ori nu corespundeau limbajului folosit în mod 
curent, dar care aveau incluse lozinci compromiţătoare: „Tră- 
iască moartea!“, spre exemplu. În cele din urmă, persoana lui 
Corneliu Codreanu a intrat şi ea în atenţia propagandei oficia- 
le, iar prin discursuri radiofonice se susținea că nu este român. 
Până în 1938, numele său Zelea nu ridicase nici un fel de 
îndoială privind apartenenţa la națiunea română. În acel moment 
însă, pentru prima dată s-au făcut speculaţii la nivel oficial. De 
fapt, acest aspect a fost îndelung analizat atât la procesele din 
prima jumătate a anului 1938, cât şi la nivel public, deoarece 
„se punea problema“ dacă un străin putea fi un „naționalist 
veritabil“. 

Cele mai importante atacuri la persoana lui Corneliu Co- 
dreanu au fost enunțate în publicaţia „Neamul Românesc“, 
editată de Nicolae Iorga. În martie 1938, acesta avea statut de 
înalt funcționar public deoarece era consilier regal în Consiliul 
de Coroană, iar orice fel de afirmaţii împotriva lui intrau sub 
incidenţa noii legislații. Corneliu Codreanu nu a ţinut cont de 
realitățile cu pricina, iar printr-o circulară din 26 martie 1938 
l-a acuzat pe consilierul regal că este „incorect“ şi „necinstit 
sufletește“ când afirmă faptul că, prin comerțul legionar, se 

susțineau financiar acțiuni violente impotriva demnitarilor sta- 
tului. Principala argumentaţie pe care liderul legionar a adus-o 
a fost că însuşi Nicolae Iorga i-a încurajat pe tinerii naționaliști 
să facă comerţ, pentru a face concurenţă evreilor şi a rezolva 
„problema evreiască“. În esenţă, afirmaţiile lui Corneliu Co- 
dreanu erau veritabile, dar nu şi în împrejurările în care au fost 
făcute. Nicolae Iorga a depus plângere împotriva lui, iar în 
baza acesteia Tribunalul Militar al Corpului II Armată a emis 
la 29 martie 1938 un ordin de urmărire. Acuzaţia adusă a fost 
aceea de „ultraj, în baza unei scrisori de ameninţare trimisă 
printr-un curier”, 

Imediat după intentarea procesului, principalii lideri ai 
Mişcării legionare — prof. Grigore Cristescu, col. Gheorghe 
Furdui, Traian Cotigă, Gheorghe Clime — au fost convocați la 
„Casa Verde“ (reşedinţa lui Corneliu Codreanu) pentru a stu- 
dia atitudinea politică ce trebuia adoptată. Liderul legionar le-a 
recomandat apropiaților să nu ia nici un fel de măsuri dacă va 
fi condamnat la mai puţin de şase luni închisoare. În acel mo- 
ment, a menţionat că doreşte să fie închis în urma unui astfel 
de proces, evident politic, pentru a da un „exemplu de dem- 
nitate“, Mesajele din teritoriu erau excelente, deoarece cuibu- 
rile funcționau perfect şi aduceau fonduri la casieria centrală”. 
Corneliu Codreanu credea că prin arestarea sa, legionarii nu-şi 
vor pierde moralul şi vor rezista mai bine presiunii autorităţilor 
locale. După respectiva întâlnire şi-a anunțat adepții că aşteap- 
tă în orice moment percheziţia autorităţilor la „Casa Verde“, 
căreia nu i se va opune. Totuşi, pentru a evita atacuri nepre- 
văzute — în afara operaţiunilor oficiale —, avea în vedere să 
mobilizeze o gardă de 20-30 de persoane, care să fie în per- 
manenţă prezente la reşedinţa sa!. 

Valul de arestări început în martie la nivelul judeţelor a 
atins la jumătatea lunii aprilie şi cele mai importante „cadre“ 
ale Mişcării legionare. În noapte de 16 spre 17 aprilie, Cor- 
neliu Codreanu, alături de alți 44 de lideri legionari, au fost 
ridicaţi de autorităţi fără nici o înştiinţare prealabilă. Autorită- 
tile au studiat atent momentul acţiunii, deoarece doreau ca efec- 
tul să fie maxim, în sensul că era necesar ca toți să fie la 
domiciliu. Seara de 16 spre 17 aprilie a precedat, în anul 1938, 
duminica Floriilor, astfel că nici unul dintre cei vizaţi nu se 
afla în altă parte decât în familie. 

Corneliu Codreanu a fost internat la sediul Prefecturii 
Poliţiei Capitalei, până în sera de 19 aprilie, când a fost mutat 
la Jilava, unde urma să stea până la judecarea procesului în 
cazul plângerii lui Nicolae Iorga. La început, condiţiile de de- 
tenţie nu au fost deloc uşoare, fiind închis singur într-o celulă 
în care pereţii erau umezi. Cu toate că primăvara cra mai de- 
grabă o iarnă târzie, nu a primit decât o rogojină şi două pături 
uzate, astfel încât frigul i-a afectat sănătatea”. 

Pentru restul deţinuţilor, condiţiile nu au fost cu nimic mai 
bune, fiind duşi până la Mănăstirea Tismana din județul Gorj. 
Transportul s-a făcut în camioane, în condiţiile în care drumu- 
rile erau extrem de precare, vremea umedă, iar mulţi dintre cei 
arestaţi aveau probleme de sănătate. Aici au fost internaţi prin- 
cipalii colaboratori ai lui Corneliu Codreanu: lon Zelea Co- 
dreanu, Gheorghe Clime, prof. Grigore Cristescu, Virgil lones- 
cu, Nicolae Totu, Gheorghe Istrate, Radu Budişteanu, dr. Paul 
Craja, Traian Cotigă, Mihail Polihroniade, prof. Sima Simu- 
lescu etc. Cu toate că erau deţinuţi la o mănăstire, regimul a 
fost aspru şi au trăit izolaţi”. După arestarea acestora, şefii de 
judeţe şi regiuni legionare au intrat în atenţia autorităţilor, unii 
reuşind să scape şi să acţioneze în ilegalitate““. Celor din urmă 

li s-a stabilit domiciliul obligatoriu la Mănăstirea Dragomirna 
şi la Miercurea Ciuc (într-un lagăr), însă în realitate aveau re- 
gim de detenţie“. În septembrie 1938, a fost înființat lagărul 
de la Vaslui“, în care au fost mutaţi în special liderii de eşalon 
secund ai Mişcării legionare. 

Procesul lui Corneliu Codreanu s-a judecat la 19 aprilie, 
iar deţinutul a fost privat de multe dintre drepturile cetăţeneşti 
constituţionale. El a acuzat tribunalul că îl judecă în stil „bol- 
şevic“, deoarece nu i s-a oferit posibilitatea să facă nici un fel 
de apreciere privind acuzaţiile ce i se aduceau şi că era nevoit 
să se mulțumească cu apărarea făcută de avocaţi. De aseme- 
nea, nu i s-a permis să angajeze avocaţii pe care îi dorea, din 
cauză că mulţi dintre aceştia fuseseră arestaţi. Apărarea a fost 
făcută de Sebastian Radovici şi Lizeta Gheorghiu, alături de 
alți zece avocaţi legionari provinciali, fără experienţă în astfel 
de procese. Corneliu Codreanu era de părere că nu a adus o- 
fensă autorităţii, întrucât a trimis scrisoarea lui Nicolae lorga 
în calitatea acestuia de ziarist şi nu de consilier regal. Apărarea 
a contestat şi onestitatea lui Nicolae Iorga, care a reuşit să trea- 
că de cenzură articolele referitoare la Mişcarea legionară, cu 
toate că, în mod normal, ar fi fost respinse. Deşi Corneliu Co- 
dreanu a apreciat corect că Nicolae Iorga a folosit cenzura în 
favoarea sa“, în complicitate cu autorităţile statului, aceasta nu 
i-a ajutat la nimic, fiind cendamnat la şase luni de închisoare. 

Cu toate că la sfârşitul lunii martie, Corneliu Codreanu îşi 
dorea să fie condamnat pentru a da un exemplu legionarilor, 
după această sentință îi venea din ce în ce mai greu să evite 
mecanismul represiunii statului. La câteva ore după anunțarea 
sentinței, Consiliul de Miniştri a decis să intenteze un nou pro- 


85 Palaghiţă, Ştefan, Garda de Fier spre reînvierea României, 
Bucureşti, Editura Roza Vânturilor, 1993, p. 105. 

86 Sima, Horia, „La un an de la moartea lui Ilie Gârneaţă“, în 
Țara şi Exilul, an VIII, nr. 7-8, mai-iunie 1972, p. 2. 

5 Procesele lui Corneliu Zelea Codreanu, p. 42-43. 


42 


ces lui Corneliu Codreanu, pentru „atentat contra siguranţei 
publice“%%. În faţa noilor acuzații, liderul legionar nu avea foarte 
multe argumente de apărare, făcându-se susceptibil de orice a- 
cuzaţie, iar principalii colaboratori se aflau în detenţie, ca şi el. 
La nivel local, moralul legionarilor a scăzut după sentință şi 
valurile de arestări, iar conducerea o asigura unele „cadre“ in- 
suficient pregătite, rămase în libertate. Membrii cuiburilor au 
primit dispoziții să distrugă orice fel de material venit de la 
„centru“ după citire, pentru a nu intra sub incidenţa legilor da- 
că ar fi fost descoperite”. 


După sentința din procesul intentat de Nicolae Iorga, 
condiţiile de detenţie ale lui Corneliu Codreanu s-au îmbună- 
tățit. Autorităţile aveau garanţia că cel puţin pentru o perioadă 
deţinutul se află legal sub supraveghere permanentă, aşa că a- 
veau timp pentru a formula noi acuzaţii, pentru un proces care 
trebuia să-l „lichideze“ ca om politic. Începând cu | mai, lui 
Corneliu Codreanu i s-a adus la cunoştinţă că unele acuzaţii 
mai vechi vor fi reactivate, inclusiv cele din procesul asasinării 
lui I.G. Duca. Acesta s-a aflat într-o mare stare de confuzie, 
pentru că nu putea lua contact cu avocaţii săi, dar nici cu le- 
gionarii apropiați. Abia la 5 mai a aflat natura noului proces, în 
care era acuzat de înaltă trădare, astfel scopul actului juridic 
devenindu-i limpede”. 

Ordonanţa definitivă pentru trimiterea în judecată a lui 
Corneliu Codreanu în procesul de înaltă trădare a fost dată la 
16 mai 1938 şi a avut şapte capete de acuzare: 1. crearea de 
organizații în rândul elevilor; 2. emiterea unor circulare cu in- 
strucțiuni şi îndemnuri la violență; 3. organizarea unor exer- 
ciții de tir; 4. organizarea unui serviciu de informaţii particu- 
lar; 5. deținerea de acte secrete; 6. legături cu organizații stră- 

ine; 7. crima de răzvrătire”. Prima întâlnire cu avocații a avut 
loc la 19 mai, prilej cu care le-a transmis că cra obosit din cau- 
za regimului detenţiei, dar că personalul închisorii se purta bi- 
ne cu el. Corneliu Codreanu a spus că se simte trădat, deoarece 
marii avocaţi au refuzat să îl apere şi astfel a fost pus în pos- 
tura de a fi apărat de avocați fără experienţă: Lizeta Gheorghiu, 
Horia Cosmovici, Alexandru Borcea, Nicolae Şeitan, Paul laco- 
bescu sau Nicolae Andreescu. La aflarea acuzațiilor, s-a simţit 
ofensat de strategia autorităţilor. El a susținut că dacă s-au găsit 
în județul Ilfov arme personale ale legionarilor nu însemna că 
Mişcarea legionară deținea mari arsenale. Acuzaţia privind or- 
ganizarea de servicii secrete a fost de asemenea respinsă, întru- 
cât informaţiile despre acțiunile politice le lua de la ziariştii 
care stăteau mai toată ziua la Cafe Corso sau la Cafe Royal, fără 
a-i înregimenta în structuri ostile statului. Ulterior, a descoperit 
chiar că unii dintre aceşti ziarişti îl spionau, la solicitarea autori- 
tăților. Corneliu Codreanu nu recunoştea de asemenea nici că 
s-a pus în slujba unor puteri străine, relaţia sa cu Adolf Hitler 
constând doar într-o singură telegramă de felicitare, pe care recu- 
noştea că a trimis-o”. Respectiva felicitare a fost transmisă 
telegrafic la 12 martie 1938, cu ocazia anexării Austriei”, iar 
Corneliu Codreanu a afirmat că nu a fost redactată de el, ci de 
un avocat legionar, în numele său. De altfel, statul german nu 
luase nici o poziţie faţă de procesul lui Corneliu Codreanu la 
nivelul Legaţiei de la Bucureşti. Adolf Hitler îi recomandase 
lui Wilhem Fabricius să nu se amestece în această problemă 
internă a României, dar să urmărească desfăşurarea procesului 
şi să trimită rapoarte periodice”. 

În preajma declanşării procesului, legionarii preconizau 
informarea membrilor din teritoriu prin radio şi astfel au pre- 

gătit instalarea unui post clandestin de radio-emisie”?. Procesul 
s-a deschis la 23 mai 1938, la Tribunalul Militar al Corpului II 
Armată, Secţia I-a, iar dezbaterile au durat până pe 27 mai. Cele 
şapte capete de acuzare au fost reduse numai la trei: 1. trădare 
prin deţinere şi reproducere în public de acte interesând 
siguranța statului; 2. uneltire contra ordinii sociale; 3. răzvră- 
tire”. Pentru apărarea lui Corneliu Codreanu s-au înscris circa 
200 de avocaţi, însă mulţi dintre ei au fost arestaţi sau con- 
strânşi să renunțe”. Este şi cazul unuia dintre fondatorii Miş- 
cării legionare, Corneliu Georgescu, care scăpase de primul 
val de arestări. Deoarece fusese inclus de Corneliu Codreanu pe 
lista apărătorilor, fiind avocat, s-a prezentat la Tribunalul Mi- 
litar, moment în care a fost arestat şi dus la Miercurea Ciuc, un- 
de se aflau liderii legionari arestați odată cu şeful organizaţiei, 
după mutarea de la Mănăstirea Tismana”. În final, lista avoca- 
tilor acceptaţi a cuprins 78 de persoane”, dintre care nici un nume 
important. Corneliu Codreanu adresase solicitarea de a-l apăra 
atât lui Istrate Micescu, cât şi lui Grigore lunian, dar ambii au 
refuzat. Avocaţii au fost împiedicaţi să se documenteze pentru 
proces, deoarece abia pe 21 mai au avut acces la dosarele acu- 
zării, iar cererea de expertiză grafologică a documentelor incri- 
minate a fost refuzată!%. Apărarea nu a avut la dispoziţie toți 
martorii pe care îi solicitase. Dintr-un total de 120 de persoane 
convocate, 30 se aflau cu domiciliu obligatoriu la Miercurea 
Ciuc, între alții şi cei mai importanţi: Mihail Polihroniade Ion 
Zelea-Codreanu, col. Gheorghe Zăvoianu, Traian Cotigă, Dra- 
goş Protopopescu, Vasile Cristescu, Nicolae Totu, Nae Ionescu, 

Gheorghe Clime, Alexandru Cantacuzino, Vasile Iasinschi, Radu 
Demetrescu-Gyr, prof. Sima Simulescu etc. 

Cel mai însemnat nume care a pledat pentru apărarea lui 
Corneliu Codreanu la procesul din mai 1938 a fost generalul 
Ion Antonescu, un vechi sfătuitor al lui liderului legionar. Cu 
toate că au fost refăcute listele de martori, soarta procesului nu 
a putut fi schimbată: pentru acuzaţia de deţinere de acte secrete, 
interesând siguranța statului, acuzatul a fost condamnat la zece 
ani de muncă silnică şi trei ani de degradare civică; pentru 
acuzația de reproducere în public de acte care interesau sigu- 
ranța statului, a fost condamnat la zece ani de muncă silnică şi 
la trei ani de degradare civică; pentru acuzaţia de uneltire 
contra ordinii sociale, a fost condamnat la cinci ani de închi- 
soare corecțională, 10.000 lei amendă penală şi cinci ani de 
interdicţie corecțională; pentru acuzaţia de răzvrătire, a fost con- 
damnat la opt ani de detenţie riguroasă şi la trei ani de degra- 
dare civică. Tribunalul Militar a decis ca acuzatul să execute 
numai pedeapsa de zece ani muncă silnică şi şase ani degra- 
dare civică. Pentru cheltuielile privind organizarea procesului, 
Corneliu Codreanu urma să plătească suma de 2.000 lej”. 

Era clar faptul că pedeapsa primită de Corneliu Codreanu 
în acest proces era una politică şi nu penală. Evident era şi 
faptul că inculpatul nu va executa întreaga perioadă de deten- 
ție. Soarta lui Corneliu Codreanu a depins din acel moment de 
evoluţiile interne şi mai ales de cele externe, nicidecum de sen- 
tința Tribunalului Militar al Corpului II Armată. 

În timpul procesului, Corneliu Codreanu a fost ținut sub o 
pază extrem de severă", cu toate că nimeni nu a încercat să 
reacționeze în vreun fel. Singurii care s-au agitat în preajma Tri- 
bunalului Militar au fost comuniştii, care doreau ca în timpul 


procesului să strige lozinci favorabile motivaţiilor acuzării!%. 

În țară, legionarii erau foarte dezorientaţi, deoarece conştien- 
tizau că liderul lor nu mai poate scăpa şi de această dată de în- 
chisoare'%. Corneliu Codreanu reprezenta pentru aceştia un mit, 
era singurul şef pe care-l avuseseră vreodată — „Căpitanul“. În 
tensiunea procesului, autoritățile au întreprins uneori acțiuni 
pripite. Circulau zvonuri că în ajunul pronunțării sentinţei, co- 
mandantul închisorii Jilava a fost arestat, deoarece se descope- 
rise că participa la un complot care pregătea evadarea acuza- 
tului'“5, Într-adevăr, în februarie 1938 se pusese la cale un plan 
de evadare al lui Corneliu Codreanu de la Jilava, prin înlocuirea 
sa cu o persoană care-i semăna fizic, dar în luna mai, organizația 
Bucureşti era foarte slăbită de valul de arestări ca să mai între- 
prindă o astfel de acțiune. 

În preajma procesului, au fost distribuite mai multe copii 
ale unei variante a genealogici lui Corneliu Codreanu, cu carac- 
ter ofensator. Conform acesteia, familia Zelea-Codreanu pro- 
venea dintr-o mixtură de naționalități central şi est europene: 
ruşi, ucraineni, germani, români, cehi, iar majoritatea ascenden- 
ţilor fuseseră delicvenţi sau avuseseră un caracter violent!%. 
Atitudinea populaţiei față de proces a fost indiferența, iar elite- 
le urbane mai degrabă s-au bucurat de rezultatul acțiunii judici- 
are!%7, deoarece dorea să vadă rezolvată această „problemă“. 


După anunțarea sentinței Tribunalului Militar, Mişcarea 
legionară a intrat într-un mare con de umbră. În primul rând, 
populația nu mai manifesta simpatie pentru cauza naţio- 
naliştilor extremişti, deoarece considera că tensiunile din 
timpul procesului puteau avea drept consecință instabilitate la 
nivel naţional. Această situație a fost favorizată în primul 
rând de poziţia fostelor partide politice democratice față de 

proces!%. Legionarii spuneau că cei mai interesaţi de condam- 
narea lui Corneliu Codreanu erau liberalii, pentru că Gheorghe 
Tătărescu vroia ca potențialul său adversar la funcția de prim- 
ministru să fie eliminat din calculele politice. Naţional-țărăniştii, 
prin tradiţie, nu apreciau extremismul Mişcării legionare. Pri- 
mii care luaseră în serios ameliorarea dezvoltării organizaţiei 
legionare fuseseră naţional-țărăniştii Virgil Madgearu şi Armand 
Călinescu. Cel dintâi chiar a avut de suferit repercursiuni, fiind 
atacat la moşia sa de un grup de legionari, organizați după 
toate probabilitățile de la „centru“. Negocierile dintre Corneliu 
Codreanu şi Iuliu Maniu din anul 1937, finalizate cu „pactul 
electoral“, nu au fost acceptate de membrii ambelor grupări, 
fiind mai degrabă o înţelegere politică între şefii acestora. În 
teritoriu, liderii național-țărănişti şi liberali nu numai că au 
primit cu satisfacție arestarea liderilor legionari, ba chiar au 
apreciat că pedeapsa dată lui Corneliu Codreanu era prea 
mică!P. 

Legionarii din provincie au fost profund dezorientați de 
cursul evenimentelor. Cei mai radicali dintre ei fuseseră ares- 
taţi, iar noua legislație spunea că orice material de propagandă 
legionar putea deveni obiect delict. Presiunea asupra lor a de- 
venit mult mai mare după publicarea Jurnalului Consiliului de 
Miniştri nr. 46.645 din 24 mai 1938, prin care a fost introdusă 
pedeapsa cu moartea!!”. Autorităţile locale aveau toate motivele 
să se teamă de extremismul legionarilor. În campania electorală 
din 1937 existaseră numeroase abuzuri ale propagandiştilor 
Partidului „Totul pentru Țară“, care de multe ori umblau înar- 
maţi. Existau numeroase plângeri ale bătrânilor satelor că nu 
mai exista respect al tinerilor pentru bătrâni, deoarece gărzile 
legionare şi cuziste deveneau violente dacă nu li se răspunde la 
saluturile proprii. De asemenea, violențele dintre gărzile legio- 

nare şi cuziste erau foarte dure, mai ales după anunţarea rezul- 
tatelor alegerilor din 20 decembrie 1937, în condiţiile în care 
adepţii fostului LANC (Liga Apărării Naţional-Creştine) — 
acum parte a PNC — se credeau îndreptăţiți să preia „controlul 
străzii“, deoarece guvernul era condus de partidul lor. La ju- 
mătatea lunii ianuarie 1938, Senatul Legionar, prin vocea lui 
Corneliu Codreanu, a fost nevoit să intervină şi să recomande 
linişte, pentru a nu favoriza tendința guvernului de înăsprire a 
tratamentului față de Mişcarea legionară. 

Cu toate că la nivel de masă legionarii erau resemnaţi, du- 
pă condamnarea lui Corneliu Codreanu au rămas elemente ex- 
tremiste dispuse să nu ia în seamă riscul. Astfel că, unele gru- 
pări ncorganizate de la „centru“ au decis individual să pregă- 
tească evadarea din închisoare a liderului legionar!" dar fără a 
întreprinde acţiuni concrete. Aşa cum s-a precizat mai sus, exista 
un plan de evadare a lui Corneliu Codreanu încă din februarie 
1938, cunoscut însă de autorități. Deoarece paza deținutului 
era bine pusă la punct, iar conducerea de la Bucureşti a Mişcă- 
rii legionare dezorganizată, aceste planuri de la sfârşitul lunii 
mai au dus cel mai probabil la arestarea iniţiatorilor. 

După finalizarea procesului şi emiterea sentinței, Corneliu 
Codreanu a fost mutat din închisoarea Jilava la Doftana. Deşi 
era condamnat la zece ani muncă silnică, nu a efectuat nici un 
minut de efort fizic, având doar regim obişnuit de detenție'!?. 
Încă de la început le-a recomandat legionarilor din afară să nu 
întreprindă acțiuni de protest şi să aştepte ca evenimentele in- 
ternaţionale să aducă rezolvarea situaţiei lor politice. Corneliu 
că imediat după comunicarea sentinței a anunţat că va face re- 
curs. Personal, el nu credea în eficiența unui plan de evadare şi 
le-a comunicat legionarilor să se abțină de la astfel de activități 
extreme. Pentru recurs, avocaţii lui Corneliu Codreanu au for- 

mulat 15 motive de casare a sentinţei, printre care: faptul că apă- 
rarea nu a avut acces la toate dosarele incriminatorii, faptul că 
nu s-a acceptat în instanță citarea avocatului Rădulescu-Tha- 
nir, cel despre care spuneau că a redactat scrisoarea de felici- 
tare către Adolf Hitler etc™'?. Până în toamnă, avocaţii liderului 
legionar au formulat mai multe astfel de contestaţii ale sentin- 
tei, dar toate au fost respinse de Tribunalul Militar. 

Condiţiile de detenţie din închisoarea Doftana au fost bu- 
ne, iar Corneliu Codreanu nu s-a plâns de tratament, ba chiar, 
dimpotrivă, a apreciat modul în care se poartă personalul în- 
chisorii cu el. Rudele de gradul întâi i-au putut face frecvent 
vizite, aducându-i şi pachete. Acestora le-a transmis că are aer, 
că i se face tratament medicamentos etc.!!* şi că legionarii trebu- 
iau să se abţină de la orice acțiune ce putea provoca reacţia auto- 
rităţilor, deoarece îi „încurcau socotelile“. El mai spunea că 
împrejurările internaţionale nu permiteau reorganizarea şi re- 
comanda acelora care nu sunt dispuşi să aştepte că pot părăsi 
mişcarea", 

Cu toate acestea, informațiile care ajungeau în teritoriu 
erau contradictorii, mai ales în luna august, când se spunea că 
este tratat foarte sever'™®. Campania de dezinformare s-a legat 
de strategia noii echipe de conducere de la nivel național, care 
în vară se reorganizase şi pregătea acțiuni violente. În genere, 
au fost recrutați membri noi, dispuşi la sacrificiu, sau legio- 
nari, recunoscuţi ca extremiști. Conducerea închisorii de la 
Doftana a fost nevoită în aceste condiţii să înăsprească măsu- 
rile de securitate. În primul rând, paza pe timp de noapte a fost 
serios consolidată şi au fost solicitate reflectoare electrice mai 
puternice. Au fost reangajaţi mai mulţi jandarmi care termina- 
seră stagiul militar, motivaţi de plăţi peste medie. Raţiile de 

hrană şi soldele au fost dublate, verificările în rândurile perso- 
nalului au fost înăsprite, iar jandarmii nu aveau voie să intre în 
contact cu deţinuţii. Pentru intimidare, conducerea închisorii a 
primit ordin să facă exerciţiile de tragere în apropierea ziduri- 
lor, iar fiecare jandarm trebuia să aibă în dotare în permanență 
100 de cartuşe!!”. Deşi nu au fost semnalate tentative de eva- 
dare, toate acestea măsuri de precauţie atestă faptul că autori- 
tăţile cunoşteau intențiile legionarilor şi nu erau dispuse să riște. 
Eforturile de reorganizare s-au limitat doar la segmentul 
radical al Mişcării legionare, deoarece membrii din teritoriu au 
fost din nou demoralizaţi de sentința în procesul foştilor con- 
ducători ai Partidului „Totul pentru Țară“ (august 1938). După 
ce au fost duşi o perioadă la Mănăstirea Tismana, în aprilie 
1938 ei au fost mutaţi la Miercurea Ciuc. Deoarece nu li se ju- 
decase procesul, aveau statut de persoane cu domiciliul obli- 
gatoriu, sub paza jandarmilor. După finalizarea procesului lui 
Corneliu Codreanu, în vară s-a organizat şi pentru ei un pro- 
ces, tot la Tribunalul Militar al Corpului II Armată. Iniţial, au- 
toritățile au încercat să obțină de la foştii lideri ai Partidului 
„Totul pentru Ţară“ declaraţii de fidelitate faţă de noul re- 
gim"'5. Tentativa nu a avut efect în acel moment, fiindcă ei cre- 
deau, ca şi Corneliu Codreanu, că evoluţiile internaționale le 
vor îmbunătăţi situaţia. Procesul a început la 25 iulie 1938, du- 
pă ce au fost aduşi de la Miercurea Ciuc la închisoarea Jilava. 
Sentința le-a fost comunicată acuzaților la 1 august: Alexandru 
Cantacuzino şi Vasile Cristescu au primit, în lipsă (deoarece e- 
vadaseră în timpul transportului), câte 9 ani de închisoare; 
Gheorghe Clime, Alexandru Christian Tell, Gheorghe Istrate, 
Mihail Polihroniade, dr. Paul Craja, Traian Cotigă, prof. Sima 
Simulescu, Virgil Ionescu, Bănică Dobre, col. Gheorghe Fur- 
dui, dr. Şerban Milcoveanu, Nicolae Totu şi Radu Budişteanu, 
câte 7 ani de închisoare; Gheorghe Apostol, Eugen Ionică şi 

Aurel Serafim, câte 5 ani închisoare, iar preotul Nicolae Geor- 
gescu-Edineţ, 1 an închisoare!”. Era evident că nici ei nu vor 
ajunge să execute pedeapsa pentru care au fost condamnați, iar 
evoluţiile internaţionale urma să le „regleze“ statutul. După 
proces, au fost mutaţi de la Miercurea Ciuc la închisoarea de 
maximă siguranță Râmnicu Sărat. Acolo nu mai aveau statut 
de reținuți cu domiciliul obligatoriu, fiind deținuți pentru pe- 
depsele pe care trebuiau să le execute. La Miercurea Ciuc, 
condițiile de securitate nu au fost cele mai vigilente, iar unii 
legionari au reuşit să evadeze. Este și cazul unui important li- 
der, Victor Silaghi, care în noapte de 30-31 iulie a reuşit să fu- 
gă, fiind dat în urmărire generală”. 

În cele din urmă, Corneliu Codreanu a fost adus şi el la 
Râmnicu Sărat, fiind transferat de la Doftana în noaptea de 15 
septembrie. Conducerea închisorii de la Doftana s-a arătat pro- 
fund mulţumită de decizia venită de la Bucureşti, deoarece se 
temea de o evadare a deținutului'”!. Conform unor informații, 
Corneliu Codreanu a apreciat pozitiv acest transfer şi le-a 
transmis legionarilor că în curând va ieşi din închisoare. Cu toate 
că şi la Râmnicu Sărat stătea singur în celulă, neputând să ia le- 
gătura cu ceilalți legionari aflați acolo, el afirma că are condiţii 
mai bune ca la Doftana, ceea ce-l făcea să creadă că situaţia lui 
se va ameliora!*?. La scurt timp după transfer, Corneliu Codrea- 
nu se pare că ar fi primit vizita generalului Ion Bengliu, şeful 
Inspectoratului General al Jandarmeriei, ceea ce a condus la 
ridicarea moralului „Căpitanului“, pentru că oficiali ai statului 
îl contactaseră. Informaţiile acestea au ajuns prin şefii de jude- 
te la legionarii din teritoriu, cu scopul de a le ridica moralul!*. 
Prin soția sa, Corneliu Codreanu le-a transmis legionarilor să 

se abțină de la excese şi să aştepte un context favorabil. 

Însă noua structură de conducere legionară se consolidase, 
iar în septembrie 1938 dispunea deja de armament!?*. Mesajele 
lui Codreanu, care se afla în detenţie, nu mai aveau aceeaşi va- 
loare ca şi atunci când era liber şi putea coordona activităţile 
legionarilor. Pregătirile din vara anului 1938 pentru evadarea 
lui Corneliu Codreanu erau deja avansate, fiind coordonate la 
nivel central. Unul dintre planuri pregătea evadarea „Căpita- 
nului“ din închisoarea de la Râmnicu Sărat, urmată de trecerea 
peste graniță în Germania. A fost pus cu bine la punct, încât 
autoritățile nu au aflat despre existenţa sa. Organizatorii eva- 
dării au procurat acte false şi un paşaport pentru Corneliu Co- 
dreanu, care urma să părăsească țara în caz de reuşită pe la 
granița cu Ungaria. Organizațiile locale de pe raza itinerarului 
Râmnicu Sărat-Arad au avut responsabilitatea de a constitui e- 
chipe de câte trei legionari, care urmau să-l escorteze pe dis- 
tanțe mici, pentru a nu fi descoperite. Au fost stabilite parole 
de recunoaştere, distanțele pe care trebuiau să le parcurgă e- 
chipele etc. Nu se poate şti cât de eficient ar fi fost planul, însă 
nu a fost pus în aplicare, datorită refuzului lui Corneliu Co- 
dreanu de a se supune riscului. După cum s-a afirmat anterior, 
încă din aprilie recomandase linişte membrilor din teritoriu. 
Conform spuselor unor contemporani, Corneliu Codreanu refu- 
za să mai creadă că poate scăpa cu viață în urma detenţiei şi că 
ar fi intrat într-o fază mistică, deoarece credea că este trimis de 
Dumnezeu ca să se sacrifice pentru „salvarea naţiunii“!7%5. În 
scrierile sale memorialistice, Corneliu Codreanu a făcut nume- 
roase trimiteri la divinitate în ascensiunea legionarilor. Informa- 
ţia apare la mai mulți memorialişti, încât înclinăm să credem 
că ar fi existat o opoziţie a lui privind planurile de evadare. 

În toamna anului 1938, starea generală de spirit a legio- 


14 DANIC, Fond IGJ, dosar nr. 54/1939, f. 129. 
15 Chioreanu, Nistor, op. cit., p. 36; Dumitrescu-Borşa, Ion, op. 
cit., p. 266. 

narilor se îmbunătățise față de cea din primăvară. De aseme- 
nea, contextul internațional le era favorabil, întrucât puterea Ger- 
maniei creştea, fără ca marile state democratice să acționeze. 
După ce în martie statul nazist realizase Anschluss-ul, la 29 sep- 
tembrie, o nouă încălcare a dreptului internaţional le-a creat 
germanilor satisfacţii, prin deciziile Conferinţei de la Miinchen. 
Speranţele legionarilor s-au intensificat după Dictatul de la 
Viena privind Cehoslovacia, de la 2 noiembrie. Mulţi dintre 
aceştia au crezut că este vorba despre contextul internaţional la 
care făcuse apel Corneliu Codreanu şi s-a creat un sentiment 
general de speranță. Noua conducere organizatorică a încercat 
să forțeze mâna regelui, distribuind unele manifeste de ame- 
ninţare!?$, 

Cu toate acestea, concluzia generală este că, prin condam- 
narea lui Corneliu Codreanu, Mişcarea legionară a primit o 
puternică lovitură de imagine şi de forță. Nivelul electoral a- 
tins în decembrie 1937 a fost practic anulat de valul de arestări 
şi condamnări din primăvară şi vară. Populaţia era şi ea nemul- 
țumită de sistemul partidelor politice, al luptelor şi promisiuni- 
lor electorale etc. Regele a fost susținut conştient şi sincer de 
corpul cetățenesc la începutul perioadei de regim autoritar. 
Legionarii, care vorbeau de un deceniu despre ineficienţa siste- 
mului parlamentar, au fost în 1938 victimele propriei propa- 
gande. Majoritatea membrilor veniţi în perioada 1936-1937 
(care reprezentau majoritatea) s-au resemnat cu ideea desfiin- 
țării Partidului „Totul pentru Țară“ şi au susținut politica rega- 
lă. Latura extremistă a organizației (care s-a mobilizat după 
primăvara anului 1938) era o facțiune minoră, adeptă a violen- 
tei, pe fondul unei convingeri ideologice radicale. Cu toate că 
în 1927 Corneliu Codreanu a înființat Mişcarea legionară drept 
o organizație spirituală, în care aveau loc numai cei care cre- 
deau în „valorile“ ei, după 1936 a fost nevoit să accepte siste- 
mul membership-ului, ocazie cu care s-a integrat perfect în 


126 Heinen, Armin, op. cit., p. 358. 

sistemul politic liberal. Cei care au aderat la Partidul „Totul pen- 
tru Țară“ din principii „politice“ şi nu ideologice au plecat pri- 
mii după arestarea liderilor, iar mulți dintre ei au devenit func- 
ționari fideli noii structuri statale. Nu numai foştii membri ai 
Partidului „Totul pentru Ţară“ au făcut aceasta, ci şi membrii 
celorlalte partide foste parlamentare: PNL, PNȚ, PNC etc. 


1.3. Moartea lui Corneliu Codreanu 


Deşi Corneliu Codreanu se afla în închisoare, cu slabe 
perspective de a fi eliberat curând, adepţii Mişcării legionare 
aveau speranţa revenirii liderilor lor pe scena publică, în virtu- 
tea evoluţiei internaţionale. Deoarece Codreanu era un om tâ- 
năr în 1938, nu s-a pus problema succesiunii lui în modul cel 
mai serios. În timpul procesului din mai, le spusese avocaţilor 
că se temea că va muri în urma detenţiei, dar această ipoteză 
nu fusese luată în serios de legionari. Corneliu Codreanu era 
pentru mişcarea pe care a întemeiat-o un mit şi problema dis- 
pariţiei lui fizice ar fi provocat instabilitate. 

Impresia generală a fost că el conducea autoritar Mişcarea 
legionară şi că peste cuvântul său nu putea trece nimeni. În 
realitate, lucrurile nu stăteau aşa, însă aceasta nu se cunoştea 
decât în cercuri restrânse. Corneliu Codreanu crease Senatul 
Legionar pentru a se consulta în probleme importante cu per- 
sonalități mai în vârstă. Deşi la început proiectul nu avusese 
rezultate, totuşi, începând cu 1937, în această structură se luau 
deciziile de bază, care uneori nu corespundeau cu părerea lui 
Corneliu Codreanu în totalitate. După 1936, în conducerea Par- 
tidului „Totul pentru Țară“ fuseseră cooptate câteva persona- 
lităţi, care aveau un cuvânt important de spus. Liderul legionar 
a ştiut să aplaneze orice conflict şi să dea impresia de unitate. 
Cazul Mihail Stelescu, care îi contestase calitatea de conducă- 
tor al Mişcării legionare, a fost rezolvat în mod foarte violent, 
Corneliu Codreanu nefiind străin de acțiune, chiar dacă nu a 

pus-o el la cale. Deoarece Mihail Stelescu era bănuit de con- 
tacte cu Coroana (care nu au fost dovedite), poziţia liderului 
legionar nu a fost slăbită. 

Trimiterea de frontul din Spania a lui Ion I. Moţa a fost de 
asemenea suspectată a fi un element al luptei pentru putere în 
Mişcarea legionară. În interiorul organizaţiei se credea că Ion 
I. Moţa era o persoană mult mai bine pregătită intelectual decât 
Comeliu Codreanu şi cu o capacitate organizatorică mai mare. 
Însă acesta nu a ridicat niciodată pretenţii asupra conducerii 
Mişcării legionare, cel mai probabil plecând în Spania din con- 
vingeri ideologice. Chiar înainte de a muri, unele voci afirmau 
că cel care l-a determinat să plece a fost Corneliu Codreanu, 
deoarece devenise prea incomod. Este puţin probabil ca el se fi 
dorit moartea lui Ion I. Moţa, având în vedere că în Spania au 
mai plecat Gheorghe Cantacuzino-Grănicerul (preşedintele Par- 
tidului „Totul pentru Țară“), Vasile Marin (preşedintele orga- 
nizației Bucureşti) şi Ion Dumitrescu-Borşa (secretarul general 
al partidului). Însă era evident că, după moartea lui Ion I. Mo- 
ta, rolul lui Corneliu Codreanu de lider a devenit incontestabil. 

Ulterior alegerilor din 1937, a mai existat un moment în ca- 
re voci din partid au criticat structura puterii — ianuarie 1938. 
Atunci, un grup de membri vechi ai Mişcării legionare, majori- 
tatea din judeţele Moldovei, au spus că noii comandanți legio- 
nari (cum ar fi Mihail Polihroniade) aveau un rol prea important, 
în detrimentul vechilor „cadre“. Corneliu Codreanu a făcut apel 
la unitatea Mişcării legionare în faţa tentativei autorităţilor de 
represiune, iar conflictul a fost aplanat. 

Încarcerarea lui Corneliu Codreanu a fost urmată de in- 
strucțiuni vagi privind succesiunea. El nu accepta că putea pier- 
de şefia Mişcării legionare, dispunând ca membrii fondatori să 
preia organizarea, după care, ierarhic, urmau „gradele“ legio- 
nare. Însă membrii fondatori au ajuns în totalitate în închisori 
sau li s-a stabilit domiciliul obligatoriu, astfel că atribuţiile or- 
ganizării urmau să le preia „gradele“ legionare nearestate. Din 
închisoare, Corneliu Codreanu s-a ferit să nominalizeze întâie- 

tatea vreunui comandant legionar, numind doar temporar res- 
ponsabili cu organizarea, dintre cei aflaţi în libertate. 

Cu toate că la sfârşitul lunii septembrie legionarii sperau 
că liderii lor vor fi eliberaţi, în contextul victoriei Germaniei în 
problema cehoslovacă, Carol al II-lea nu era dispus să facă 
compromisuri privind relația cu Mişcarea legionară. În 1938, 
nu a existat practic opoziţie față de rege, iar majoritatea politi- 
cienilor şi elitelor se resemnaseră cu noul regim. Pe de altă parte, 
legionarii erau lipsiţi de valoare politică în toamna anului 
1938. Deşi Corneliu Codreanu îşi exprimase în decembrie 1937 
adeziunea față de Axă şi Adolf Hitler, de la Berlin nu venise 
nici un feed-back. Conştienţi în primăvara anului 1937 că legio- 
narii nu pot câştiga alegerile”, germanii nu au avut nici un fel 
de reacţie față de participarea lor la actul electoral, nici măcar 
printr-un mesaj personal la nivel de Legaţie diplomatică. De 
asemenea, în timpul procesului lui Codreanu, guvernul nazist 
dăduse dispoziţie diplomaților de la Bucureşti să urmărească 
actul de justiţie fără intervenţii şi să raporteze la Berlin. Pe tot 
parcursul anului 1938, germanii nu s-au arătat interesaţi de si- 
tuația legionarilor din închisori, întrucât după realizarea An- 
schluss-ului atenţia le era îndreptată spre problema sudetă. 

Începând din septembrie 1938, pentru a crea o stare de pre- 
siune asupra regelui, legionarii reorganizaţi la nivel central au 
încercat să destabilizeze situaţia internă, prin acte de sabotaj”. 
Pentru început, au fost trimise scrisori de ameninţare la adresa 
regelui şi a lui Armand Călinescu, dar fără impact politic. Mai 
târziu, în noiembrie, au fost întreprinse unele violențe împo- 
triva întreprinderilor evreieşti, pentru a-l compromite pe rege, 
şi nu din antisemitism. După ce s-a dat Constituţia din februa- 
rie 1938, unii intelectuali s-au arătat nemulţumiţi că li s-au dat 
drepturi evreilor, deşi pe plan european tendinţa era inversă. 
Legionarii au speculat această nemulțumire şi l-au acuzat pe 


* Vezi supra, p. 19. 
” Vezi infra, p. 98-99. 

Carol al II-lea că era protectorul evreilor, mai ales că Elena 
Lupescu era evreică creştinată. Autorităţile au făcut apel la Cor- 
neliu Codreanu pentru a aplana tensiunea, iar acesta a emis o 
circulară din închisoare, prin care făcea apel la linişte”. Se 
pare că în acel moment circularele sale nu mai aveau aceeaşi va- 
loare ca în urmă cu o jumătate de an, aşa că organizaţia clandes- 
tină a legionarilor a continuat planul de instaurare a dezordinii. 
Dacă acţiunile legionarilor ar fi creat o stare semirevoluţionară, 
noul regim ar fi avut mult de suferit la imagine, întrucât pro- 
misese încetarea luptelor politice. Aşa că trebuiau întreprinse 
măsuri mai concrete care să dovedească „domnia“ ordinii. Au- 
torităţile depuseseră în vară eforturi serioase pentru a arăta că 
tineretul nu mai era dispus la extremism, astfel că echipe studen- 
teşti regale parcurseseră satele României pentru a face observaţii 
asupra stării generale. Imaginea legionarilor care organizau tabere 
de muncă a fost înlocuită cu a tinerilor studenți care duceau 
eforturi de alfabetizare, dădeau instrucțiuni privind alimentaţia 
echilibrată sau care făceau inventarul gospodăriilor ţărăneşti 2%. 
Agitaţia în rândurile legionarilor a crescut la 15 noiembrie 
1938, când regele a plecat într-o călătorie la Londra şi Paris. 
Cei mai sceptici afirmau că în acest timp Armand Călinescu avea 
de gând să-l asasineze pe Corneliu Codreanu, profitând de faptul 
că monarhul nu era în ţară şi numele lui nu putea fi asociat cu 
acest eveniment. Pe de altă parte, radicalii din conducerea clan- 
destină a Mişcării legionare credeau că prin acțiuni violente vor 
crea o atmosferă de instabilitate, care va culmina cu eliberarea 
lui Corneliu Codreanu şi chemarea Mişcării legionare la gu- 
vernare!??. Deoarece deciziile nu se mai luau de un for supe- 
rior sau în întruniri politice, atitudinea legionarilor în timpul 
prezenţei lui Carol al II-lea în străinătate a fost inconsecventă. 


127 Heinen, Armin, op. cit., p. 358. 

123 Ce au realizat studenții în 1938“, în Universul, an LVI, nr. 
39, 10 februarie 1939, p. 11. 

12 Heinen, Armin, op. cit., p. 358. 

Autorităţile au reacţionat în urma unui incident în măsură 
să lezeze în cel mai serios mod imaginea siguranței şi secu- 
rității cetățeanului. Rectorul Universităţii din Cluj, Florian Şte- 
fânescu-Goangă, a fost împuşcat de doi studenți, fiind rănit grav. 
Deşi atentatorii nu au fost prinşi imediat, acțiunea a fost asoci- 
ată cu noua tactică de sabotaj a Mişcării legionare şi astfel era 
previzibilă o reacție a autorităților. Anterior acestui incident, la 
Obersalzberg (una din reședințele lui Adolf Hitler), la 24 no- 
iembrie, Carol al II-lea avusese o întrevedere cu liderul de la 
Berlin, la care s-au discutat probleme legate de relaţia celor două 
state'*. Cancelarul Germaniei i-a comunicat lui Carol al II-lea 
că, după anexarea Austriei şi „rezolvarea“ problemei sudete, 
Reichul nu mai avea interese politice în Europa Centrală şi de 
Est, ci numai economice!*!. Documentele germane nu relevă in- 
tervenții ale lui Adolf Hitler în problemele interne ale Româ- 
niei şi astfel este de presupus că regele a înțeles că situaţia lui 
Corneliu Codreanu nu prezenta interes pentru Germania”. 
Autorităţile de la Bucureşti au avut întotdeauna probleme în a 
aprecia poziția Germaniei față de Mişcarea legionară, deoarece 
informaţiile erau foarte vagi şi cel mai adesea veneau prin inter- 
mediul Legaţiei Germaniei de la Bucureşti şi nu de la înalții 
oficiali de la Berlin. 

Rezultatul întrunirii dintre Carol al II-lea şi Adolf Hitler a 
contat decisiv în elaborarea măsurilor ce urmau să fie luate pen- 
tru instaurarea ordinii interne. În seara de 29 noiembrie 1938, 
comandantul închisorii din Râmnicu Sărat a primit ordin de la 
generalul Ion Bengliu — spun unele surse — să-l ridice pe Cor- 
neliu Codreanu şi pe alți 13 deţinuţi, numiţi de legionari „Nica- 
dorii“ (asasinii lui I.G. Duca) şi „Decemvirii“ (asasinii lui Mi- 

hail Stelescu). Nu întâmplător au fost asociaţi lui Corneliu Co- 
dreanu şi cei 13 legionari, deoarece aceştia intraseră deja în 
mitologia mişcării ca luptători contra oponenților. Existau nume- 
roase cântece legionare la adresa lor, fiind citați şi în ceremonii. 
Sacrificiul lor voluntar era practic unul dintre miturile existen- 
tiale ale Mişcării legionare. În realitate, se arătaseră extrem de 
cruzi în timpul execuțiilor, deoarece Mihail Stelescu, după ce a 
fost împuşcat, a fost tăiat cu topoarele, cu toate că se afla pe 
patul unui spital. 

Conform declarației dată de comandantul închisorii ulte- 
rior, ordinul iniţial prevedea să fie împuşcaţi în judeţul Râmni- 
cu Sărat, însă s-a justificat că acțiunea putea aduce prejudiciu 
Coroanei şi astfel au fost transferați la Jilava™™. Transportul 
s-a făcut într-un camion, iar fiecare deținut era însoțit de un jan- 
darm înarmat. Unele relatări ulteriore descriu că cei transpor- 
taţi erau legați cu sfori la mâni şi la picioare, dar cu toate acestea 
au fost acuzați că încercaseră să evadeze în timpul transpor- 
tului. De asemenea, unii memorialişti au relatat că în epocă s-a 
afirmat că cei 14 au fost strangulaţi de jandarmii care-i însoțeau, 
după care au fost împuşcaţi în spate pentru a se motiva tentati- 
va de evadare". Alte versiuni memorialistice afirmă faptul că 
cei prezenți în camionul care i-au transportat pe cei 14 deţinuţi 
nu erau jandarmi angajați la închisoarea Râmnicu Sărat, ci persoa- 
ne bine instruite anterior, care au avut drept misiune specială 
uciderea acestora. În orice caz, este puţin probabil ca legionarii 
să fi încercat să evadeze, având în vedere precauţiile luate. 

Incidentul s-a petrecut în noaptea — spre dimineața zilei de 
30 noiembrie 1938, în pădurea Tâncăbeşti (care se află între 
Ploieşti şi Bucureşti). În primele zile după anunțarea morții lui 


133 Căpitanul îl refuză pe Carol al II-lea“, în Historia, an II, nr. 
28, martie 2004, p. 10-12. 

134 Sturdza, Ilie-Vlad, Pribeag printr-un secol nebun. De la 
Legiunea Arhanghelul Mihail la Legiunea Străină, Bucureşti, Editura 

Corneliu Codreanu, prin Bucureşti circula zvonul că maiorul 
de jandarmi care a condus operaţiunea ar fi primit 2 mil. de lei, 
iar fiecare dintre jandarmii însoțitori câte 2 de mii de lei'%5. 

Al. Gregorian , comandatul închisorii Jilava (unde au fost 
aduşi apoi cei 14 morţi) a declarat în 1940 că în momentul în 
care camionul a intrat pe poarta acesteia, pe la 9 dimineaţa, era 
însoţit de motociclişti şi doi comisari regali. Decedaţii ar fi 
fost îngropaţi în comun lângă o pădurice de salcâmi în afara 
zidurilor închisorii, peste care s-ar fi aruncat gunoaiele ampla- 
samentului. După acest moment, unul dintre cei doi comisari 
ar fi sunat la un superior, căruia i-a spus că cei 14 au încercat 
să evadeze de sub escortă'%. Indiferent de modul cum au fost 
îngropaţi, este cert că în 1940, când s-a efectuat deshumarea, 
s-a găsit într-adevăr o groapă comună, iar cadavrele prezentau 
plagă prin împuşcare. 

În după-amiaza de 30 noiembrie, a fost dat publicităţii co- 
municatul oficial privind tentativa de evadare de sub escortă a 
celor 14 legionari: „În dreptul pădurii de la km. 30 al şoselei 
Bucureşti-Ploieşti, automobilele în care se aflau deţinuţii au 
fost atacate cu împuşcături de necunoscuţi, care au dispărut, şi 
în acel moment transferaţii, profitând de faptul că transportul 
se făcea în automobile Brek tip, deschise, pe timp de noapte şi 
ceață densă, au sărit din maşini, îndreptându-se cu vădită intenţie 
de a dispărea în pădure. Jandarmii, după somaţiile legale, au 
făcut uz de armă“. Atmosfera printre legionari a fost destul 
de incertă, deoarece multora nu le venea a crede că a murit în- 
tr-adevăr Codreanu. Fiindcă ştirile erau contradictorii, încă din 
30 noiembrie s-a avansat ideea că ar fi evadat, iar autoritățile 


doreau să ascundă aceasta pentru a-i descuraja pe legionari”. 

La starea de incertitudine a contribuit şi Elena Codreanu, soția 
lui Corneliu Codreanu, care s-a dus la aflarea ştirii la 
închisoarea Jilava, unde i s-a comunicat că nu a venit acolo 
nici un mort în noaptea precedentă'”. Iniţial s-a crezut că au 
fost omorâţi toţi deţinuţii legionari de la Râmnicu Sărat, însă în 
câteva zile rudele unora au aflat că sunt în viață'“. După 
publicarea comunicatului oficial, nu a fost adoptată nici o 
reacție, nici din partea legionarilor, dar nici din partea politi- 
cienilor sau a elitelor intelectuale“. Deja „problema“ lui Cor- 
neliu Codreanu nu mai prezenta interes, teama de represiune 
contribuind mult la această atitudine. 

După 30 noiembrie 1948 în Mişcarea legionară a apărut 
problema „răspunderilor“* privind moartea „Căpitanului“. Se 
considera încă de atunci că numai acțiunile legionarilor aflați 
în libertate au cauzat acțiunea radicală a autorităților. Deşi se 
credea despre Mişcarea legionară că reprezenta un organism 
unitar, momentul acela de criză a provocat numeroase argu- 
mentații privind delimitarea de cele întâmplate. Chiar în rândul 
liderilor conducerii clandestine s-au formulat ierarhii ale res- 
ponsabilităţii, iar fiecare a încercat să plaseze altuia decizia 
privind acţiunile de sabotaj, considerate cauza morții lui Cor- 
neliu Codreanu. La nivelul organizațiilor județene, dispariţia 
conducătorului a reprezentat punctul maxim de pierdere a în- 
crederii şi speranței. Majoritatea adepților au părăsit idealurile 
inițiale, iar mulți dintre liderii din închisori au semnat de 
teamă adeziuni la politica noului regim. Din acel moment, o- 
poziţia față de Carol al II-lea au condus-o numai câțiva lideri 
extrem de impulsivi, decişi să răzbune acțiunea autorităților 
chiar cu preţul vieţii. Astfel că, se va declanşa un val de aten- 
tate şi tentative de asasinat, ale căror ținte erau chiar regele sau 
membri ai anturajului său. 


1» Procesele lui Corneliu Zelea Codreanu, p. 150. 
140 Totu, Vera, „Implinirea...“, în loc. cit. 
141 Sturdza, Ilie-Vlad, op. cit., p. 19-20. 

Pentru autorități, dispariţia fizică a lui Corneliu Codreanu 
a reprezentat „rezolvarea“ unei spinoase probleme. Atât în rân- 
dul legionarilor, cât şi a celorlalți opozanți ai lui Carol al II-lea, a 
intrat teama de represiune. Începând cu decembrie s-a înregis- 
trat un val de adeziune la noul regim, mai ales în contextul în- 
ființării FRN. Majoritatea funcționarilor statului au aderat la 
această structură, în frunte cu cele mai importante personalități 
ale culturii. Legionarii n-au mai reprezentat o problemă pentru 
stabilitatea statului până în vara anului 1940 (cu excepţia celor 
radicali, care vor fi anihilaţi până la începutul lunii martie 
1939). Majoritatea legionarilor care au aderat la noua politică a 
statului au făcut-o din convingere, deoarece credeau că nu mai 
era cazul să fie în permanent conflict cu autoritățile. Acest seg- 
ment s-a extras din cei veniţi în Mişcarea legionară după jumă- 
tatea anilor 1930, cunoscuţi de autorităţile locale şi pasibili de 
sancţiuni administrative. Cel mai important fenomen a fost acela 
al noilor aderenţi, necunoscuţi de organele Ministerului de Inter- 
ne, care s-au radicalizat şi au sprijinit acţiunile de sabotaj pregă- 
tite de legionarii refugiaţi la Berlin după primăvara anului 1939. 

Ulterior decesului „Căpitanului“, lupta pentru controlul 
deciziei în Mişcarea legionară era deschisă în mod oficial. Dis- 
poziţiile lui Corneliu Codreanu, foarte vagi, mai degrabă încur- 
cau lucrurile. În Mişcarea legionară, şefia era un element de 
bază, deoarece structura se dorea a fi ierarhică. Legionarii aveau 
şefi încă de la nivelul cuibului, apoi şef de plasă, şef de judeţ, 
şef de regiune. Conform dispoziţiilor lui Corneliu Codreanu, 
următorul conducător ierarhic ar fi fost Gheorghe Clime. Se 
pare că dăduse indicaţii în acest sens, un fel de testament nescris, 
în care în fruntea listei de succesori stătea Gheorghe Clime!“?. 
Însă, începând din aprilie 1938, acesta se afla închis alături de 
restul conducătorilor importanţi. Astfel că, lupta pentru putere 
urmau să o dea liderii din eşaloanele inferioare şi în primul rând 


142 Petculescu, Constantin, Mişcarea Legionară. Mit şi realitate, 
Bucureşti, Editura Noua Alternativă, 1997, p. 142. 

foştii şefi ai organizațiilor din teritoriu. Cel mai important este 
faptul că nu a existat un arbitru al acestei competiţii, iar fiecare 
şi-a creat argumente proprii. În perioada imediat următoare mor- 
ţii lui Codreanu, aceşti potenţiali lideri nici nu prea aveau ce 
conduce, deoarece organizația era o umbră palidă a celei din 
1937 şi trebuiau să găsească modalităţi noi de contact cu teri- 
toriul, dar mai ales de acţiune, în condiţiile vigilenţei statului. 

După moartea lui Corneliu Codreanu, politica autorităţilor 
față de legionari s-a îmbunătăţit în mod semnificativ. Cu ex- 
cepţia celor radicali şi acelora care nu doreau să semneze de- 
claraţii de fidelitate față de rege, mulți au putut să se întoarcă 
la vechile slujbe funcţionăreşti sau să activeze fără teama de 
percheziţii. Prin dispariţia lui Corneliu Codreanu, statul a be- 
neficiat de linişte pe plan intern, iar tinerii naționaliști nu mai 
aveau un ideal de apărat. Treptat, ei s-au resemnat cu această 
dispariţie, acceptându-l pe monarh. 

Capitolul 2 
Noua elită 


Problema schimbului de generaţie în fruntea Mişcării le- 
gionare s-a pus începând cu valul de arestări printre conducă- 
torii partidului (apr. 1938). În acel moment, Mişcarea legionară 
a trecut prin cea mai serioasă criză de la înfiinţare, deoarece 
nici un lider rămas liber nu putea emite pretenţii că era legitim 
pentru a prelua responsabilităţile organizatorice. 

Principalul responsabil pentru vidul de autoritate din pri- 
măvara anului 1938 a fost Corneliu Codreanu, care nu a pre- 
gătit „cadre“ specializate pentru a prelua funcţiile de răspun- 
dere în caz de „avarie“. La nivel local, conducătorii județelor 
şi regiunilor fuseseră schimbaţi periodic, pentru a nu se constitui 
centre de putere ce ar fi putut crea presiuni. Corneliu Codreanu 
se înscria astfel în linia liderilor de partide naţionaliste extre- 
miste din Europa, care doreau puterea numai pentru ei şi duceau 
o politică de izolare a persoanelor incomode. Documentele şi 
lucrările de specialitate publicate până în prezent nu relevă 
existența unei lupte pentru putere în perioada 1927-1938, aşa 
că orice speculaţii, relatate anterior şi în lucrarea de față, nu au 
susținere solidă. Corneliu Codreanu efectuase ultima „rotaţie a 
cadrelor“ în primăvara anului 1937, când au fost schimbaţi toţi 
şefii de judeţe. Înainte cu câteva zile de publicarea decretului 
privind desfiinţarea partidelor politice, Corneliu Codreanu a 
efectuat o nouă împărţire pe regiuni a Mişcării legionare (15 
martie). Partidul „Totul pentru Țară“ fusese desfiinţat cu o 
lună înainte şi astfel este de presupus că noua organigramă tre- 
buia să asigure funcționarea ne-politică a organizaţiei în timpul 
dictaturii regale. Numărul regiunilor legionare a fost atunci re- 
dus de la 13 la 9: Regiunea Muntenia, Regiunea Oltenia, Re- 
giunea Dobrogea, Regiunea Moldova, Regiunea Basarabia, 
Regiunea Bucovina, Regiunea Ardealul, Regiunea Crişana şi 

Regiunea Timişoara. În fiecare regiune, urma să funcţioneze un 
comandament legionar". Este de presupus că din nou s-a operat 
o schimbare de lideri la nivel regional, mai ales că unele județe 
au ieşit din vechiul sistem de subordonare. Cel mai probabil, 
nu a fost timp să se consolideze noile relaţii dintre „centru“ şi 
organizaţiile locale, deoarece după decretul de desființare a 
partidelor şi interzicerea activităţilor politice, relaţia ierarhică 
din cadrul Mişcării Legionară nu a mai funcţionat perfect. 

După arestarea lui Corneliu Codreanu, se va duce o luptă 
pentru putere între liderii secundari ai Mişcării legionare şi în 
primul rând între foştii şefi de judeţe şi regiuni. Deoarece aceas- 
tă luptă s-a purtat în clandestinitate, nu a existat nici un arbitru, 
iar de cele mai multe ori a fost o lipsă de coordonare a acțiu- 
nilor, care a provocat repercursiuni asupra celor aflaţi în închi- 
sori. Încă de la începutul „competiției“, era previzibil că centrul 
de putere care va reuşi să asigure cel mai eficient relaţia cu 
teritoriul avea să fie câştigător. Cu toate că încă mai trăia Cor- 
neliu Codreanu, existau păreri că nu mai putea scăpa viu din 
detenţie şi astfel a existat şi o neglijenţă privind acţiunile ce 
puteau pune în pericol viaţa foştilor conducători. 

Începând din toamna anului 1938, conducerea clandestină 
a organizaţiei a întreprins acţiuni violente contra statului, iar 
autorităţile au fost nevoite să reacționeze. Existau informaţii că 
legionarii radicali pregăteau activități revoluţionare teroriste, 
iar la adresa regelui şi a înalţilor demnitari au fost emise scri- 
sori de amenințare. După moartea lui Corneliu Codreanu, cei 
mai radicali dintre noii lideri au pregătit un plan de lovitură de 
stat. În acest scop au înarmat cuiburile teroriste, devenind peri- 
culoşi pentru stabilitatea internă. De teamă, cei aflați în închi- 
sori au preferat să adere la noul regim şi să afirme că au re- 
nunțat la vechile idealuri. 

În cele din urmă, statul a reuşit să neutralizeze factorii de 


! Zamfirescu, Dragoş, Legiunea Arhanghelul Mihail. De la mit 
la realitate, Bucureşti, Editura Enciclopedică, 1997, p. 250-254. 


66 


instabilitate, iar conducerea clandestină s-a refugiat în Germa- 
nia, de unde aştepta un prilej favorabil pentru a efectua presi- 
uni asupra lui Carol al II-lea. 


2.1. „Comandamentele de prigoană“ 


După arestarea lui Corneliu Codreanu, entuziasmul legio- 
narilor de după alegerile din 1937 a scăzut drastic. Deşi în aprilie 
autoritățile nu întreprinseseră măsuri foarte radicale pentru a 
neutraliza Mişcarea legionară, în teritoriu chiar „gradele“ legio- 
nare au intrat în defensivă. Acest fenomen a fost rezultatul 
politicii membership-ului practicată după 1936, conform căreia 
vechile standarde de recrutare a membrilor au fost abandonate. 
Prevederile iniţiale stipulau că un legionar putea deveni mem- 
bru al organizaţiei numai după trei ani, timp în care trebuia să 
dovedească faptul că şi-a însuşit toate „valorile“ organizației şi 
mai ales că era dispus la sacrificiu şi la activitate în ilegalitate. 
Cel mai afectat de situaţia din aprilie 1938 a fost chiar Corne- 
liu Codreanu, care a trimis de la Jilava o scrisoare prin care-şi 
arăta dezamăgirea şi recomanda legionarilor urmăriți de auto- 
rități să stea ascunşi timp de şase luni, timp în care el îşi va 
ispăşi pedeapsa din „procesul Iorga“. De asemenea, le-a reco- 
mandat camarazilor să nu întreprindă nici un act necumpătat, 
pentru a nu mări numărul celor arestați’. În timpul procesului 
din mai, aceste instrucțiuni au fost respectate şi de şefii organi- 
zaţiilor regionale, care au dispus legionarilor să nu întreprindă 
acte personale de răzbunare, pentru a nu fi afectată situația lui 
Corneliu Codreanu. Ei le-au comunicat subordonaţilor că, ulte- 


* Se va folosi pluralul, fiindcă componența „Comandamentului de 
prigoană“ s-a modificat de multe ori, funcție de arestările făcute de au- 
torități şi de capacitatea noilor lideri de a-şi găsi domicilii clandestine. 

? Procesele lui Corneliu Zelea Codreanu, vol. Il, ed. Radu-Dan 
Vlad, Bucureşti, Editura Majadahonda, 2000, p. 44-45. 

rior verdictului, se vor lua decizii privind viitorul Mişcării le- 
gionare, însă atunci era periculos să reacționeze, deoarece se 
putea ajunge chiar la lupte de stradă”. 

Instrucţiunile au fost însuşite de legionarii din teritoriu, însă 
se poate spune că acestora le-a fost şi teamă să rişte o eventua- 
lă arestare dacă ar fi protestat. Cei care au trimis totuşi scrisori 
„organelor“ de anchetă erau membri neimportanți ai Mişcării 
legionare, făcând gestul deoarece erau marcați de charisma lui 
Corneliu Codreanu. Imediat după publicarea decretului de des- 
fiinţare a partidelor politice, un general în rezervă a trimis un 
protest regelui prin care deplângea controlul presei, arestarea 
legionarilor şi afirma că singurii capabili să asigurare ordinea 
internă erau Iuliu Maniu, generalul Ion Antonescu şi Corneliu 
Codreanu“. În general, astfel de scrisori erau anonime, aşa cum 
a fost cazul şi protestului unui grup de eleve de liceu din laşi, 
care învinovățeau Tribunalul Militar al Corpului II Armată că 
aducea acuze nedrepte lui Corneliu Codreanu, care, în viziunea 
lor, era erou al tineretului şi regeneratorul moral al națiunii“. 
Alteori, tot voci izolate au acuzat justiţia că era în slujba Palatu- 
lui şi că ducea o campanie nedreaptă în care îl afirma că Zelea- 
Codreanu era străin şi se afla în slujba unor puteri străine“. 

În aceste condiții, dacă liderii de rang secundar nu s-ar fi 
mobilizat pentru reorganizarea structurii centrale de condu- 
cere, cel mai probabil Mişcarea legionară s-ar fi stins. Oricum, 
indiferent de ce urmau să facă noii conducători, structura din 
1937 a Mişcării legionare fusese complet dezasamblată, iar im- 
pactul asupra electoratului nu mai putea fi anulat. 


Primul val de arestări făcut printre conducătorii Mişcării 
legionare a fost bine pus la punct şi a avut eficiență maximă. 


3 Ibidem, p. 49. 

1 DANIC, Fond DGP, dosar nr. 253/1939, f. 1-2. 

5 Procesele lui Corneliu Zelea Codreanu, p. 90-91. 
4 Ibidem, p. 72-76. 

Cele mai importante personalități ale organizaţiei au ajuns în 
centrele de detenţie fără incidente. Conducătorii de rang se- 
cundar s-au mobilizat după noaptea de 16 spre 17 aprilie şi au 
încercat să păcălească vigilența autorităţilor, cu toate că aces- 
tea le cunoşteau domiciliile. Ca urmare a acestui fapt, elita 
secundară a Mişcării legionare (mai ales de la nivel local) a fost 
nevoită să-şi părăsească familia şi slujbele şi să intre în ile- 
galitate. Cel mai probabil, dacă nu ar fi ales această soluţie, ar 
fi fost arestată şi condamnată la diferite pedepse. Cei mai mulți 
dintre cei care au organizat „Comandamentele de prigoană“ 
erau lideri locali radicali, care în timpul campaniilor electorale 
avuseseră ciocniri cu jandarmii sau care publicaseră manifeste 
ostile autorităţilor statului. În majoritate, erau funcţionari pu- 
blici, care nu şi-ar fi găsit locul în cadrul noului regim datorită 
trecutului lor legionar, cunoscut de autorităţi. 

Preotul Ion Dumitrescu-Borşa fusese secretar general al 
Partidului „Totul pentru Țară“, iar la sfârşitul anului 1936 a 
făcut parte din grupul legionarilor care au plecat să lupte pe 
frontul naționaliștilor din Spania. Era un apropiat al lui Cor- 
neliu Codreanu şi al lui Gheorghe Clime, însă nu a fost arestat 
în noaptea de 16 spre 17 aprilie 1938. La aflarea ştirii privind 
arestările, a fugit de la domiciliu, iar familia şi-a lăsat-o în grija 
lui Victor Biriş (fost procuror la Oraviţa, care a fost dat afară 
pentru că nu a votat Constituţia din 1938). lon Dumitrescu- 
Borşa a intrat în clandestinitate alături de Titi Cristescu, iar 
pentru început s-au ascuns la părinţii acestuia din urmă, în 
cartierul bucureştean Tei. Deoarece reşedinţa părinţilor lui Titi 
Cristescu nu era cunoscută de autorităţi, pentru o perioadă cei 
doi au putut locui acolo fără probleme, până la organizarea 
primului „Comandament de prigoană“”. 

Ion Antoniu fusese preşedintele cercului studențesc Bucu- 
reşti, iar în aprilie 1938 exercita profesia de avocat. Deoarece 


y Dumitrescu-Borşa, lon, Cal troian intra muros. Memorii 
legionare, București, Editura Lucman, f.a., p. 234. 

activa de mult timp în Capitală, dispunea de legături şi putea 
coordona reorganizarea. În plus, avea şi posibilitatea de a-şi 
ascunde domiciliul, probabil prin relații de familie”. 

Un alt lider secundar era lon Belgea, cu funcţii în organi- 
zaţia Bucureşti a partidului „Totul pentru Țară“ înainte de des- 
ființare. Fusese bibliotecar la Academia Română şi dispunea 
de unele relaţii prin care putea să-şi schimbe frecvent domici- 
liul”. Înainte de arestarea lui Corneliu Codreanu fusese şeful 
său de Cabinet’. 

Horia Sima, unul dintre liderii din teritoriu care au pus 
bazele „Comandamentului de prigoană“, a intrat relativ repe- 
de în vizorul autorităților. Deoarece nu era considerat un 
personaj foarte important al Mişcării legionare nu a fost arestat 
în primul val, cu toate că era urmărit de autorități în perma- 
nenţă şi i se cunoştea reşedința!!. Ulterior a fost arestat la do- 
miciliu, păzit în permanenţă de un jandarm, până când urma să 
se clarifice situația lui. În fața acestei realităţi, a decis să intre 
în clandestinitate şi a fugit de sub pază, ascunzându-se pentru 
câteva zile la Episcopia greco-catolică din Lugoj”. Horia Sima 
era unul dintre membrii vechi ai Mişcării legionare, intrând în 
organizaţie în toamna anului 1927, pe când era student la Bu- 
cureşti!?. Ca student a fost consilier al Uniunii Naţionale a Stu- 
denţilor Creștini din România (în continuare UNSCR)", după 


% Procesele lui Corneliu Zelea Codreanu, p. 139. 

” Ibidem. 

1 jbidem, p. 115. 

"1 DANIC, Fond DGP, dosar nr. 17/1937, f. 107. 

12? Sima, Horia, Sfărşitul unei domnii sângeroase (10 decembrie 
1939-6 septembrie 1940). Lupta Mişcării Legionare contra regi- 
mului Carol il, Constanţa, Editura Metafora, 2004, p. 135-236. 

"3 Sima, Horia, „Interviu acordat revistei franceze naționaliste 
«Rivarol», din 12 şi 19 august 1965“, în fara şi Exilul, an Il, nr. 6, 1 
aprilie 1966, p. 2. 

14 Sima, Horia, „Interviu acordat cotidianului «Il secolo d'Italia», 
organul Mişcării Sociate Italiene, 21 octombrie 1969“, în Tara şi 

care în 1932 a fost numit profesor la liceul din Caransebeş. În 
acest oraş a pus bazele primelor organizaţii legionare, deve- 
nind şeful județului Caraş în acelaşi an'5. În 1934 s-a mutat la 
Liceul „Coriolan Brediceanu“ din Lugoj şi a devenit şef al 
judeţului Severin. A fost ridicat la „gradul“ de comandant legio- 
nar de Corneliu Codreanu în 1935, cu ocazia numirii în funcția 
de şef al Regiunii a X-a Timişoara". Rapoartele autorităţilor 
polițienești locale îl prezentau drept un foarte abil conducător, 
mai ales datorită propagandei făcute în rândurile țăranilor. 
Documentele relatează că recrutarea membrilor se făcea dis- 
cret, prin propagandă de la om la om, pentru ca noii aderenţi să 
nu fie cunoscuţi de autorități. În aceleaşi rapoarte, nucleul con- 
stituit de Horia Sima în Regiunea Banat cra considerat foarte 
periculos pentru ordinea publică în cazul în care s-ar fi realizat 
o schimbare de regim”. Datorită calităţilor sale, Horia Sima a 
rămas la conducerea judeţelor Severin şi a Regiunii a X-a Timi- 
şoara şi după reorganizarea din 1937 cu toate că tendința gene- 
rală era de „rotaţie a cadrelor“. Procentual, regiunea condusă 
de Horia Sima s-a plasat pe locul al doilea pe ţară la alegerile 
din 1937, el devenind unul dintre cei mai tineri deputați. 
Nicolae Petraşcu era de asemenea unul dintre organizatorii 
abili ai Mişcării legionare la nivel local. Devenise membru în 
timpul studenţiei la Bucureşti, în 1928. Fiind originar din Făgă- 
raş, cât timp a fost student a impulsionat organizarea legionari- 
lor din acel judeţ. După ce a terminat facultatea (1932) a devenit 
profesor de liceu la Alba-Iulia, după care s-a mutat la Sibiu'S. 


Exilul, an VI, nr. 1-2, noiembrie-decembrie 1969, p. 3-6. 

15 Petculescu, Constantin, Mişcarea Legionară. Mit şi realitate, 
Bucureşti, Editura Noua Alternativă, 1997, p. 142-147. 

16 Milcoveanu, dr., Şerban, Corneliu Z. Codreanu altceva decât 
Horia Sima, vol. I, București, Editura Crater, 1996, p. 38. 

11 DANIC, Fond DGP, dosar nr. 17/1937, f. 108-109. 

1% Sima, Horia, „Documentare. S-a stins şi Nicolae Petraşcu. 
Circulară“, în Tara şi Exilul, an V, nr. 5-6, martie-aprilie 1969, p. 24. 


71 


În 1936 organizaţia Sibiu a primit dispoziţie de la Bucureşti să 
tipărească lucrarea lui Corneliu Codreanu, Pentru Legionari, 
deoarece în Capitală nu a putut trece de cenzură. Profitând de 
unele relaţii, Nicolae Petraşcu a reuşit să obțină aprobarea 
procurorului militar, care l-a sfătuit să o tipărească repede. A 
lucrat chiar el la corectură, alături de o echipă restrânsă, şi a 
reuşit să scoată cartea fără intervenţia cenzurii”. După „rotația 
cadrelor“ din 1937, Nicolae Petraşcu a devenit şeful Regiunii a 
[X-a Sibiu”. În momentul valului de arestări, acesta a scăpat 
deoarece avea pe rol două procese de /es majestate (la Sibiu şi 
Craiova) şi autorităţile credeau că va fi condamnat în urma 
acestora. În cele din urmă, a fost achitat în ambele cazuri, dar 
după al doilea proces a intrat în clandestinitate şi plecat la 
Bucureşti?!, 

Autoritatea noilor conducători a fost întărită la jumătatea 
lunii iulie de prezența în „Comandamentele de prigoană“ a doi 
lideri importanţi ai partidului, arestaţi în seara de 16 spre 17 a- 
prilie — Vasile Cristescu şi Alexandru Cantacuzino. Ei au reușit 
să fugă de sub escortă în noaptea de 16 spre 17 iunie, în timp 
ce erau transferați de la Miercurea Ciuc spre Jilava în vederea 
procesului??. Pentru a evada, cei doi, care se aflau singuri în- 
tr-un compartiment de tren, au sărit pe geam în dreptul Braşo- 
vului, după care s-au despărțit”. Vasile Cristescu a ieşit destul 
de „şifonat“ în urma evadării, lovindu-se grav la față în mo- 
mentul impactului cu solul. S-a deplasat cu greu la locuința 
legionarului Nicolae Constantin din Braşov, unde a stat timp 
de două săptămâni. Nu a ieşit din ascunzătoare sa, luând legă- 
tura cu Bucureştiul prin intermediul organizaţiei locale, con- 


1 Chioreanu, Nistor, Morminte vii, laşi, Institutul European, 
1992, p. 29. 

* Sima, Horia, în loc. cit., p. 24. 

” Chioreanu, Nistor, op. cit., p. 33. 

** DANIC, Fond DGP, dosar nr. 15/1938, f. 183. 

3 Ibidem, dosar nr. 252/1939, f. 56. 

dusă de un anume Bordeanu”*. 

Vasile Cristescu fusese înainte de arestare profesor de 
istorie la Liceul „Gheorghe Lazăr“. În acelaşi timp era asisten- 
tul lui Vasile Pârvan la Universitatea din Bucureşti, fiind o tâ- 
nără speranţă a arheologiei româneşti. Era unul dintre cei mai 
importanți intelectuali ai Mişcării legionare şi avea o poziţie 
politică remarcabilă în organizaţie. 

Alexandru Cantacuzino făcea şi el parte din elita legiona- 
ră, fiind exponent al aripii aristocratice a conducerii. În acelaşi 
timp, era unul dintre cei mai extremiști doctrinari, iar ideile sale 
intrau de multe ori în contradicție cu ale celorlalți conducători. 
Alexandru Cantacuzino organizase Congresul Studenţesc de la 
Târgu Mureş din 1936 şi gestionase formarea „echipelor de sa- 
crificiu“. După evadare, acesta se stabilise în Bucureşti, unde 
reuşca să se ascundă de vigilenta autorităţilor prin intermediul 
rudelor sale, pe care organele Ministerului de Interne nu în- 
drăzneau să le percheziționeze?*. 

Lista s-a extins ulterior cu persoane venite din eşaloanele 
secundare ale mişcării, majoritatea intrând pentru prima dată 
în prim-planul organizaţiei. În general, membrii „Comanda- 
mentelor de prigoană“ au fost uniţi de sentimente extremiste şi 
erau dispuşi la sacrificiu. Ei au fost avantajaţi de faptul că erau 
exponențţi ai organizațiilor locale, stabilind mai uşor şi mai dis- 
cret contactul cu acestea. Supraviețuirea „Comandamentelor de 
prigoană' s-a datorat în mare parte reactivării sistemului cotiza- 
țiilor, dar şi sprijinului financiar venit de la Asociaţia „Prietenii 
Legiunii“, care a continuat să creadă în idealurile extremiste, 
chiar în momentul în care Mişcarea legionară se radicalizase. 


Problema conducerii Mişcării legionare nu se pusese până 
în 1938 din punct de vedere instituțional, ca în celelalte partide, 
deoarece fondatorii ei au acceptat că aveau un conducător unic, 


*4 Ibidem, dosar nr. 252/1940, f. 164. 
25 Ibidem, dosar nr. 15/1938, f. 184. 

iar legitimitatea lui a reprezentat un subiect tabu. Cu toate că şe- 
ful Partidului „Totul pentru Ţară“ nu a fost Corneliu Codrea- 
nu, ci Gheorghe Cantacuzino-Grănicerul, şi apoi Gheorghe Cli- 
me, „Căpitanul“ a rămas liderul spiritual incontestabil al mişcă- 
rii. Corneliu Codreanu s-a ferit să dețină funcții administrative 
în cadrul organizaţiei, probabil pentru ca autoritățile să nu-l 
poată face responsabil de abuzurile legionarilor. 

Codreanu a încercat să extindă organizarea paternalistă de 
la nivel central şi în celulele de bază ale Mişcării legionare — 
cuiburile. Conform dispoziţiilor lui, oricine putea pune bazele 
unui cuib şi dacă se dovedea un bun organizator, devenea şeful 
acestuia. În cadrul Mişcării legionare, conducătorii organizați- 
ilor locale nu aveau nevoie de învestirea conducerii centrale, 
iar promovarea se făceau în urma unei competiții interne, în 
care câştiga cel mai bun mobilizator. Membrii cuibului erau 
responsabili în primul rând în fața şefului de cuib, iar mai apoi 
acesta răspundea pentru acțiunile grupului său în faţa superi- 
orilor ierarhici*€. În caz de activitate în ilegalitate, cuiburile de 
pe o anumită rază se puteau mobiliza la nivel local, fără inter- 
venţia „centrului“ şi îşi duceau activitatea în funcţie de ierar- 
hiile pe care le stabileau ad-hoc. În aceste condiţii, „centrul“ 
trimitea numai anumite mesaje, fără să fie nevoie să aibă con- 
tacte permanente cu teritoriul. Aceasta era diferența organiza- 
torică față de partidele politice, care erau permanent în contact 
oficial cu filialele din teritoriu şi care în caz de ilegalitate nu 
mai puteau întreprinde nici un fel de activități. 

Cu toate că dispoziţiile oficiale ale lui Corneliu Codreanu 
dădeau libertate de organizare cuiburilor, ierarhiile erau bine de- 
finite, pentru ca situația să nu scape de sub control. Dacă mem- 
brii cuiburilor acceptau să activeze şi în ilegalitate, trebuiau să 
execute ordinele „centrului“ fără a face comentarii şi fără a se 
implica inegal. Conform regulilor stabilite de la „centru“, „toți 


% Zelea-Codreanu, Corneliu, Pentru Legionari, vol. |, Bucu- 
reşti, Editura Scara, 1999, p. 263. 

legionarii vor avea o singură părere“, iar „neexecutarea unui 
ordin constituie una din cele mai mari greşeli posibile“?. Cor- 
neliu Codreanu nu accepta nici o abatere de la direcţia stabilită 
în condiţii „de avarie“ şi astfel susținea că legionari „vor mer- 
ge uniți chiar pe un drum rău (greşit), pentru că drumul cel mai 
rău este dezunirea*“8. Pentru legionarii care îşi însuşeau idea- 
lurile legionare până la capăt, executarea unui ordin era „o ches- 
tiune de onoare”. 

În momentul în care s-a pus problema reorganizării miş- 
cării în condiţiile detenţiei principalilor lideri, cam aceasta era 
pregătirea ideologică a legionarilor. Exista o oarecare certitu- 
dine a însuşirii acestor principii, deoarece membrii organizaţiei 
înainte de a fi primiţi în cuiburi trebuiau să parcurgă o perioa- 
dă de pregătire ideologică. Având în vedere împrejurările din 
primăvara anului 1938, era cert că numai elementele cele mai 
extremiste sau îndoctrinate erau dispuse să se organizeze la 
nivel local clandestin, pentru a intra în legătură cu noii şefi de 
la Bucureşti. 

După arestarea lui Corneliu Codreanu şi a principalilor li- 
deri, conducerea formală a Mişcării legionare a luat-o cel mai 
înalt „grad“ legionar aflat în libertate — Radu Mironovici (con- 
form dispoziţiilor „Căpitanului“)*. Ierarhic, el era Comandant 
al „Bunei Vestiri“, fiind şi întemeietor al Legiunii. Deoarece era 
căutat de autorităţi, nu putea să organizeze cadrele aflate în 
libertate şi stătea ascuns. La 30 aprilie a avut loc prima întruni- 
re a „gradelor“ legionare, în urma convocării făcute de Andrei 
Ionescu, într-un imobil necunoscut de autorităţi (în strada Olta- 
rului nr. 3). Respectiva întrunire a avut doar rolul de analiză a 


21 Zelea-Codreanu, Corneliu, Cărticica şefului de cuib, Bucu- 
reşti, f.e., 2000, p. 27-54. 

28 Ibidem, p. 46. 

” Ibidem, p. 30. 

%3 Palaghiţă, Ştefan, Garda de Fier spre reînvierea României, 
Bucureşti, Editura Roza Vânturilor, 1993, p. 110-111. 

efectivelor disponibile, deoarece încă nu se stabilise legal sta- 
tutul final al lui Corneliu Codreanu. Preşedinte al adunării a 
fost Ion Belgea şi au mai participat: Radu Mironovici, Nicole- 
ta Nicolescu, Victor Dragomirescu, Andrei Ionescu, Titi Cris- 
tescu, Ion Dumitrescu-Borşa, Valeriu Cârdu, Ion Antoniu, Ste- 
lian Stănicel, lon-Victor Vojen, Nicolae Horodniceanu, Lucia 
Trandafir, Horia Sima etc.” Cei prezenți erau membri ai cui- 
burilor din Bucureşti, cu excepţia lui Horia Sima, care era sin- 
gurul comandant legionar din provincie prezent la întrunire. El 
reuşise să fugă din Lugoj, după ce a stat două zile la Episcopia 
greco-catolică din acel oraş, iar ulterior locuind la cunoştinţe 
ale sale din Capitală. Horia Sima a fost desemnat să stabileas- 
că legăturile cu provincia, întrucât nu era cunoscut de cadrele 
Ministerului de Interne din Bucureşti. Mai avea avantajul că 
locuia la persoane care nu aveau legătură cu Mişcarea legiona- 
ră (deoarece se născuse şi crescuse în Bucureşti, avea multe 
cunoştinţe în Capitală, care nu ştiau că era legionar şi că era în 
conflict cu autorităţile statului). Pe lângă Horia Sima, în pri- 
mul „Comandament de prigoană“ au mai intrat Iordache Ni- 
coară, Ion Antoniu şi Ion Belgea (șeful grupului)”. 

Activitatea acestui grup era îngreunată de desfăşurarea pro- 
cesului lui Corneliu Codreanu, dar şi de risipirea nucleului de 
susținere. La scurt timp după întrunire, Radu Mironovici a fost 
arestat şi transferat cu domiciliul obligatoriu la Miercurea 
Ciuc”. Ion Dumitrescu-Borşa a fost nevoit să fugă în Basara- 
bia, iar pentru siguranţă şi-a procurat o identitate falsă”. 

Activitatea „Comandamentului de prigoană“ nu a fost 
foarte intensă în mai şi iunie, deoarece după condamnarea lui 
Corneliu Codreanu a urmat valul de desolidarizare față de Miş- 
carea legionară. În teritoriu, Horia Sima stabilise doar unele con- 


31 DANIC, Fond DGP, dosar nr. 262/1940, f. 85. 
%2 Palaghiţă, Ştefan, op. cit., p. 111. 

3 Ihidem. 

~ Dumitrescu-Borşa, lon, op. cit., p. 238. 

tacte firave în Banat”, unde fusese şef de regiune până în mo- 
mentul desființării Partidului „Totul pentru Ţară“. Deoarece 
Ion Belgea a fost arestat şi transferat la Miercurea Ciuc, la 16 
iunie s-au întrunit din nou comandanții legionari pentru a de- 
semna un nou lider al grupului. Gheorghe Clime (aflat în în- 
chisoare), după ce a aflat că Ion Belgea a fost arestat, l-a nomi- 
` nalizat pe Ion Antoniu. Însă a fost prins şi el de autorități câ- 
teva zile mai târziu. Pentru moment, conducerea „Comanda- 
mentului de prigoană“ a fost luată de Constantin Papanace 
(conform unei liste trimisă de Gheorghe Clime)S. Acesta nu a 
putut întreprinde practic nici o măsură, fiind arestat la 25 iulie 
(grupul macedonenilor din Mişcarea legionară era acuzat că 
pregătea asasinarea regelui cu ocazia funerariilor reginei Ma- 
ria)”. Cu toate că a fost eliberat la câteva zile, neavând legă- 
turi directe cu studenți macedoneni extremişti care pregăteau 
încă din martie atentate contra înalţilor demnitari, Constantin 
Papanace a trebuit să plece din Bucureşti şi să se ascundă în 
provincie. Horia Sima era la începutul lunii august singurul 
membru al „Comandamentului de prigoană“ activ, reuşind să 
stabilească legături cu judeţele din Transilvania şi Bucovina. 
În demersul său a fost ajutat şi de Nicolae Petraşcu, care în iulie 
intrase în clandestinitate şi venise de la Sibiu la Bucureşti pentru 
a ajuta la reorganizarea Mişcării legionare". După arestarea 
lui Iordache Nicoară la începutul lunii septembrie, Horia Sima 
a reușit să controleze şi organizaţiile din Capitală”. 

Cu toate că nu era printre liderii cunoscuţi ai Mişcării 
legionare, Horia Sima interceptase de facto conducerea în vara 
anului 1938, prin legăturile pe care le stabilise cu organizaţiile 
teritoriale. În luna septembrie s-a produs o nouă reorganizare a 


* Procesele lui Corneliu Zelea Codreanu, p. 115. 
3 Milcoveanu, dr., Şerban, op. cit., p. 45-46. 

3 Palaghiță, Ştefan, op. cit., p. 111. 

38 Chioreanu, Nistor, op. cit., p. 33. 

” Procesele lui Corneliu Zelea Codreanu, p. 116. 

„Comandamentului de prigoană”, în condiţiile în care Vasile 
Cristescu şi Alexandru Cantacuzino evadaseră. După mutarea 
lui Corneliu Codreanu de la Doftana la Râmnicu Sărat, contactul 
cu acesta se putea face mult mai uşor prin soţia sa care avea 
dreptul să-l viziteze de câte ori solicita. În aceste condiţii, 
liderul spiritual al Mişcării legionare putea deveni arbitrul 
centrelor de putere din „Comandamentul de prigoană“, cu 
toate că în mod oficial a făcut numeroase apeluri la linişte. 
Horia Sima a speculat din timp acest moment, iar împreună cu 
Constantin Papanace a preluat încă din vara îngrijirea soţiei lui 
Codreanu. Prin intermediul acesteia, Horia Sima a cerut accep- 
tul şefului legionarilor să preia conducerea organizaţiei, deoa- 
rece nu era cunoscut în Bucureşti. Pentru a căpăta importanță, 
cererea sa a fost făcută printr-un bilet scris de Ion Dumitrescu- 
Borşa, care se întorsese din Basarabia (având şi acordul lui 
Constantin Papanace). Horia Sima i-a mai transmis lui Cor- 
neliu Codreanu că în această calitate oficială putea să organi- 
zeze şi transportul în siguranță al lui Vasile Cristescu de la 
Braşov la Bucureşti, prin legăturile pe care le avea în terito- 
riul. Cererea lui Horia Sima nu a fost satisfăcută de liderul 
legionar în totalitate, în sensul că l-a desemnat pe Vasile Cris- 
tescu să preia conducerea „Comandamentului de prigoană“. 
Totuşi, conform dispoziţiilor lui Corneliu Codreanu, Horia Sima 
a devenit în mod oficial responsabil cu organizarea teritoriului 
trebuind să se sfătuiască şi cu Constantin Papanace“!. Noii 
structuri i s-a adăugat şi Alexandru Cantacuzino. Pe fondul 
unei reorganizări la nivelul cuiburilor, membrii „Comanda- 
mentului de prigoană“ au condus in corpore campania de pre- 
siuni asupra autorităților din toamna anului 1938. 


“ Dumitrescu-Borşa, Ion, op. cit., p. 240-241. 

si Papanace, Constantin, Cazul Horia Sima şi Mişcarea Legio- 
nară (ultima discuţie avută cu fostul Comandant), f.l., Editura Elisa- 
varos, 1998, p. 19-20. 

Deşi „Comandamentele de prigoană“ de la Bucureşti sufe- 
reau numeroase modificări de structură datorate descoperirii 
liderilor, reorganizarea în teritoriu a decurs relativ bine, dato- 
rită pregătirii ideologice expuse mai sus, dar şi experienței le- 
gionarilor vechi care mai trecuseră prin perioade de clandes- 
tinitate. Cheia mobilizării eficiente a membrilor extremişti ai 
Mişcării legionare a fost organizarea relativ profesională a or- 
ganizaţiei. Cele patru „corpuri“ legionare: al intelectualilor, al 
studenților, al muncitorilor şi al elevilor au putut să se reorga- 
nizeze fără intervenţia „centrului“, ci doar la semnalul aces- 
tuia. „„Comandamentele de prigoană“ au avut rolul de a asigura 
coordonarea activităților, dar şi de a elabora strategii de acţiune. 

Activitatea intelectualilor în timpul perioadei de clandes- 
tinitate din 1938-1940 s-a redus aproape exclusiv la nivelul Bu- 
cureştiului, deoarece aici puteau oferi informaţii importante pri- 
vind planurile autorităților. În Capitală, aceştia erau încadrați 
în aşa-numitul Corp al „Răzleţilor“, din care făceau parte doc- 
tori, avocaţi, funcționari, preoți etc., grup care acționa individual. 
Prin informaţiile pe care le obțineau participând la diferite acti- 
vităţi culturale, sportive sau artistice, i-au informat pe membrii 
„Comandamentelor de prigoană“ despre intenţiile guvernului 
şi mai ales despre stadiul urmăririi noilor lideri legionari”. 

Studenţimea constituia unul din elementele de bază ale 
Mişcării legionare încă de la fondare, dar abia în 1936 UNSCR 
a putut fi controlată exclusiv de naționaliștii extremişti. În spe- 
cial studenţii de la Drept şi Medicină s-au îndreptat spre Miş- 
carea legionară, fiind „elemente“ radicale. Ei erau în majori- 
tate fii ai păturii de mijloc de la sate (preoți, învățători, țărani 
înstăriți) şi de la oraşe“. Din Corpul Studenţesc Legionar (CSL) 
s-au recrutat „elemente“ violente care pregăteau atentate asupra 


£ DANIC, Fond DGP, dosar nr. 280/1938, f. 2-5. 

43 Heinen, Armin, Legiunea Arhanghelul Mihail. Mişcare 
socială şi organizație politică. o contribuţie la problema fascismului 
internațional, Bucureşti, Editura Humanitas, 1999, p. 376. 

demnitarilor statului. Ei se organizau relativ repede în facultăți 
şi aveau avantajul că nu puteau fi identificați imediat. Studen- 
ţii care nu locuiau la cămine nu se treceau în cărțile de imobil 
şi astfel erau greu de controlat. Propaganda lor se desfăşura în 
universităţi, cămine studenţeşti sau cu prilejul diverselor confe- 
rințe. Organizarea era realizată pe facultăţi, iar în interiorul aces- 
tora pe secții“. În perioada clandestinității, în universităţi s-au 
făcut grupe de studenţi legionari în funcţie de regiunile din care 
proveneau, pentru a facilita propaganda în provincie. 

Corpul Muncitoresc Legionar (CML) a fost înființat în 1936 
şi a reuşit să recruteze o mare parte a muncitorilor care nu au 
aderat la principiile comuniste. Mulţi dintre membrii CML erau 
muncitori de primă generaţie, mai slab salarizaţi şi trăind în 
condiții semirurale.** Principalele centre ale organizaţiei au 
fost în Bucureşti, Valea Jiului, la Uzinele Astra Arad, IAR Bra- 
şov, în porturile Galaţi, Brăila, Constanţa şi Giurgiu, la între- 
prinderile petroliere de pe Valea Prahovei. În perioada clan- 
destinităţii, din rândurile lor au fost recrutate „echipe de sa- 
crificiu“ (folosite în mică măsură până în septembrie 1940). 
Principalul aport al CML a fost cel financiar, deoarece mun- 
citorii calificaţi câştigau destul de bine şi s-au arătat dispuşi 
să-şi achite la timp cotizaţiile'€. 

„Frăţiile de Cruce“ (FdC) activau în rândul elevilor de 
liceu, iar importanţa lui nu a fost cu nimic mai redusă decât a 
celorlaltor corpuri. Această organizație din interiorul Mişcării 
legionare a fost structurată de Gheorghe Istrate după 1935. 
Organizarea era asemenea cuiburilor, însă la nivelul claselor 
de liceu. Ca şi în cuiburile de legionari, obținerea statutului de 
membru FdC se făcea în urma unui stadiu de pregătire. Elevii 
sub 14 ani erau numiţi „Frăţiori de Cruce“ şi luau cunoştinţă 
de principalele elemente ale doctrinei legionare. Stadiul pregă- 


“ DANIC, Fond DGP, dosar nr. 280/1938, f. 16-18. 
45 Heinen, Armin, op. cit., p. 380. 
46 DANIC, Fond DGP, dosar nr. 280/1938, f. 19-23. 

titor de intrare în FdC se făcea în cadrul „Mănunchiului de 
prieteni“, după care, în urma unei examinări privind însuşirea 
doctrinei şi asupra caracterului, se putea pătrunde în organiza- 
tie. În general, în fiecare reşedinţă de judeţ exista o organizație 
FdC, deoarece exista cel puţin un liceu. Absolvenţii FdC ur- 
mau să devină legionari după ce împlineau 18 ani, iar dacă de- 
veneau studenţi intrau în CSL”. În 1936, aproximativ 2% din 
elevii liceelor erau înscrişi în FdC, dar probabil numărul 
simpatizanţilor era mult mai mare”. În timpul clandestinității, 
organizaţiile FAC erau cele mai active, deoarece realizau trans- 
ferul corespondenței dintre emisarii „Comandamentelor de pri- 
goană“ şi organizaţiile locale. Pentru că erau bănuiţi de activi- 
tăţi legionare în mai mică măsură decât alte categorii, elevii de 
liceu au asigurat suportul comunicaţional al activităţilor din 
perioada 1938-1940. Ei nu au participat la acțiunile radical- 
teroriste decât în cazuri izolate”. 

În anii ilegalităţii „carliste“, principala modalitate de men- 
tinere a speranţei legionarilor a fost lansarea de zvonuri. În pe- 
rioada interbelică răspândirea informaţiei se făcea cu mijloace 
rudimentare, iar radioul era la început. În sate, presa scrisă ajun- 
gea de cele mai multe ori cu întârziere. Astfel că, prin diferiți 
emisari informaţiile despre Mişcarea legionară ajungea la mem- 
brii cuiburilor, deformate de multe ori pentru ca organizațiile 
locale să nu renunțe la ataşamentul faţă de Legiune. În peri- 
oada 1938-1940, principala „ţintă“ a zvonurilor în Mişcarea le- 
gionară a fost Corneliu Codreanu. Despre acesta se spunea că 
era în siguranță, iar îndată ce contextul intern o va permite se 
va impune în fruntea guvernului. Imediat după pronunţarea sen- 
tintei de condamnare, legionarii din teritoriu au primit unele in- 


1 Roşca, Nicolae, Ce este Frăția de Cruce. Origini-Organizare- 
Doctrină, 2004, <www.fgemanu.org/doctrina/fratia-pag 1 .htm> (30 ia- 
nuarie 2004). 

formaţii conform cărora Codreanu se afla în Germania, deoa- 
rece fugise împreună cu directorul închisorii Jilava în timpul 
procesului“. Tactica aceasta era folosită pentru legionarii care 
aveau dubii privind continuarea activităţii în condiţii de ilega- 
litate. Pentru cei convinşi că Mişcarea legionară putea cuceri pu- 
terea prin acţiuni violente (în special în judeţele din Transilva- 
nia unde avea colaboratori Horia Sima), se trimiteau mesaje con- 
form cărora autorităţile se purtau dur cu Corneliu Codreanu“, 
deşi mesajele acestuia din închisoare afirmau contrariul. Chiar 
înainte de 30 noiembrie 1938, în unele regiuni s-a lansat zvo- 
nul că autoritățile l-ar fi omorât pe Comeliu Codreanu — probabil 
pentru a se recruta noi adepți pentru celulele teroriste şi pentru 
a spori motivaţia radicalilor”. Debusolarea produsă de strate- 
gia „Comandamentelor de prigoană“ a fost mare, căci, chiar după 
moartea lui Corneliu Codreanu, mulți nu credeau în comunica- 
tele oficiale, aşteptând mesaje de la noua conducere clandestină. 

Reorganizarea Mişcării legionare în teritoriu a început la 
scurt timp după condamnarea lui Corneliu Codreanu şi a fost 
condusă de membrii „Comandamentelor de prigoană“ în toate 
fazele acestora. Pentru început, reorganizarea a fost coordona- 
tă de Iordache Nicoară şi Victor Dragomirescu, care aveau le- 
gături mai ales în rândul studenţilor din Bucureşti. În viziunea 
lor, punctul forte al acţiuni trebuia să fie Corpul „Moţa-Marin“. 
Acesta fusese înființat în 1937 de Corneliu Codreanu şi se do- 
rea a fi un organism de natură paramilitară al Mişcării legio- 
nare. În faza iniţială au fost recrutați tineri cu alură atletică, dar 
opoziția autorităților față de o asemenea structură radicală a 
sistat organizarea. Totuşi, la nivel instituțional Corpul „Moţa- 
Marin“ a continuat să existe, iar în vara anului 1938 era con- 
dus de Iordache Nicoară, cunoscut ca student radical. Victor 
Dragomirescu era în vara anului 1938 şi şeful FdC, după ares- 


*0 /bidem, dosar nr. 11/1938, f. 8. 
sI! DANIC, Fond IGJ, dosar nr. 54/1939, f. 103. 
* DANIC, Fond DGP, dosar nr. 16/1938, f. 11. 

tarea în noaptea de 16 spre 17 aprilie a lui Gheorghe Istrate. În 
primele circulare emise de această structură de reorganizare, 
cuiburile erau atenționate că şi-a făcut apariţia studentul de pro- 
fesie, cum spuneau ei, care era agent al Siguranţei şi care ur- 
mărea identificarea structurilor legionare în teritoriu. Încă de la 
început, „Comandamentul de prigoană“ anunţa prin circulare 
secrete cuiburile din teritoriu că nu există nici un ordin de 
linişte şi că trebuiau întreprinse activități de reorganizare. Încă 
de atunci se aprecia că şansele de supravieţuire ale lui Corne- 
liu Codreanu în închisoare erau reduse şi de aceea organizațiile 
locale aveau datoria să se înarmeze voluntar, fără a mai aştepta 
ordine de la „centru“ în această direcţie“? l 

Activitatea clandestină a provocat unele modificări în struc- 
tura organizatorică tradițională a cuiburilor. Şedinţele trebuiau 
să se facă de două ori pe săptămână, iar şefii de cuib aveau o- 
bligaţia să raporteze în cel mai scurt timp superiorilor ierarhici 
structura organizațiilor locale: numărul membrilor, nivelul de 
devotament etc.s* Începând cu luna iulie, legionarii nu mai aveau 
voie să se întrunească în locuri publice, ci numai în păduri sau 
pe marginea râurilor unde se făcea baie, fără a ridica dubii 
privind activităţile lor. Legătura dintre cuiburi urma să se facă 
prin intermediul FdC, deoarece elevii erau bănuiţi în mică 
măsură de activităţi clandestine". 

Începând din această fază, cotizaţia a obţinut iarăşi o în- 
semnătate fundamentală pentru supraviețuirea Mişcării legio- 
nare. Nu se renunţase niciodată la colectarea ei, însă după dez- 
voltarea Partidului „Totul pentru Țară“ nu mai a fost un ele- 
ment central de finanţare, ci s-a folosit pentru necesitățile loca- 
le. Cuiburile, conform noilor instrucțiuni primite, aveau da- 
toria să se îngrijească de destinaţia cotizațiilor, iar cea mai 
mare parte a acestora să ajungă la dispoziţia ,„Comandamen- 


53 Ibidem, dosar nr. 15/1938, f. 149-150. 
54 Ibidem, f. 45. 
55 Ibidem, f. 45-46. 

tului de prigoană“““. Nu există informaţii că s-ar fi impus noi 
cuantumuri ale cotizaţiilor, dar având în vedere că fiecare 
membru contribuia lunar cu sume de bani de valori constante, 
„„Comandamentele de prigoană“ au avut fonduri suficiente 
pentru a pregăti activităţi teroriste. 

Primul „Comandament de prigoană“ şi-a fixat ţinta de lu- 
cru aproape în totalitate în rândul CSL. Înainte de a intra în 
vacanţă, studenții au primit dispoziţii să reorganizeze structuri- 
le locale conform noilor principii. Ei trebuiau să se asigure că 
şefii de cuiburi se întâlneau numai în locuri neutilizate în mod 
curent (în special în păduri şi munţi). Legătura cu „centrul“ 
urma să se facă exclusiv prin curieri, pentru ca membrii orga- 
nizațiilor locale să nu se expună descoperirii de către autori- 
tăți”. Măsura era bine gândită, deoarece identificarea unui 
membru al cuibului putea atrage deconspirarea întregii rețele. 
Aceasta deoarece localităţile nu aveau mulţi locuitori şi priete- 
niile dintre membrii comunităţii erau uşor de identificat. Din a- 
ceastă cauză, „Comandamentul de prigoană“ a decis să schimbe 
structura cuiburilor pentru că legionarii vechi erau cunoscuţi 
de autorităţi. Începând cu luna iulie 1938, a început o campa- 
nie de recrutare de noi cadre, care să nu fie bănuite de comuni- 
tatea locală?. Organizatoric, măsura a fost eficientă, însă s-a 
deviat de la criteriul tradițional de recrutare a membrilor. Con- 
form dispoziţiilor lui Corneliu Codreanu, un aspirant la statu- 
tul de legionar trebuia să parcurgă un stagiu de pregătire de 
trei ani, după care era verificat dacă şi-a însuşit principiile doc- 
trinare. Noii membri au fost integrați în cuiburi instantaneu, iar 
pe cei mai mulţi dintre ei i-a atras caracterul extremist-violent 
al noii organizări. 

Înainte de arestare, Iordache Nicoară (care se afla în 
fruntea „Comandamentului de prigoană“) a încercat să extindă 


56 Ibidem, f. 18. 
57 Ibidem, dosar nr. 11/1938, f. 238. 
58 Ibidem, f. 224-225. 

activitatea Corpului „Moţa-Marin“ în teritoriu. În acest scop a 
Paralel cu acţiunea lui, în judeţele din Muntenia şi Transilva- 
nia a fost trimis Victor Dragomirescu”. Soluția reorganizării în 
clandestinitate prin intermediul Corpului „Moţa-Marin“ nu a 
fost eficientă în cele din urmă, deoarece s-a limitat aproxima- 
tiv la nivelul Bucureştiului, iar în al doilea rând i-a implicat 
numai pe studenți. 

După venirea lui Horia Sima la conducerea „Comanda- 
mentului de prigoană“, acesta a schimbat strategia de acţiune, 
în sensul că a mobilizat toate „corpurile“ legionare. Înainte de 
a începe să stabilească relații cu fostele cuiburi, a împărţit co- 
manda pe regiuni. El le-a transmis celor care activau în ilega- 
litate să nu aştepte instrucțiuni de la „centru“ şi că trebuiau să 
se mobilizeze individual, în funcţie de necesitățile ținutului". 
Pentru a facilita contactul cu teritoriul, Horia Sima a creat trei 
comandamente regionale: la laşi (pentru Bucovina, Basarabia 
şi Moldova), la Bucureşti (pentru Oltenia, Muntenia şi Dobro- 
gea) şi la Cluj (pentru Transilvania şi Banat). Fiecare ținut ur- 
ma să aibă un comitet format din trei legionari. Acestora li se 
subordonau organizaţiile locale, iar membrii comitetelor ur- 
mau să stabilească legături cu şefii comandamentelor regiona- 
le“. La Bucureşti, exista o persoană care făcea legătura între 
delegaţii regiunilor şi Horia Sima. Această persoană nu era în 
evidenţele Ministerului de Interne deoarece Horia Sima a avut 
grijă să desemneze legionari din provincie, în special din Tran- 
silvania. În general, studenţii au primit această responsabili- 
tate. Odată ajunşi în Bucureşti, delegații închiriau o cameră la 
o adresă comunicată din timp comandamentelor regionale. A- 


* Ibidem, dosar nr. 54/1939, f. 103. 

* Ţinut = unitate administrativă creată de Carol al II-lea în 
timpul regimului său autoritar, care reunea mai multe județe 

s DANIC, Fond DGP, dosar nr.15/1938, f. 90. 

S Ibidem, f. 241. 

ceştia intrau în legătură prin parole cu persoana de legătură, 
care-i îndrumau spre locurile unde urmau să se vadă cu Horia 
Sima. Întâlnirile dintre acesta şi delegați au avut loc pe străzi 
sau în localuri publice şi niciodată la domiciliul său, pentru a 
nu exista riscul identificării de către poliție“?. 

Propaganda pentru racolarea de noi membri sau de acti- 
vare a fostelor cuiburilor s-a făcut cu multă atenţie. Încă de la 
început, Horia Sima a anunţat pregătirea unor acţiuni violente 
şi de aceea a dat dispoziţii ca fiecare membru al cuibului să 
strângă în cel mai scurt timp suma de 50 de lei pentru a satis- 
face unele cheltuieli necesare pregătirii reacției față de autori- 
tățile statului“, De asemenea, şeful „Comandamentului de 
prigoană“ a dat dispoziţii în luna august membrilor CML să 
recruteze noi muncitori în acest corp (în special la rafinăriile 
de petrol de pe Valea Prahovei)”. Integrarea muncitorilor în 
activitatea de clandestinitate avea rolul de a aduce bani pentru 
campania teroristă pe care o pregătea noul „Comandament de 
prigoană“. Horia Sima s-a îndreptat spre Valea Prahovei deoa- 
rece muncitorii de acolo erau bine plătiţi şi puteau cotiza sub- 
stanţial, iar prin apropierea de Bucureşti se diminua din riscul 
transferului de fonduri. Conform circularelor emise în luna au- 
gust 1938, în fruntea cuiburilor trebuiau plasați membri noi ai 
Mişcării legionare, care aveau avantajul că nu erau bănuiți de 
autorități". Dar, în acelaşi timp, ei nu erau „legionari verita- 
bili“ conform dispozițiilor organizatorice emise de Corneliu 
Codreanu. Noile cuiburi erau reduse ca număr la nivelul de 
cinci elemente, sub denumirea de „mână de legionari“. De ase- 
menea, corespondența şi arhiva trebuia să fie ținută de mem- 
brii care nu mai activaseră în Mișcarea legionară“. Conform 


*pidem, dosar nr. 252/1939, f. 295. 
S/pbidem, dosar nr. 4/1938, f. 216-217. 
%/bidem, f. 184. 

6 Ibidem. 

% Ibidem, f. 319-320. 

facă propagandă în afara judeţelor de reşedinţă, deoarece aici 
nu erau cunoscuţi de autorităţile polițienești sau de jandarmi”. 
Femeile nu mai aveau dreptul să activeze, pentru că se considera 
că puteau ceda mai ușor presiunilor în caz de descoperire“*. 
Unele organizaţii locale au folosit metode originale pentru 
a restabili legăturile. În vara anului 1938, autorităţile se con- 
fruntau cu fenomenul sabotării activității echipelor regale” la 
sate de către legionari. Ei se integrau în respectivele echipe, iar 
pe lângă faptul că le deturnau scopul iniţial, transmiteau infor- 
maţii spre şefii de cuiburi care activau în clandestinitate”. În 
Banat, tinerii legionari au înființat în sate echipe de fotbal, iar 
începând cu august 1938 au organizat competiţii. Prin inter- 
mediul acestor deplasări se făceau schimburi de informaţii şi 
se transmiteau mesaje de la „Comandamentele de prigoană“”". 
Structura conspirativă gândită de Horia Sima a fost men- 
ținută şi după ce în fruntea „Comandamentului de prigoană“ a 
venit Vasile Cristescu, deoarece acesta nu avea contacte în te- 
ritoriu. Horia Sima avea întruniri regulate cu delegaţii din pro- 
vincie, iar în Transilvania se folosea de legăturile proprii sau 
de ale lui Nicolae Petraşcu. Cei doi fuseseră colegi în facul- 
tate, iar după 1935 au colaborat în calitate de lideri ai Regiu- 
nilor Timişoara şi Sibiu. Autorităţile locale informaseră încă din 
1937 „centrul“ despre modalitatea conspirativă cu care lucra 
Horia Sima. După luna iulic 1938, Sima reuşise să pună la cale 
o rețea de contacte care se întindea de la Bucureşti până la Ti- 


“ Ibidem, dosar nr. 16/1938, f. 82. 

6 Ibidem, f. 60. 

* Regimul carlist a dispus ca pe timpul vacanței, studenții să se 
constituie în „echipe regale“ care să studieze starea țăranilor şi a sa- 
telor României. Astfel, autorităţile sperau că tinerii vor fi îndepărtați 
de Mişcarea legionară. 

“ Ibidem, dosar nr. 278/1938, f. 8. 

” Ibidem, dosar nr. 15/1938, f. 66. 

mişoara, cu unele poziții în Bucovina şi la laşi”. La începutul 
lunii septembrie 1938, primele eforturi de înarmare au dat roa- 
de, autoritățile descoperind în Bucovina arsenale de arme albe 
şi de foc, achiziţionate în scopul comiterii unor atentate”. 
Conform dispoziţiilor date în august, fiecare organizaţie trebu- 
ia să pregătească celule teroriste. Membrii acestora urmau să 
se înarmeze şi să acționeze pe cont propriu”. 

Rezultatele „pe teren“ ale „Comandamentelor de prigoa- 
nă“ în vara anului 1938 au fost destul de modeste, în ciuda 
eforturilor. În special s-au tipărit manifeste cu atacuri împo- 
triva lui Nicolae Iorga”? sau Armand Călinescu”! (consideraţi 
principalii responsabili pentru arestarea lui Corneliu Codrea- 
nu). Răspândirea acestora se făcea fie de la om la om, prin in- 
termediul cunoştinţelor legionarilor, fie prin intermediul FdC- 
iştilor care le plasau în cutiile poştale”. Tipărirea se realiza la 
nivel local, unde existau încă din perioada activităţii legale cen- 
tre de multiplicare necunoscute de autorități. 

Cea mai importantă activitate de propagandă din perioada 
amintită a fost tipărirea şi distribuirea broşurii Adevărului des- 
pre procesul lui Corneliu Z. Codreanu. Maiu 1938. Textul fuse- 
se scris de Ion Belgea şi cuprindea note luate de participanţii la 
procesul lui Corneliu Codreanu din 25-27 mai 1938, plus co- 
mentarii prin care sentinţa era prezentată ca nedreaptă. Horia 
Sima i-a dat manuscrisul lui Nicolae Petraşcu, care s-a 
deplasat la Sibiu unde avea relaţii la tipografia organizaţiei re- 
ligioase „Oastea Domnului“ (acolo editase în 1936 şi lucrarea 


. w ey a 


* Vezi Anexa nr. 3. 

”! DANIC, Fond DGP, dosar nr. 4/1938, f. 288. 

" Ibidem, dosar nr. 54/1939, f. 108. 

73 Ibidem, dosar nr. 11/1938, f. 224. 

” Procesele lui Corneliu Zelea Codreanu, p. 117. 
75 DANIC, Fond DGP, dosar nr. 11/1938, f. 224. 
7 Procesele lui Corneliu Zelea Codreanu, p. 116. 

plare, iar tirajul a fost complet la jumătatea lunii august”. Dis- 
tribuția urma să se facă prin curieri ai comandamentelor 
regionale şi transportate în cantități mici pentru a nu fi desco- 
perite. Broşurile care trebuiau să ajungă la Cluj au fost însă 
„capturate“ de autorități în timpul transportului, ulterior fiind 
identificată şi tipografia. Nicolae Petraşcu a reuşit în timp util 
să fugă din Sibiu la Bucureşti”. 

Cu toate că a fost identificat locul de tipărire ale broşurii, 
aceasta a reuşit să fie distribuită în toată țara. La sfârşitul lunii 
august apar primele informaţii privind existența broşurii, pe 
când Horia Sima începuse organizarea comandamentelor re- 
gionale. Este posibil ca broşurile să fi fost preluate de toți 
reprezentanţii regionali în aceeaşi zi de la Sibiu, deoarece des- 
coperirea tipografiei nu a dus şi la confiscarea întregului mate- 
rial. Exemplare ale acesteia au fost identificate de autorități la 
Bucureşti, Alba Iulia, Tecuci, Piatra Neamţ etc.” 

Legionarii au încercat şi utilizarea unei noi forme de pro- 
pagandă, prin radio, cu toate că din închisoare Corneliu Codrea- 
nu susținea că această metodă poate duce la agravarea situației 
celor aflați în detenție“. Postul s-a numit „Chemarea străbu- 
nă“*!, dar la 29 iunie a fost descoperit, iar cei şase legionari ca- 
re-l întrețincau, arestați*?. Horia Sima nu a ținut seama de re- 
comandările lui Corneliu Codreanu şi a încurajat apariţia pos- 
turilor de radio clandestine. Informaţia nu mai putea fi astfel 
controlată de autorităţi prin mijloacele clasice, iar propaganda 


7 DANIC, Fond IGJ, dosar nr. 54/1939, f. 158. 

78 Chioreanu, Nistor, op. cit., p. 34. 

DANIC, Fond DGP, dosar nr. 15/1938 f. 226; DANIC, 
Fond DGP, dosar nr. 4/1938, f. 19. 

% Procesele lui Corneliu Zelea Codreanu, p. 119. 

51 Serafim, Alexandru, „În umbra Căpitanului (4)“, în Per- 
manenţe, an IV, nr. 3/2001. 

* Dosar Horia Sima (1940-1946), ed. Dana Beldiman, Bucu- 
reşti, Editura Evenimentul Românesc, 2000, p. 64. 

prin această metodă era mai ieftină. La sfârşitul lunii septem- 
brie, în Constanţa legionarii au creat un post clandestin de radio, 
care avea aceeaşi lungime de undă cu Radio Bucureşti. Ascul- 
tătorii acestei frecvențe puteau afla informaţii despre noua orga- 
nizare a Mişcării legionare, iar membrii grupării erau îndem- 
naţi să sprijine eforturile de reorganizare în clandestinitate”. 
Atât în viziunea lui lordache Nicoară, cât şi a lui Horia 
Sima, reorganizarea structurilor locale avea ca obiectiv declan- 
şarea unor acțiuni violente contra autorităților statului. Deoa- 
rece în toamna anului 1938 contextul internaţional a fost ten- 
sionat de ascensiunea Germaniei prin criza cehoslovacă, Miş- 
carea legionară a declanşat un proces de presiune asupra gu- 
vernului. Încă de la început, noua conducere a fost conştientă 
că o astfel de atitudine putea provoca doar două reacții: cola- 
borarea statului sau represiunea totală. Însă „Comandamentul 
de prigoană“ a fost dispus să rişte. În noua formulă de condu- 
cere existau „elemente“ destul de extremiste: Vasile Cristescu, 
Alexandru Cantacuzino, Horia Sima, Constantin Papanace, care 
se înfruntaseră de mai multe ori direct cu autorităţile statului. 


Declanşarea acţiunilor violente la adresa statului s-a legat 
de consolidarea organizaţiilor, dar şi de reorganizare „Coman- 
damentului de prigoană“ după întoarcerea la Bucureşti a lui 
Vasile Cristescu şi Alexandru Cantacuzino (septembrie 1938). 
Conform unor surse, cel care a gândit noul plan de acțiune ar fi 
fost Horia Sima“, însă în cele din urmă a fost aprobat de tot 
„Comandamentul de prigoană“, deoarece el nu avea atunci 
putere suficientă pentru a organiza singur acţiuni violente. Dez- 
baterea proiectului s-a făcut în casa părinților lui Titi Cristes- 
cu” (în carterul Tei), iar pentru început membrii conducerii 
clandestine au hotărât să înceapă o campanie de răspândire de 


83 DANIC, Fond DGP, dosar nr. 15/1938, f. 269. 
% Palaghiță, Ştefan, op. cit., p. 114. 
% Ibidem. 

manifeste ostile guvernului şi monarhului, ca metode de presi- 
une. Componenţa „Comandamentului de prigoană“ din perioa- 
da acţiunilor teroriste nu s-a putut stabili în cercetarea de față 
în totalitate, însă cele mai importante „elemente“ au fost cu 
certitudine următorii: Vasile Cristescu, Horia Sima, Alexandru 
Cantacuzino, Victor Dragomirescu, Nicolae Petraşcu, Titi 
Cristescu. Vasile Cristescu era conducătorul legitim al gru- 
pului deoarece primise învestirea de la Corneliu Codreanu din 
închisoare şi era un comandant legionar cunoscut. Horia Sima 
stabilise contacte serioase cu teritoriul şi de asemenea controla 
activitatea Corpului „Răzleți“ din Bucureşti (în septembrie 1938, 
acest „corp legionar“ era condus de ing. Augustin Micu şi avea 
informaţii din înalte cercuri guvernamentale: Istrate Micescu, 
Valer Pop, dr. Constantin Angelescu, Alexandru Vaida-Voievod 
etc., prin persoane de legătură“). Alexandru Cantacuzino era 
una dintre principalele personalități ale Mişcării legionare, dar 
cu un temperament coleric, fiind adept al extremismului. După 
evadare a stat ascuns o perioadă în Bucureşti la rude ale sale, 
care nu puteau fi percheziţionate datorită poziţiei sociale. Um- 
bla relativ liber pe străzile Bucureştiului, deghizat în ofițer, 
însă în cele din urmă, la 28 octombrie 1938, a fost prins şi închis 
la Râmnicu Sărat. Victor Dragomirescu era un vechi membru 
al „„Comandamentelor de prigoană“ şi probabil se ocupa cu or- 
ganizarea sectorului studențesc, prin intermediul Corpului „Mo- 
ța-Marin“. Nicolae Petraşcu, datorită experienţei sale tipogra- 
fice, s-a ocupat cu tipărirea manifestelor şi publicaţiilor clan- 
destine, organizând o tipografie ilegală în comuna Colentina 
de lângă Bucureşti, cu ajutorul unui alt grup de legionari din 
Capitală. Titi Cristescu era un abil organizator al întrunirilor 
„Comandamentului de prigoană“, iar rolul său era să identifice 
noi adrese despre care autoritățile nu bănuiau că puteau fi utili- 
zate de legionari. Este foarte probabil ca din „Comandamentul 


% DANIC, Fond DGP, dosar nr. 262/1940, f. 86. 
81 Dosar Horia Sima (1940-1946), p. 116-117. 

de prigoană“ reorganizat în toamnă să fi făcut parte şi Ion 
Dumitrescu-Borşa şi Constantin Papanacc, dar au fost nevoiţi 
să stea mai mult ascunși şi nu au putut să participe la activită- 
tile teroriste. 

Faza pregătitoare a reacției violente față de autorități a 
constat în răspândirea de manifeste ofensatoare la adresa gu- 
vernului şi mai ales la adresa lui Armand Călinescu. Organi- 
zaţiile locale au primit dispoziţii să găsească noi modalităţi de 
multiplicare a manifestelor primite de la „centru“. În general, 
cadrele recent recrutate dintre muncitori şi studenţi s-au ocupat 
de această operaţiune, tot aceştia având responsabilitatea de a 
lipi afişele. Datorită faptului că numărul membrilor dintr-un 
cuib se redusese la cinci, iar cuiburile nu se cunoşteau între 
ele, fiind responsabile doar față de şeful de ţinut, au avut efi- 
ciență în toamna anului 1938. Manifestele contra guvernului 
au ajuns în unele zone şi în mediul rural, ceea ce a creat o re- 
acţie violentă a angajaţilor Ministerului de Inteme, deoarece nu 
reuşeau să identifice rapid reţelele**. Unele dintre manifeste e- 
rau distribuite cu rol diversionist, deoarece se anunţa că în scurt 
timp Corneliu Codreanu va fi eliberat, iar următorul guvern va 
fi legionar”. Tactica din vară privind contradicția ştirilor a fost 
prelungită, astfel că zvonistica referitoare la statutul lui Cor- 
neliu Codreanu a persistat. Distribuţia materialelor de pro- 
pagandă s-a realizat în toate zonele țării: Cluj, Bistriţa, Slatina, 
Cernăuţi, Silistra”, ceea ce dovedeşte că noua conducere clan- 
destină a reuşit să mobilizeze aproximativ toate fostele organi- 
zaţii locale. Aceste manifeste purtau titluri diverse, unele ex- 
plicite în ceea ce priveşte conţinutul lor: „Consilierii regali lip- 
siți de demnitate“, „Scrisoarea lui Corneliu Codreanu către 
Domnul Nicolae Iorga“, „Către opinia publică românească“, 
„Concluziuni“, „Dragi camarazi şi iubiți prieteni ai Legiunii“, 


88 Chioreanu, Nistor, op. cit., p. 35. 

„Adevărul în procesului lui Corneliu Z. Codreanu — Maiu 1938“, 
„Priviţi pe aceşti trei“, „Maiestate“, „Către toți Românii“, „Că- 
tre toată suflarea românească din Ardeal“, „Scrisoare către 
Î.P.S.S. Patriarhul României“, „Români“ etc. Nu în toate regi- 
unile legionarii care activau clandestin au fost eficienţi în dis- 
tribuția de manifeste. În ținutul Mureş, de pildă, pe parcursul 
anului 1938 au fost identificaţi 96 de distribuitori, dintre care 52 
au primit diverse pedepse, iar numai 12 au fost achitați”. Au 
existat cazuri în care cei prinşi cu materiale interzise au fost 
trimişi cu domiciliul obligatoriu la Miercurea Ciuc. 
„Comandamentul de prigoană“ a încercat să editeze în 
toamna anului 1938 un ziar clandestin, sub denumirea Curie- 
rul legionar. Tipografia a fost organizată în luna octombrie de 
către Titi Cristescu, care a identificat în comuna Colentina un 
spațiu sigur. Nicolae Petraşcu a preluat editarea tipăriturilor, 
fiind ajutat de V. Suciu. Paralel cu tipărirea manifestelor, aceş- 
tia au strâns şi materiale pentru publicația Curierul legionar, 
numărul | al acesteia fiind datat 20 noiembrie 1938. Distribu- 
ţia exemplarelor s-a făcut cu mare atenție, ca şi în cazul broşurii 
Adevărul despre procesul lui Corneliu Z. Codreanu. Maiu 1938, 
fiind implicați puţini delegaţi ai organizațiilor regionale pentru 
a nu atrage atenția. Răspândirea ziarului s-a realizat noaptea, prin 
aruncare în curțile caselor sau pe străzile din marile oraşe”. 
Continuitatea publicaţiei a fost întreruptă de descoperirea tipo- 
grafiei clandestine la 3 decembrie 1938, însă Nicolae Petraşcu 
a reuşit să scape în timpul descinderii forțelor de jandarmi”. 
Manifestele care au anunțat declanşarea atentatelor tero- 
riste au cuprins amenințări explicite la adresa înalților demni- 
tari şi au fost semnate de principalii membri ai „Comandamen- 
tului de prigoană“ — Vasile Cristescu şi Alexandru Cantacuzino. 
Prin mesajele acestora, Armand Călinescu era făcut respon- 

sabil de tensiunile dintre rege şi legionari, fiind amenințat vio- 
lent. Numele lui Horia Sima nu a apărut în nici un document 
propagandistic din această perioadă. Conform cercetărilor do- 
cumentare făcute pentru lucrarea de față, abia în luna ianuarie 
1939 Sima apare în circularele de urmărire trimise de Poliţie 
sau Jandarmerie, astfel înclinăm să credem că autorităţile nu-i 
cunoşteau activitatea în „Comandamentul de prigoană“. Deoa- 
rece venise din provincie, nu era în evidențele Prefecturii de 
Poliţie Bucureşti, iar cât a locuit în Capitală a avut diferite a- 
drese şi identități, în cele mai multe cazuri deghizându-se în 
timpul întâlnirilor cu reprezentanții provinciei”. Nicolae Pe- 
traşcu, exponent şi el al provinciei, fusese dat în consemn la 
frontieră încă din 7 octombrie pentru că s-a dovedit că a tipărit 
broşura Adevărul despre procesul lui Corneliu Z. Codreanu. 
Maiu 1938”, iar mai apoi şi ziarul Curierul Legionar. 

Prima circulară, emisă de Vasile Cristescu, cu data de 1 oc- 
tombrie 1938, a avut un ton moderat privind amenințările 
directe. Mesajul central spunea că legionarii au fost întotdeau- 
na puternici, iar numai intervenţiile lui Corneliu Codreanu i-au 
liniştit. Vasile Cristescu îl sfătuia pe Armand Călinescu să nu 
încerce omorârea lui Corneliu Codreanu deoarece legionarii 
erau în măsură să declanşeze o „revoluţie națională“. În final, 
regele era rugat, prin circulară, să nu mai primească sfaturile 
lui Armand Călinescu deoarece acesta „se pune la adăpostul 
numelui regal“ pentru ca „să făurească prăpastia însângerată în 
care să se prăbuşească Țara şi tronul”. 

Mesajul trimis de Alexandru Cantacuzino prin circulara 
emisă la 13 octombrie 1938 a fost mult mai dur, anunțând că 
„Mişcarea legionară a hotărât să pună capăt îndrăznelilor d-lui 
Călinescu“. Ca şi Vasile Cristescu, Alexandru Cantacuzino apre- 
cia că numai insistențele lui Corneliu Codreanu au provocat 

lipsa de acţiune violentă a legionarilor, dar că această perioadă 
era la final”. 

Noile mesaje se bucurau de legitimitate deoarece erau 
emise de cei mai înalți responsabili ai Mişcării legionare aflaţi 
în libertate. Horia Sima, prin Corpul „Răzleţi“, a aflat din cer- 
curile guvernamentale că Palatul nu a avut nici un fel de reac- 
ție la anunţurile făcute de legionari şi astfel „Comandamentul 
de prigoană“ a decis declanşarea acţiunilor teroriste. Înainte de 
primele atentate, în Bucovina şi Transilvania au apărut două ma- 
nifeste care făceau referire explicită la Carol al II-lea, acuzați- 
ile fiind dintre cele mai dure. Prin manifestul „Priviţi pe aceşti 
trei“, „Marele Străjer“ (Carol al II-lea), împreună cu „Marea 
Străjeriță“ (Elena Lupescu) şi „Al treilea Mare Străjer al ţării“ 
(tatăl Elenei Lupescu), erau acuzaţi că îi favorizau pe evrei în 
detrimentul românilor. Se mai afirma că legionarii aveau 
„datoria morală“ să scape ţara de acea „plagă, şi Neamul Ro- 
mânesc va fi recunoscător“. Într-o altă circulară care a apărut 
în Transilvania, semnată de un ofiţer în rezervă, Carol al II-lea 
era acuzat că a fugit în timpul războiului de pe front şi că „face 
o imensă avere pe seama poporului“. Din rândul studențimii 
din Cernăuţi a fost emis un alt manifest, prin care Carol al II-lea 
cra acuzat că s-a „învrăjbit personal cu tineretul țării“, pentru a 
apăra „anumite interese jidoveşti“. Finalul manifestului era ul- 
timativ: „Majestate, ori te împaci cu Naţia Românească, ori tre- 
buie să găsim altă soluționare problemei deschise!“”. 

În această fază a acţiunilor teroriste, mesajul anti-evreiesc 
nu se datora antisemitismului Mişcării legionare, ci compro- 
miterii lui Carol al II-lea, care era acuzat că îi proteja pe evrei, 
într-o epocă în care în Europa se luau măsuri de izolare a aces- 
tora. Noua generație era atrasă de antisemitism într-o măsură 
mai mică decât cea veche. Naționalismul lor avea mai degrabă 

rădăcini în criza integrării tineretului în viața statului decât în 
doctrina lui A.C. Cuza de la sfârşitul secolului al XIX-lea. 
Spre sfârşitul anilor 1930, chiar Corneliu Codreanu renunțase 
la principiul antisemit radical, mai ales la „numerus nullus“, 
iar prin unele circulare anunţa că va căuta modalităţi de inte- 
grare a populaţiei mozaice în cadrul noului stat legionar. 
Primele manifestații publice ostile la adresa conducerii 
statului au fost făcute de studenţii legionari, cu ocazia începe- 
rii anului universitar (24 octombrie 1938). Manifestația cea 
mai bine pusă la punct a fost cea de la Cernăuţi, unde reor- 
ganizarea se făcuse în cele mai mici detalii. Studenţii legionari 
au reuşit să se infiltreze în programul oficial al ceremoniei, iar 
Sebastian Mocanu a luat cuvântul imediat după discursul ofi- 
cialităților. Textul care urma să fie citit fusese aprobat în prea- 
labil de cenzură, Sebastian Mocanu neabătându-se inițial de la 
litera acestuia. În sală erau cei mai importanți demnitari ai ți- 
nutului, în frunte cu rezidentul regal, prof. Alexianu. După ci- 
tirea discursului, studentul a cerut un moment de reculegere în 
memoria colegilor morţi, gest acceptat de toată asistența. Însă 
în timpul momentului de reculegere, Sebastian Mocanu a soli- 
citat pe un ton violent eliberarea lui Corneliu Codreanu şi a 
tuturor legionarilor care aveau domiciliul obligatoriu. În acel 
moment, oficialii universităţii au părăsit sala, iar apoi studenţii 
au intonat Imnul Regal şi câteva cântece legionare. La scurt 
timp, manifestația a continuat în curtea universităţii, unde stu- 
denții protestatari au decis să trimită un memoriu către regele 
Carol al II-lea. Ulterior, coloana de studenți s-a îndreptat spre 
căminul studenţesc „A.D. Xenopol“ şi s-a baricadat în interio- 
rul acestora. Deoarece în oraş nu s-a produs nici o solidarizare 
cu protestul studențesc, legionarii baricadaţi s-au predat autori- 
tăților, fiind deferiți Tribunalului Militar Cernăuţi. Senatul U- 
niversității s-a întrunit imediat în şedinţă urgentă şi a decis 
exmatricularea a 73 de studenţi implicaţi în protest!%. Organi- 

zarea manifestaţiei nu a fost făcută de un legionar local, con- 
form noilor instrucţiuni care stabileau că nu se va acționa în 
judeţele de reşedinţă. Protestul fusese pregătit de avocatul 
Emil Pop din Cluj, care în perioada premergătoare a fost de- 
ghizat în haine de călugăr. După incident a plecat la Bucureşti, 
unde a fost ținut ascuns de legionarii de acolo”. 

În timpul procesului, studenţii au avut o atitudine jigni- 
toare la adresa Tribunalului Militar Cernăuţi. Dintre cei 73 de 
inculpaţi, 70 au fost condamnaţi la 2 ani de închisoare, plata a 
2.000 lei cheltuieli de judecată, pierzându-și şi drepturile cetă- 
țeneşti pentru cinci ani. Liderii acestui grup au fost închişi în 
penitenciarul de la Satu Mare, iar restul la penitenciarele din 
Alba Iulia şi Chişinău. În rest, nimeni n-a avut vreo reacţie pu- 
blică faţă de gestul lor. Protestul de la Cernăuţi a fost conside- 
rat însă de „Comandamentul de prigoană“ o reuşită, anunţân- 
du-se astfel noi acţiuni, de această dată violente. S-a încercat şi 
la Cluj o manifestaţie, tot cu ocazia deschiderii anului univer- 
sitar. În momentul în care un oficial al universităţii a solicitat 
studenților să intoneze imnul „Trăiască Regele“, legionarii din 
sală au răspuns cu fluierături, după care au urmat busculade cu 
poliţia. La intervenţia forțelor de jandarmi manifestaţia a fost 
risipită şi au fost făcute arestări printre protestatari'%. 

Protestele studenţilor au testat terenul pentru acţiunile 
teroriste, care erau studiate încă din luna august a anului 1938. 
Pentru unii legionari, încă de la acea dată era evident faptul că 
liderul lor nu mai putea scăpa cu viaţă din închisoare în con- 
diții normale, considerând că doar prin acţiuni violente se puteau 
realiza presiuni asupra statului". Unii legionari din Corpul 
„Răzleţi“ au primit misiunea de a studia sistemul de securitate 
al Băncii Naţionale a României (în continuare BNR), în vede- 

rea ocupării acesteia de forțe legionare. Prin intermediul unui 
angajat al BNR, „Comandamentul de prigoană“ a procurat 
planul băncii centrale, care includea posturile de pază şi loca- 
lizarea tezaurului. Conform raportului făcut de legionarul care 
a furnizat planul, tezaurul era imposibil de capturat deoarece 
se efectuaseră noi lucrări de consolidare a securităţii, însă im- 
pactul ocupării BNR ar fi fost mare!%5. 

La sfârşitul lunii septembrie, legionarii din teritoriu au 
aflat pentru prima dată de planurile privind o lovitură de stat!" 
şi astfel au început pregătirile. Noile instrucțiuni prevedeau că 
organizaţiile locale trebuiau să-şi achiziţioneze singure logis- 
tica, astfel că organele polițienești nu au putut intui locaţiile în 
care urmau să se dea loviturile teroriste. Tot ce se ştia la nive- 
lul Direcţiei Generale a Poliţiei era că la începutul lunii noiem- 
brie urmau să aibă loc acţiuni revoluţionare, în care urmau să 
fie implicaţi legionari de dată recentă, necunoscuţi de autori- 
tăi”. Încă de la începutul lunii octombrie, autorităţile din 
Cluj şi Cernăuţi cunoşteau că urmează un val de violenţe, însă 
cercetările nu au identificat atentatorii'%. Planul „Comanda- 
mentului de prigoană“ prevedea ca momentul central al lovi- 
turii să se dea după plecarea regelui la Londra, pentru ca, în 
situaţia de debusolare creată, să fie eliberat Corneliu Codreanu 
şi chiar să fie numit prim-ministru. Studenţii răspândeau deja 
zvonuri după începerea cursurilor că urmează eliberarea lui 
Corneliu Codreanu, datorită evenimentelor externe favorabile 
Mişcării legionare!”. La Cernăuţi, celulele teroriste urmau să 
dea lovitura finală pe 10 decembrie, prin acte de dezordine, 
distrugeri şi incendieri "”. 

Înainte de asasinarea lui Corneliu Codreanu, tensiunea era 
foarte mare datorită valului de atentate, mai ales în rândul 
populaţiei evreieşti, care aştepta reacția autorităţilor faţă de 
atmosfera încordată!!! Între 1 şi 5 noiembrie 1938, în teritoriul 
fostei Regiuni legionare Cluj au avut loc primele atentate 
împotriva populaţiei evreieşti. La Cluj mai fuseseră organizate 
acţiuni ostile statului cu ocazia deschiderii anului universitar şi 
este posibil să fi fost acolo şi comandantul legionar Victor Si- 
laghi, care în iulie evadase de la Miercurea Ciuc. La 2 noiem- 
brie, la Beiuş au fost incendiate unele proprietăți evreieşti, fără 
ca pagubele să fi fost mari. Apoi, la 4 noiembrie, în cantina stu- 
dențească evreiască din Cluj a fost organizat un atentat cu 
bombă artizanală, fără ca cineva să fi murit în deflagrație. Mult 
mai periculos a fost atentatul din $ noiembrie, tot la Cluj, când 
au fost aruncate petarde artizanale în Uzina de Gaz Aerian!?. 

În a doua decadă a lunii noiembrie au fost organizate aten- 
tate în Banat. Valul violenţelor s-a declanşat la 9 noiembrie, 
când în magazinul de coloniale al cetățeanului evreu William 
Deutchs din Reşiţa a fost pusă dinamită, iar în urma exploziei 
au fost produse pagube de 30.000 lei''î. La 12 noiembrie, la 
Lugoj s-a produs o explozie la fabrica de textile, iar la 16 no- 
iembrie la sinagoga din Reşiţa s-a produs o alta care a distrus 
zidul clădirii". 

În noaptea de 16 spre 17 noiembrie, în judeţele bucovinene 
Câmpulung, Rădăuți şi Cernăuţi s-au incendiat simultan mai 
multe proprietăți evreieşti, în special aparţinând membrilor co- 
munităţii mozaice mai înstăriți. Organizatorul a fost licenţiatul 
în teologie Gh. Bestea, originar din jud. Arad, care a intrat în 
legătură cu cei care se ocupau cu reorganizarea structurilor le- 


"11 Dorian, Emil, Jurnal din vremuri de prigoană, Bucureşti, 

gionare judeţene. Fondurile necesare operaţiunii teroriste au 
fost strânse din cotizaţiile cuiburilor, iar cei care au acționat se 
organizaseră anterior, conform instrucţiunilor „Comandamen- 
tului de prigoană“. În urma atentatelor, au fost arestaţi 11 le- 
gionari, care au fost deferiţi Tribunalului Militar Cernăuți". 

Principala acţiune teroristă din fosta regiune legionară Si- 
biu s-a desfăşurat la Alba-lulia, sub coordonarea şefului de re- 
giune din clandestinitate, Alexandru Popovici. Atentatul a con- 
stat în plasarea unei bombe artizanale la sinagoga din Alba Iu- 
lia, fiind condus de Alexandru Griviţă, absolvent al şcolii 
Superioare de Comerţ din Alba Iulia şi de Emil Grindeanu, 
student. Cei doi au achiziționat cantităţile de dinamită şi de 
acid picric de la doi muncitori legionari care lucrau în dome- 
niul minier. În seara de 20 noiembrie 1938, Alexandru Griviţă 
a îngropat bomba artizanală sub sinagogă, timp în care celălalt 
atentator păzea acţiunea. După deflagraţie, cei doi s-au ascuns 
la locuinţa unui membru al FdC. Cercetările autorităţilor au 
durat până în luna ianuarie 1939, când întreaga acțiune a fost 
descoperită, iar autorii pedepsiţi cu închisoarea!!S. 

La 26 noiembrie, la Timişoara a avut loc un atentat cu 
grenade la Teatrul Comunal, în timp ce pe scenă avea repre- 
zentaţie o trupă evreiască!!7. Cei patru morți şi peste 70 de ră- 
niți au produs impresie printre intelectualii din ţara, mai ales în 
rândul comunității evreieşti! 15. 

Valul de atentate, în momentul producerii lor, nu au fost 
asociate imediat cu acţiunea teroristă a Mişcării legionare. În 
aproape toate cazurile, s-a dovedit în următoarele luni că aten- 
tatorii erau legionari, mai ales după descoperirea de către auto- 
rități a activităţii organizatorice teroriste a lui Horia Sima 

(ianuarie 1939). Cea mai puternică reacție spontană a auto- 
rităţilor contra legionarilor a determinat-o tentativa de asasinat 
asupra prof. Florian Ştefănescu-Goangă, rectorul Universităţii 
din Cluj, fost subsecretar de stat la Ministerul Educaţiei. Aten- 
tatul a fost pregătit de studenţii Aurel Lăscăianu şi Ion Pop, 
care au recrutat elemente extremiste de la Facultatea de Medi- 
cină!!?. După toate probabilitățile, Florian Ştefănescu-Goangă 
organizase pedepsirea studenţilor care au boicotat deschiderea 
anului universitar prin lozinci antiregale, iar legionarii extre- 
mişti au pregătit atentatul împotriva sa. Unele surse afirmă că 
în „Comandamentul de prigoană“ nu s-a ştiut despre acest a- 
tentat!” În esență, respectiva acţiune nu seamănă cu celelalte, 
care s-au îndreptat contra populaţiei evreieşti sau care doreau 
să producă mari pagube materiale pentru a destabiliza atmos- 
fera internă. Organizatorii atentatului au susținut la proces că 
au dorit să-l pedepsească pe rector deoarece întreținea relaţii 
sexuale cu studentele sale'?!. Cei care au comis efectiv aten- 
tatul au fost trei studenţi de la Facultatea de Medicină: Gheor- 
ghe Atofanei, Dumitru Uţă şi Ion Dumitrescu. Primul dintre 
aceştia a fost şeful echipei teroriste şi nu a purtat armă în tim- 
pul operaţiunii. Atacul s-a produs pe 28 noiembrie 1938, la ora 
17.30, în timp ce Florian Ştefănescu-Goangă se îndrepta de la 
rectorat spre locuinţa sa, însoţit de un agent de poliție. Studen- 
tul Dumitru Uţă a tras două gloanțe în rectorul Universităţii 

11? Poliția din Cluj a dovedit cine sunt atentatorii asupra d-lui 
rector Ştefănescu-Goangă“, în Universul, an LVI, nr. 42, 13 februarie 
1939,'p.113. 

ng Vălenaş, Liviu, Convorbiri cu Mircea Dimitriu. Mişcarea 
Legionară — între adevăr şi mistificare, Timişoara, Editura Marineasa, 
2000, p. 49. 

121 Atentatul contra rectorului Universității din Cluj, 
Ştefănescu-Goangă, în noiembrie 1938. Adevăratele motive ale aten- 
tatului. Cuvântul de apărare rostit de Ion Pop, în şedinţa secretă, în fața 
Tribunalului Militar din Cluj“, în Zara şi Exilul, an XVII, nr. 11-12, 
septembrie-octombrie 1981, p. 8. 

din Cluj, după care polițistul care-l însoțea, agentul Gruia, s-a 
pus în faţa profesorului şi a murit din cauza gloanțelor primite 
din revolverul celuilalt student. Atentatorii au fugit de la locul 
faptei. Florian Ştefănescu-Goangă a supravieţuit, fiind transpor- 
tat imediat la spital în stare foarte gravă". Autorii morali şi 
logistici ai atentatului au fost prinşi în următoarele zile şi defe- 
riti Tribunalului Militar din Cluj. Cei doi organizatori, Aurel 
Lăscăianu şi lon Pop au fost condamnaţi la moarte prin împuş- 
care sub acuzaţia de asasinat politic şi tentativă de asasinat 
politic. Pedeapsa lor a fost comutată la muncă silnică pe viaţă. 
Organizatorul echipei teroriste, Gheorghe Atofanei a fost con- 
damnat la muncă silnică pe viaţă şi zece ani de degradare civi- 
că pentru instigare la asasinat politic, iar alți colaboratori ai 
acestora au primit pedepse între cinci şi şapte ani de închi- 
soare'73, Cei doi studenți, care au tras probabil, au fost executați 
în momentul în care au fost prinşi, deoarece ei nu figurează cu 
pedepse în sentința procesului şi nici în alte surse. 

Atentatul împotriva lui Florian Ştefănescu-Goangă a pro- 
dus o impresie extraordinară în societatea românească. Opinia 
publică era în permanenţă informată despre starea sănătăţii 
lui!2%, care în cele din urmă s-a ameliorat, profesorul întorcân- 
du-se la catedră. A doua zi după atentat, la închisoarea de la 
Râmnicu Sărat a venit ordinul de ridicare a lui Corneliu Co- 
dreanu, împreună cu alți 13 legionari condamnaţi la muncă sil- 
nică pe viață. Ei au fost ucişi în acea noapte, în timpul transfe- 
rului la închisoarea Jilava”. Cele mai multe opinii au legat aten- 


122 Poliția din Cluj...“, în loc. cit., p. 13. 

123 Procesul atentatorilor de la Cluj“, în Universul, an LVI, nr. 
42, 13 februarie 1939, p. 13. 

124 Starea d-lui profesor Ştefănescu-Goangă este îngrijorătoare“, 
în Curentul, an XI, nr. 3847, 5 decembrie 1938, p. 1; „Starea d-lui 
Ştefănescu-Goangă, foarte gravă“, în Universul, an LVI, nr. 1 bis, 3 
ianuarie 1939, p. 7. 

* Vezi supra, p. 59-60. 

tatul contra lui Ştefănescu-Goangă de moartea celor 14 legio- 
nari, iar cei care au organizat campania de teroare au fost făcuţi 
responsabili ulterior de moartea liderului Mişcării legionare. 
Indiferent dacă atentatul a fost un pretext sau nu, autoritățile 
trebuiau să întreprindă măsuri concrete contra valului de vio- 
lene, pentru a nu-şi pierde credibilitatea. 

Acţiunile violente au continuat şi după atentatul contra lui 
Florian Ştefănescu-Goangă şi chiar după publicarea comuni- 
catului privind moartea lui Corneliu Codreanu. Astfel că, la 29 
noiembrie, la Caransebeş, a fost incendiată o fabrică de butoa- 
ie!*5, iar în noaptea de 29 spre 30 noiembrie au fost incendiate 
nouă imobile cu proprietari evrei în Cernăuţi, unde au fost impli- 
cați 20 legionari bucovineni'*. Tot la Cernăuţi, organizația 
FdC de la Liceul „Aron Pumnul“ a întreprins o tentativă de asa- 
sinat asupra col. Cristescu, preşedintele Tribunalului Militar 
Cernăuţi. Cel mai probabil, „Comandamentul de prigoană“ nu 
a dispus acest atentat, fiind pus la cale de către organizaţia re- 
gională bucovineană, deoarece col. Cristescu era acuzat că s-a 
purtat dur cu studenţii legionari care au organizat manifesta- 
tiile de la 24 octombrie. La respectivul liceu a fost identificată 
o organizație FdC cu 28 de membri, dintre care cinci au fost 
condamnaţi la pedepse între 1 şi 3 ani de închisoare". 

„Comandamentul de prigoană“ a dispus se pare mai multe 
atentate în județele Bucovinei, însă începând cu 24 noiembrie 
autorităţile au descoperit rețelele teroriste care urmăreau să-şi 
procure combustibil pentru a fabrica bombe artizanale. În total 
au fost identificați aproximativ 50 de legionari radicali, care au 
fost deferiți de asemenea Tribunalului Militar Cernăuţi. 

Rezultatele campaniei de atentate din luna noiembrie 1938 
au fost dezastruoase pentru Mişcarea legionară. Aproximativ 
toate legăturile din teritoriu au fost neutralizate, membrii „Co- 


125 Dosar Horia Sima (1940-1946), p. 66-67. 
12 DANIC, Fond DGP, dosar nr. 11/1938, f. 226. 
17 Ibidem. 

mandamentului de prigoană“ nu mai aveau locuri sigure în 
care să se ascundă pentru a nu fi prinşi de organele Ministe- 
rului de Internc, iar liderul spiritual al Mişcării legionare a mu- 
rit. Cu toate că legionarii din închisori au fost profund marcați 
de cele întâmplate şi au decis să recunoască regimul autoritar, 
„Comandamentul de prigoană“ s-a radicalizat şi a organizat 
noi atentate contra demnitarilor înalţi, pregătind o lovitură de 
stat. 


În perioada imediat următoare morții lui Corneliu Codrea- 
nu, moralul legionarilor a scăzut drastic şi s-a produs o nouă 
triere — cea mai importantă — a celor dispuşi să continue acti- 
vitatea în clandestinitate!?%. Ierarhia „Comandamentului de 
prigoană“ nu a suferit modificări, deoarece acesta nu-şi schim- 
base structura. Conform ultimelor instrucțiuni date de Corneliu 
Codreanu cât timp a fost în viață, Vasile Cristescu urma să fie 
şeful organismului conducător, până la eliberarea celor din în- 
chisori. Conform unei alte dispoziţii a lui Corneliu Codreanu, 
ierarhia se stabilea în funcţie de „gradele“ legionare, iar succe- 
sorul legitim urma să fie Gheorghe Clime. Însă, până la elibe- 
rarea acestuia, „Comandamentul de prigoană“ rămânea în ace- 
eaşi componență, fără să se pună problema, la acel moment, le- 
gitimităţii celor care ocupau poziţii de conducere. Singura 
revendicare privind şefia Mişcării legionare imediat după moar- 
tea lui Corneliu Codreanu a venit din partea unui legionar 
foarte controversat, Horia Codreanu (fratele fostului lider)”. 
Conform unor surse, Horia Codreanu fusese exclus din Mişca- 
rea legionară chiar de către fratele său şi se apropiase ce cer- 
curile guvernamentale încă din timpul detenţiei lui Corneliu 
Codreanu. Întrucât Horia Codreanu nu intrase în legătură cu 
„Comandamentele de prigoană“ în nici o fază a acestora, nu 
s-a pus problema succesiunii lui în nici un moment. 


125 /bidem. 
1» Heinen, Armin, op. cit., p. 365. 

2.2. „Declaraţii de supunere“ 


„Comandamentul de prigoană“ a primit cu stupefacție co- 
municatul oficial privind împuşcarea celor 14 legionari, ca şi 
restul legionarilor de altfel. Nu numai Corneliu Codreanu era 
un mit al organizaţiei, ci şi cei 13 legionari morţi în aceleaşi 
împrejurări. Pentru Mişcarea legionară „Nicadorii“ şi „Decem- 
virii“ erau simbolul radicalismului şi al sacrificiului pentru 
„cauza“ organizaţiei (aceştia şi-au ucis cu cruzime victimele şi 
nu au încercat să se sustragă pedepsei legale, fundamentând 
mitul sacrificiului în Mişcarea legionară). În primele zile ale 
lunii decembrie, de la „Comandamentul de prigoană“ s-au pri- 
mit ordine privind menţinerea calmului, pentru a nu se declan- 
şa un val de represiune din partea guvernului!" Cei din teritoriu 
sunt instruiți să depoziteze în lăzi orice fel de material de pro- 
pagandă, pe care să-l ascundă la persoane sigure, Până la 
jumătatea lunii decembrie liderii „Comandamentului de pri- 
goană“ au stat ascunşi şi au aşteptat reacţia autorităţilor. 

Cu toate că liderii de la Bucureşti pregăteau noi atentate 
contra stabilității regimului, majoritatea legionarilor nu mai erau 
dispuşi să participe la astfel de activităţi. Chiar în Bucovina, 
unde s-au găsit întotdeauna elemente dispuse la extremism, sta- 
rea generală era defetistă, iar legionarii căutau să se integreze 
cumva noii structuri statale'*?. În urma vizitei făcute lui Adolf 
Hitler, Carol al II-lea avea garanția neimplicării Germaniei în 
problemele interne ale României prin exprimarea unei poziții 
faţă de legionari. Cu siguranță că mulți dintre membrii organi- 
zaţiei au înţeles noua conjunctură politică şi au observat că sta- 
tul era puternic şi nu ceda în fața terorismului. 


130 DANIC, Fond DGP, dosar nr. 11/1938, f. 208. 
131 Ibidem, dosar nr. 16/1938, f. 214. 
'%2 /bidem, f. 173. 


105 


Deşi atentatele comise de legionari nu au fost de mare am- 
ploare, erau ceva nou pe scena socială a României, iar popu- 
laţia a sprijinit campania autorităților de neutralizare a factorilor 
de risc. Oricum, Corneliu Codreanu pierduse mult din imagi- 
nea pe care o avea în 1937, în primul rând în timpul proceselor 
din primăvară şi în al doilea rând în timpul radicalizării Miş- 
cării legionare din toamnă. În decembrie 1938, în rândul popu- 
laţiei exista puţin interes față de moarta lui Codreanu, iar sin- 
gurii care comentau modalitatea eliminării lui de pe scena 
politică erau liderii fostelor partide şi intelectualii. În aceste 
condiţii, legionarii nu mai aveau speranţe privind viitorul idea- 
lurilor care i-au strâns în jurul mişcării. 


Pentru a-şi consolida regimul autoritar, Carol al II-lea dorea 
să-i strângă pe foştii politicieni şi funcționarii statului într-o 
„unică organizaţie politică“, proregală. Astfel, a creat la 16 de- 
cembrie 1938 Frontul Renaşterii Naţionale (în continuare FRN). 
Conform art. V al decretului-lege din 15 decembrie 1938 (publi- 
cat în Monitorul Oficial la 16 decembrie), „toți românii care au 
împlinit 21 de ani, cu excepţia militarilor activi şi a membrilor 
ordinului judecătoresc, au dreptul să ceară înscrierea în «Frontul 
Renaşterii Naţionale», iar „orice altă activitate politică decât 
aceea a «Frontul Renaşterii Naţionale» va fi socotită clandes- 
tină, iar autorii ei pedepsiţi cu degradarea civică pe termen de 
la 2 până la 5 ani“"*. În următoarele zile, 50 din cele mai cunos- 
cute personalități ale vieţii politico-culturale din România au 
aderat la FRN: Lucian Blaga, Constantin C. Giurescu, Dimitrie 
Gusti, Mihai Ralea, Constantin RădulescuMotru etc." 


133 Înființarea organizaţiei politice «Frontul Renaşterii Naţio- 
nale». Textul decretului-lege şi expunerea de motive“, în Universul, 
an LV, nr. 344, 17 decembrie 1938, p. 1. 

134 Frontul Renaşterii Naţionale a cerut autorizaţie de funcționa- 
re“, în Universul, an LV, nr. 345, 18 decembrie 1938, p. 11; „Consti- 
tuirea organizaţiei «Frontul Renaşterii Naţionale», în loc. cit., p. 11. 

Prin aderarea personalităţilor de marcă ale culturii la prin- 
cipiile regimului autoritar, orice activitate de opoziţie era lipsită 
de sprijin şi avea un mare grad de risc. Cu toate acestea, după 
jumătatea lunii decembrie, „Comandamentul de prigoană“ a 
decis să „reziste“ şi să dea lovitura de stat pe care o pregătea 
de câteva luni. 


În rândul liderilor legionari „istorici“ exista o mare teamă 
privind statutul lor imediat. La acel moment ei nu aveau nici o 
garanţie că numărul morţilor se va opri la 14. La câteva zile după 
moartea lui Corneliu Codreanu, cele mai importante „cadre“ — 
şi în special membrii fondatori ai Mişcării legionare — au sem- 
nat declaraţii de adeziune la regimul lui Carol al II-lea şi s-au 
angajat să nu mai activeze politic™™. Însă „fenomenul decla- 
raţiilor de supunere“ a devenit de masă după înființarea FRN, 
iar majoritatea legionarilor din închisori au semnat astfel de 
documente. 

Semnalul a fost dat de publicarea în ediţia de Crăciun a 
cotidienelor centrale a unor declaraţii semnate de cei închişi la 
Râmnicu Sărat: Radu Budişteanu: „Mă supun cu smerenie 
rânduielilor firii. / Moartea lui Corneliu Codreanu pune capăt, 
pentru mine, Mişcării legionare“; Virgil Ionescu: „l. Nu voi 
mai face politică. / 2. Mă voiu supune şi voiu respecta legile 
țării. / 3. Voiu iubi şi voiu servi cu credință şi supunere Co- 
roana personificată prin M.S. Carol al II-lea.“; Mihail Polihro- 
niade: „Orice altă atitudine, orice tulburare, orice gest nebu- 
nesc, astăzi când ochii duşmanilor sunt aţintiți asupra patriei, 
construiesc o adevărată crimă împotriva unităţii şi securității 
ei. Linişte, supunere şi ordine, iată imperativele momentului 
istoric“ ; Paul Craja: „Nu voiu face niciodată politică ilegală, 
voiu respecta legile țării. Servitor credincios Majestății Sale 
Regelui Carol al II-lea, voiu căuta oricând să-mi servesc Patria 

135 Noui declaraţii de încadrare în ordine a foştilor legionari“, 
în Universul, an LVI, nr. 1 bis, 3 ianuarie 1939, p. 5. 

atât de ameninţată de dușmanii din afară“ etc!*%. 


Legionarii aflaţi cu domiciliul obligatoriu la Vaslui şi-au 
dublat „declaraţiile de supunere“ prin solicitări de înscriere în 
FRN. Cele mai importante nume care au recurs la acest gest au 
fost: Radu Demetrescu-Gyr, Ion Antoniu şi Ilie Gârncaţă!”. 

Astfel de documente au mai semnat şi studenții condam- 
naţi în procesul de la Cernăuţi privind agitaţiile provocate la 
începerea anului universitar 1938-1939. Aceştia se aflau în- 
chişi la Satu Mare, Alba Iulia şi Chişinău şi s-au angajat ca 
„peste acest trecut viforos să treacă mantia uitării“. 

Declaraţiile aveau rolul de a convinge pe legionarii din 
afară de „lipsa de sens“ a continuării activităţii în ilegalitate. 
Prin cereri de grațiere, unii dintre semnatari şi-au mai declarat 
încă o dată adeziunea la principiile regimului: Virgil Ionescu, 
Traian Cotigă, Mihail Polihroniade, Nicolae Totu, Bănică Do- 
bre, Paul Craja'”. Totuşi, nucleul dur al elitei legionare — 
Gheorghe Clime, Alexandru Cantacuzino etc. — nu a semnat 
„declaraţii de supunere“ față de regimul autoritar. Acești lideri 
erau conştienţi că astfel se vor compromite politic în momen- 
tul eliberării. În general, cei care au aderat la principiile FRN 
au fost legionari tineri, care abia îşi întemeiaseră familii îna- 
inte de a intra în închisoare. Unii dintre ei vor beneficia ulte- 
rior de relaxarea oferită de Carol al II-lea după moartea lui 
Corneliu Codreanu. 

Pentru „Comandamentul de prigoană“, fenomenul „decla- 


1% Declaraţiile de supunere a unor foşti comandanți legionari“, 
în Universul, an LV, nr. 352, 25 decembrie 1938, p. 26. 

137 „Adeziuni ale foştilor legionari în Frontul Renaşterii Naţio- 
nale“, în Universul, an LVI, nr. 1 bis, 31 ianuarie 1938, p. 5. 

138  Facsimilul declarației foştilor legionari din penitenciarul Satu 
Mare“, în Universul, an LVI, nr. |, 1 ianuarie 1939, p. 25; „Cererea 
de grațiere a unor foşti legionari“, în loc. cit., p. 23. 

139 Cererea de grațiere a unor foşti legionari“, în Universul, an 
LVI, nr. 1, l ianuarie 1939, p. 23. 

rațiilor de supunere“ a fost semnalul renunțării masei legiona- 
rilor la opoziția față de Carol al II-lea. Membrii organizațiilor 
teritoriale nu mai erau dispuşi să rişte confruntarea cu autorită- 
tile şi au preferat să profite de destinderea oferită de regele 
Carol al II-lea. După decembrie 1938, arestările au devenit o 
raritate, în condiţiile în care tinerii extremiști „de rând“ nu se 
arătau ostili față de autorităţile statului. 


2.3. Lovitura de stat eşuată 


În pofida sentimentului general de resemnare al legiona- 
rilor din teritoriu, „Comandamentul de prigoană“ din Bucureşti 
a decis să declanşeze lovitura de stat. Lipsa de cadre dispuse 
să întreprindă acţiuni violente a determinat reducerea planului 
național la nivelul Capitalei. Pe lângă deficitul de efective, 
membrii „Comandamentului de prigoană“ nu mai aveau nici 
destule locuri în care se puteau ascunde. Spre exemplu, înce- 
pând din decembrie, Vasile Cristescu nu a mai putut participa 
la nici o acțiune organizatorică importantă, preocupat fiind să-şi 
schimbe domiciliile clandestine pentru a nu fi prins. Horia Sima 
a extins tactica deghizărilor la nivelului întregului efectiv de 
colaboratori“, iar echipa sa îşi schimba domiciliul la câteva 
zile. Sima a fost avantajat de faptul că a locuit până la termi- 
narea facultăţii în Bucureşti, având legături nebănuite de auto- 
rități, pe care le folosea pentru a-i adăposti şi pe colaboratorii 
apropiați". 

Pentru a-i încuraja pe legionari, „Comandamentul de pri- 
goană“ a făcut apel din nou la tactica diversionistă, lansând la 
2 decembrie o circulară prin care se spunea că şeful legiona- 
rilor nu a murit şi că organizațiile locale trebuiau să continue 


10 DANIC, Fond DGP, dosar nr. 252/1939, f. 196. 
141 bidem, f. 210. 

lupta împotriva guvernului”. Începând cu acel moment şi pâ- 
nă în 1940, tactica circularelor contradictorii a fost larg răs- 
pândită, cu scopul mobilizării legionarilor care mai credeau în 
mitul salvatorului personificat de Corneliu Codreanu. 

Cu toate că întreg „Comandamentul de prigoană“ şi-a dat 
acceptul pentru organizarea loviturii de stat, numai Horia Sima 
a reuşit să-şi mobilizeze colaboratorii pentru a duce proiectul 
la capăt. Planul iniţial fusese făcut de Alexandru Cantacuzino, 
înainte de a fi arestat. Ulterior, Horia Sima i-a adus unele îm- 
lor teroriste. Conform primei strategii, doar persoanele lui 
Carol al II-lea şi Armand Călinescu erau vizate, iar în acest 
scop a fost reactivat sistemul de urmărire în permanenţă a lui 
Armand Călinescu, pentru a i se stabili un itinerariu zilnic. În 
1937, respectiva operaţiune fusese pusă la punct de Paul Craja, 
pe atunci student, care în toamna anului 1938 se afla închis la 
Râmnicu Sărat. Este posibil ca echipa sa să nu se fi destrămat 
şi să fi deținut informații importante despre ministrul de Interne. 
Dar Horia Sima crease prin Corpul „Răzleţi“ o strategie şi mai 
îndrăzneață de ocupare a principalelor instituţii ale statului. 
Deoarece la jumătatea lunii decembrie nici Alexandru Canta- 
cuzino, nici Vasile Cristescu nu mai puteau reformula planul 
lui Horia Sima, acesta a decis să-l pună în aplicare, cu forțele 
pe care putea să le mobilizeze. 

Strategia lui Sima viza ocuparea punctelor vitale din Capi- 
tală: Palatul Regal, centralele telefonice, gările CFR, uzina e- 
lectrică, stația de radio-difuziune, Poşta, Prefectura Poliţiei 
Capitalei, Direcţia Siguranţei Statului, Inspectoratul General al 
Jandarmeriei şi cazărmile Armatei. În acest scop, încă cu câte- 
va luni înainte, colaboratori ai săi studiaseră posibilităţile de 
atac şi calculaseră nivelurile de risc™®. Planul nu aducea nici 
un element de originalitate, fiind cunoscut în epocă, deoarece 


14 Dumitrescu-Borşa, lon, op. cit., p. 248. 
18 Dosar Horia Sima (1940-1946), p. 121. 

fusese folosit în timpul loviturii de stat bolşevice din Rusia. 
Atunci, Lev Troțki reuşise să impună comitetului revoluţionar 
bolşevic strategia sa privind o lovitură violentă şi neaşteptată, 
care în zilele insurecției a oferit maximul de eficiență. Dezba- 
terea privind tactica loviturii de stat bolşevice a fost reluată în 
1931, în lucrarea Tehnica loviturii de stat, scrisă de italianului 
Curzio Malaparte, apărută pentru prima dată la Paris, în 1931 
(iar mai apoi la Berlin, în 1932). Există toate probabilitățile ca 
Horia Sima să fi cunoscut această lucrare deoarece conceptul 
său privind lovitura de stat se asemăna prea mult cu cel al lui 
Lev Troțki. Sima avea acces cel puţin la limba franceză, deoa- 
rece era profesor de specialitate. Conform teoriilor lui Troțki, 
o lovitură de stat nu o putea da întregul popor, trebuind mobi- 
lizate astfel grupe mici, dar violente, antrenate pentru acțiuni 
revoluţionare. De asemenea, în punctele cele mai importante, 
spunea Lev Troțki, trebuiau folosite forțe militare fidele revo- 
luţiei, pentru a se putea realiza arestarea Marelui Stat Major şi 
a guvernului. Simultan cu ocuparea centrului oraşului de către 
mulțimi care agitau lozinci revoluţionare trebuiau ocupate cen- 
tralele telegrafice şi telefonice, iar în clădirea telefoanelor tre- 
buia instalat statul major al revoluției, pentru a ține contactul 
cu regimentele şi punctele unde se desfăşurau lupte armate. 
Conducătorul revoluţiei bolşevice mai aprecia, în teorie, că tre- 
buia să se acționeze pe un teritoriu limitat, cu oameni puțini, 
iar loviturile trebuiau date direct, violent şi fără agitații'“*. 
Conform planului lui Horia Sima, imobilizarea institu- 
iilor vizate urma să se facă prin intermediul unor echipe mici, 
dar compuse din oameni îndrăzneţi care să colaboreze cu le- 
gionarii şi simpatizanții mişcări care lucrau acolo. Atacul tre- 
buia să se facă noaptea, pentru ca membrii guvernului să poată 
fi uşor arestaţi şi duşi într-una dintre instituțiile ocupate. Cor- 
purile de gardă din cazărmile sechestrate urmau să fie înlocuite 


14s Malaparte, Curzio, Tehnica loviturii de stat, București, 
Editura Nemira, 1996, p. 89. 

cu echipe de legionari, mai ales la magaziile de muniții. Atacul 
la Palatul Regal avea ca scop determinarea lui Carol al II-lea 
să abdice în favoarea fiului său Mihai’. 

Horia Sima a decis să întreprindă lovitura de stat numai cu 
ajutorul legionarilor din Transilvania şi Banat, care-i erau fi- 
deli. Aceştia trebuiau aduşi în Bucureşti în echipe mici şi pla- 
saţi în diferite slujbe, prin intermediul cunoştinţelor lui Horia 
Sima'“*. Pentru a procura arme, în regiunile rămase fidele 
activităților teroriste, Horia Sima a introdus noi cuantumuri ale 
cotizaţiilor. Astfel că, toți membrii care aveau un venit lunar 
mai mare de 3.000 de lei urmau să doneze pentru nevoile 
„Comandamentului de prigoană“ suma câştigată într-o zi de 
muncă. Paralel cu această colectare de fonduri trebuia să se 
reînceapă propaganda printre muncitorii din fabrici, în vederea 
măririi numărului de contributori!". De la jumătatea lunii de- 
cembrie au început să vină primele efective de legionari dis- 
puşi să întreprindă atentate în Bucureşti şi se pare că au fost 
furnizate şi primele sume de bani. 

Dotarea cu muniții a echipelor care urmau să realizeze lo- 
vitura de stat urma să se facă prin intermediul unui laborator 
clandestin al Mişcării legionare, unde se fabricau aruncătoare 
de flăcări, o nouă armă inventată de lt. Nicolae Dumitrescu. 
Acesta reuşise să pună bazele unei rețele de transport al ma- 
terialului explozibil pe care-l sustrăgea de la Institutul de Chi- 
mie, unde lucra, până la laboratorul clandestin'*%. Într-o lună 
de zile fuseseră dotate primele celule teroriste. Prin diferite 
alte rețele, complotiştii procuraseră şi un număr important de 
grenade de mână'”. Paralel cu activitatea lt. Nicolae Dumi- 


"5 Dosar Horia Sima (1940-1946), p. 121-122. 

146 jpidem, p. 123. 

147 DANIC, Fond DGP, dosar nr. 16/1938, f. 214. 

148 Amănunte despre explozia din str. Căp. Oarcă“, în Uni- 
versul, an LVI, nr. 26, 28 ianuarie 1939, p. 9. 

19 DANIC, Fond DGP, dosar nr. 252/1939, f. 156. 

trescu, studentul Ion Dimitriu producea la locuința sa petarde 
artizanale. Deşi înarmarea era rudimentară, existau perspec- 
de prigoană“ reuşea să strângă fonduri. 

Paralel cu acțiunea logistică, a fost inițiată campania de 
pregătire a măsurilor de atac. Planul postului de radiodifuziune 
Băneasa a fost obţinut prin intermediul unui simpatizant legio- 
nar care lucra acolo, aflat în legătură cu un membru al Corpu- 
lui „Răzleţi“. La jumătatea lunii decembrie, Horia Sima avea 
deja cunoştinţe despre structura postului de radio, amplasarea 
studiourilor şi locaţiile în care se aflau cabinetele de control 
ale inginerilor, deci întregul mecanism de funcționare”. 

Un alt legionar apropiat al „Comandamentului de prigoa- 
nă“ a reuşit să obțină planul de organizare al Şcolii Pregătitoa- 
re de Ofiţeri Bucureşti. Astfel că, Horia Sima deţinea informaţii 
despre amplasarea posturilor de pază, precum şi de numărului 
efectivului de soldaţi şi ofiţeri'*!. 

Cu toate eforturile celulelor teroriste organizate de Horia 
Sima, existau puţine şanse ca lovitura de stat să reuşească. În 
decembrie 1938 atmosfera în România nu era deloc revoluțio- 
nară. Mai mult chiar, populaţia se obişnuise cu regimul auto- 
ritar, care nu avea repercursiuni asupra „civililor“. În al doilea 
rând, chiar unii dintre liderii legionari au făcut apel la linişte şi 
au aderat la principiile FRN. Ei fuseseră constrânşi în mică mă- 
sură, având în vedere că unii dintre foştii conducători ai Partidu- 
lui „Totul pentru Țară“ nu semnaseră „declaraţii de supunere“. 

Semnalul eşecului tentativei de lovitură de stat a fost dat 
la sfârşitul lunii decembrie, când un lot de 125 de legionari din 
provincie sosiți în Bucureşti pentru „revoluţie“ a fost iden- 
tificat de Siguranţă. În câteva zile, autorităţile au făcut legătura 
dintre aceşti legionari şi alţii care urmau să plece din ţinuturi 
spre Capitală, iar deplasarea lor a fost oprită. La scurt timp 


150 jbidem, dosar nr. 237/1937, f. 33. 
i51 bidem, f. 413. 

după acest incident, în laboratorul de petarde al studentului Ion 
Dimitriu s-a produs o reacţie în urma căreia întregul efectiv de 
explozibil a luat foc. Horia Sima l-a sfătuit pe It. Nicolae Du- 
mitrescu să distrugă şi „fabrica“ de aruncătoare de flăcări, dar 
în timpul operaţiunii a fost identificat de agenţii poliției, iar 
laboratorul a explodat!*?. Echipa pirotehnistă condusă de It. Ni- 
colae Dumitrescu, compusă din 18 persoane, a fost identificată 
de autorități la 24 ianuarie, în timp ce se ascundea într-o lo- 
cuință clandestină a Mişcării legionare'*. Horia Sima, împre- 
ună cu Vasile Cristescu au decis în aceste condiții să amâne 
lovitura de stat pentru luna martie, dar noile evenimente au 
spulberat orice speranţe privind alte activități teroriste!s*. 

În măsura în care au scăzut şansele unei lovituri de stat 
bine organizate, o parte dintre echipele sosite din provincie ne- 
indentificate au fost pregătite să comită atentate la adresa lui 
Armand Călinescu şi a regelui. Armand Călinescu era atent 
monitorizat de legionari, autorităţile estimând la 100 persoa- 
nele care erau implicate în complotul împotriva ministrului de 
Interne!*%. Grupul de atentatori era dotat destul de bine cu mu- 
niție: pistoale, grenade de mână, 1.000 de cartuşe de toate 
calibrele, 5 kilograme de sulfat de potasiu pentru petarde etc. 
Atacul terorist a fost planificat pentru 6 ianuarie, când regele şi 
membrii guvernului participau la ceremonia aruncării crucii în 
Dâmboviţa, dar acțiunea a fost contramandată datorită măsuri- 
lor de pază luate. Grupul de atentatori a fost descoperit de po- 
liţie la 8 februarie 1939 într-un imobil din Bucureşti, fiind 
arestat în urma unui schimb de focuri'S%. Prin anihilarea acestei 


'5 Dosar Horia Sima (1940-1946), p. 123. 

'5 DANIC, Fond DGP, dosar nr. 262/1940, f. 86. 

14 Ibidem, dosar nr. 252/1939, f. 167. 

155 /bidem, dosar nr. 16/1938, f. 348. 

136 Se plănuia un atentat la viața domnului Armand Călinescu, vi- 
cepreşedintele Consiliului de Miniştri“, în Universul, an LVI, nr. 42, 
13 februarie 1939, p. 13. 

ultime celule teroriste, autoritățile au lichidat potențialul Miş- 
cării legionare de a iniţia atentate contra demnitarilor statului 
sau împotriva unor obiective strategice. 


Aşadar, „Comandamentul de prigoană“ pe lângă faptul că 
nu mai avea suport din partea legionarilor de teritoriu, nici nu 
mai putea funcționa, deoarece se epuizaseră locurile în care 
membrii acestuia puteau să se întâlnească în siguranță. Încă 
din decembrie, o parte dintre comandanții legionari aflaţi în 
clandestinitate au trecut granița ilegal, temându-se că poliția va 
intensfica căutarea lor, în contextul precipitării evenimentelor. 
S-au îndreptat spre Germania, pe rute diferite, în funcţie de 
contactele pe care le deţineau”. Şeful „Comandamentului de 
prigoană“, Vasile Cristescu, nu a avut aceeaşi libertate de miş- 
care ca şi ceilalți comandanţi legionari, deoarece începând cu 
luna decembrie 1938 era pe „lista neagră“ a Poliţiei. Horia 
Sima abia la sfârşitul lunii februarie a intrat în evidenţa autori- 
tăţilor, iar poza sa a fost distribuită la graniță'™. La 27 ianuarie 
1939, adresa unde Vasile Cristescu locuia cu chirie (din data 
de 2 ianuarie) a fost identificată de agenţii de poliţie. Acesta a 
încercat să fugă la vederea poliţiştilor, însă ei au deschis focul, 
după care urmăritul s-a retras în camera pe care o închiriase. 
După aceea a urmat un alt schimb de focuri, în care au fost ră- 
niţi trei dintre agenţii care participau la operaţiune, iar Vasile 
Cristescu a fost împuşcat mortal", 

Moartea şefului „Comandamentului de prigoană“ nu a de- 
clanşat imediat o competiție pentru conducerea Mişcării legio- 
nare, deoarece activitatea clandestină devenise imposibilă. Con- 
form unui decret-lege regal emis la începutul lunii februarie 
1939, toţi chiriaşii trebuiau declarați la poliţie sau la posturile 


* Vezi infra, p. 115-116. 

151 DANIC, Fond DGP, dosar nr. 253/1939, f. 16. 

158 Profesorul Cristescu a fost împuşcat în urma unei lupte cu a- 
genții polițienești“, în Universul, an LVI, nr. 26, 28 ian. 1939, p. 9. 

de jandarmi. În respectivele declarații trebuia menţionată ocu- 
paţia chiriaşilor, iar proprietarii care se sustrăgeau acestei pre- 
vederi legale erau pasibili de amenzi destul de mari'”. Având 
în vedere că toate legăturile din Capitală se epuizaseră, func- 
ționarea „Comandamentului de prigoană“ era deosebit de gre- 
oaie, iar închirierea unor imobile în noile condiţii legale nu 
mai era sigură, ținând cont de condiţiile morţii lui Vasile Cris- 
tescu. Competiţia pentru putere urma deci să se desfăşoare în 
exil, unde s-au refugiat comandanții legionari aflaţi în libertate. 


** 
2.4. Primul „exil“ în Germania 


Refugierea în Germania, cu toate că reprezenta o soluție 
sigură în fața măsurilor luate de autorități contra Legiunii, a- 
trăgea o serie de inconveniente privind statutul de cetățean al 
tinerilor extremiști. La începutul lunii ianuarie 1939, noua lege 
a drepturilor civice stipula că se poate pierde cetățenia română 
dacă cel aflat în afara graniţelor nu se înregistrează la consu- 
latele din statele respective. A doua condiţie în care se putea 
pierde cetățenia era sustragerea de la satisfacerea stagiului mi- 
litar!“. Legionarii erau pasibili să intre sub incidența ambelor 
prevederi legale, deoarece nu preconizau să ia legătura cu di- 
plomaţii români de la Berlin şi era previzibil că în curând ur- 
mau să se facă concentrări, datorită situației internaţionale. 

Cu toate acestea, la începutul lunii ianuarie 1939 „Coman- 


159 Proprietarii sunt obligați să declare numele chiriaşilor. 
Expunere de motive şi textul decretului-lege“, în Universul, an LVI, 
nr. 31, 2 februarie 1939, p. 9. 

” Legionarii au numit refugierea în Germania din iama 1938-1939 
„primul exil“, cauzat de „prigoana“ lui Carol al II-lea. Va exista şi un 
„al doilea exil“, după evenimentele din 21-23 ianuarie 1941. 

1% Ultimele informaţii“, în Universul, an LVI, nr. 11, 13 
ianuarie 1939, p. 13. 

damentul de prigoană“ a declanşat o acţiune de amploare pri- 
vind trimiterea membrilor săi în Germania (primele grupuri 
plecaseră în decembrie 1938). Una dintre rute era prin Buco- 
vina, cu trecere prin Polonia. Cei care au utilizat respectivul 
traseu au mers cu trenul până la Cernăuţi, după care au închi- 
riat o camionetă până în localitatea Ispas, care-i lăsa în apro- 
piere de graniţă. De acolo au mers cu automobilul până în a- 
propiere de linia de demarcaţie, de unde au fost preluaţi de 
călăuze şi adăpostiţi o perioadă în satele poloneze de frontieră. 
Comandanții legionari au ajuns la Varşovia cu ajutorul unui 
diplomat polonez pe care-l cunoscuseră la Bucureşti, ce se an- 
gajase să-i ajute pe legionari să obţină azil politic, dar fără să 
se implice în trecerea frauduloasă a frontierei!“!, Pe acea rută 
nu s-au făcut decât două treceri ilegale, deoarece a fost iden- 
tificată de autorităţile române'®. 

O altă rută de tranzit spre Germania a fost „administrată“ 
de organizația Timişoara a Mişcării legionare, fiind folosită în 
special de apropiații lui Horia Sima. Cei care doreau să folo- 
sească această cale de ieşire în țară trebuiau să ajungă la Arad, 
de unde erau preluaţi de călăuze şi trecuţi pe la Beba Veche, în 
Iugoslavia. De aici, treceau clandestin în Ungaria, iar cu trenul 
luat de la Szeged trebuiau să ajungă în localitatea de la granița 
maghiaro-austriacă Sâpron. După aceea urmau să treacă din 
nou clandestin frontiera până în localitatea austriacă Wiener- 
neustadt, de unde luau trenul spre Viena!“ Cu toate că ruta 
era foarte dificilă, a fost cea mai eficientă, deoarece includea 
puncte de trecere nefolosite în mod curent de cetăţenii români. 

A treia rută a fost cel mai probabil stabilită ad-hoc, fără a se 
permanentiza unele contacte pentru ca pe viitor să treacă şi alte 
grupuri. De la Sighet, prin intermediul unor călăuze s-a trecut 


161 Dumitrescu-Borşa, Ion, op. cit., p. 242. 

1% DANIC, Fond DGP, dosar nr. 252/1939, f. 215-216. 

163 Jbidem, dosar nr. 262/1940, f. 86; Dosar Horia Sima 
(1940-1946), p. 123; Ibidem, p. 138. 

în Cehoslovacia, fără ca legionarii să primească sprijin aici de la 
naționaliștii extremişti locali, aşa cum s-a întâmplat în Polonia. 

Primii care au decis să plece, folosind ruta din Polonia, au 
fost lon Dumitrescu-Borşa, Nicolae Horodniceanu şi Stelian 
Stănicel. După moartea lui Corneliu Codreanu, aceştia nu mai 
aveau unde să se ascundă, deoarece poliţiştii le cunoşteau toate 
domiciliile clandestine pe care le utilizau. Cei trei au avut avan- 
tajul că aveau la dispoziție monedă poloneză, pe care le-o lăsa- 
se Alexandru Cantacuzino. Până la Ploieşti au mers cu un 
automobil, fiind deghizați în uniforme de ofiţeri. După ce au a- 
juns la destinaţie au fost preluaţi de organizaţia Prahova (con- 
dusă de Dumitru (Miti) Dumitrescu) şi adăpostiţi o perioadă, 
pentru a se afla dacă poliţia avea cunoştinţă despre deplasarea 
lor. Stelian Stănicel, fiind mai puţin cunoscut, a plecat imediat 
la graniţa româno-polonă, urmând să aştepte întregul grup. Cei 
doi rămaşi la Ploieşti au plecat la 21 decembrie cu o maşină a 
unui prieten al lui Miti Dumitrescu. În apropierea frontierei, 
grupul a fost preluat de călăuze şi trecut în Polonia, după care 
Miti Dumitrescu s-a întors la Ploieşti pentru a pregăti tranzitul 
unei noi echipe de comandanți legionari'*. 

A doua echipă de comandanţi legionari a plecat după 
eşecul loviturii de stat, tot prin filiera poloneză. Cei patru care 
urmau să treacă în Polonia se aflau de ceva timp la Ploieşti, 
deoarece la Bucureşti erau urmăriți după descoperirea tipo- 
grafiei clandestine. Acolo au fost ascunşi de organizația locală 
până la 7 ianuarie 1939, când au plecat cu trenul spre Cernăuți. 
Pentru a nu risca să fie prinşi, au ales să călătorească noaptea, 
când controalele erau mai puțin intense. În apropierea graniței, 
grupului iniţial: Nicolae Petraşcu, Titi Cristescu, lt. Anghel 
Dragomir şi Viorel Trifa, i s-a adăugat Victor Silaghi, care 
probabil după evadare stătuse numai în Transilvania. Trecerea 
frontierei s-a făcut tot cu ajutorul călăuzelor. Însă autoritățile 
au identificat ulterior traseul şi astfel legionarii au trebuit să 


1% Dumitrescu-Borşa, Ion, op. cit., p. 251-255. 

caute noi modalităţi de trecere ilegală a graniţei. 

Al treilea grup a ales ruta iugolsavo-ungară, fiind compus 
din Horia Sima, Ilie Smultea şi Alexandru Popovici. După 
eşecul complotului contra regelui Carol al II-lea şi a minis- 
trului Armand Călinescu, Horia Sima s-a putut ascunde din ce 
în ce mai greu în Bucureşti, făcând apel şi la ultimele cunoştinţe 
care nu erau cunoscute de autorităţi. La 4 februarie, îmbrăcat 
în haine ţărăneşti şi însoţit de o cunoştinţă care de asemenea 
purta haine tradiționale, a luat trenul spre Arad, iar la Ploieşti 
au urcat şi ceilalți doi comandanţi legionari. După stația Alba 
Iulia, cei trei au dispărut din tren, probabil pentru că se temeau 
să nu fie descoperiţi de eventuale controale'“. La 8 februarie, 
folosind călăuze, aceştia au trecut pe la Beba Veche, iar în câte- 
va zile au ajuns la Viena, după care au luat trenul spre Berlin'%. 

Al patrulea grup, compus din comandanți legionari care 
contribuiseră şi ei la deciziile „Comandamentului de prigoa- 
nã“, dar care datorită faptului că erau urmăriți au stat mai mult 
ascunşi în provincie, a parcurs ruta cehoslovacă. Ieşirea pe la 
Sighet s-a produs la 27 februarie, iar la începutul lunii martie 
au ajuns la Berlin. Grupul a fost format din: Constantin Papa- 
nace, Gheorghe Dragomir, Nicolae Şeitan, Nicolae Smărăn- 
descu şi Eugen Teodorescu. 

Comandantul legionar Victor Dragomirescu a încercat să a- 
jungă în Germania mai puţin periculos, cu ajutorul unui avion 
ce participa la un miting aviatic. Conform planului său, urma să 
treacă ilegal în Bulgaria, iar după aceea cu ajutor german să a- 
jungă la Berlin. El a fost ajutat de aviatorul Andrei Costin. Însă 
la puţin după decolare, datorită unei probleme de motor, avio- 


nul a trebuit să aterizeze forțat, iar cei doi au fost arestați!*. 


165 DANIC, Fond DGP, dosar nr. 252/1939, f. 215-216. 
1% Ibidem, f. 210. 

1 Dosar Horia Sima (1940-1946), p. 123. 

1% Palaghiță, Ştefan, op. cit., p. 121. 

Capitolul 3 
Clandestinitate 


După refugierea la Berlin a membrilor fostelor „Coman- 
damente de prigoană“, activitatea Mişcării legionare din ţară 
s-a redus la mici activități clandestine, care în prima jumătate a 
anului 1939 nu au afectau siguranţa statului. În Germania au 
ajuns până în primăvara anului 1939 aproximativ toţi coman- 
danţii legionari care organizaseră „Comandamentele de pri- 
goană“. Dintre aceştia însă, nici unul nu putea să emită pretenții 
asupra locului „vacant“ al lui Corneliu Codreanu. În țară, 
Gheorghe Clime refuzase să semneze „declaraţia de supunere“ 
şi astfel nu existau perspective să fie eliberat prea curând. Nici 
poziţia lui Horia Sima nu era foarte consolidată, deoarece nu 
reuşise să depăşească statutul de comandant legionar de pro- 
vincie, cu toate că organizase atentatele din noiembrie şi 
decembrie 1938. 

În cadrul noului „Comandament“ de la Berlin s-a purtat o 
dispută pentru şefie, care va declanşa problema succesiunii 
„Căpitanului“. Fiecare dintre comandanții legionari prezenţi în 
Capitala Reichului a căutat să constituie grupuri de putere şi 
astfel unitatea conducerii a dispărut. Pentru prima dată, deve- 
nea evident că toate încercările lui Corneliu Codreanu de a 
crea impresia că Mişcarea legionară era organism unitar nu a- 
veau bază reală şi că „normele“ instituite de acesta nu au fost 
însuşite şi de comandanții legionari mai tineri. Aceştia din 
urmă au fost exponenţi ai generaţiei anilor 1930, nemulțumită 
de statutul intelectualului în societate, care dorea într-un fel 
să-şi facă dreptate cu forța pentru a cuceri puterea în stat. 
Obiectivul noii generaţii de conducători ai Mişcării legionare a 
fost exclusiv ascensiunea la guvernare, prin orice mijloace, şi 
nicidecum formarea „omului nou“ în spirit naţionalist, aşa cum 
susținea Corneliu Codreanu. 

În țară, după plecarea în Germania a liderilor din fostele 
„„Comandamente de prigoană“, legionarii s-au resemnat cu 
regimul carlist şi nu au mai continuat să se reorganizeze. Pri- 
mii foşti conducători care au ieşit din lagărele unde aveau do- 
miciliu obligatoriu au făcut apeluri la linişte şi au aderat la 
noul regim. Nucleul dur al legionarilor era redus ca număr, dar 
foarte activ. În general, studenții au perpetuat principiile rezis- 
tenței față de Carol al II-lea, alături de o parte a Corpului 
„Răzleţi“ şi uneori de structuri ale FdC, care s-au organizat 
bine în clandestinitate. Prin colaborarea cu acest nucleu dur, 
„Comandamentul“ de la Berlin a organizat şi finalizat asasi- 
narea lui Armand Călinescu (august-septembrie 1939). Con- 
tactele acestui nucleu cu Berlinul au fost permanente, fiind 
mijlocit de o reţea comunicaţională lăsată de Horia Sima în 
momentul în care a fugit din țară. 

Atunci când situaţia internaţională a balansat în favoarea 
Germaniei, după victoria asupra Poloniei şi succesele militare 
din primăvara anului 1940, aripa „Comandamentului“ de la 
Berlin condusă de Horia Sima a decis să se întoarcă în țară, 
pentru a declanşa noi activităţi teroriste, cu rolul de a-l deter- 
mina pe Carol al II-lea să-i cheme pe legionari la guvernare. 


3.1. Fără lideri interni 


Masa legionarilor nu mai activa în cadrul mişcării încă 
înainte de februarie 1938 — fie se temeau de reacţia autorități- 
lor, fie nu erau de acord cu măsurile teroriste pe care le pregăteau 
„„Comandamentele de prigoană“. După moartea lui Corneliu 
Codreanu şi „declaraţiile de supunere“ semnate de liderii cu- 
noscuțţi, s-a produs un nou val de desolidarizare, care începând 
cu anul 19309, a căpătat aspect de generalitate în Mişcarea le- 
gionară. Fostele organizaţii nu s-au manifestat decât sporadic, 
reacționând numai la unele zvonuri conform cărora Corneliu 
Codreanu era în viață sau că de la Berlin, prin lon-Victor 

Vojen (care ar fi fost colaborator apropiat al lui Hitler) se pre- 
gătea venirea unui guvern legionar. Mişcarea legionară trecea 
şi printr-o perioadă de „oprobiu“ public, pe fondul valului de 
atentate, ce nu au fost primite deloc cu simpatie, chiar dacă „0- 
ficial“ urmăreau să compromită persoana regelui”. 

Starea de spirit a masei legionarilor a fost influențată în 
primul rând de atitudinea intelectualilor mişcării, care după fe- 
bruarie 1939 au făcut degrabă apel la colaborare cu regimul 
autoritar. Atât ei, cât şi liber-profesioniştii s-au încadrat în noi- 
le organizaţii profesionale carliste şi s-au desolidarizat de acţi- 
unile „Comandamentelor de prigoană“?. 

Foştii publicişti încercau să-i evite pe ceilalți legionari, ca 
să nu intre sub supravegherea autorităților, în caz că ar fi fost 
dovediţi că purtau discuţii politice în continuare”. Chiar şi cei 
mai vechi intelectuali ai Mişcării legionare susțineau că au în- 
cetat orice activitate politică, printre care şi prof. Ion Găvănes- 
cul“, care, în conferințele pe care le ținea, vorbea numai de an- 
tisemitism sau de integritate a frontierelor, nu şi despre aba- 
terea de la democraţie promovată de regeř. Pentru cei mai 
mulți dintre legionari, activitatea în ilegalitate era imposibilă, 
deoarece se pierduseră contactele cu liderii de la „centru“€. 

Polemica privind „necesitatea“ acțiunilor violente ale „Co- 
mandamentelor de prigoană“ a început chiar din ianuarie 1939, 
când au fost făcute responsabile de moartea lui Corneliu 
Codreanu, dar şi de noile pericole la care erau supuşi legiona- 
rii. Primii care s-au manifestat au fost studenții macedoneni”, 
cu toate că din rândurile acestora se recrutau de obicei cele mai 


' DANIC, Fond DGP, dosar nr. 8/1939, f. 98. 
? Ibidem, dosar nr. 252/1939, f. 204. 

3 Ibidem, f. 130. 

4 Ibidem, f. 366. 

* Ibidem, f. 2. 

* Ibidem, £. 135. 

7 Ibidem, f. 155. 

radicale „elemente“. Al doilea curent de condamnarea a lideri- 
lor din „Comandamentele de prigoană“ a apărut din direcţia 
celor eliberaţi din lagărele unde aveau domiciliul obligatoriu 
(începând cu ianuarie 1939). Ei i-au acuzat pe cei din „Coman- 
damentele de prigoană“ că au activat fără asentimentul celor 
care nu se aflau în libertate*. În aceste condiţii, la întâlnirile 
ocazionale dintre membrii fostelor cuiburi, şefii acestora i-au 
sfătuit pe subordonați să nu mai desfăşoare nici un fel de acti- 
vitate. 

Acest tip de atitudine a fost însuşită de marea masă a 
legionarilor din fostele cuiburi, care au preferat să aştepte un 
moment favorabil pentru a reveni pe scena politică. Şedinţele 
de cuib au fost sistate, cotizațiile încetând deci să mai fie o sursă 
de finanțare pentru activităţile curente. Uneori, membrii sau 
simpatizanţii cu bani au donat sume pentru familiile celor în- 
Chişi sau direct acestora, activitate față de care autorităţile nu 
au luat măsuri. 

Nucleul dur al legionarilor extremişti şi-a continuat însă 
activitatea, menţinând permanent contactul cu „Comandamen- 
tul“ de la Berlin. Horia Sima, organizatorul ultimului „Coman- 
dament de prigoană“, a lăsat în fruntea organizaţiei din Bucu- 
reşti pe studentul Mihail Vârfureanu. Acesta se dovedise foarte 
radical şi avea sprijinul lui Victor Dragomirescu şi al lui Ion- 
Victor Vojen. La Corpul „Răzleţi“, legătura cu cei de la Berlin 
urma să fie făcută de ing. Ion Nicolau’. Capătul reţelei de 
informaţii în România era asigurat de prof. Ion Protopopescu, 
de la Universitatea Politehnică din Timişoara, iar pe parcurs se 
aflau şefi judeţeni fideli lui Horia Sima, pe care acesta îi numi- 
se la sfârşitul anului 1938, dintre noile „cadre“. Cel puţin pen- 
tru anul 1930, sistemul de distribuţie a informaţiei şi curierat a 


è Ibidem, f. 161. 

” Sima, Horia, Sfârşitul unei domnii sângeroase (10 decembrie 
1939-6 septembrie 1940). Lupta Mişcării Legionare contra regimu- 
lui Carol 11, f.l., Editura Metafora, 2004, p. 22-25. 

funcţionat perfect şi au fost puse la cale noi acţiuni teroriste. 

Conform ultimelor dispoziţii date de liderii refugiaţi de la 
Berlin, activitatea Mişcării legionare la nivel organizat urma să 
înceteze începând cu luna februarie 1939, iar cei care doreau să 
continue opoziţia față de Carol al II-lea urmau să lucreze pe 
propria răspundere". Aceste dispoziţii au fost valabile numai 
pentru activităţile teroriste. Strângerea de fonduri a căpătat în- 
să noi dimensiuni. Nucleul rămas în ţară a organizat acţiunea 
„Fonduri pentru victoria finală“, ce consta în menţinerea legă- 
turilor între membrii care se aflau în libertate, în scopul ajuto- 
rării familiilor legionarilor arestați. Contrar tradiţiei, cuiburile 
nu trebuiau să se mai întrunească, iar uneori membrii acestora 
nu se cunoşteau între ei. Conform noilor instrucţiuni, cel care 
întemeia un cuib trebuia să ia legătura conspirativ cu membrii 
acestuia, să se asigure că nu vor fi identificaţi şi să strângă 
cotizaţiile de la fiecare în parte!!. Vechiul sistem de cotizaţii, 
pe cuiburi, a fost reformat: se elimina obligativitatea înregis- 
trării scrise a cotizațiilor, strângerea de bani făcându-se de la 
individ la individ de către şeful de cuib, iar cel care strângea 
banii trebuia să fie un legionar bine „verificat“, pentru a nu fi 
deturnate sumele colectate. Banii urmau să fie daţi superiorilor 
ierarhici, de asemenea fără nici o înregistrare”. În afara rețelei 
lăsate în țară de Horia Sima nu au mai fost asociate acestui 
sistem alte organizații locale, cu toate că scopul declarat al acți- 
unii era ajutarea celor care erau închişi. Nivelul membership- 
ului din 1937 a fost redus drastic în perioada instaurării dicta- 
turii lui Carol al II-lea, iar în 1939 organizația avea statutul de 
mică organizație conspirativă. 

Corpul „Răzleţi“ a fost unul din principalii susținători ai 
acţiunii legionarilor în anul 1939, mobilizându-se imediat du- 
pă refugierea „Comandamentului de prigoană“ (membrii struc- 


10 DANIC, Fond DGP, dosar nr. 252/1939, f. 194. 
1 Jbidem, dosar nr. 9/1939, f. 14. 
12 Ibidem, dosar nr. 16/1938, f. 326. 

turii au fost anunțați că se va continua strângerea de cotizaţii). 
Pentru a nu atrage atenţia, donațiile urmau să se facă în urma 
organizării unor baluri, serate etc., la care finanțatorii Legiunii 
se puteau strânge nestingheriți pentru a colecta fonduri”. Cei 
din Corpul „Răzleţi“ au mobilizat şi Asociaţia „Prietenii Le- 
giunii“, iar în martie autorităţile se arătau din nou îngrijorate 
de potențialul terorist al Mişcării legionare". 

Studenţii şi elevii au activat permanent în perioada clan- 
destinităţii. După refugierea „Comandamentului de prigoană“, 
primele grupări CSL s-au mobilizat la Cluj, stabilind să con- 
tinue activitatea în ilegalitate". Radicalismul lor nu s-a ame- 
liorat nici după reîntoarcerea lui Florian ŞtefănescuGoangă la 
Rectorat, anunțând că îşi vor înceta protestul doar în momentul 
în care acesta va fi schimbat!“. La Universitatea din Bucureşti, 
reorganizarea studenţilor radicali a fost finalizată în martie, 
principalele nuclee activând la Facultăţile de Ştiinţe, Medicină 
şi Litere. La Universitatea Politehnică din Bucureşti, cuiburile 
şi-au schimbat structura după modelul lansat în februarie, ast- 
fel că nu se cunoşteau membrii din ani de studiu diferiți”. 
Organizațiile studenţeşti au început şi ele acțiunea de strângere 
a cotizaţiilor pentru nevoile celor din detenție. Grupurile 
FdC, deşi nu contau în strângerea de cotizaţii, au continuat să 
activeze mai ales în operaţiunile de curierat, dar şi în procu- 
rarea de arme sau muniții”. 

Cuiburile din vestul țării, folosind posibilitățile de trecere 
clandestină a frontierei în Iugoslavia, au reuşit până în aprilie 
să-şi formeze filiere de înarmare, cu toate că pentru moment 


'3 Ibidem, dosar nr. 252/1939, f. 166. 
4 Ibidem, dosar nr. 9/1939, f. 16-17. 
15 Ibidem, dosar nr. 252/1939, f. 209. 
16 Tbidem, f. 141. 
1 Ibidem, f. 133. 
1'8 Jbidem, f. 141. 
19 Ibidem, f. 112. 

nu aveau în vedere să întreprindă acţiuni teroriste”. 

Manifestele din această perioadă n-au mai emis atacuri 
verbale la persoana regelui sau a altor miniştri din guvern. În 
general erau apeluri către legionari, prin care aceştia erau în- 
demnați să nu renunţe la principiile organizaţiei şi să aştepte 
momentul potrivit pentru revenirea pe scena politică. A doua 
categorie de manifeste aveau caracter dezinformativ, susținând 
supraviețuirea lui Corneliu Codreanu, cu scopul de a-i mobi- 
liza pe legionarii care abandonaseră activitatea”. Cel mai ade- 
sea propaganda a fost orală, de la om la om, existând puţine 
cazuri în care legionarii au lipit afişe „mobilizatoare“%?. În 
timpul alegerilor din primăvara anului 1939, coordonatorii lo- 
cali ai cuiburilor care activau în clandestinitate i-au sfătuit pe 
legionari să scrie pe buletinele de vot diferite lozinci, pentru a 
se anula votul”. 

Nucleul de legionari care activa în clandestinitate a avut 
diferite atitudini față de FRN. În unele organizații, membrii 
cuiburilor radicale s-au înscris în „partidul regal“, probabil 
pentru a nu ridica bănuieli, dar au continuat activitatea legio- 
nară ilegală. În general, membrii CML au luat această atitu- 
dine?™*. Studenţii au sabotat activitatea FRN, ducând o cam- 
panie împotriva înscrierii în noua structură a colegilor nele- 
gionari şi refuzând să adere”*. Autorităţile nu au dorit să agite 
spiritele în universităţi şi astfel nu i-au arestat pe respectivii 
propagandişti. 

Imediat după februarie 1939, legionarii nu au reuşit să mai 
organizeze atentate contra ordinii de stat. Micile grupuri locale 


% Tbidem, dosar nr. 9/1939, f. 17. 

71 Ibidem, dosar nr. 252/1939, f. 132; Ibidem, dosar nr. 9/1939, 
f. 318. 

* Ibidem, dosar nr. 16/1938, f. 336 

*3 Ibidem, dosar nr. 9/1939, f. 371. 

% Ibidem, dosar nr. 16/1938, f. 310. 

25 Ibidem, f. 333. 

s-au preocupat de colectarea fondurilor necesare colegilor din 
închisori şi „Comandamentului“ de la Berlin, rareori reuşind 
să acumuleze muniții pentru eventuale atentate. La Bucureşti, 
organizația lăsată de Horia Sima la plecare a funcţionat neuni- 
tar. Corpul „Răzleţi“, prin ing. Ion Nicolau, a reuşit să satisfa- 
că cererile celor aflaţi la Berlin, dar CSL a fost inactiv. Con- 
form unor surse, şeful studenţilor, Mihail Vârfureanu, se afla 
în legătură cu Poliţia şi a sabotat în permanenţă activitatea 
celor din țară în primăvara şi vara anului 1939%. Prinderea 
celulei teroriste coordonate de comandanta legionară Nicoleta 
Nicolescu (fostă membră a „Comandamentelor de prigoană“) 
i-a fost atribuită ulterior lui Mihail Vârfureanu, deoarece orga- 
nizarea respectivului grup era extrem de conspirativă. În urma 
detenţiei, Nicoleta Nicolescu a murit, la 10 iulie, iar în Bucu- 
reşti au început să circule unele zvonuri macabre privind natu- 
ra decesului: violată şi arsă de vie în crematoriu?”. Ulterior, 
aceasta a intrat în mitologia legionară, pe lista „martirilor“ ca- 
re s-au „sacrificat“ pentru cauza mişcării. Evenimentul a fost o 
nouă lovitură de imagine pentru mişcarea clandestină, înre- 
gistrându-se noi abandonuri printre membrii activi”. 


Germania a oferit puţină atenţie Mişcării legionare până la 
finalizarea programului NSDAP în Europa Centrală. Abia du- 
pă „soluţionarea“ problemei Cehoslovaciei, Adolf Hitler şi-a 
îndreptat „atenţia“ şi spre celelalte state din Europa Centrală şi 
de Est. Cercurile intelectualilor legionari au primit cu simpatie 
„problema cehoslovacă“, deoarece sperau că se va declanşa un 
război mondial între statele totalitare şi cele democratice, în 
urma căruia vor fi chemaţi la guvernare. Ei făceau şi unele 
estimări privind şeful guvernului într-o astfel de situație: Nae 


26 Sima, Horia, Sfârşitul... p. 22-25. 

*7 Sima, Horia, „Femeile în prigoană“, în Tara şi Exilul, an IX, 
nr. 3-4, ianuarie-februarie 1973, p. 2. 

28 DANIC, Fond DGP, dosar nr. 9/1939, f. 78. 

Ionescu sau generalul Ion Antonescu”. Speranţele legionarilor 
au fost întărite şi de atitudinea guvernului român, care a decis 
să se apropie într-o măsură mai mare de Germania. 

După divizarea Cehoslovaciei, guvernul de la Berlin a 
devenit brusc preocupat de industria petrolieră românească. Iar 
pentru a obţine un acord economic favorabil a folosit tehnica 
şantajului. Cu toate că în timpul proceselor lui Corneliu Co- 
dreanu din primăvara anului 1938, cât şi după, nu manifestase 
nici o reacţie, guvernul german a încurajat presa național- 
socialistă să atace autorităţile române pentru modul în care a 
fost judecat şi a murit liderul legionar. În primă instanţă, 
guvernul român a decis să „reziste“, înapoind decoraţiile pri- 
mite de Carol al II-lea de la Adolf Hitler, dar în cele din urmă 
discursul s-a domolit. La 23 martie 1939 a fost semnat acordul 
economic româno-german, care a fost văzut în epocă drept o 
anexare a economiei româneşti după interesele germane“. După 
acest moment, şefii organizaţiilor legionare clandestine au dus 
o campanie de mobilizare a adepților, susținând că urmează 
chemarea Mişcării la guvernare”. 

Deoarece Germania nu a arătat şi alte preocupări pentru 
situația naționaliștilor extremişti români, speranţele legionari- 
lor s-au diminuat şi au sperat că la Berlin noul ,„Comanda- 
ment“ va face presiuni privind statutul legionarilor. Dar Germa- 
nia nu avea la acel moment alte interese în România pe lângă 
satisfacerea doleanţelor economice, iar guvernul de la Bucu- 
reşti a întreprins puţine concesii față de legionari, mai ales în 
ceea ce priveşte eliberarea celor cu domiciliul obligatoriu. 


Ibidem, dosar nr. 8/1939, f. 165. 

3% Heinen, Armin, Legiunea Arhanghelul Mihail. Mișcare 
socială şi organizaţie politică. O contribuţie la problema fascismului 
internaţional, Bucureşti, Editura Humanitas, 1999, p. 399. 

* DANIC, Fond DGP, dosar nr. 252/1939, f. 131; Ibidem, dosar 
nr. 8/1939, f. 166. 

3.2. Legionarii arestaţi 


Au existat cel puţin trei faze ale regimului de detenţie pen- 
tru legionarii arestaţi în primăvara anului 1938 şi după aceea. 
În prima fază, a detenției preventive până la momentul con- 
damnării, regimul a fost destul de aspru, deoarece autoritățile 
aşteptau ca justiția să definitiveze statutul lor. Procesele legio- 
narilor arestaţi în prima parte a anului 1938 au avut loc în peri- 
oade diferite, dar toate după sentința cazului Corneliu Codreanu. 

În timpul detenţiei de la Jilava, liderul legionar a menţio- 
nat în jurnalul său de închisoare că personalul penitenciarului 
s-a purtat rece cu el, a fost ţinut singur într-o celulă umedă şi 
nu a primit decât două pături şi o rogojină, cu toate că era vre- 
me ploioasă. În acea fază, până la judecarea procesului, scrie 
că nu i s-a oferit nici asistență medicală, deşi avea dureri de 
plămâni şi tuşea”?. O situație asemenea a fost expusă şi în 
jurnalul din detenţie al studentului legionar Bartolomeu Live- 
zeanu, care s-a aflat în grupul principalilor lideri. Acesta a sus- 
ținut în scrierile sale că în timpul detenţiei la Jilava din perioa- 
da judecării procesului (iulie 1938), vizitele rudelor au fost 
limitate, pachetele pe care le primeau erau înjumătățite de gar- 
dieni, iar în timpul percheziţiilor zilnice, personalul închisorii 
acţiona ostentativ, aruncând încălțămintea peste alimentele pri- 
mite”. Grupul de la Jilava a iniţiat chiar un protest, refuzând 
vizitele, moment în care magistraţii militari au intervenit şi au 
încetat unele abuzuri". 

Faza a doua, a relaxării regimului de închisoare, s-a de- 
clanşat după emiterea sentințelor, probabil datorită faptului că 
pentru o perioadă autorităţile îi deţineau legal pe legionarii care 


*2 Ibidem, dosar nr. 252/1938, f. 17-20. 
3 Ibidem, dosar nr. 252/1939, f. 36-37. 
% Ibidem, f. 42-43. 

puteau reorganiza mişcarea. Din scrierile ambilor memorialişti 
citați mai sus, reiese că acum tratamentul medical s-a acordat 
ori de câte ori cra nevoie, iar în fiecare zi deținuții erau scoşi din 
celule pentru a lua aer curat. 

La Râmnicu Sărat, liderii legionari au fost închişi inițial 
împreună cu deţinuţii de drept comun, dar în octombrie aceştia 
din urmă au fost mutaţi şi a rămas o închisoare pentru oponen- 
ţii regimului (inclusiv comunişti). 

Bartolomeu Livezeanu a menţionat în jurnalul său că le- 
gionarii au instalat în curte un duş pe care-l puteau folosi, iar 
mai apoi au reparat chiar ei închisoarea. Condiţiile s-au înrău- 
tățit puţin după plecarea regelui la Londra în noiembrie 1938, 
când au fost din nou închişi în celule, unde stăteau câte unul. 

Pe toată perioada detenţiei, celula lui Corneliu Codreanu 
era izolată de cea a celorlalți legionari „râmniceni“ şi nimeni 
în afara rudelor de gradul I nu a putut lua legătura cu el. În 
seara de 29 septembrie, memorialistul susține că agitația a fost 
foarte mare, fiind cu toţii anunţaţi să se pregătească, deoarece 
conducătorii închisorii nu ştiau iniţial cine urma să fie „trans- 
ferat“ la Jilava”. 

A treia fază a regimului detenției a însemnat relaxarea 
totală sau mai exact acordarea statutului de deținuți politici 
pentru legionari. La puțin timp după 30 noiembrie 1938, au în- 
ceput să primească presă. Astfel că, la 9 decembrie au aflat de 
moartea lui Corneliu Codreanu din ziarul România (oficiosul 
regimului). După Crăciunul anului 1938, la Râmnicu Sărat au 
fost lăsați mai mult în afara celulelor, iar după Anul Nou pu- 
teau primi vizite oricând, având şi posibilitatea să trimită cărți 
poştale către cunoscuţi. Regimul celulelor a fost ridicat în mod 
oficial la sfârşitul lunii ianuarie, când au fost anunțați că pu- 
teau citi zilnic ziarul România, aveau dreptul să dețină cărți de 
studiu în celule sau să primească vizite medicale“. 


35 Ibidem, f. 46-61. 
% Ibidem, f. 66. 

Singurul document grafic identificat în urma cercetării de 
faţă privind celule de detenţie este din faza a treia, reprezen- 
tând o schiţă făcută de Iordache Nicoară la Vaslui”. Putem ob- 
serva că în celula de una sau două persoane aveau o masă de 
scris, hârtie, cerneală şi cărți de studiu, facilități prezentate şi 
de Bartolomeu Livezeanu la Râmnicu Sărat. 

Cei mai bolnavi dintre legionarii aflați în detenţie au 
primit dreptul de a fi mutaţi temporar la Spitalul Militar Bra- 
şov, unde au avut parte de o îngrijire decentă, uneori realizată 
chiar de colegii lor — Paul Craja era medic în Bucureşti în mo- 
mentul arestării”. Deţinuţii au avut dreptul la activități de 
divertisment, organizând meciuri de volei, fotbal sau box”. 

Starea de spirit a legionarilor din închisori a fost diversă, 
în funcție de nivelul implicării emoționale a fiecăruia. Studenții 
în general au regretat faptul că şi-au pierdut anul de studiu şi 
nu aveau nici o speranță în ceea ce privea viitorul lor. Cei mai 
îndoctrinaţi erau revoltați de atitudinea unor lideri, cum ar fi 
prof. Grigore Cristescu sau Dragoş Protopopescu, care renun- 
țaseră la principiile mişcării după arestare”. La Vaslui s-a 
remarcat ca militant radical contra acceptării regimului monar- 
hici autoritare Constantin Stoicănescu, deşi majoritatea celor 
deţinuţi acolo doreau încetarea opoziției“. 


După câteva luni de la moartea lui Corneliu Codreanu au 
început primele eliberări din rândul legionarilor care nu pu- 
teau mobiliza organizațiile locale (mai ales dintre cei deți- 
nuţi la Vaslui). 

Majoritatea erau resemnaţi în urma detenţiei şi susțineau 


° Vezi Anexa nr. 1. 

*7 DANIC, Fond DGP, dosar nr. 252/1939, f. 67. 

3 Ibidem, f. 7-32. 

» Ibidem, f. 36-37. 

* Sima, Horia, „La un an de la moartea lui Ilie Gârneaţă“, în 
Tara şi Exilul, an VIII, nr. 7.8, mai-iunie 1972, p. 8. 

că nu trebuia să mai existe activitate în clandestinitate“. O parte 
au semnat „declarații de supunere“ în momentul eliberării şi 
i-au sfătuit pe foştii colegi din cuiburi să renunțe la orice 
acțiune”. Unii dintre cei care au aderat la FRN au putut să se 
întoarcă în vechile posturi funcționăreşti sau să obțină altele 
noi. Astfel că, Radu Demetrescu-Gyr şi-a reluat activitatea de 
profesor la Liceul „Principele Carol“ din Bucureşti în febru- 
arie 1939, imediat după eliberare”. Ilie Gârneaţă, membru 
fondator şi Comandant al „Bunei Vestiri“, a obținut un post de 
avocat al Statului cu ajutorul lui Victor Iamandi, ministrului de 
Justiţie, după ce în prealabil se înscrisese în FRN“. 

Închisorile în care au fost deținuți liderii legionari în pe- 
rioada 1938-1940 au intrat şi ele în mitologia mişcării. După 
instaurarea statului național-legionar, penitenciarul de la Râm- 
nicu Sărat a devenit muzeu, iar pentru mulţi dintre noii lideri 
era o regulă să meargă acolo în vizită“. 


3.3. „Comandamentul“ de la Berlin 


Atunci când „Comandamentul de prigoană“ a decis să se 
refugieze la Berlin, acolo deja existau câţiva legionari impor- 
tanți. Ei plecaseră cu paşapoarte legale în diferite circumstan- 
te. Primii care se stabiliseră la Berlin au fost Mircea Dimitriu 
(şef al studenților de la Universitatea Politehnică din Timişoa- 
ra) şi Gheorghe Ciorogaru. Apoi a sosit şi lon-Victor Vojen“, 


“ DANIC, Fond DGP, dosar nr. 19/1940, f. 222. 

“ Ibidem, dosar nr. 252/1939, f. 366. 

“ Ibidem, f. 175. 

# Sima, Horia, „La un an...“, în loc. cit., p. 4. 

“5 DI. ministru Traian Brăileanu a vizitat închisoarea-muzeu 
legionar dela Râmnicu Sărat“, în Cuvântul, 23 octombrie 1940, p. 3. 

“ Dumitrescu-Borşa, lon, Cal troian intra muros. Memorii 
legionare, Bucureşti, Editura Lucman, f.a., p. 263. 

dar cei trei nu au activat politic pe lângă guvernul Reichului. 

Primul grup plecat din țară cu ocazia exilului în iarna din 
1938-1939", prin Polonia, a stat o noapte în satul polonez din 
apropierea graniţei, unde i-au lăsat călăuzele, după care a ple- 
cat spre Lwow. În acest oraş, unul dintre diplomaţii polonezi 
care le-a promis legionarilor ajutor i-a găzduit cinci zile, timp 
în care nu aveau voie să iasă din casă. Crăciunul l-au petrecut 
la sanatoriul Morsyn. 

După două săptămâni a sosit şi al doilea grup”” de legio- 
nari în Polonia. Fiindcă reţeaua clandestină de tranzit a fost des- 
coperită, aceştia s-au deplasat la Varşovia, unde trebuiau să fie 
găzduiţi de un alt diplomat polonez. Începând cu luna martie, 
legionarii din Polonia au luat contact cu grupul de la Berlin, prin 
Gheorghe Ciorogaru (datorită faptului că avea paşaport româ- 
nesc putea trece în regulă granița polono-germană). La jumătatea 
lunii mai, grupul de la Varşovia a primit paşapoarte germane 
pentru a trece spre Berlin, pe fondul pregătirilor pentru război. 
Cu toate că grupul din Polonia nu avusese activitate politică, la 
graniță percheziţia a fost severă, iar aceştia au fost mulțumiți că 
au plecat, deoarece se temeau de începerea războiului”. 

La sfârşitul lunii februarie, grupul plecat cu Horia Sima a 
ajuns la Berlin, după ce trecuse prin Budapesta şi a stat o vre- 
me la Viena. Cei trecuţi pe la Sighet în Cehoslovacia”” au ajuns 
la destinaţie în apropierea datei de 1 mai 1939*%. Prin filiera de 
tranzit controlată de Sima a fost adusă în Germania şi Elena 
Codreanu, soţia lui Corneliu Codreanu, împreună cu fiica lor 
adoptivă, Cătălina”. Horia Sima s-a îngrijit să o izoleze încă 


* Vezi supra, p.115. 

* Vezi supra, p. 116. 

“! Ibidem, p. 256-262. 

*** Vezi supra, p. 116. 

48 Dosar Horia Sima (1940-1946), ed. Dana Beldiman, Bucu- 
reşti, Editura Evenimentul Românesc, 2000, p. 138-139. 

P Dumitrescu-Borşa, Ion, op. cit., p. 265. 

de la început de restul grupului, pentru a o folosi politic, aşa 
cum procedase şi în țară pentru a obţine capital de imagine. 

La jumătate lunii mai 1939, grupul de la Berlin era com- 
pus din: lon-Victor Vojen, Gheorghe Ciorogaru, Horia Sima, 
Ilie Smultea, Alexandru Popovici, Virgil Mihăilescu, Constan- 
tin Papanace, Nicolae Șeitan, Virgil Teodorescu, Miti Dumi- 
trescu, Alexandru Constant, lon Dumitrescu-Borşa, Stelian Stă- 
nicel, Alexandru Cristian Tell, Viorel Trifa, Victor Silaghi etc.“ 

Primul grup sosit la Berlin a închiriat o vilă la marginea 
oraşului, în cartierul Amalienhof, unde locuiau 32 de legionari, 
sub conducerea lui Constantin Papanace. Grupul de la Varşovia 
s-a stabilit tot la vila Amalienhof, cu excepţia lui Ion Dumitres- 
cu-Borşa. Horia Sima locuia separat de restul grupului, ca şi 
Ciorogaru şi lon-Victor Vojen'”. Fondurile venite din țară prin 
diferiţi curieri nu au fost îndeajuns pentru a susține financiar 
tot grupul. Majoritatea celor de la Amalienhof s-au angajat în 
industrie, iar o parte din venituri erau donate pentru susţinerea 
materială a celor care nu lucrau. Ion-Victor Vojen şi 
Alexandru Constant s-au angajat la Ministerul Propagandei 
german, secția pentru Europa de Est şi aveau destui bani pen- 
tru a se întreţine singuri”. Horia Sima, Constantin Papanace, 
Nicolae Petraşcu şi Virgil Mihăilescu nu au avut slujbe şi au 
fost întreținuţi din fondurile comune ale grupului”. 


Problema conducerii noului „Comandament“ s-a pus chiar 
în momentul în care legionarii s-au stabilit la Amalienhof. 
Gheorghe Ciorogaru, datorită legăturilor pe care le avea cu au- 
torităţile germane (funcționar la Ministerul Propagandei) şi 
stabilit anterior la Berlin, negociase statutul noilor veniţi şi ast- 
fel s-a socotit conducătorul „de drept“ al grupului. După ce 


* Dosar Horia Sima (1940-1946), p. 139. 
5! Dumitrescu-Borşa, lon, op. cit., p. 263. 
° Dosar Horia Sima (1940-1946), p. 141. 
5 Dumitrescu-Borşa, Ion, op. cit., p. 272. 

lon-Victor Vojen a reuşit să se angajeze la Ministerul Propa- 
gandei, i s-a alăturat lui Gheorghe Ciorogaru, susținând că ei re- 
prezentau linia Mişcării legionare, prin funcţiile ce le aveau în 
administraţia Reichului. În acel moment, cei doi au intrat în 
conflict cu Horia Sima, deoarece erau adepţii încetării acțiu- 
nilor politice de orice fel. Preferau să aştepte o situație interna- 
țională favorabilă, în urma căreia germanii i-ar fi ajutat să a- 
jungă la guvernare în România“. După sosirea la Berlin a lui 
Ion Dumitrescu-Borşa, fostul secretar general al Partidului 
„Totul pentru Ţară“, s-a pus problema constituirii unui nou 
„Comandament“, pentru a se stopa orice fel de competiţii 
pentru „întâietate“. 

La sfârşitul lunii aprilie 1939, în ziua de Paşte, la vila 
Amalienhof s-au întrunit pentru prima dată toți comandanții 
legionari care se aflau la Berlin. Şedinţa a fost condusă de 
Constantin Papanace, liderul grupului de legionari care locuiau 
compact, la vilă. Papanace a propus, şi s-a aprobat, ca şef al 
grupului să fie Ion Dumitrescu-Borşa, deoarece era cel mai înalt 
fost responsabil al partidului, fiind şi apreciat în organizaţie. 
S-a făcut o analiză asupra activităţii „Comandamentelor de 
prigoană“, concluzia fiind că Horia Sima a făcut greşeli, dar nu 
intenționat. Cu ocazia şedinţei, noul „Comandament“ a decis 
continuarea planului de răzbunare a morții lui Corneliu Codrea- 
nu. Încă de la început, Miti Dumitrescu, fostul şef al judeţului 
Prahova din perioada clandestinităţii, a preluat organizarea ac- 
țiunii şi a început pregătirile“. 

Ca şi în anul 1938, „Comandamentul“ a lucrat în variantă 
restrânsă şi numai câţiva comandanţi legionari aveau respon- 
sabilități, restul oferind suportul politic. Ion Dumitrescu-Borşa, 
deşi era şeful „Comandamentului“, nu a fost membru activ al 
acestuia. Locuia separat de ceilalți legionari, pe care i-a vizitat 
rar, având rolul de a trata cu autorităţile germane venirea alto- 


* Dosar Horia Sima (1940-1946), p. 139-140. 
*5 Dumitrescu-Borşa, Ion, op. cit., p. 267-268. 

ra, precum şi statutul celor prezenţi. Alexandru Constant se 
ocupa de menţinerea „spiritului combativ“ în cadrul grupului 
de la Berlin, lon-Victor Vojen şi Constantin Papanace trebuiau 
să se îngrijească de raporturile cu Germania, iar Horia Sima de 
legăturile cu țara. În conducerea „Comandamentului“ a mai 
intrat şi Victor Silaghi, care în faza iniţială nu a avut activitate, 
deoarece era preocupat de slujba din care se întreținea. 

Cei mai activi au fost membrii „Comandamentului“ care 
nu aveau slujbe: Constantin Papanace şi Horia Sima. Aceştia 
fuseseră „elemente“ de bază şi în „Comandamentele de pri- 
goană“, fiind şi exponenți ai extremismului Mişcării legionare. 
Constantin Papanace a fost cel care s-a preocupat de grupul de 
la Amalienhof, cu toate că era responsabilitatea lui Alexandru 
Constant“. 

Horia Sima, prin rețeaua de trecere clandestină a frontierei 
întreținută de organizația Banat, a menţinut în permanență 
legături cu organizaţia din țară, de unde primea şi fonduri pen- 
tru grup, strânse din cotizaţii. Primii emisari trimişi în Germa- 
nia de prof. lon Protopescu (în prima jumătate a anului 1939) 
erau preocupați de zvonurile privind prezenţa lui Corneliu 
Codreanu la Berlin“. În cele din urmă, legionarii din țară s-au 
lămurit în ceca ce priveşte moartea „Căpitanului“, iar „elemen- 
tele“ radicale au început să pregătească asasinarea lui Armand 
Călinescu, anterior sosirii lui Miti Dumitrescu de la Berlin. Le- 
gătura cu legionarii din Bucureşti s-a făcut prin personalități 
cunoscute, nebănuite de autorităţi că au legături cu mişcarea, 
cum ar fi Petre P. Panaitescu sau Ilie-Vlad Sturdza (fiul lui 
Mihail Sturdza, ambasadorul României în Danemarca)'*. Prin 
astfel de emisari cu „prestanță“, legionarii de la Berlin primeau 
şi donațiile Asociaţiei „Prictenii Legiunii“, dar şi informaţii de 
la ing. Ion Nicolau (coordonatorul Corpului „Răzleţi“). 


5 Sima, Horia, Sfârşitul... p. 10-11. 
* Dosar Horia Sima (1940-1946), p. 143. 
= Dumitrescu-Borşa, lon, op. cit., p. 271. 

3.4. Asasinarea lui Armand Călinescu 


Pedepsirea fizică a lui Armand Călinescu a fost pregătită 
de legionarii radicali încă din primăvara anului 1937. „Res- 
ponsabili“ cu această misiune erau studenţii de la Facultatea 
de Medicină, fiind posibil ca urmărirea lui Călinescu să fi con- 
tinuat şi după arestarea lui Paul Craja (şeful mediciniştilor), în 
noaptea de 16 spre 17 aprilie 1938. În ianuarie 1939, la Bucu- 
reşti a fost descoperit complotul pregătit de studentul Nadolea- 
nu, apropiat al „Comandamentului de prigoană“. Ulterior, la 
Constanţa, au fost identificați membri ai FAC care deţineau ar- 
mament şi muniţie, în scopul declarat al asasinării demnita- 
rului. Dar cele mai importante pregătiri au fost făcute la Berlin 
de către Miti Dumitrescu, care avea în țară o echipă radicală 
compusă din fostul comandament local clandestin din Prahova. 


Strategia privind răzbunarea morţii lui Corneliu Codreanu 
a avut mai multe etape. Înainte de a fi arestat, „Căpitanul“ 
lăsase dispoziţii să fie răzbunat în cazul în care va fi asasinat 
în închisoare. Planurile din iarna anului 1938-1939 au fost de- 
conspirate de autorități în totalitate, iar unii dintre organizatori, 
cum ar fi Nadoleanu, au fost asasinați la puţin timp după 
descoperire. 

„Comandamentul“ din Germania îşi fixase drept obiectiv 
răzbunarea lui Corneliu Codreanu încă de la constituire, însă 
au apărut disensiuni asupra măsurilor care urmau să fie luate. 
Unii se temeau, iar alţii nu mai doreau acţiuni extremiste”. 

Miti Dumitrescu venise la Berlin pentru a se convinge că 
mai trăieşte Corneliu Codreanu“, iar la plecarea din ţară lăsase 
o echipă de legionari prahoveni cu misiunea de a-l urmări în 


5 Ibidem, p. 269-271. 
% Sima, Horia, Sfârşitul... p. 85. 

permanenţă pe Armand Călinescu“!. Grupul din județul Praho- 
va fusese foarte activ după reorganizarea făcută de Horia Sima 
prin schimbarea vechilor şefi de judeţe, acţionând totodată 
eficient în secret. Cu toate că a asigurat tranzitul coman- 
danţilor legionari refugiați prin Polonia, grupul nu a fost des- 
coperit, chiar dacă în Bucovina legăturile fuseseră identificate 
de autorități. În acelaşi timp, erau şi foarte extremiști, luând 
parte la planurile de sabotaj din toamna anului 1938 prin strân- 
gerea de fonduri din cotizaţiile muncitorilor de pe Valea Pra- 
hovei şi prin participarea la efortul de înarmare. Însă, în 
februarie 1939, Miti Dumitrescu a fost nevoit să fugă din 
România, odată cu descoperirea de către poliţie a cuibului 
clandestin ce funcționa în str. Pretorieni nr. 8 din Bucureşti. 
Înainte de a pleca, Dumitrescu a predat arsenalul ce-l avea în 
„administrare“ lui Cezar Popescu, originar din Ploieşti, student 
la Facultatea de Medicină din Bucureşti în 1939. Miti Dumi- 
trescu „moştenise““ muniţia de la It. Nicolae Dumitrescu”, fiind 
compusă din 20 de grenade şi 20 de pistoale Steyer şi Beretta. 
Cezar Popescu a primit misiunea de a-i urmări activitatea lui 
Armand Călinescu”. 

În Germania, principalul colaborator al lui Miti Dumitres- 
cu a fost Constantin Papanace (în plus, locuiau împreună la 
Amalienhof). lon Dumitrescu-Borşa l-a susținut pe Miti Dumi- 
trescu, cu condiția să organizeze asasinarea simultană a lui 
Carol al II-lea şi Armand Călinescu, pentru a se evita represi- 
unile. Miti Dumitrescu a fost de acord cu planul lui Ion Dumi- 
trescu-Borşa de asasinare regelui şi a lui Armand Călinescu în 
acelaşi timp, dar susținea că era prioritară asasinarea celui din 
urmă, deoarece dacă ar fi supravieţuit lui Carol al II-lea ieşea 


6l Chioreanu, Nistor, Morminte vii, laşi, Institutul European, 
1992, p. 48. 

* Vezi supra, p. 103. 

€ Chivulescu, Nicolae, Armand Călinescu, om de stat şi condu- 
cător de țară, Bucureşti, Editura Lucman, 2005, p. 299. 

întărit şi organiza represiunea. Legionarul prahovean plănuia 
asasinarea regelui la 20 iulie 1939, la Curtea de Argeş, sau la 
27 august, la Sinaia, cu ocazia concursurilor sportive de la 
Predeal“. 

Horia Sima avea altă strategie pentru răzbunarea morții lui 
Corneliu Codreanu, respectiv lovitura de stat. El a prezentat 
„Comandamentului“ de la Berlin în luna iunie un nou plan de 
lovitură de stat după modelul revoluţiei bolşevice din 1917: 
din locuri izolate, grupuri de legionari trebuiau să îi dezarmeze 
pe jandarmi pentru a se înarma, apoi să ocupe la nivel local 
prefecturile de poliţie, după care se îndreptau spre Bucureşti, 
unde urmau să ocupe Prefectura Poliţiei Capitalei, Palatul Te- 
lefoanelor, Radioul, ministerele şi Palatul Regal. Planul a pro- 
vocat rumoare printre membrii „Comandamentului“ şi nu a 
fost acceptat ca soluţie de acțiune“. 

La sfârşitul lunii iunie 1939, Miti Dumitrescu a plecat 
spre România, însoțit de Ilie Smultea şi Victor Silaghi. Cei doi 
aveau experienţă în trecerea frauduloasă a frontierei, iar Victor 
Silaghi era vorbitor de limba maghiară, fiind ardelean. De la 
Viena, Miti Dumitrescu a fost însoţit numai de Victor Silaghi, 
trecând din Ungaria în Iugoslavia, iar apoi în România prin ve- 
chiul punct de tranzit folosit de legionari de la Beba Veche. 
Vicor Silaghi a trecut înapoi în Iugoslavia, iar împreună cu Ilie 
Smultea s-au întors la Berlin“. Ion Dumitrescu-Borşa a întreți- 
nut permanent corespondență cu Miti Dumitrescu$$, iar 
„Comandamentul“ nu a ridicat obiecţii față de finalizarea 
asasinatelor. 

Horia Sima nu a renunțat la strategia sa de organizare a u- 


& Dosar Horia Sima (1940-1946), p. 143-144. 

SA Dumitrescu-Borşa, lon, op. cit., p. 282. 

6 Sima, Horia, „Despre injurii şi semnificaţia lor“, în Țara şi 
Exilul, an XI, ianuarie-februarie 1975, p. 9. 

ss Dumitrescu-Borşa, Ion, op. cit., p. 282; Sima, Horia, „Despre 
injurii...“, în loc. cit., p. 9. 

nci lovituri de stat. Ca şi în toamna şi iarna anului 1938, el se ba- 
za pe organizațiile din Banat, Prahova şi Corpul „Răzleţi”, cu 
care întreținea corespondenţă prin curieri după plecarea la Ber- 
lin. În luna iulic, în Capitala germană a sosit ing. Ion Nicolau, 
şeful Corpului „Răzleţi“, care a făcut „Comandamentului“ un 
raport asupra situaţiei din țară. După discuţiile cu Ion Dumi- 
trescu-Borşa, ing. lon Nicolau a avut câteva întrevederi secrete 
cu Horia Sima, care i-a prezentat planul său de răsturnare a 
regimului autoritar. Prin Nicolau, Sima i-a transmis prof. lon 
Protopopescu de la Timişoara să restructureze organizația din 
Banat cu noi „cadre“ şi să fie eliminaţi membrii cunoscuți, 
pentru a nu exista pericolul unor noi arestări. Reorganizarea 
urma să se facă în scopul înarmării şi pregătirii loviturii de 
stat. Încă din martie, celulele teroriste din Banat reuşiseră să 
aducă clandestin arme din Iugoslavia şi existau legături prin 
care se putea continua înarmarea. Ing. lon Nicolau a primit mi- 
siunca de a organiza acea acţiune în cel mai mare secret, iar pen- 
tru restul țării să se păstreze legăturile, fără a se pregăti nimic. 
De asemenea, şeful Corpului „Răzlețţi“ a aflat de misiunea lui 
Miti Dumitrescu, cu care trebuia să intre în legătură pentru a-i 
informa pe cei de la Berlin despre stadiul pregătirilor. 

La sfârşitul lunii iulie 1939, Ilie Smultea a fost trimis de 
Horia Sima la Timişoara pentru a lua legătura cu prof. lon Pro- 
topopescu şi a observa aplicarea pe teren a dispoziţiilor trimise 
prin de ing. Ion Nicolau. Smultea fusese fostul şef al orga- 
nizaţiei Caraş a Partidului „Totul pentru Ţară“ şi un apropiat 
colaborator al lui Horia Sima. De asemenea, cunoştea foarte 
bine organizația clandestină din Banat. Cei de la Berlin aflase- 
ră că în luna august Carol al II-lea urma să facă vizite în Banat, 
la unele obiective industriale, Horia Sima a stabilind că atunci 
trebuia declanşată lovitura de stat, prin asasinarea monarhului. 
Ilie Smultea a observat greutăți în desăvârşirea planului „insu- 
recției““, deoarece legionarii din Banat se înarmaseră insufi- 
cient, Banii din cotizaţii în vara anului 1939 erau foarte puţini, 
insuficienți chiar pentru cei din închisori, motiv pentru care 

ajungeau rareori şi la Berlin. În aceste condiţii, Ilie Smultea 
s-a întors în Capitala germană”. 

La 15 august, Hora Sima a plecat chiar el spre ţară, fo- 
losind aproximativ vechea rută de tranzit. De această dată, dis- 
punea de un paşaport falsificat, care aparținuse studentului german 
de origine română Otto Schneider, mutat definitiv în Germa- 
nia. Organizația Timişoara găsise o nouă filieră de tranzit, pe la 
Lăţunaş, fiindcă cea de la Beba Veche fusese folosită de multe 
ori. În Iugoslavia, Horia Sima s-a întâlnit cu Ion Boian, care 
l-a însoţit până la Timişoara, la locuința profesorului Ion Proto- 
popescu. Motivația pe care o avea pregătită dacă ar fi fost prins 
era că s-a întors pentru a împiedica un război între România şi 
Germania, conform tratatului românopolonez. La Timişoara a 
stat între 2 şi 14 septembrie, timp în care a aflat de la şefii cui- 
burilor clandestine că nu poate fi declanșată o lovitură de stat, 
mai ales că la 7 septembrie începuseră concentrările. Totuşi, la 
plecarea din Banat spre Bucureşti a lăsat dispoziție ca planu- 
rile să fie puse în aplicare când regele va vizita obiectivele in- 
dustriale de acolo, dar fără mari perspective de înfăptuire. 

În aceste condiţii, singurul plan plauzibil era cel pe care 
trebuia să-l realizeze Miti Dumitrescu. Acesta reuşise să studi- 
perfectă. Chiar şi lui Horia Sima i-a fost greu să-l găsească pe 
şeful echipei, abia reuşind să-i transmită mesajul de autorizare 
a acţiunii. Ultimul dintre liderii legionari care s-a întâlnit cu Miti 
Dumitrescu a fost ing. Ion Nicolau, care i-a comunicat dispozi- 
tiile lui Horia Sima, fără ca acesta să afle data şi locul asasina- 
tului, nici numărul de legionari care au fost mobilizați“. 


Pregătirea asasinării lui Armand Călinescu (devenit prim- 
ministru la 7 martie 1939, în urma decesului patriarhului Miron 
Cristea, deţinătorul funcţiei) nu a fost făcută prin metode noi față 


“ Dosar Horia Sima (1940-1946), p. 143-145. 
% Ibidem, p. 146-147. 

de vechile tentative. Tehnica era una cunoscută de autorități încă 
din 1937, respectiv urmărirea itinerariilor zilnice ale demnita- 
rului, pentru a se observa unele stereotipuri ale activităţii sale. 

Miti Dumitrescu lăsase un grup de supraveghere încă din 
februarie 1939, care până în iulie 1939 — când s-a întors şeful 
echipei în țară — cunoştea programul zilnic al primului-ministru. 
Sosit în România, Dumitrescu l-a convocat pe Cezar Popescu” 
la o întâlnire clandestină, ce a avut loc la biserica Sfântul Con- 
stantin din Ploieşti. Popescu i-a comunicat că muniţia lăsată în 
grija lui în februarie 1939 este la loc sigur, iar împreună cu alți 
patru legionari l-au monitorizat pe Armand Călinescu, cunos- 
cându-i itinerariul zilnic. „Colegii“ lui Cezar Popescu erau: 
Traian Popescu (fratele său), student în anul IV la Facultatea 
de Medicină; lon (Nelu) Moldoveanu, student la Politehnică; 
Ion (Jean) R. Ionescu, student la Drept şi Ion (Jean) Vasiliu, 
desenator — toți originari din Ploieşti. Echipa nu a avut contac- 
te cu alte structuri legionare din Bucureşti sau din provincie. 
Dacă acuzaţiile privind colaborarea lui Mihail Vârfureanu cu 
autorităţile ar fi adevărate”, ar fi imposibil ca atentatorii să nu 
fi fost identificaţi în cazul în care nu ar fi lucrat conspirativ. 

Planul lui Cezar Popescu prevedea atacarea maşinii pri- 
mului-ministru în plină stradă, când acesta se îndreptat de la 
Preşedinţia Consiliului de Miniştri spre casă. Miti Dumitrescu 
a corectat planul, propunând cumpărarea unei maşini de către 
atentatori, care să tamponeze automobilul în care se afla Ar- 
mand Călinescu, să-l oblige pe acesta să iasă şi apoi să-l îm- 
puşte. Cezar Popescu a primit 34.000 lei ca să achiziționeze 
maşina, misiune dusă la capăt de Traian Popescu şi Nelu Mol- 
doveanu, care au cumpărat automobilul de la un şofer din 
Urlaţi (jud. Prahova) pe nume Lazăr Ureche. 

După definitivarea planului, Miti Dumitrescu a plecat la 
munte în Bucegi, în localitatea Valea Coştilei. La 20 septem- 


* Vezi supra, p. 118. 
** Vezi supra, p. 123. 

brie 1939 a „coborât“ la Buşteni, de unde a fost preluat cu 
maşina cumpărată în scopul atentatului de către aceiaşi Traian 
Popescu şi Nelu Moldoveanu. Au dormit peste noapte în auto- 
mobil, la periferiile Ploieştiului, iar în dimineaţa de 21 septem- 
brie au intrat în oraş, luându-l pe Cezar Popescu de la locuința 
sa, unde erau depozitate la acel moment armele şi grenadele 
folosite în atentat. La plecarea din Ploieşti a fost preluat şi 
Jean Vasiliu, echipa fiind completată în Bucureşti cu Jean Io- 
nescu. Până la orele 13 atentatorii s-au plimbat pe la periferiile 
Capitalei, după care, la amiază, au parcat maşina pe str. Făgă- 
raş, în apropiere de str. Şirbey Vodă. La ora 12.55 s-au în- 
dreptat spre podul Elefterie (actualul pod Eroilor), urmărind pe 
bulevardul Carol al II-lea (actualul bulevard Eroilor) maşina în 
care se afla primul-ministru. Conform planului, au tamponat 
puternic maşina din față, care, din cauza impactului, a lovit o 
căruță ce venea pe contrasens. Automobilul în care era Ar- 
mand Călinescu a ajuns pe partea stângă a carosabilului în in- 
cident, moment în care agentul ce-l păzea a ieşit din automobil 
cu pistolul scos, dându-și seama că nu era vorba despre un 
accident auto, ci despre o tentativă de atentat. Agentul Andro- 
ne a fost imediat secerat de gloanțe, după care şoferul maşinii 
a ieşit afară, fugind îngrozit de scena la care era martor. Rămas 
singur, Armand Călinescu a încercat şi el să fugă din maşină, 
însă atentatorii au deschis portiera şi au tras 21 de gloanţe în 
primul-ministru, care i-au atins plămânul, rinichiul şi de trei 
ori cutia craniană”. 

După acest moment, asasinii au obligat un şofer care 
trecea pe bulevard să se dea jos din maşină şi s-au îndreptat 
spre sediul Societăţii Române de Radiodifuziune, unde au citit 
în direct scrisoarea „Răzbunătorilor“. Şi-au „justificat“ fapta 
afirmând că „sufletul“ neamului românesc „trebuie curățat de 
necinste“, deşi susțineau că „violenţa în sine nu schimbă ni- 
mic, dar este o dureroasă necesitate“. În „afacerea“ asasinatu- 


®© Chivulescu, Nicolae, op. cit., p. 300-302. 

lui au mai fost implicaţi alţi trei legionari, Marin Stănculescu, 
Ovidiu Isaia şi Gheorghe Petrovicescu, care fie i-au găzduit pe 
fâptaşi, fie au tăinuit planul lor. 

Modalitatea de comportament după asasinat a fost carac- 
teristică misticismului legionar, întâlnit şi în cazurile I.G. Duca 
şi Mihail Stelescu. Deşi ar fi avut şanse să fugă şi să scape cel 
puţin pentru moment, s-au predat fără a opune rezistență. În fi- 
nalul scrisorii citite la radio afirmau: „legionarul priveşte cu 
pieptul deschis urmările faptelor sale — el răspunde — vom 
răspunde şi noi“, 

Asasinatul a reprezentat un şoc pentru societatea româ- 
nească şi prin modul în care a fost prezentat: atentatorii l-au 
citit în direct la radio, întrerupând emisia”!. Intrarea în postul 
de Radiodifuziune a fost o întâmplare, deşi Mişcarea legionară 
beneficia încă din iarna anului 1938 de un plan de ocupare al 
acestei instituţii. În 1939, emisiunile erau în general în direct, 
chiar şi unele momente muzicale fiind difuzate „live“. Cei de 
la poarta instituţiei aşteptau în acel moment un taraf, iar în 
clipa în care atentatorii au ieşit din maşina cu care s-au depla- 
sat, nici unul dintre agenţii de pază nu s-a alertat. După ce au 
reuşit să treacă de poartă au ajuns repede în studioul de emisie, 
probabil cunoscând planul clădirii, au anunţat omorârea lui Ar- 
mand Călinescu şi şi-a citit scrisoarea, 


Asasinarea primului-ministru a fost succedată de cea mai 
importantă campanie de reprimare a Mişcării legionare. Pe 
lângă liderii organizaţiei de la nivel central, pentru represalii 
autoritățile au „sacrificat“ câte trei legionari din fiecare judeţ. 


7 Un document al timpului şi un răspuns detractorilor Mişcă- 
rii. Scrisoarea echipei care l-a pedepsit pe Armand Călinescu adresa- 
tă legionarilor“, în Țara şi Exilul, an XVII, nr. 9-10, iulie-august 
1981, p. 1-2. 

7! Dorian, Emil, Jurnal din vremuri de prigoană, Bucureşti, 
Editura Hasefer, 1996, p. 109. 

Acţiunea a fost dispusă de noul guvern condus de generalul 
Gheorghe Argeşeanu, în care ministru de Interne era Gabriel 
Marinescu. În noaptea de 21 spre 22 septembrie 1939 practic a 
dispărut fizic elita legionară „istorică“. 

Uciderea lui Corneliu Codreanu nu decapitase complet 
potenţialul mişcării, fiindcă existau alte „cadre“ capabile să 
mobilizeze masele de legionari, dacă ar fi ieşit din închisoare. 
La Râmnicu Sărat, Gheorghe Clime numise pe lon Banea şef 
al Mişcării legionare după moartea lui Corneliu Codreanu, pro- 
babil pentru a exista doi „succesori legitimi“, în cazul în care 
fostul şef al Partidului „Totul pentru Țară“ ar fi murit în de- 
tenţie. Dar după asasinarea lui Armand Călinescu, principalele 
„cadre“ au dispărut, lăsând competiţia pentru putere în sarcina 
noii generaţii, aflată la Berlin sau în țară. 

Cele mai importante execuţii au avut loc la Râmnicu Sărat: 
Gheorghe Apostolescu, Ion Banea, Alexandru Cantacuzino, 
Gheorghe Clime, Paul Craja, Banica Dobre, Gheorghe Furdui, 
Gheorghe Istrate, Mihail Polihroniade, Aurel Serafim, prof. Si- 
ma Simulescu, Alexandru Christian Tell, Nicolae Totu”. Unii 
supraviețuitori ai penitenciarului de la Râmnicu Sărat au sus- 
ținut ulterior că, înainte de execuţii, care au avut loc spre zorii 
zilei, Gheorghe Clime a fost bătut pentru a mărturisi că el a 
organizat atentatul. După câteva minute în care acesta nu a re- 
cunoscut nimic, au fost scoşi din celulă şi ceilalți, unul câte 
unul, şi împuşcaţi”. La Spitalul Militar Braşov au căzut vic- 
time represaliilor şapte legionari, dintre care cei mai impor- 
tanți au fost Traian Cotigă şi Gheorghe Proca (colaborator al 
lui Horia Sima în „Comandamentul de prigoană“, care a par- 
ticipat şi la trecerea comandanților legionari în Polonia). În 
lagărul de la Vaslui au fost efectuate 32 de execuţii, printre 


7? ***Legiunea în texte originale şi imagini, ed. Lucian Borlea- 
nu, Bucureşti, Editura Lucman, f.a., p. 203. 

73 Cum au fost martirizați legionarii de la Râmnicu Sărat“, în 
Permanenfe, an IV, nr. 9/2001. 

care Ion Belgea şi Ion Antoniu, iar la Miercurea Ciuc au murit 
44 de legionari, cei mai importanţi fiind Afilon Dorca (mem- 
bru în grupul It. Nicolae Dumitrescu”) şi Iordache Nicoară”. 
Supraviețuitorii de la Vaslui au afirmat că regimentul local de 
infanterie a înconjurat clădirea lagărului, iar celor 32 de legio- 
nari citați li s-a spus că urma să fie transportaţi la Miercurea 
Ciuc, însă au fost executaţi”. 

Nu în toate judeţele țării au fost efectuate cele trei execuţii 
conforme dispoziţiei: în judeţele Cluj, Prahova, Bihor, Brăila, 
Teleorman, Muscel, Romanați, Trei-Scaune, Satu-Mare, au 
fost supuse represaliilor două persoane, în județele Roman, 
Vaslui, Sălaj, Suceava, Buzău câte una, iar în județul Braşov 
numărul celor pedepsiţi a fost ridicat la patru. Au fost situații, 
ca în judeţul Cahul, unde legionarii au fost executați după ter- 
menul din circulara guvernului. În total, au fost executaţi 147 
legionari”. 

Corpurile celor nouă legionari implicați în asasinarea lui 
Armand Călinescu au fost expuse la locul atentatului”, gest 
imitat şi de unele autorități locale în cazul „loturilor de trei“. 
Memorialiştii perioadei au afirmat că brutalitatea guvernului a 


* Vezi supra, p. 104-105. 

74 +**Legiunea în texte originale şi imagini, p. 203-206. 

75 Călescu, Emil, „Însemnări din prigoană. Transportul-fantomă. 
Masacrele din lagărul Vaslui, 21 septembrie 1939“, în Permanențe, 
an IV, nr. 10/2001. 

75 +++ egiunea în texte originale şi imagini, p. 206-210. 

7 Răzbunătorii“ ucişi şi azvârliți pe caldarâm [55,9 kb], 
<www.femanu.org/imag/01 Perioada Capitanului/Image133.jpg> 
(25 mai 2004) 

18 Sturdza, Ilie-Vlad, Pribeag printr-un secol nebun. De la 
Legiunea Arhanghelul Mihail la Legiunea Străină, Bucureşti, 
Editura Vremea, 2002, p. 25; Scene de groază în toată țara. Trupurile 
legionarilor ucişi sunt expuse pe străzi şi în pieţe [43 kb], mai 2004, 
<www,.fgmanu.org/imag/01 Perioada Capitanului/Image132.jpg> 
(25 mai 2004). 


146 


provocat o profundă impresie. Uneori, copiii de şcoală au fost 
duşi să vadă corpurile pătrunse de gloanţe ale celor nouă asa- 
sini”. Conform unor surse, în judeţele în care legionarii nu au 
fost găsiți la domiciliu, au fost executați deținuți de drept comun, 
aşa cum s-ar fi întâmplat la Craiova (jud. Dolj)”. Unii legionari 
au scăpat de represalii prin intervenţia autorităților locale sau a 
superiorilor militari din unităţile în care erau concentrații. 

Consecințele asasinatului au continuat o perioadă cu noi 
arestări printre legionarii cunoscuţi, cel mai important fiind 
Ilie-Vlad Sturdza. Acesta locuise o perioadă la Copenhaga, 
unde era ambasador tatăl său, iar în vara anului 1939 a între- 
prins activități de curierat între „Comandamentul“ de la Berlin 
şi Corpul „Răzleţi“. După asasinarea lui Armand Călinescu a 
încercat să fugă din țară deoarece era urmărit de autorități, dar 
a fost prins şi arestat. 

Regimul iniţial al detenţiei noilor legionari arestaţi a fost 
dur, fiind închişi singuri în celule nespaţioase şi, uneori, apli- 
cându-li-se pedepse corporale. Ulterior aceştia au fost trans- 
portați în lagărele unde se efectua domiciliul obligatoriu, iar 
regimul detenţiei s-a înmuiat. La Râmnicu Sărat, timp de 
zece zile deţinuţii au fost terorizați de gândul că puteau fi exe- 
cutați, deoarece nu li s-a comunicat nimic despre statutul lor. 
Imediat după 22 septembrie, rația de hrană a scăzut la 4 lei, iar 
regimul li s-a înăsprit drastic, nemaiavând dreptul că cumpere 
nimic cu fonduri proprii”. La începutul lunii octombrie regi- 
mul deja revenise la normal, iar cei arestați aveau din nou sta- 
tut de deținuți politici. 


” Dorian, Emil, op. cit., p. 85. 

% Boilă, Zaharia, Amintiri şi considerațiuni asupra Mişcării 
Legionare, Cluj-Napoca, Editura Apostrof, 2002, p. 79. 

81 Chioreanu, Nistor, op. cit., p. 47; Dosar Horia Sima 
(1940-1946), p. 148. 

% Sturdza, Ilie-Vlad, op. cit., p. 27-31. 

% Cum au fost martirizați...“, în loc. cit. 

Represiunea din noaptea de 21 spre 22 septembrie nu nu- 
mai că lăsat Mişcarea legionară fără liderii „istorici“, dar orice 
nouă conducere devenea greu de acceptat de toţi legionarii. 
Cei eliberaţi din închisori anterior represiunii puteau fi acuzați 
că au ieşit din închisoare semnând „declarații de supunere“ sau 
prin intervenţia familiilor. Nici cei de la Berlin nu aveau un 
statut pozitiv, deoarece pentru a doua oară provocaseră prin 
acțiuni extremiste coerciţia autorităților. În acel moment, de- 
venca evident că lupta pentru putere urma să se dea în inte- 
riorul unor grupuri mai mici, pe criterii referitoare la „suferin- 
tele prigoanei“. 


În septembrie 1939, represiunea autorităților asupra 
Mişcării legionare a atins nivelul maxim de la înființarea orga- 
nizaţiei naţionaliste extremiste. Organizaţia avea toate şansele să 
se stingă şi să intre în anonimat, dacă nu ar fi ajutat-o situația 
internațională să revină pe scena politică. La sfârşitul lunii 
septembrie, deznodământul războiului din Polonia era foarte 
clar, iar guvernul nu putea face abstracţie de dispariția acestui 
stat şi apropierea graniţei Germaniei faţă de România. În a 
doua decadă a lunii septembrie, în cercurile intelectuale din 
Bucureşti circula zvonul că germanii bucovineni ar fi urmat să 
se răscoale în urma înaintării frontului germano-polonez, posi- 
bilitate care a fost sistată de fixarea graniței URSS pe fosta 
frontieră româno-polonă. Unele voci au pus atentatul asupra 
lui Armand Călinescu pe seama diversiunii germane, care ar fi 
pregătit echipa de legionari“. Indiferent de veridicitatea 
acestor zvonuri, este cert că starea de spirit a populaţiei era a- 
gitată, iar guvernul trebuia să admită relaxarea conflictului cu 
legionarii. 

La începutul lunii octombrie, represaliile provocate de 
moartea lui Armand Călinescu au fost înlocuite prin înțelegeri 
cu legionarii, atitudine înlesnită de necunoaşterea de către gu- 


% Dorian, Emil, op. cit., p. 85. 
148 


vern a poziţiei Germaniei față de Mişcarea legionară. Regele 
Carol al II-lea a renunţat şi la ultimul om de oţel al regimului 
din guvern, Gabriel Marinescu, care a fost schimbat de la Mi- 
nisterul de Interne. Paralel cu acceptarea legionarilor ca forță 
politică, au început negocieri şi cu naţional-țărăniştii şi naţio- 
nal-liberalii. Conducătorii legionari supraviețuitori ai detenției 
au început să poarte tratative cu reprezentanții guvernului. Pri- 
mul dispus să renunţe la opoziţia față de Carol al II-lea a fost 
Vasile Noveanu, fostul şef al județului Arad, care a fost urmat 
după un timp de Ilie Gârneaţă şi Corneliu Georgescu (doi 
dintre fondatorii Mişcării legionare). 

Astfel că, în condiții excepţionale, Mişcarea legionară a 
ieşit întărită politic după asasinarea lui Armand Călinescu, deşi 
ca structură de „cadre“ nu mai semăna absolut deloc cu orga- 
nizația care în 1937 câştigase 15,58% din voturile electo- 
ratului. 


3.5. Refacerea organizațiilor locale 


Ultimele măsuri represive asupra legionarilor au fost a- 
doptate în lunile octombrie şi noiembrie, când unii membri ai 
fostelor cuiburi cu potenţial terorist sunt arestaţits. Aceştia 
fuseseră identificaţi încă din primăvară, dar în contextul re- 
laxării regimului de detenţie al legionarilor nu au mai fost în- 
chişi. În primele luni după 21 septembrie 1939 existau infor- 
maţii că se pregăteau noi atentate“, iar autorităţile au fost 
vigilente, dorind să evite alte drame. 

Măsura întreprinsă de „Răzbunători“ nu a fost considerată 
de toți legionarii un act benefic pentru mişcare. Dispariţia 
vechilor lideri şi teama de represiune au provocat un nou val 
de desolidarizare a foştilor legionari, care însă nu s-a comparat 


85 DANIC, Fond DGP, dosar nr. 254/1939. 
86 Ibidem, dosar nr. 262/1940, f. 89. 

cu cel din 1938%. Totuşi, cei nouă „răzbunători“ au intrat şi ei 
în mitologia legionară a „sacrificiului“, iar modul în care au 
fost asasinați a sensibilizat întreaga opinie publică, nu numai 
pe legionari. Ulterior, au apărut cântece legionare în care se 
omagia „sacrificiul“ lor. 

În luna decembrie, măsurile de destindere au provocat 
deja primele măsuri de reorganizare printre fostele cuiburi“. 
Cu toate că autorităţile urmăreau îndeaproape toate aceste miş- 
cări”, nu au intervenit, deoarece legionarii aveau ca prim o- 
biectiv ajutarea celor din închisori”. Puţine grupări aveau în 
vedere acțiuni teroriste, mai ales printre familiile macedonene 
radicale din Cadrilater”. 

Cuiburile din CML aveau dispoziţii de la Berlin să aştepte 
„în linişte“ evenimentele internaţionale şi astfel s-au mărginit 
la acţiuni în favoarea colegilor aflaţi în detenție”. Deoarece 
membrii vechi ai cuiburilor din CML au revenit în organizaţie, 
cuantumul cotizaţiilor a crescut”, iar acest segment al Mişcării 
legionare devenea extrem de periculos în cazul unei reorgani- 
zări, având în vedere că dispunea de bani şi nu se temea de 
eventuale arestări. După primele măsuri de destindere, cei mai 
activi legionari au fost studenţii din CSL. Deşi nu-i puteau 
ajuta cu bani pe cei aflaţi în detenţie, s-au făcut vizibili prin 
sabotarea nou-înființatului Front Naţional Studenţesc (în 
continuare FNS). Conform dispoziţiilor, toţi studenţii trebuiau 
să se înscrie în FNS, cu obligaţia să depună jurământ față de 
regele Carol al II-lea. În ianuarie 1940, la Facultatea de Drept 


81 Ibidem, dosar nr. 240/1939, f. 100-101; Ibidem, dosar 
nr. 9/1939, f. 120. 

88 /pidem, dosar nr. 9/1939, f. 232. 

% Ibidem, dosar nr. 240/1939, f. 100-101. 

% Ibidem, dosar nr. 9/1939, f. 232. 

”! /bidem, dosar nr. 21/1940, f. 55. 

” Ibidem, dosar nr. 6/1940, f. 383. 

” Ibidem, dosar nr. 9/1939, f. 308. 

din Bucureşti la şedinţele de constituire a FNS din cei 400 de 
studenţi înscrişi au participat doar 50. Tendinţa era de a se 
reînființa fostele asociați studenţeşti, iar legionarii duceau o 
campanie activă de denigrare a noului organism proregal. La 
Facultatea de Teologie, studenţii legionari s-au întrunit la 
sfârşitul lunii ianuarie şi au decis să-i încurajeze pe colegii lor 
să nu depună jurământ faţă de ENS”. La Facultatea de Litere, 
studenţii legionari şi comunişti au refuzat să se înscrie în noul 
organism, cu toate că majoritatea colegilor aderaseră la câteva 
zile după înființare”. În final, toţi studenţii au fost convocați în 
amfiteatrele facultăților pentru a depune jurământ regimului au- 
toritar, dar legionarii au refuzat în general să pronunțe formulele 
ceremoniale”. În caz de refuz fățiș, studenții erau ameninţaţi 
cu mobilizarea, în condiţiile în care se făceau instrucţii militare 
pentru un eventual conflict armat. La Universitatea Politeh- 
nică, studenţii legionari care tocmai ieşiseră din închisoare nu 
au primit de la Rectorat adeverinţe privind statutul lor, riscând 
să fie mobilizați. În urma unor proteste către Ministerul Edu- 
caţiei Naţionale şi Ministerul de Război situaţia s-a deten- 
sionat, dar metoda de intimidare se dovedea eficientă”. 

Spre sfârşitul lunii februarie cuiburile erau refăcute, mai 
ales în Transilvania”. Supravegherea mai puțin atentă a au- 
torităților le-a permis legionarilor să se întrunească în şedinţe 
nu întotdeauna secrete, „elementele“ radicale mobilizându-se 
cel mai eficient. În ţară, legionarii promovau ideea unui gu- 
vern condus de Nae Ionescu, deşi acesta susținea că nu putea 
face presiuni din cauza articolelor denigratoare la adresa rege- 
lui, publicate în Voe/kisher Beobachter”? , sau a conferințelor 


”4 Ibidem, dosar nr. 6/1940, £. 127-289. 

” Ibidem, f. 18. 

” Ibidem, f. 381-420. 

” Ibidem, f. 21. 

% Dosar Horia Sima (1940-1946), p. 100-101. 
” DANIC, Fond DGP, dosar nr. 21/1940, f. 56. 

ținute la Radio Viena de Victor Biriş, care se mutase de la 
Radio Berlin acolo'%. 

Organizațiile locale care au profitat de relaxarea regimului 
au fost puţine, lipsindu-le în primul rând coordonarea centrală. 
Oricum, valurile de desolidarizare afectaseră potenţialul Miş- 
cării legionare, iar nivelul din 1937 nu se putea atinge nici în 
cazul suspendării legii de desființare a partidelor politice. Cui- 
burile teroriste s-au reorganizat cel mai repede în Banat şi Tran- 


silvania (regiuni care erau coordonate mai bine de la Berlin). 


După 21 septembrie 1939, autorităţile germane au căutat 
să se eschiveze de orice implicare în actul terorist asupra pri- 
mului-ministru român. Cu toate că nu există informaţii privind 
implicarea Berlinului la pregătirea asasinatului, este imposibil 
ca guvernul german să nu fi aflat despre ce pregăteau legio- 
narii în capitala Reichului. Imediat după citirea anunţului privind 
asasinatul, guvernul german a dat un comunicat prin care acu- 
za serviciile engleze de organizarea atentatului, deoarece, spu- 
neau autoritățile de la Berlin, Marea Britanie dorea să implice 
România într-un război contra Germaniei. Oficialii englezi 
i-au acuzat şi ei pe germani că au pus la cale atentatul, afir- 
mând că legionarii care au săvârşit actul terorist au plecat de la 
Berlin şi erau colaboratori ai oficialilor Reichului. Membrii 
„Comandamentul“ s-au simţit ofensaţi de acest joc diplomatic, 
iar la 23 septembrie Constantin Papanace a depus un memoriu 
la cabinetul lui Joseph Göbbels, în care afirma că nici un servi- 
ciu nu a fost implicat în acţiunea de la Bucureşti, iar „Răzbu- 
nătorii“ au făcut gestul din propria inițiativă!. 

Începând de la sfârşitul lunii septembrie 1939, libertatea 
de mişcare a legionarilor de la Berlin a fost serios diminuată, 
fiindcă germanii nu mai doreau ca numele lor să fie asociat cu 


100 /pidem, dosar nr. 18/1940, f. 108. 
191 Sima, Horia, Sfărşitul..., p. 15-17; Dumitrescu-Borşa, Ion, 
op. cit., p. 290. 

extremismul Mişcării legionare. Nici un membru al grupului 
nu mai avea voie să părăsească teritoriul Germaniei, iar la fie- 
care săptămână fiecare legionar cu statutul de refugiat politic 
trebuia să se prezinte la circumscripţia de poliție de care apar- 
ține, pentru a i se aplica o viză de prezenţă pe carnetul de iden- 
titate”. 

Pe fondul lipsei de unitate anterioară plecării lui Miti 
Dumitrescu şi a lui Horia Sima în România, asasinarea lui 
Armand Călinescu şi consecințele acestui act au rupt definitiv 
unitatea „Comandamentului“ de la Berlin. Ion Dumitrescu- 
Borşa, lon-Victor Vojen şi Alexandru Constant s-au dezis com- 
plet de acea acţiune şi au refuzat să mai colaboreze cu legio- 
narii de la Amalienhof. Constantin Papanace a încercat să 
menţină unitatea grupului, cu toate că avea probleme chiar şi 
cu germanii deoarece Miti Dumitrescu locuise şi el în acel i- 
mobil!%. Ion Dumitrescu-Borşa a renunţat la comanda grupu- 
lui după asasinarea lui Armand Călinescu, însă de fapt activita- 
tea „Comandamentului“ era paralizată, fiecare membru căutând 
să-şi găsească alibiuri privind neimplicarea în actul terorist!%. 

După gestul „Răzbunătorilor““, Horia Sima a stat ascuns în 
Bucureşti câteva zile, până la sfârşitul represiunii, după care a 
început să ia legătura cu oamenii de contact din Capitală. Îna- 
inte de a pleca în Banat, a purtat o discuţie cu ing. Ion Nicolau, 
căruia i-a spus să mențină contactele între organizații şi mai ales 
să ia legătura cu luliu Maniu pentru a organiza opoziţia. Sima 
mai dorea ca şeful Corpului „Răzleţi“ să-l întâlnească pe Nae 
Ionescu, pentru a-l convinge să vină la Berlin, ceea ce ar fi sporit 
legitimitatea „Comandamentului“ faţă de autorităţile germane. 
După încheierea misiunii, ing. Nicolau urma să se ducă la Ber- 


lin, pentru a nu se expune identificării de către autorități". 


'% Dumitrescu-Borşa, Ion, op. cit., p. 290. 

103 Sima, Horia, Sfărşitul..., p. 16-17. 

104 Sima, Horia, „Despre injurii...“, în loc. cit., p. 10. 
1% Dosar Horia Sima (1940-1946), p. 147-148. 

Întors în Banat, Horia Sima a intrat în legătură cu prof. 
Ion Protopopescu, care i-a făcut o expunere asupra situaţiei or- 
ganizaţiei regionale. Unii legionari reuşiseră să se sustragă 
arestului în timpul represiunii, dar erau căutați în continuare de 
autorităţi, deoarece fuseseră catalogaţi ca membri ai celulelor 
teroriste. Ei deciseseră astfel să fugă peste graniță. Primul 
grup, compus din Ion Boian, Ion Popa, Valeriu Vinţan şi Ion 
Tolcea, a plecat în Iugoslavia în prima jumătate lunii octom- 
brie, cu intenţia de a ajunge la Berlin pentru a se alătura gru- 
pului de acolo. Aceștia cunoşteau modalitățile de tranzit ilegal 
al frontierei, făcând parte din echipele ce facilitau curieratul cu 
„Comandamentul“!%. Al doilea grup a plecat cu Horia Sima, 
fiind compus din Traian Borobaru, losif Vasiu, Traian Hedeş, 
Petre Vârlan şi Octavian Roşu. Trecerea ilegală a frontierei s-a 
realizat la 15 octombrie printr-un punct nou, pentru a fi evitată 
identificarea!” Singurul legionar cunoscut din acest grup era 
Octavian Roşu, fost şef legionar al judeţului Caraş. După eli- 
berarea de la Vaslui, în martie 1939, fusese concentrat la uni- 
tatea militară unde a fost repartizat, iar în noaptea de 21 spre 
22 septembrie reuşise cu greu să scape de execuţie, prin inter- 
venţia comandantului regimentului de care aparținea. Fiindcă 
dezertase după aceea, era pasibil de un proces în fața Curţii 
Marţiale'%. Traian Borobaru era un legionar bănăţean devotat 
lui Horia Sima, cu care colabora încă din 1934'%. Restul celor 
refugiaţi în octombrie 1939 erau legionari necunoscuţi la nivel 
central, cu excepţia lui Traian Hedeş de la Arad. Adversarii lui 
Horia Sima din „Comandamentul“ de la Berlin afirmau că bă- 
năţenii au fost aduşi de acesta pentru a spori numărul de adepți 


106 Sima, Horia, Sfărşitul..., p. 3. 

107 Dosar Horia Sima (1940-1946), p. 148. 

1% Note bibliografice. Octavian Roşu“, în Țara şi Exilul, an 
XVIII, nr. 3-4, ianuarie-februarie 1982, p. 18-19. 

1% Sima, Horia, „Ne-a părăsit şi Traian Borobaru“, în Țara şi 
Exilul, an VII, nr. 11-12, septembrie-octombrie 1971, p. 1-7. 

ai săi în procesul luptei pentru putere!"”. 

Grupul de legionari refugiați care a plecat cu Horia Sima a 
încercat să obțină viză de tranzit pentru Germania la Bel- 
grad'"!. Legația diplomatică de acolo a tergiversat răspunsul, 
astfel că cei şase riscau să fie identificaţi de autorităţile iugo- 
slave şi extrădaţi în România. De data aceasta nu au mai trecut 
ilegal prin Ungaria, alegând punctul iugoslavo-german Mari- 
bor. După ce au reuşit să treacă frontiera iugoslavă, au fost 
prinşi de germani în localitatea Spielfeld, în noaptea de 9/10 
decembrie, fiind închişi la Graz până la clarificarea statutului 
lor. În respectiva închisoare au aflat că erau deținuți şi legiona- 
rii din celălalt grup, pentru aceleaşi motive!'?. Coordonatorului 
grupului de la Berlin, Ion Dumitrescu-Borşa, a fost convocat 
de autoritățile germane pentru a fi chestionat dacă cei din gru- 
pul închis la Graz puteau primi statutul de refugiați politic. 
Dumitrescu-Borşa a confirmat, iar în câteva zile toți cei ares- 
taţi au ajuns în capitala Germaniei”. 

După ce s-a întors la Berlin, Horia Sima a aflat de la Ni- 
colae Petraşcu despre tensiunile din interiorul grupului. Petraş- 
cu nu mai locuia la Amalienhof, deoarece se mutase la Petre 
Ponta, un român care se stabilise de zece ani la Berlin şi care a 
fost „racolat“ de acesta pentru a colabora cu legionarii". Sin- 
gurul membru al „Comandamentelor de prigoană“ care mai 
dorea continuarea opoziţiei faţă de Carol al II-lea era 
Constantin Papanace'!$. 

După plecarea lui Ion Dumitrescu-Borşa în Italia (la 


119 Dumitrescu-Borşa, lon, op. cit., p. 293. 

"I Horia Sima şi Octavian Roşu la Belgrad, 8 noiembrie 1939 
[44,4 kb], mai 2004, <www.femanu.org/imag/02 Intaiul exil din 
Germania/Image1016.jpg> (25 mai 2004). 

112 Sima, Horia, Sfârşitul..., p. 3. 

y3 Dumitrescu-Borşa, Ion, op. cit., p. 293. 

14 Sima, Horia, Sfârşitul..., p. 3. 

15 Tbidem, p. 12. 


155 


é 


începutul anului 1940)''*, la conducerea „Comandamentului“ 
au venit Constantin Papanace şi Horia Sima, care de fapt 
fuseseră cele mai active „elemente“ ale grupului şi anterior a- 
sasinării lui Armand Călinescu. Încă din primăvara anului 
1939, ei îi propuseseră lui lon Dumitrescu-Borşa să formeze 
împreună un triumvirat la conducerea „Comandamentului“, 
dar odată cu plecarea lui Miti Dumitrescu şi Horia Sima din 
România dezbaterea fusese amânată". 

După reîntoarcerea la Berlin, Horia Sima împreună cu 
grupul de legionari fideli (majoritatea dintre ei nou veniți) au 
început să îşi desfășoare activitatea separat de restul legiona- 
rilor din Capitala germană, mutându-şi sediul în casa lui Petre 
Ponta!!%. O parte dintre cei sosiți cu Horia Sima în decembrie 
1939 nu locuiseră de la început la Amalienhof'"”, de unde ple- 
case şi Nicolae Petraşcu. După sărbătorile de Crăciun din anul 
1939, Horia Sima a început să pregătească o nouă strategie 
privind poziţia față de Carol al II-lea. Planul său nu era cu 
nimic diferit de celelalte două din 1938 şi 1939, respectiv de- 
terminarea abdicării regelui prin anarhie internă, care ar fi 
afectat siguranţa statului. Sima propunea ca un grup activ de 
legionari să se întoarcă ilegal în ţară, de unde să încerce desta- 
bilizarea regimului. Constantin Papanace, deşi nu se împotri- 
vea acțiunilor violente, nu a fost dispus să se întoarcă în 
țară!2, astfel că Horia Sima a pregătit acțiunea separat de res- 

"6 Dumitrescu-Borşa, Ion, op. cit., p. 296. 

"7 Fbidem, p. 269. 

115 Masa de Crăciun 1939 [15,6 kb], mai 2004, 
<www.femanu.org/imag/02 Intaiul exil din Germania/Image165.jpg 
25 mai 2004). 

"9 În faţa barăcii din Tempelhof. De la stânga: Biloiu, Tolcea, 
Crăcea, Vasiu, Sima, Popa, Popovici, Şeitan, Găvăgină, Vinţan, Ro- 
şu, Petraşcu [78 kb], mai 2004, <www.femanu.org/imag/02 Intaiul 
exil din Germania/Image178.jpg> (25 mai 2004). 

120 Sima, Horia, „Documentare. Cine falsifică istoria?“ în Tara 
şi Exilul, an II, nr. 5, 1 martie 1966, p. 23. 

tul „Comandamentului“. 

La începutul lunii ianuarie 1940, în casa lui Petre Ponta 
din Berlin”, grupul lui Horia Sima, alcătuit din 17 persoane, a 
ținut o serie de întruniri în care erau analizate strategiile de o- 
poziţie față de Carol al II-lea. Dintre aceştia, puţini erau legio- 
nari cunoscuți: Horia Sima, Virgil Mihăilescu, Ilie Smultea, 
Nicolae Petraşcu, Nicolae Şeitan, Octavian Roşu, iar restul fă- 
ceau parte din cuiburile teroriste organizate de Horia Sima în 
toamna anului 19381%. 


După ianuarie 1940, „Comandamentul“ de la Berlin ca 
entitate nu a mai avut nici o importanță în luare deciziei pri- 
vind acțiunile Mişcării legionare. Horia Sima şi cu grupul său 
au pregătit un plan pentru răsturnarea lui Carol al II-lea, care 
nu dispunea de aprobarea nici unui organism conducător al 
Mişcării legionare. Doar Constantin Papanace şi-a dat cu greu 
acordul, fără a participa la nici o şedinţă privind organizarea 
loviturii de stat, preferând să aştepte evoluţia evenimentelor 
internaţionale. 

Grupul lui Horia Sima a fost împărțit în cinci cuiburi, sub 
conducerea lui Nicolae Petraşcu, Octavian Roşu, Alexandru 
Popovici, Ilie Rotea şi Eugen Teodorescu'*?. Şedinţele au avut 
loc fie în casa lui Petre Ponta, fie în locuinţa legionarilor veniţi 
cu Horia Sima în decembrie 1939 care nu stăteau la Amalien- 
hof!*%. Planul loviturii de stat prezentat de Horia Sima a fost 


RA; Şedinţă restrânsă la Ponta. De la stânga: Boian, Borobaru, 


Rotea, Popovici, Sima, Roşu, Smultea şi Petraşcu [26,7 kb], mai 
2004, 
<www.femanu.org/imag/02 Intaiul exil din Germania/Image 174.jpg 
> (24 mai 2004). 

157 


cel „clasic“: un asasinat nu poate schimba situaţia internă de- 
cât dacă este însoţit de o mişcare revoluţionară. Conform noii 
strategii, el a dat mai mare importanță provinciei şi mai ales 
Braşovului, deoarece considera axa Bucureşti-Braşov coloana 
vertebrală a României. La nivel local, trebuiau controlate insti- 
tuţiile statului, după care pornea o mişcare spre Bucureşti unde 
masele ar fi fost atrase de partea loviturii de stat. Modelul re- 
voluţiei bolşevice din 1917 a fost „îmbunătăţit“ cu cel al marşu- 
lui asupra Romei, dar punctele centrale ale loviturii rămâneau 
tot Radiodifuziunea, Palatul Telefoanelor, Prefectura Poliţiei, 
Prefectura Capitalei, ca şi în 1938 şi 1939. Pentru plecarea 
spre România au fost selecționați din cadrul grupului lui Horia 
Sima doar legionarii care puteau stabilii legături cu organiza- 
țiile din teritoriu: Octavian Roşu, Traian Borobaru, Ilie Smultea, 
Ilie Rotea, Eugen Teodorescu, Ion Boian şi Nicolae Petraşcu!*5. 
Finanţarea plecării spre România a fost destul de dificilă, 
în măsura în care din țară, după relaxarea statutului legio- 
narilor din toamna anului 1939, nu mai primeau decât puţini 
bani (majoritatea erau folosiţi pentru reorganizare şi ajutorarea 
celor închişi). Încă din vara anului 1939, Horia Sima, prin Ni- 
colae Petraşcu, strânsese bani din cotizațiile grupului de la 
Amalienhof, iar la începutul anului 1940 suma ajunsese la 
1.300 RM (Reichsmark). Prin ajutorul financiar dat de Petre 
Ponta, gruparea teroristă acumulase 3.000 RM, bani care erau 
suficienţi pentru transportul până în Iugoslavia şi trecerea 
frontierei pentru opt persoane. Lui Horia Sima i-a fost mult 
mai greu să facă rost de paşapoarte false, iar în cele din urmă 
nu a putut găsi decât cinci. Acestea au fost falsificate de Petre 
Ponta, de profesie desenator, care a fabricat ştampile false din 
cauciuc. Pentru a înşela vigilența autorităţilor germane, care 


Petraşcu, E. Teodorescu, Şeitan, Popovici, Crăcea [51,7 kb], mai 
2004, <www.femanu.org/imag/02 Intaiul exil din 

solicitau vize săptămânale pentru legionarii refugiați, membrii 
celulei teroriste au anunţat că pleacă la Viena sau că se mută în 
alte cartiere ale Berlinului, pentru a încetini procesul birocratic 
al evidenţierii'?%. În cazul în care ar fi fost prinşi, ei trebuiau să 
declare că aveau informaţii de la oficialii Reichului că Româ- 
nia intenționa să intre în război cu Germania şi nu au dorit să-i 
prindă acel moment la Berlin”. 

O altă mare problemă a grupului consta în absența unor 
legături solide care să faciliteze tranzitul frontierei. Horia Sima 
şi apropiații săi au ținut întotdeauna legătura cu ţara, de unde 
au primit şi importante fonduri. Dar după asasinarea lui 
Armand Călinescu au sporit verificările la granița de vest au 
fost înăsprite, iar rețelele clandestine de tranzit au fost identifi- 
cate. După trecerea în lugoslavia din octombrie 1939, Horia 
Sima a fost nevoit să-l lase acolo pe unul dintre noii refugiaţi, 
Traian Hedeş, avocat la Arad şi membru cunoscut al Mişcării 
legionare. Fiindcă acesta avusese o criză de tuberculoză, nu s-a 
mai putut deplasa pe vreme de toamnă, iar la scurt timp a fost 
arestat de autoritățile iugoslave şi predat celor române. În ur- 
ma anchetelor, au fost descoperiţi prof. Ion Protopopescu şi 
ing. Ion Nicolau, la Bucureşti, ca oameni de legătură ai rețelei 
teroriste conduse de Horia Sima. Astfel că trebuiau găsite noi 
puncte de trecere, sarcină preluată de organizația legionară din 
Banat, nedescoperită încă". 

Pregătirile plecării în România s-au finalizat la începu- 
tul lunii aprilie 1940, fiind făcute unele modificări ale echi- 
pei componente. Nicolae Petrașcu, în calitate de fost şef al 
regiunii legionare Sibiu, avea misiunea de a mobiliza orga- 
nizaţiile de acolo. Traian Borobaru, deşi era din organizația 
Banat ca şi Horia Sima, avea experienţa tranzitului ilegal al 
frontierei şi putea găsi uşor persoane de contact în Banatul 


126 Ibidem, p. 35-37. 
11 Dosar Horia Sima (1940-1946), p. 106; Ibidem, p. 108. 

sârbesc. Ilie Rotea fusese noul şef al regiunii Hunedoara 
după reorganizarea lui Horia Sima în septembrie 1938 şi 
avea şi unele legături cu organizaţiile CML de la Uzina de 
Armament Cugir. El trebuia să treacă primul, pentru a pre- 
găti logistica operaţiunii teroriste. Împreună cu Ilie Rotea 
trebuia să plece și Ilie Smultea, a cărui abilitate de a trece 
ilegal frontiera făcea inutilă existenţa paşaportului. Studen- 
tul Eugen Teodorescu a fost inclus în grup deoarece cu- 
noştea organizaţia clandestină din Dobrogea şi astfel putea 
mobiliza legionari pentru lovitura de stat acolo. Ion Boian 
urma să plece şi el fără paşaport, deoarece avea experiență în 
trecerea ilegală a frontierei româno-iugoslave. Împreună cu 
acesta, a fost desemnat să plece şi studentul Petre Dimitriu, 
care nu era cunoscut de autorităţi în Bucureşti şi care avea 
misiunea de a reorganiza studențimea din Capitală, în con- 
diţiile în care Mihail Vârfureanu era suspectat că a colaborat 
cu autorităţile în prinderea unor lideri clandestini. 
„Comandamentul“ de la Berlin nu a avut cunoştinţă des- 
pre strategia grupului lui Horia Sima, astfel că membrii a- 
cestuia au plecat treptat, pentru a nu crea bănuieli. Ei au mo- 
tivat că doresc să se mute în alte oraşe pentru a găsi de lucru. 
Primii care au părăsit Berlinul au fost Ilie Rotea şi Ilie Smul- 
tea, la mijlocul lunii aprilie, trecând granița fără probleme şi 
fără să aştepte şi restul grupului. Tot în acea perioadă, a 
plecat şi Traian Borobaru, cu misiunea de a pregăti locuințe 
La sfârşitul lunii aprilie, au plecat Ion Boian şi Petre Dimi- 
triu, care urmau să tranziteze Ungaria şi apoi Iugoslavia. 
Aceştia au fost prinşi de autoritățile maghiare, care însă i-au 
eliberat în urma negocierilor şi au putut ajunge la destinație 
în Iugoslavia. Nicolae Petraşcu a plecat la 2 mai 1940, ale- 
gând ruta Spielfeld-Maribor. La acele puncte de frontiere nu 
a avut probleme, dar în apropiere de Belgrad a fost legitimat 
de autorităţi, iar de teamă să nu fie descoperit a fugit, renun- 
țând la paşaport. Horia Sima a plecat ultimul, împreună cu 

Eugen Teodorescu, la 5 mai”, după ce a reuşi cu greu să-l 
convingă pe Constantin Papanace de necesitatea loviturii de 
stat. Octavian Roşu nu a mai intrat în grupul terorist, în primul 
rând pentru că era tot din Banat ca mulţi alţii, dar şi pentru că 
Horia Sima avea încredere în el, lăsându-l să-l supravegheze 
pe Constantin Papanace. 

Membrii grupului s-au reunit la Belgrad la 7 mai, iar la data 
de 9 mai s-au deplasat într-o localitate din apropierea frontierei 
cu România, unde stabilise legături Traian Borobaru. Acesta 
se întâlnise în capitala iugoslavă cu legionarul Petre Vârlan, 
din organizația Banat, care pregătea noi metode de tranzit al 
frontierei. Însă cei doi au fost prinşi de autorităţile iugoslave în 
timp ce încercau să falsifice documentele necesare grupului 
pentru a ajunge în România, iar planul de la Berlin a suferit pri- 
ma ruptură. Ca şi Nicolae Petraşcu, Horia Sima şi Eugen Teo- 
dorescu fuseseră legitimaţi pe tren în drum spre Belgrad şi 
probabil autorităţile erau alertate. Această defecțiune a planu- 
lui a afectat legăturile dintre Horia Sima şi lon Boian, care se 
afla împreună cu Eugen Teodorescu în altă localitate de fron- 
tieră, după ce plecaseră de la Belgrad pentru a studia posibi- 
lităţile de trecere în Ungaria. Ion Boian avea experiență în 
folosirea rutei Beba Veche — Szeged, care era una din variante 
în condiţiile lipsei de soluţii în primăvara anului 1940. Cei doi 
au reuşit până la urmă să treacă în România, cu toate că fuse- 
seră prinşi, dar reuşiseră să evadeze. Petre Dimitriu a fost ares- 
tat de jandarmii iugoslavi în timp ce încerca să treacă cu Horia 
Sima şi Nicolae Petraşcu prin vechiul punct de trecere ilegală 
a frontierei Lăţunaş. Şi jandarmii români controlau bine zona 
după arestarea prof. lon Protopopescu, însă era singura rută pe 
care cei trei o cunoşteau. În cele din urmă, la 19 mai, după ce 


1» 5 mai 1940. Horia Sima şi Eugen Teodorescu pleacă spre ţa- 
ră. Pe peronul gării Berlin, însoţiţi de Şeitan şi Popovici [41,2 kb], 
mai 2004, <www.femanu.org/imag/02 Intaiul exil din 
Germania/Ilmage190.jpg> (25 mai 2004). 

trecuseră în România, Horia Sima şi Nicolae Petraşcu au fost 
prinşi de jandarmi şi arestaţi. Horia Sima a fost ținut o noapte 
în localitatea de frontieră unde a fost identificat, după care a 
fost transportat la Timişoara, iar mai apoi la Bucureşti pentru 
anchetă. Nicolae Petraşcu a încercat să sară de pe acoperişul 
primăriei din localitatea în care a fost arestat, iar în urma frac- 
turilor a fost internat în spitalul din Oraviţa. În timpul anchetei 
a declarat că a venit în România pentru a nu-l prinde războiul 
germano-român la Berlin şi s-a arătat dispus să semneze o „de- 
claraţie de supunere“. 

Horia Sima nu a avut parte de tratament dur decât de la 
jandarmii care l-au prins, iar, după ce a ajuns la Timişoara, 
condiţiile au fost chiar foarte bune, deşi era în permanență pă- 
zit de o gardă numeroasă. Însoţit de autorităţile Ministerului de 
Interne de la Timişoara, el a fost dus la Bucureşti, fiind anche- 
tat mai întâi de Jandarmerie şi mai apoi de Direcţia Generală a 
Poliţiei. Situaţia în Europa la acel moment era foarte tensio- 
nată, deoarece Germania tocmai începuse ofensiva în Europa 
de Vest, iar Belgia şi Olanda căzuseră în câteva zile. Ca şi Ni- 
colac Petraşcu, Horia Sima a declarat că a venit în România să 
preîntâmpine un război germano-român prin discuții cu auto- 
rităţile, în calitate de mesager al Reichului. Încă de la început, 
deoarece a fost anchetat de cei mai înalți oficiali ai Ministe- 
rului de Interne, a înţeles că nu va avea un regim de detenţie 
dur, cu toate că nu i s-a comunicat cum evolua frontul în Eu- 


ropa de Vesti?l. 


13 Sima, Horia, Sfârşitul... p. 59-121; Dosar Horia Sima 
(1940-1946), p. 105-106. 

SI Dosar Horia Sima (1940-1946), p. 108; Sima, Horia, Sfăr- 
şitul... p. 127-134. 

Capitolul 4 
Mişcarea legionară la guvernare 


În primăvara anului 1940, Mişcarea legionară se afla din 
nou în centrul atenţiei pe scena publică din România, datorită 
evoluţiilor internaționale, dar şi modului subversiv de propa- 
gandă. Germania, deşi nu a avut niciodată o atitudine clară de 
susținere față de naționaliștii extremişti români, folosea statu- 
tul semilegal al acestora pentru a face presiuni asupra guver- 
nului de la Bucureşti. În aceste condiţii, atât legionarii care 
începuseră destinderea în iarna anului 1939, dar şi partizanii 
lui Horia Sima, care încercase fără rezultate din nou o lovitură 
de stat, vor purta o luptă pentru apropierea de Carol al II-lea în 
scopul participării la guvernare. 

La începutul anului 1940, legionarii din teritoriu erau în 
plin proces de reevaluare a vederilor politice, cu excepţia cui- 
burilor teroriste care ştiau foarte bine ce aveau de făcut. Cu toate 
că autorităţile duceau o politică de destindere, la nivel local mai 
exista teama represiunii. Temerile au dispărut însă complet 
după căderea Franţei (22 iunie 1940) în faţa maşinii de război 
germane. Începând cu acel moment, legionarii erau conştienţi 
că puteau ajunge la putere fără să treacă prin procesul electoral 
şi au început să promoveze o atitudine de apropiere faţă de rege, 
care avea atributul constituţional să-i cheme la guvernare. 

Astfel că, liderul centrului de influență legionar care reu- 
şea să se „legitimeze“ ca cel mai reprezentativ avea să fie con- 
sacrat succesor „de drept“ al lui Corneliu Codreanu. Conform 
dispoziţiilor din Cărticica şefului de cuib, Mişcarea legionară 
trebuia să aibă un şef a cărui autoritate era incontestabilă, ast- 
fel că perioada interimatului unor „Comandamente“ trebuia să 
înceteze. 

În contextul creat de cedările teritoriale către URSS din 
iunie 1940, Mişcarea legionară s-a prezentat drept forța poli- 

tică care putea interveni pe lângă Germania pentru a evita o 
nouă divizare a teritoriului naţional. Carol al II-lea a fost foarte 
prudent în nominalizarea unui prim-ministru dintre legionari şi 
a încercat formula unui partid unic totalitar, în care să intre şi 
foştii adversari extremişti. După decizia de la Viena din august 
1940, legionarii coordonaţi de Horia Sima au încercat să-l răs- 
toarne pe monarh printr-o lovitură de stat. În acest context tul- 
bure a fost chemat la guvernare generalul lon Antonescu, con- 
siderat de clasa politică „tradiţională“ singurul care putea să 
garanteze respectarea ordinii în stat, fiind şi un apropiat al cer- 
curilor legionare. 

Prin abdicarea regelui Carol al II-lea în favoarea fiului său 
Mihai, la 5 septembrie 1940, „monarhul totalitar“ şi-a asumat 
falimentul politicii sale, ale cărei au rămas neschimbate. Eve- 
nimentele din vara anului 1940 i-au consacrat pe politicienii 
cu Germania, cum ar fi Gheorghe Brătianu, dar şi pe legionari, 
apropiaţi prin ideologie de regimul de la Berlin. 


4.1. Destinderea 


Primii liderii legionari care s-au arătat dispuşi să colabo- 
reze cu regimul lui Carol al II-lea în vederea destinderii au fost 
dr. Vasile Noveanu şi comandanții legionari Ilie Gârneaţă şi 
Corneliu Georgescu (fondatori ai organizaţiei alături de Corne- 
liu Codreanu). 

Vasile Noveanu fusese în 1937 şef al județului Arad, 
obţinând un procent electoral bun pentru Mişcarea legionară. 
Conform unor surse, acolo ar fi fost votată toată lista Mişcării 
legionare, însă liberalii au „recuperat“ prin intervenţia guver- 
nului”. Performanţa lui rămăsese însă înregistrată la „centru“ şi 


Dumitrescu-Borşa, lon, Cal troian intra muros. Memorii 
legionare, Bucureşti, Editura Lucman, f.a., p. 223-225. 

Vasile Noveanu era astfel un legionar cunoscut în 1938. El a 
intrat în valul al doilea de arestări, în categoria şefilor legionari 
locali, alături de Horia Sima, care reuşise să evadeze. A fost 
închis la Vaslui, dar, la puţin timp după asasinarea lui Armand 
Călinescu, a fost eliberat. În epocă se spunea că fusese foarte 
afectat de sinuciderea soţiei sale, care aflase că ar fi murit, şi 
tocmai de aceea a decis să abandoneze extremismul?. Conform 
unor surse, tatăl său fusese evreu, care după ce s-a creştinat a 
intrat în armată. Noveanu-tatăl îl cunoscuse pe Ion Zelea- 
Codreanu în perioada activităţii politice naționaliste a părintelui 
lui Corneliu Codreanu alături de A.C. Cuza şi Nicolae Iorga. 
După Unire, Noveanu-tatăl se mutase la Sibiu. Vasile Noveanu 
a făcut medicină la Cluj, unde a devenit legionar, iar după 
absolvire a profesat la Arad, ajungând şef al județului cu pri- 
lejul schimbării „cadrelor“ din 1937. 

Ilie Gârneaţă fuse eliberat la puţin timp după moartea lui 
Corneliu Codreanu, semnând şi o „declaraţie de supunere“. 
Ulterior, prin intermediul lui Victor lamandi, ministrului de 
Justiţie, obținuse un post de avocat al statului. După 21 sep- 
tembrie 1939 a condamnat gestul echipei lui Miti Dumitrescu, 
lansând noi apeluri de colaborare a legionarilor cu regimul 
autoritar“. Corneliu Georgescu nu fusese niciodată un susți- 
nător „combativ“ al ideilor legionare, cu toate că era membru 
fondator al organizaţiei. El locuia la Miercurea Sibiului şi se 
deplasa cu ocazii excepţionale la Bucureşti. În 1938 a fost 
arestat în timp ce s-a prezentat să-l apere pe Corneliu Codrea- 


? Heinen, Armin, Legiunea Arhanghelul Mihail. Mişcare socia- 
lă şi organizaţie politică. O contribuţie la problema fascismului in- 
ternaţional, Bucureşti, Editura Humanitas, 1999, p. 402. 

* Sima, Horia, Sfârşitul unei domnii sângeroase (10 decembrie 
1939-6 septembrie 1940). Lupta Mişcării Legionare contra regimu- 
lui Carol II, f.l., Editura Metafora, 2004, p. 42. 

1 Sima, Horia, „La un an de la moartea lui Ilie Gârneaţă“, în 
Tara şi Exilul, an VIII, nr. 7-8, noiembrie 1972, p. 4. 

nu în procesului din mai, fiind internat apoi la Vaslui. După 30 
noiembrie 1938, a fost cel care a anunţat în lagărul de acolo 
moartea lui Corneliu Codreanu, iar la puţin timp după aceea a 
fost eliberat, după ce a semnat o „declaraţie de supunere“. 


Încă de la început, în fruntea grupului reconciliator s-a 
afirmat Vasile Noveanu, mai tânăr decât ceilalți comandanți 
legionari eliberați şi mai dispus la acţiuni politice. În ierarhia 
legionară el era doar instructor, însă probabil ar fi fost promo- 
vat de Corneliu Codreanu dacă nu se instala monarhia autori- 
tară, în urma performanţelor electorale din 1937. 

Primele întrevederi ale legionarilor „negociatori“ cu auto- 
ritățile au avut loc în octombrie 1939, fiind convocate de Ga- 
briel Marinescu. Măsurile de destindere faţă de legionarii din 
lagăre au fost adoptate în martie 1940. lon Zelea-Codreanu a 
fost cel dintâi beneficiar. Acesta a fost mutat cu domiciliul o- 
bligatoriu de la Miercurea Ciuc la Bucureşti, unde a locuit în 
casa fiului său Horia”. La 8 martie, Mihail Ghelmegeanu, 
ministrul de Interne, a declarat în faţa a 220 de legionari cu 
„grade“ că regele era dispus să se reconcilieze cu Mişcarea le- 
gionară, condiţia fiind ca membrii organizaţiei să-şi afirme 
public fidelitatea faţă de monarh”. Cu respectivul prilej, autori- 
tățile le-au promis legionarilor că se pot întoarce la vechile 
posturi funcţionăreşti şi vor avea posibilitatea să-i comemore- 
ze pe cei decedați în perioada 1938-1939. Ulterior, la 16 mar- 
tie 1940, în presa centrală a apărut o scrisoare a 297 legionari 
cu „grade“ care semnau o „Mărturisire de credință către Ma- 
jestatea Sa Regele“ şi lansau un „Apel către foştii camarazi“, 
solicitând aderarea la principiile reconcilieriis. Guvernul a luat 


Š Sima, Horia, „Mari existenţe legionare. Corneliu Georgescu“, 
în Țara şi Exilul, an I, nr. 11, 1 septembrie 1965, p. 27. 

€ Ibidem, p. 130. 

7 Heinen, Armin, op. cit., p. 402. 

* Dosar Horia Sima (1940-1946), ed. Dana Beldiman, Bucu- 

măsuri accelerate privind destinderea, astfel că prin decrete 
ministeriale din 15, 23, 26, 27 aprilie şi 15, 20, 25 mai, le- 
gionarii învinuiți de activităţi politice ilegale au fost eliberați 
de sub arest. 

Cu toate că cei aflați în detenţie sau cei proaspăt eliberaţi 
s-au grăbit să adere la „mărturisirea de credință“, elementul ra- 
dical legionar, controlat de „Comandamentul“ de la Berlin, s-a 
opus concilierii şi i-a acuzat de trădare pe semnatarii apelului. 

Legionarii din țară nu reuşiseră să-l convingă pe Carol al 
II-lea în timpul audienţelor de puterea lor de control asupra 
organizațiilor active. Formulaseră cereri diferite privind des- 
tinderea şi nu prezentaseră liste ale cuiburilor din subordine”. 
Astfel că autorităţile i-au încurajat pe exponenţii destinderii să 
contacteze „Comandamentul“ de la Berlin, iar o primă delega- 
ție a acestora s-a deplasat în Capitala germană la 28 martie. 
Autorităţile de la București se aflau în continuare într-un vid 
informaţional privind relaţia dintre guvernul Reichului şi le- 
gionarii de la Berlin şi sperau că prin colaborarea cu cei acolo 
se va desăvârşi destinderea, în direcţia unei bune relaţii cu 
Germania”. 

Înainte de sosirea legionarilor din țară la Berlin, „„Coman- 
damentul“ adoptase unele decizii privind poziția față de des- 
tindere. După moartea lui Nae Ionescu (15 martie 1940), pe 
care cei din Germania o considerau suspectă, la 24 martie (cu 
ocazia comemorării profesorului) a fost adoptat un manifest: 
„Poziția Mişcării legionare față de aşa-zisa împăcare între Gar- 
da de Fier şi regimul actual din România“. În respectivul docu- 
ment se considera că „mărturisirile de credință“ („declaraţiile 
de supunere“) fuseseră luate cu forța comandanților legionari. 
Şi, în consecință, nu angajau în nici un fel Mişcarea legionară. 


reşti, Editura Evenimentul Românesc, 2000, p. 174; Heinen, Armin, 
op. cit., p. 403. 

” Dosar Horia Sima (1940-1946), p. 112. 

10 Heinen, Armin, op. cit., p. 405. 


167 


Acest manifest a fost semnat de nume „grele“ ale „Coman- 
damentului“ de la Berlin: Constantin Papanace, Horia Sima, 
Elena Codreanu, Victor Silaghi, Nicolae Petraşcu, Nicolae 
Şeitan, Alexandru Popovici, Stelian Stănicel, Titi Cristescu, 
Ilie Rotea, Virgil Mihăilescu etc. Totuşi câțiva comandanți le- 
gionari importanți nu au semnat documentul, cu toate că au 
participat la comemorare: Gheorghe Ciorogaru, lon-Victor 
Vojen, Alexandru Constant, lon Dumitrescu-Borşa. Gheorghe 
Ciorogaru şi lon Dumitrescu-Borşa erau adepţii negocierii cu 
guvernul român, existând informaţii că avuseseră unele iniția- 
tive în acest sens prin Legația de la Berlin, iar Alexandru Con- 
stant şi lon-Victor Vojen aşteptau desfăşurarea evenimentelor 
internaţionale, de pe poziţia lor de funcționari la Ministerul 
Propagandei al Reichului". 

Prima delegaţie sosită din țară a fost compusă din Con- 
stantin Stoicănescu şi Radu Mironovici. Cel din urmă era 
Comandant al „Bunei Vestiri“ şi fondator al Mişcării legiona- 
re. Făcuse parte din grupul de la Vaslui care semnase „decla- 
rații de supunere“ şi era membru în grupul de destindere con- 
dus de Vasile Noveanu după asasinarea lui Armand Călinescu. 
Constantin Stoicănescu făcuse parte din nucleul dur al rezis- 
tenței față de regimul autoritar, având „gradul“ de ajutor de 
comandant. Deoarece fusese şeful judeţului Timiş-Torontal în 
1937, probabil era în bune relaţii cu Horia Sima şi tocmai de 
aceea a fost inclus în delegație. Cei doi au avut negocieri la 
Berlin cu toți membrii importanţi ai „Comandamentului“, însă 
decisive au fost întrevederile cu Horia Sima şi Constantin Pa- 
panace, componenții tandemului care conducea organismul in- 
terimar. Legitimitatea celor doi „berlinezi“ sporise după declan- 
şarea destinderii de către Carol al II-lea, deoarece germanii 
s-au arătat interesaţi într-o măsură mai mare de grupul de la 
Berlin. Pentru moment, cei doi au refuzat orice fel de colabo- 
rare, în condiţiile în care România nu schimba sistemul tradi- 


11 Sima, Horia, Sfârşitul... p. 44-46, 

tional al alianțelor (cu Franţa şi Marea Britanie) şi nu se apro- 
pia de Axă”. 

Delegaţia s-a întors astfel în țară fără rezultate. Autorită- 
tile de la Bucureşti se aflau în mare dificultate, deoarece ger- 
manii erau nemulțumiți din nou de atitudinea României în pro- 
blema tentativei /ntelligence Service-ului de a bloca transportul 
petrolier pe Dunăre, prin dinamitarea stâncilor de la Porţile de 
Fier (începutul lunii aprilie 1940). După atacarea Norvegiei (9 
aprilie), Carol al II-lea avea din nou motive să se teamă de 
„calitatea“ relaţiilor cu Germania, şi astfel au fost încurajate 
noi legături cu „Comandamentul“ de la Berlin. În țară, cui- 
burile radicale şi CSL s-au arătat nemulțumite față de iniția- 
tivele lui Vasile Noveanu'*, care era acuzat de colaborare cu 
regimul autoritar şi de oportunism. Noul lider al destinderii 
avusese o atitudine ambiguă după eliberarea de la Vaslui. Pe 
lângă faptul că era acuzat că a scăpat din detenţie numai da- 
torită intervenţiei familiei, a obţinut şi un post funcţionăresc la 
Prefectura Poliţiei Capitalei. Conform unor zvonuri care circu- 
lau în rândul legionarilor, prin faţa biroului său treceau legio- 
nari arestaţi după asasinarea lui Armand Călinescu'“. 

Deoarece în cursul lunii aprilie „Comandamentul“ de la 
Berlin nu a transmis nici un semnal privind acceptarea destin- 
derii, a fost alcătuită o nouă delegaţie legionară pentru a purta 
negocieri, care a ajuns în capitala Reichului la 3 mai. Din ea 
făceau parte Constantin Stoicănescu — ca şi în martie —şi cel 
care l-a înlocuit pe Radu Mironovici, Augustin Bidianu. Aces- 
ta din urmă fusese avocat la Sibiu, iar anterior schimbării de 
„cadre“ din 1937 deținuse funcţia de şef al județului. În pri- 
măvara anului 1938 i se stabilise domiciliul obligatoriu la 
Miercurea Ciuc şi fusese eliberat graţie destinderii de la înce- 
putul anului 1940. Cei doi au găsit în Germania o situaţie in- 


"2 Ibidem, p. 49-53. 
'3 Dosar Horia Sima (1940-1946), p. 102. 
"H Ibidem, p. 158. 


169 


stabilă, deoarece „Comandamentul“ nu mai funcţiona deloc. 
Horia Sima era preocupat de o plecare discretă a grupului său 
„revoluţionar“ spre România, iar restul comandanților legio- 
nari aşteptau noile evoluţii politice în Europa. Astfel, delegaţia 
din ţară nu a obținut nici atunci rezultate favorabile aderării 
„Comandamentului“ la principiile destinderii. 

Prima fază a perioadei de detensionare nu a avut efectul 
scontat de rege şi apropiații săi, deoarece grupului de la Berlin 
îi era imposibil să adopte o decizie unică. Horia Sima şi-a dat 
scama că din capitala germană nu putea dirija ascensiunea 
Mişcării legionare la putere şi tocmai de aceea a plecat spre 
România. Aici trebuia să înfrunte opoziţia noii echipe care ne- 
gocia destinderea cu regele şi care ridica pretenţii privind 
„legitimitatea“ conducerii organizaţiei. Constantin Papanace a 
decis să nu rişte o trecere ilegală în România şi spera că de la 
Berlin va fi chemat să coordoneze formarea unui guvern legio- 
nar acceptat de autorităţile naţional-socialiste. 


La jumătatea lunii mai, în grupul legionarilor care negoci- 
au destinderea se aflau „cadre“ cunoscute ale fostului Partid 
„Totul pentru Țară“, care nu erau adepte ale soluţiilor extre- 
miste şi preferau înțelegerea politică cu regele: Radu Budiş- 
teanu, Vasile Noveanu, Augustin Bidianu, lon Zelea-Codreanu 
etc." Integrarea acestor lideri în procesul de destindere inau- 
gurat de rege era corectă din punct de vedere politic, însă ei nu 
controlau organizaţiile locale cu potenţial terorist. 

Cuiburile active din teritoriu au reuşit în general să 
supravieţuiască valurilor de desolidarizare („declarații de su- 
punere“ au semnat în general funcţionarii de stat pentru a pu- 
tea fi reprimiţi în slujbe), iar, începând cu luna mai 1940, auto- 
ritățile apreciau că potenţialul Mişcării legionare putea atinge 
nivelul din aprilie 1938'%. Prin decretele de grațiere a legio- 


'5 Dosar Horia Sima (1940-1946), p. 157. 
16 Ibidem, p. 158. 

narilor care aveau domiciliul obligatoriu (din lagăre) sau care 
erau închişi pe criterii politice (din închisori), au fost eliberate 
majoritatea fostelor „cadre“ locale şi astfel multe cuiburi au 
fost refăcute. 

Deşi lipsea coordonarea de la „centru“ şi un lider spiritual 
charismatic, s-au distins trei categorii de atitudini ale legiona- 
rilor. Foştii naționaliști de la sfârşitul secolului al XIX-lea şi 
începutul celui de-al XX-lea care se integraseră în Mişcarea 
legionară purtau dezbateri legate de integritatea granițelor şi 
revizionismul statelor vecine. Aceştia au început să poarte ne- 
gocieri cu alţi naționaliști din fostele grupări politice, fără a 
duce eforturi de reorganizare a structurilor legionare locale. 
Exponenţii segmentului erau Ion Zelea-Codreanu şi colonelul 
Ştefan Zăvoianu. Fostele „cadre“ judeţene ale Partidului „To- 
tul pentru Țară“, scăpate de presiunea detenţiei sau a perspec- 
tivei arestării, au început să se organizeze după modelele elec- 
torale „clasice“, intensificând activitatea propagandistică. În 
ajutorul acţiunii acestei categorii au venit evenimentele inter- 
naționale, dar rezultatele „pe teren“ erau în măsură să slăbeas- 
că stabilitatea regimului. Mult mai periculoase pentru regimul 
autoritar, dar şi pentru securitatea statului, erau celulele tero- 
riste organizate de Horia Sima începând cu septembrie 1938, 
Fiind scoase de sub urmărirea autorităţilor, făceau un efort de 
înarmare tacit, după principiile conspirative însuşite în perioa- 
da „prigoanei“. 

Cele trei grupări nu se aflau în mod oficial pe poziţii opu- 
se. Discuţiile privind răspunderile, apărute după moartea lui 
Corneliu Codreanu, au fost abandonate şi astfel s-a creat im- 
presia omogenității. În realitate, toate aceste grupări au căutat 
să-şi dovedească „întâietatea“, ducând o luptă silenţioasă pen- 
tru putere. Competiţia pentru deținerea conducerii nu putea fi 
declanşată până când „Comandamentul“ de la Berlin nu-şi for- 
mula o poziţie oficială. Însă şi acolo se regăseau în mare cele 


7 Ibidem, p. 178. 

trei categorii de atitudini expuse mai sus, ca şi în țară. 

Latura activă a Mişcării legionare, extremistă a fost cea 
care a arbitrat până la urmă lupta pentru putere atât în Româ- 
nia, cât şi la Berlin. Astfel că, Horia Sima a plecat din Capitala 
germană spre România, mutând competiția pentru putere doar 
la Bucureşti, unde avea drept ajutor aproximativ 22 de organi- 
zaţii judeţene cu potenţial terorist, pe care le fondase după 
creşterea importanței lui în „Comandamentele de prigoană“. 

Germania, atâta timp cât a fost antrenată pe frontul de 
Vest în războiul despre care spuneau că va şterge „ruşinea“ de 
la Versailles, nu a adoptat nici o poziţie faţă de Mişcarea legio- 
nară. În aceste condiții, exponenţii celor trei grupări competi- 
toare la obținerea conducerii organizaţiei vor încerca să câştige 
„ratificarea“ Berlinului pentru a putea solicita lui Carol al II-lea 
chemarea la guvernare. 


4.2. Lupta internă pentru putere 


În momentul în care Horia Sima a fost arestat după ce a 
trecut ilegal granița, poziţia legionarilor din ţară care trataseră 
destinderea era foarte instabilă. Autorităţile nu fuseseră convinse 
de puterea acestor lideri politici de a controla cuiburile „re- 
bele“, la Berlin nu obţinuseră acordul „Comandamentului“ pri- 
vind colaborarea cu regimul şi chiar între ei existau trei grupuri 
concurente. Horia Sima era cunoscut pentru activitatea lui te- 
roristă când a fost arestat. În plus, avea avantajul că venea de 
la Berlin, iar autorităţile credeau că germanii susțin „Coman- 
damentul“ de acolo. Lupta pentru legitimitate a şefilor organiza- 
tiei va cunoaşte mai multe faze, iar grupul câştigător a fost acela 
care a ştiut cel mai bine să-şi exploateze imaginea în fața rege- 
lui şi care controla în acelaşi timp cele mai multe organizații. 


Despre călătoria lui Horia Sima spre ţară au ştiut puţine 
cuiburi din interior, toate făcând parte din resorturile teroriste, 

fidele acestuia. Membrii grupului plecat de la Berlin care tre- 
cuseră în ţară înainte ca Horia Sima şi Nicolae Petraşcu să fie 
arestaţi au alertat organizația clandestină. Liderii acesteia s-au 
mobilizat imediat şi a fondat o nouă structură de presiune — 
„Grupa de Comandă legionară“. Cât timp Horia Sima s-a aflat 
în închisoare, această structură s-a interesat în permanenţă de 
stadiul anchetei, iar prin interpuşi a comunicat cu liderul „cen- 
tral“ pe care-l recunoşteau!*. 

După ce a plecat de la Timişoara, Horia Sima a avut la 21 
mai două întrevederi cu generalul Ion Bengliu, şeful Inspec- 
toratului General al Jandarmeriei şi cu Mihail Ghelmegeanu, 
ministrul de Interne. În aceeaşi zi, a fost transportat la sediul 
Direcţiei Siguranţei Statului, unde urma să fie anchetat de Ni- 
ky Ştefănescu, directorul acestei instituţii. Horia Sima şi-a 
menţinut declaraţiile privind scopul întoarcerii lui în țară, afir- 
mând că dorea să evite declanşarea unui război între România 
şi Germania. Tot atunci, le-a comunicat celor de la Siguranță 
că trimiterea delegaţiilor din ţară nu a avut nici un efect, de- 
oarece aceştia au făcut propuneri vagi şi că doreau mai mult 
acordul lor politic privind destinderea”. 

Indiferent de puterea celulelor teroriste, Horia Sima a ştiut 
să prezinte situaţia organizaţiilor din subordine astfel încât să-i 
facă pe anchetatorii de la Ministerul de Interne să creadă că 
oricând ar fi putut izbucni o mişcare revoluţionară condusă de 
el. Dacă echipa lui Vasile Noveanu s-a arătat lacunară în pre- 
zentarea legăturilor din teritoriu, Horia Sima a vorbit despre o 
rețea vastă care se întindea din Banat până la Bucureşti, cu ra- 
mificaţii în Crişana şi în Bucovina. În timpul clandestinităţii, 
organizaţia teroristă controlată de Horia Sima s-a extins de la 
22 judeţe la 27 judeţe”. Pentru a arăta seriozitatea afirmațiilor 
sale, liderul celulelor teroriste a solicitat întrevederea cu 22 de 


'5 Ibidem, p. 165. 
Ibidem, p. 162. 
* Vezi Anexa nr. 4. 

persoane de legătură, pentru a le comunica noile directive. 
Horia Sima le-a vorbit anchetatorilor şi despre vechea reţea 
clandestină prin care a reuşit să comunice cu organizaţiile co- 
ordonate de el cât timp s-a aflat la Berlin, iar despre unii dintre 
oamenii de legătură autorităţile aflau pentru prima dată”!. În 
aceste condiţii, autorităţile au început să studieze potenţialul 
de atentat la siguranța statului a structurii controlate de Sima, 
în comparaţie cu puterea partizanilor lui Vasile Noveanu. 


În urma destinderii, fuseseră eliberați membri ai cuiburilor 
din toate categoriile de activitate legionară, chiar şi din celule- 
le teroriste. Aceştia s-au reorganizat imediat, aşteptând ordine- 
le de la Berlin. Cu toate că semnaseră la ieşirea din închisoare 
angajamente că nu vor încerca să se mai înarmeze, legionarii 
radicali aveau depozite ascunse, dar şi resurse interne de în- 
armare. După războiul germano-polonez, în România se refu- 
giaseră aproximativ 5.000 de oameni, dintre care majoritatea 
dispuneau de revolvere. Din motive financiare, acest arsenal a 
ajuns aproape în totalitate pe piaţa neagră, iar cei mai activi 
cumpărători erau legionarii extremişti. Mai existau şi alte posi- 
bilităţi de înarmare: în România existau 40.000 de ofiţeri în re- 
zervă, care aveau în posesie cel puţin un revolver neînregistrat. 
Cu toate că autorităţile apreciau, că nu toate cuiburile contro- 
late de Horia Sima erau exclusiv teroriste, exista un înalt po- 
tențial de pericol. 

Datorită termenilor destinderii, structurile Ministerului de 
Interne nu mai puteau controla eficient activitatea cuiburilor 
cu organizare teroristă. Conform noii tactici, legionarii radicali 
se adunau sub pretextul şedinţelor de cuib pentru a strânge co- 
tizaţiile, dar în realitate căutat noi modalităţi de înarmare şi de 
răspândire a informaţiilor privind situația lui Horia Sima. A- 
cesta dăduse indicaţii ca respectivele întruniri să se facă în lo- 


* Ibidem, p. 113. 
” Ibidem, p. 111. 

curi ascunse, ceea ce legionarii aflaţi în subordinea sa exe- 
cutau?. 

Structurile judeţene extremiste controlate de Horia Sima 
se suprapuneau peste cele politice incluse în valul destinderii. 
Acestea din urmă nu aveau intenții organizatorice exclusiv în 
jurul lui Vasile Noveanu, căutând să-şi găsească noi direcții de 
acţiune. Deşi în faza iniţială a organizării politice s-au aflat în 
opoziţie cu cele teroriste, pe care le acuzau de represiunile din 
1938 şi 1939, treptat cele două curente s-au unificat, mai ales 
în judeţele din Transilvania şi Banat”. 

Agitaţiile resortului terorist s-au declanşat chiar în faza 
preliminară a anchetei asupra lui Horia Sima de la Siguranță. 
„Grupa de Comandă legionară“ a trimis două scrisori autori- 
tăților centrale, prin care-şi exprimau poziția față de FRN şi de 
destinderea coordonată de Vasile Noveanu. În prima scrisoare, 
datată 25 mai, această structură aprecia că moartea lui Armand 
Călinescu era suficientă pentru răzbunarea represiunilor între- 
prinse de autorităţi. Însă, în acelaşi timp, respingeau integrarea 
în FRN, deoarece, spuneau ei, acest organism avea ca scop li- 
chidarea tuturor partidelor politice, inclusiv a Mişcării legiona- 
re. Grupul îşi susținea stima față de Carol al II-lea, dar în 
acelaşi timp îi avertiza pe oamenii politici ai regimului că, în 
caz de noi represiuni, pot avea soarta lui Armand Călinescu”. 
A doua scrisoare a fost trimisă în aceeași zi, la adresa lui Mi- 
hail Ghelmegeanu. Legionarii radicali au folosit un discurs 
respectuos la adresa demnitarului, însă făceau câteva recon- 
siderații asupra atitudinii lor în cazul în care Horia Sima ar fi 
păţit ceva. Pentru început, spuneau că era singurul lider pe 
care-l recunoşteau şi îl acuzau pe Vasile Noveanu de oportu- 
nism. „Grupa de Comandă legionară“ aprecia în respectiva 
scrisoare că destinderea se făcea numai cu oameni de la supra- 


? Ibidem, p. 57-60. 
*3 Ibidem, p. 712-73. 
% Ibidem, p. 124-132. 

față, care acționau sub supravegherea poliţiei şi nu cu cei care 
acționau clandestin. În final, aceştia avertizau că moartea lui 
Horia Sima „presupune boală, sete de sânge”. 

Grupul condus de Vasile Noveanu a intrat în panică în 
momentul în care a aflat că Horia Sima s-a întors în țară. De- 
legaţii veniţi la Berlin nu spuseseră nimic despre întoarcerea 
„Comandamentului“, ci numai de necunoaşterea politică a ne- 
gociatorilor destinderii din țară. Astfel că, la scurt timp după 
prinderea lui Horia Sima, Vasile Noveanu s-a deplasat în Ba- 
nat şi Transilvania pentru a obţine susținerea cuiburilor teroris- 
te. Nu a reuşit, deoarece conducătorul acestora se afla în țară şi 
aşteptau astfel ordinele lui”. Vasile Noveanu față de Horia Si- 
ma avea două avantaje la sfârşitul lunii mai: negociase direct 
cu regele în urma unei audienţe şi era liber din punct de vedere 
juridic. Horia Sima, în momentul în care a fost arestat, avea de 
executat o pedeapsă de opt ani, acordată în lipsă pentru infrac- 
țiunea de fugă de sub arest şi alte abuzuri coordonate de el în 
timpul campaniei electorale din 1937. Conform legii, trebuia 
să fie închis pentru această sentință, plus că mai avea pe rol 
procesele intentate în urma identificării acțiunilor teroriste din 
toamna şi iarna anului 1938 pe care le-a organizat”. 

Un nou proces intentat lui Horia Sima ar fi compromis 
destinderea, în măsura în care organizaţiile fidele anunţaseră 
că vor reacționa. În acelaşi timp, întreg grupul de la Berlin fu- 
sese implicat în atentatele de la sfârşitul anului 1938, chiar da- 
că nu în mod direct. Horia Sima s-a arătat încă de la început 
dispus să negocieze cu Carol al II-lea destinderea, respectiv 
neutralizarea potenţialului terorist al organizaţiilor pe care le 
controla. Acesta a argumentat cu pasaje din Cărticica şefului 
de cuib că Mişcarea legionară era monarhică, iar regele nu pu- 
tea fi în conflict cu organizaţia. Horia Sima a apreciat în tim- 


*5 Ibidem, p. 132-136. 
* Ibidem, p. 163-165. 
* Ibidem, p. 154-155. 

pul anchetei că neînțelegerile dintre rege şi mişcare s-au dato- 
rat lipsei de comunicare şi mai ales intermediarilor din celelal- 
te partide, care nu au reuşit să-l facă pe rege să se „înţeleagă“ 
cu tineretul. Peste toate acestea, liderul cuiburilor extremiste 
dorea o audienţă la rege, pentru a suprima avantajul politic pe 
care-l avea Vasile Noveanu faţă de el”. 

Horia Sima a afirmat în mod fals încă de la primele an- 
chete la Bucureşti că, deşi a venit din propria iniţiativă în Ro- 
mânia, deţinea legături în cele mai înalte cercuri ale conducerii 
Reichului şi astfel putea îmbunătăți situația internațională a 
României. Autorităţile de la Bucureşti au fost din nou derutate 
în aprecierea situației reale. Nici de această dată nu aveau 
informaţii concrete despre influenţa „Comandamentului“ de la 
Berlin pe lângă NSDAP sau guvernul german, astfel că s-au 
făcut doar aprecieri aproximative. În primul rând, anchetatorii 
lui Horia Sima au observat că germanii nu sprijiniseră cu ni- 
mic acțiunile teroriste ale grupului de la Berlin: atentatorii lui 
Armand Călinescu au plecat de la Berlin cu paşapoarte româ- 
neşti, armele folosite în asasinat nu erau de proveniență ger- 
mană, Legația germană de la Belgrad nu i-a sprijinit pe legio- 
narii refugiați în toamna anului 1939, „Comandamentul“ de la 
Berlin trăia modest, fără să se fi observat vreo finanțare germană. 
Însă existau elemente care confirmau interesul guvernului ger- 
man pentru legionarii refugiaţi: acordarea statutului de azil 
politic, tolerarea legăturilor cu ţara, facilitarea angajărilor în 
industria germană etc.” În afara cestor consideraţii bazate pe 
presupuneri, Siguranţa nu dispunea de alte informaţii privind 
poziţia guvernului german față de Horia Sima şi a înclinat să-i 
acorde credibilitate. Dar germanii acționau duplicitar şi cu 
siguranţă ar fi reacționat dacă Horia Sima ar fi fost asasinat, 
aşa cum procedaseră şi în cazul morţii lui Corneliu Codreanu”. 


*% Ibidem, p. 152-154. 
* Ibidem, p. 156-158. 
* Vezi supra, p. 127. 

Astfel că poziţia lui Horia Sima a crescut în comparaţie cu 
Vasile Noveanu, datorită atitudinii autorităţilor faţă de argu- 
mentația sa. Imaginea primului dintre competitori a sporit în 
perioada în care au început întrunirile cu liderii extremiști ju- 
dețeni, moment în care anchetatorii s-au convins de seriozita- 
tea afirmațiilor sale, dar şi de potenţialul terorist al organizaţiei 
paralele pe care o controla. Întâlnirile au avut loc într-o casă 
particulară, pentru a spori încrederea radicalilor față de inten- 
tiile autorităţilor, însă convorbirile au fost interceptate şi înre- 
gistrate pe plăci de patefon, fără ca legionarii să-şi dea seama. 
Delegații din teritoriu au venit la Bucureşti fără escortă, mulți 
dintre ei fiind din cei arestaţi la sfârşitul anului 1939 şi recent 
eliberaţi: prof. Ion Protopopescu, ing. Ion Nicolau, Marin Băr- 
bulescu etc. Horia Sima le-a prezentat planul de destindere, 
transmițându-le că era bine tratat de autorităţi. Mulţi dintre cei 
convocați la Bucureşti credeau că Horia Sima fusese executat, 
iar în urma contactului vizual cu liderul lor au tratat cu încre- 
dere destinderea, deoarece era dispusă de acesta. Cuiburile ex- 
tremiste trebuiau să depună revolverele şi muniţiile la sediile 
locale ale Sigurantei, fără a mai întreprinde alte acțiuni de mo- 
bilizare". 

Încrederea autorităților în Horia Sima după întrunirile cu 
partizanii săi din perioada 28 mai — 7 iunie a crescut, iar guver- 
nul a fost dispus să-i facă primele concesii. Sima a cerut „liber- 
tate relativă“ pentru subordonații săi, pentru a putea realiza 
dezarmarea cuiburilor teroriste şi a nu mai exista atmosfera de 
„prigoană“. De asemenea, mai dorea ca destinderea să nu fie 
prezentată ca succes al vreunui om politic, pentru ca legionarii 
să nu se simtă trădați””. Statutul de deţinut îl făcea pe Sima să 
creadă că pierde competiţia cu Vasile Noveanu. Abil, acesta 
din urmă ducea demersuri oficiale pentru eliberarea lui Sima”. 


* Ibidem, p. 149-151. 
* Ibidem, p. 153. 
* Ibidem, p. 165-166. 

Pentru a nu-şi pierde din potenţialul de imagine, Horia Sima a 
solicitat eliberarea, motivând că astfel legionarii de la Berlin 
vor adera cu încredere la procesul de destindere. 

După finalizarea anchetei, autorităţile au decis să-i ofere 
sprijin lui Horia Sima în desăvârşirea destinderii, deoarece se 
arătase liderul cel mai în măsură să controleze organizaţiile lo- 
cale. În zilele de 12 şi 13 iunie s-a întâlnit cu Mihail Ghelme- 
geanu (ministrul de Interne) şi Ernest Urdăreanu (mareşalul 
Palatului) pentru a stabili ce acțiuni urma să întreprindă în li- 
bertate. Mareşalul Palatului i-a comunicat lui Horia Sima că 
regele dorea integrarea tineretului în guvern şi urma să ducă o 
politică de apropiere față de Axă. În seara zilei de 13 iunie a 
fost eliberat din arest, având obligaţia să se prezinte periodic la 
sediul Direcţiei Siguranţei Statului şi Serviciului Special de 
Informaţii (în continuare SSI)”. În timpul detenţiei avusese 
întâlniri atât cu Niky Ștefănescu, cât şi cu Mihail Moruzov, 
după care îşi luase angajamente față de cei doi privind onesti- 
tatea acţiunii sale de a dezamorsa potenţialului terorist al orga- 
nizațiilor pe care le controla. 


Horia Sima reuşise să-i convingă pe oficialii Ministerului 
de Interne că era „adevăratul“ lider al Mişcării legionare, dar 
trebuia să obțină şi o recunoaştere politică în interiorul organi- 
zaţiei. După eliberare, lupta pentru putere cu legionarii iniția- 
tori ai destinderii va continua, iar Horia Sima a trebuit să gă- 
sească noi argumente în favoarea sa. Potenţialul terorist al or- 
ganizațiilor controlate de el nu putea fi adus în discuţie în fața 
legionarilor, deoarece aceştia acuzau „Comandamentul de pri- 
goană“ că, prin metode extremiste, provocaseră asasinarea eli- 
tei. Prin organizaţiile din subordine, Sima încerca să obțină 
sprijin la nivel local şi din partea foştilor lideri politici din 
„partidele istorice“. 

Eliberarea lui Horia Sima fusese determinată şi de situația 


33 Sima, Horia, Sfărşitul..., p. 184. 

frontului de Vest, fapt de care Sima nu a fost conştient decât în 
momentul eliberării. Situaţia internaţională putea fi exploatată 
însă şi de grupul lui Vasile Noveanu, astfel că trebuiau aduse 
noi „argumente“ în competiție pentru şefia organizației. 

Deşi Horia Sima promisese încetarea activităților ilegale 
de înarmare, a menţinut tensiunea prin dispoziţii către unele 
cuiburi să nu abandoneze vechile misiuni”. În mod oficial, de- 
zarmarea organizaţiilor extremiste a început la 5 iunie, când au 
fost depuse la chesturile de poliţie judeţene primele arme, res- 
pectiv revolverele personale ale legionarilor“. Este puţin 
probabil ca respectivele cuiburi să fi deținut numai câte un re- 
volver de persoană, însă acţiunile lor se încadrau în mod ofi- 
cial în linia dispoziţiilor date de Sima. Presiunea prin manifes- 
te a fost continuă, atât în timpul arestului lui Horia Sima, cât şi 
după eliberare. Coordonarea acțiunii a fost făcută de Constan- 
tin Stoicănescu, care, după ieşirea din lagărul de la Vaslui, a 
luat la cunoştinţă despre rețeaua organizatorică controlată de 
Sima”. Uneori, autorităţile au reacționat la presiunile cuibu- 
rilor radicale prin intimidări, cum ar fi emiterea unor ordine de 
recrutare la adresa lui Horia Sima şi a colaboratorilor săi (de- 
oarece situația internaţională era foarte tensionată, încă din 
1939 începuseră mobilizările printre rezervişti). Horia Sima a 
făcut apel la Mihail Moruzov, care, în calitate de cadru înalt al 
Ministerului Apărării Naţionale, l-a detaşat pe el şi pe membrii 
grupului său la SSI, fără ca aceştia să desfăşoare vreo activi- 
tate”. Sima îşi respectase angajamentele luate de Siguranţă şi 
SSI, făcând rapoarte periodice despre stadiul dezarmării cui- 
burilor, astfel că Mihail Moruzov l-a ajutat pe acesta să poată 
continua activitatea politică. Cu toate că Vasile Noveanu avea 
o vârstă apropiată de cea a lui Horia Sima, nu a fost mobilizat, 


“4 Dosar Horia Sima (1940-1946). p. 173-198. 
35 Ibidem, p. 163. 

% Sima, Horia, Sfârşitul... p. 194. 

31 Dosar Horia Sima (1940-1946), p. 199-200. 

iar acest „incident“ l-a determinat pe viitorul „Comandant“ să 
accentueze procesul de obținere a legitimităţii pentru şefia 
Mişcării legionare. 

Continuarea acţiunilor extremiste nu a fost o constantă a 
activității lui Horia Sima după eliberare. În timpul întrevederi- 
lor cu demnitarii Ministerului de Interne aflase despre inten- 
țiile lui Carol al II-lea de a fonda o nouă structură politică în 
locul FRN, unică şi totalitară. Una din condiţiile eliberării lui 
Sima a fost promovarea „necesităţii“ noii formaţiuni printre le- 
gionari şi încurajarea înscrierii acestora. 

După capitularea Franţei (22 iunie 1940), regele a anunțat 
înfiinţarea noii organizații — Partidul Națiunii. La 23 iunie, 
Horia Sima a făcut apel către toți legionarii să se înscrie în 
Partidul Națiunii şi să colaboreze cu regele în virtutea efortului 
comun de salvare a integrităţii frontierelor. În prealabil, la 18 
iunie, Sima a avut prima audienţă la rege, nefiind însoţit şi de 
alți legionari, prilej pentru a-i promite monarhului că „va avea 
grijă“ ca tineretul să se alăture noii structuri". 

Prin apropierea de rege, Horia Sima a recuperat deficitul 
de imagine pe care-l avea în ochii legionarilor în favoarea lui 
Vasile Noveanu. A doua măsură politică în competiția legiti- 
mităţii întreprinsă de Sima a constat în apropierea unor lideri 
„tradiționali“ ai mişcării. Încă din primele zile după eliberare, 
Horia Sima a luat contact cu Ion Zelea-Codreanu, pe care a în- 
cercat să-l atragă de partea lui. Tatăl lui Corneliu Codreanu 
nu-l cunoştea pe Vasile Noveanu şi înclina să creadă în zvonu- 
rile privind oportunismul iniţiatorului destinderii”. În momen- 
tul declanşării destinderii, lon Zelea-Codreanu se aflase pe 
lista iniţiatorilor, dar nu alături de Vasile Noveanu, ci în gru- 
parea care studia modalităţile de acţiune alături de vechii na- 
ționalişti. Astfel că, Horia Sima a speculat această realitate şi 
l-a atras de partea sa pe Ion Zelea-Codreanu. Intrarea în gu- 


* Sima, Horia, Sfârşitul... p. 204-211. 
” Ibidem, p. 199. 

vern a lui Horia Sima” a fost sprijinită de tatăl fostului lider, 
care a aprobat şi părăsirea Consiliului de Miniştri de către 
acesta. 

În contextul disputelor privind prezenţa în guvern, Horia 
Sima şi-a asociat demersurilor sale pe un alt lider vechi, res- 
pectiv Vasile lasinschi (acesta s-a deplasat din Bucovina la 
Bucureşti pentru a media tensiunile“). Printre cele mai impor- 
tante „cadre“ vechi pe care Sima le-a atras de partea lui au fost 
Corneliu Georgescu şi colonelul Ştefan Zăvoianu, care însă nu 
au participat activ la susținerea sa. Imaginea de colaborator al 
Germaniei pe care Horia Sima şi-a promovat-o i-a adus uneori 
şi sprijinul politic al unor mari industriaşi, cum ar fi Nicolae 
Malaxa. Cei doi au avut o întrunire în vederea analizei con- 
tinuității industriei marelui proprietar în caz de alianță cu 
Germania”!. 


De partea cealaltă, „Grupul Vasile Noveanu“ este mai 
degrabă o sintagmă decât o structură unitară. În funcție de îm- 
prejurări, componența s-a schimbat şi membrii au acționat 
diferit. Iniţial, de numele lui Vasile Noveanu s-a legat demer- 
sul de destindere iniţiat de Carol al II-lea la începutul lunii 
martie 1940. Exponentul grupului trata cu autoritățile încă din 
toamna anului 1939, dar nu îşi asociase şi alți foşti lideri până 
la eliberarea acestora din lagărele unde executau domiciliul 
obligatoriu. În faza inițială, grupul era compus din Vasile No- 
veanu, Ion Zelea-Codreanu şi Radu Budişteanu“. Radu Budiş- 
teanu fusese inclus în lotul liderilor de la Râmnicu Sărat, fiind 
condamnat la şapte ani de închisoare în procesul care a avut 
loc între 25 iulie şi 1 august. Ion Zelea-Codreanu nu s-a simţit 
foarte ataşat de acest grup şi a căutat să negocieze cu vechii 


* Vezi infra, p. 206-207. 

“ Ibidem, p. 263. 

“ Ibidem, p. 291. 

“ Dosar Horia Sima (1940-1946), p. 157. 

naționaliști din alte partide, însă fără succes, iar în cele din 
urmă Horia Sima l-a atras de partea sa. În noua componență a 
„Grupului Vasile Noveanu“ a intrat Augustin Bidianu, fost şef 
al judeţului Sibiu înainte de schimbarea de „cadre“ din 1937. 
Acesta fusese arestat în primăvara anului 1938 şi ieşise de 
curând din lagărul de la Miercurea Ciuc. A făcut parte din a 
doua delegație de negociatori ai destinderii cu „Comanda- 
mentul“ de la Berlin. 

În momentul destinderii, Mihail Ghelmegeanu le-a promis 
legionarilor că puteau să-i comemoreze pe cei morți în urma 
represiunilor. „Grupul Vasile Noveanu“ a exploatat această 
posibilitate, organizând săptămânal parastase pentru cei dis- 
păruţi, sperând că astfel vor impresiona foştii componenți ai 
cuiburilor. Acest grup de putere a revalorizat discursul anti- 
semit, abandonat de „Comandamentele de prigoană“, în spe- 
ranța câştigării personalităţilor de dreapta pe fondul ascensiu- 
nii puterii Germaniei. Revalorificarea discursului „clasic“ le- 
gionar a slăbit însă influența grupului asupra autorităţilor, care 
au preferat să negocieze cu Horia Sima, mult mai bine motivat 
şi care controla segmentul radical al Mişcării legionare”. Pro- 
paganda lui Vasile Noveanu privind comemorarea legionarilor 
morți în timpul represiunii a fost întreținută de o serie de arti- 
cole ale lui Pamfil Şeicaru pe tema răspunderilor, care au ne- 
mulțumit autoritățile, deoarece nu vedeau măsuri concrete de 
acceptare a termenilor destinderii, respectiv încetarea activită- 
ților politice şi recunoaştere a noilor structuri parlamentare 
carliste“. 

În „Grupul Vasile Noveanu“ anchetarea de către Siguran- 
tă a lui Horia Sima a creat o stare de temere, deoarece nu se 
ştia misiunea cu care acesta a venit de la Berlin şi nici ce avea 
să declare autorităților. În orice caz, erau conştienţi despre in- 
fluenţa pe care o puteau avea cuiburile teroriste asupra autori- 


* Ibidem, p. 167. 
“ Ibidem, p. 168. 

tăților şi tocmai de accea au preferat să aştepte rezultatele 
anchetei“. 

După eliberarea lui Horia Sima, „Grupul Vasile Noveanu“ 
şi-a dat seama că poate pierde competiţie pentru putere şi a în- 
cercat să imite acţiunea noului lider recunoscut de autorități. 
Astfel că, şeful grupului a emis la 30 iulie o circulară către le- 
gionari, prin care-i încuraja să adere la Partidul Națiunii şi să 
recunoască noile principii totalitare ale statutului“. Acţiunea 
nu numai că a avut aspect de imitare, dar nici nu a fost între- 
prinsă în urma unci solicitări oficiale a autorităţilor, aşa cum 
făcuse Horia Sima. 

În aceste condiţii, „Grupul Vasile Noveanu“ va căuta să 
valorifice includerea membrilor săi în guvern” şi să exploateze 
demnităţile obținute pentru a-şi legitima ascensiunea spre pu- 
tere în Mişcarea legionară. Radu Budişteanu, profitând de fap- 
tul că deţinea portofoliul Cultelor şi Artelor şi sub pretextul in- 
spectării stării bisericilor monumente istorice, a iniţiat legături 
cu formațiunile locale în timpul acestor vizite, pentru a imita 
puterea organizatorică pe care o avea Horia Sima”. 

Cea mai importantă personalitate a Mişcării legionare pe 
care a asociat-o „Grupul Vasile Noveanu“ acţiunii sale a fost 
Ilie Gârneaţă, fondator al organizaţiei şi Comandant al „Bunei 
Vestiri“. Acesta se împotrivea modului radical în care acționa- 
se Horia Sima şi se numărase printre primii lideri care sem- 
naseră „declaraţii de supunere“, fiind şi unul dintre iniţiatorii 
destinderii“. 

Un suport important pentru acest grup în cadrul competi- 
ției pentru putere a venit de la Berlin, atât din partea membri- 


“5 Ibidem, p. 102-105. 

“ Ibidem, p. 170-173. 

* Vezi infra, p. 206-207. 

“7 Sima, Horia, Sfårşitul..., p. 298. 

48 Sima, Horia, „La un an de la moartea lui Ilie Gârneață“, în 
loc. cit., p. 9-10. 

lor inactivi ai „Comandamentului“, cât şi a lui Constantin 
Papanace. Acesta din urmă era profund nemulțumit de noul 
statut al lui Horia Sima în țară, deoarece se considera liderul 
îndreptățit al „Comandamentului“ de la Berlin. Fusese apropi- 
at de Comeliu Codreanu într-o măsură mai mare decât Horia 
Sima, locuind la Bucureşti. De altfel, dispoziţiile succesorale 
ale fostului lider se refereau în mai mare măsură la Constantin 
Papanace decât la Horia Sima. Înainte de plecarea lui Horia 
Sima spre ţară, colegul lui de la conducerea „Comandamen- 
tului“ acceptase cu greu necesitatea deplasării, iar la câteva 
puterii la Bucureşti şi s-a prezentat demnitarilor germani drept 
succesor al lui Corneliu Codreanu. După primele veşti privind 
poziția lui Carol al II-lea față de Horia Sima, Constantin Papa- 
nace i-a mobilizat pe ceilalți comandanţi legionari inactivi — 
Gheorghe Ciorogaru, lon-Victor Vojen, Alexandru Constant, 
lon Dumitrescu-Borşa — şi s-au alăturat „Grupului Vasile No- 
veanu““”. Prin intermediul lui Titi Cristescu, aceştia au trimis 
miniştrilor legionari oponenți ai lui Horia Sima o scrisoare 
prin care nu-l recunoşteau pe acesta drept exponent al „Co- 
mandamentului“ de la Berlin. Titi Cristescu a ajuns la Bucu- 
reşti la 12 iulie“, însă mesajul său avea doar rol simbolic, 
deoarece „Comandamentul“ de la Berlin îşi pierduse semni- 
ficaţia politică, atâta timp cât legionarii erau prezenți chiar în 
guvern. 

Centrul de putere coordonat de dr. Vasile Noveanu şi-a 
diminuat treptat credibilitatea în fața autorităților, pe măsură 
ce Horia Sima şi-a mobilizat, cel puţin formal, organizațiile pe 
care le controla în procesul de destindere. „Grupul Vasile No- 
compus din foşti legionari care făcuseră închisoare şi care pre- 
tindeau că prin prezenţa în guvern servesc mai bine procesului 


“ Sima, Horia, Sfârşitul... p. 266. 
* DANIC, Fond DGP, dosar nr. 262/1940, f. 90. 

de destindere decât Horia Sima, care demisionase şi intrase din 
nou în opoziţie față de regim. 


În cele din urmă, lupta pentru putere a fost arbitrată de 
autorități, prin poziția regimului față de Mişcarea legionară. 
Înfiinţarea Partidului Națiunii, ca organism politic unic şi to- 
talitar sub conducerea regelui Carol al II-lea, nu a contribuit cu 
nimic la securitatea internaţională a României. Astfel că, în ur- 
ma ultimatumurilor sovietice din 26 şi 28 iunie, România a 
evacuat Basarabia şi Bucovina fără nici un fel de rezistență, iar 
problema revendicărilor teritoriale din partea statelor vecine 
devenea deschisă. În aceste condiţii, Horia Sima a fost cooptat 
la 28 iunie în guvernul Gheorghe Tătărescu, în funcţia de 
subsecretar de stat la Ministerul Educaţiei Naţionale. Chema- 
rea lui Horia Sima şi nu a unui membru al grupului Vasile 
Noveanu a arătat competitorilor cine era considerat oficial ex- 
ponentul tinerilor naționaliști. În faţa dezastrului naţional, gu- 
vernul român a renunţat la vechiul sistem de alianțe la 1 iulie, 
prin abandonarea garanţiilor franco-engleze, iar la 3 iulie gu- 
vernul Gheorghe Tătărescu a demisionat. Deoarece Horia Sima 
nu avea în rândul apropiaților săi personalităţi competente ca 
aptitudini şi imagine pentru preluarea responsabilităților mi- 
nisteriale, în noul guvern lon Gigurtu, format la 4 iulie, au 
intrat exponenți ai „Grupului Vasile Noveanu“: Radu Budiş- 
teanu, Augustin Bidianu şi Vasile Noveanu. 

Aceştia au acceptat funcţii guvernamentale, chiar dacă 
Horia Sima a ieşit din Consiliul de Miniştri după trei zile. 
Sima şi-a motivat gestul prin lipsa de reacţie a noului guvern 
față de „problemele curente““!, însă în realitate dorea să facă 
presiuni pentru a alcătui un guvern exclusiv legionar. Ceilalţi 
trei miniştri au refuzat să-l urmeze, declarând că astfel se putea 
compromite procesul de destindere. Începând de atunci, „Gru- 


sI DANIC, Fond Preşedinţia Consiliului de Miniştri, dosar 
nr. 312/1940, f. 1-2. 

pul Vasile Noveanu“ a încercat să se legitimeze prin relaţia cu 
autoritățile, susținând că nu periclitează statutul legionarilor, 
pasibili de o nouă represiune în caz de opoziţie faţă de rege. 
Deşi au înţeles tactica lui Horia Sima, cei trei au refuzat să co- 
opereze, înțelegând că această colaborare i-ar fi consacrat lui 
Sima statutul de lider al Mişcării legionare. 

În acele zile, Horia Sima părea că a pierdut teren în cadrul 
competiţiei. La 9 iulie, generalului Ion Antonescu, unul din a- 
liaţii săi antiregali, i s-a fixat domiciliul obligatoriu la Mănăs- 
tirea Bistriţa (jud. Vâlcea). Anterior, după primul ultimatum 
sovietic, cei doi avuseseră o întrunire“, iar Horia Sima spera 
să-l asocieze pe general efortului său de presiunea asupra lui 
Carol al II-lea. În al doilea rând, după întoarcerea lui Titi Cris- 
tescu din Capitala germană, la 12 iulie, „Grupul Vasile Novea- 
nu“ avea la dispoziţie o scrisoare a lui lon Dumitrescu-Borşa, 
prin care Horia Sima nu era recunoscut exponent al „Coman- 
damentului“ de la Berlin. 

Oponenții lui Sima au încercat să-i dea „lovitura finală“ 
de imagine la 14 iulie, când în casa lui Radu Budişteanu a fost 
convocată o întrunire secretă a „cadrelor“ legionare care deţi- 
nuseră anterior funcţii, pentru a lua măsuri față de demisia 
acestuia. Vasile Noveanu şi Radu Budişteanu considerau că 
prin renunţarea la postul guvernamental, Horia Sima a pus în 
pericol destinderea şi a creat noi posibilități pentru motivarea 
unor eventuale represiuni ale guvernului. Conform unor infor- 
maţii, întâlnirea ar fi fost convocată în secret şi invitate doar 
fostele „cadre“ favorabile poziţiei celor trei miniştri legio- 
nari”. 

Horia Sima a aflat întâmplător de întrunire şi a reuşit să-şi 
mobilizeze repede legionarii fideli, de „calitate“ inferioară în 
ceea ce privea importanța în organizaţie. A obţinut însă o scri- 
soare semnată de lon Zelea-Codreanu, în care gestul demisiei 


* Dosar Horia Sima (1940-1946), p. 47. 
53 Sima, Horia, Sfârşitul... p. 266-267, 

din guvern era apreciat pozitiv. În total, la întrunirea de la 
reşedinţa lui Radu Budişteanu au participat circa 30 de per- 
soane, dintre foştii lideri ai Partidului „Totul pentru Țară“ re- 
cent eliberaţi. Scrisoarea lui Ion Dumitrescu-Borşa adusă de 
Titi Cristescu a fost neutralizată de cea a lui lon Zelea-Codrea- 
nu, cu toate că nici unul dintre cei doi nu puteau susține că a- 
veau calitatea de a nominaliza noul şef al Mişcării legionare. 
În cele din urmă, întrunirea s-a finalizat fără nici un rezultat 
privind noul lider al organizaţiei, iar cei trei miniştri au trebuit 
să-şi ia angajamentul că vor demisiona, pentru a favoriza nu- 
mirea unui guvern legionar. Gestul lui Horia Sima de a părăsi 
guvernul a fost acceptat de către toţi participanţii, iar polemica 
privind pericolul unei noi represiuni n-a mai avut partizani din 
acel moment. 

Pentru a nu mai fi expus unor astfel de tentative, Horia 
Sima a fondat un nou organism colectiv de conducere, sub 
denumirea de Forul Legionar. Nu este foarte clar cine a inițiat 
crearea acestui organism, însă este sigur că de la început coor- 
donatorul grupului a fost colonelul Ştefan Zăvoianu, la locu- 
ința căruia se țineau şedinţe săptămânale. Pe lângă Zăvoianu, 
din Forul Legionar mai făceau parte: Ilie Gârneaţă, Radu Mi- 
ronovici, Corneliu Georgescu, Vasile Iasinschi, Mile Lefter, 
Horia Sima, Constantin Stoicănescu, Nicolae Petrașcu, prof. 
Traian Brăileanu etc. Teoretic, erau integrați legionari de „ca- 
rieră“, inclusiv câțiva dintre membrii fondatori, însă în majo- 
ritate fuseseră atraşi de Horia Sima de partea sa în tentativa de 
cucerire a puterii. Oponenții lui Sima s-au situat în afara aces- 
tui nou organism, motiv pentru care este îndoielnică reprezen- 
tativitatea sa. 

După formarea guvernului Ion Gigurtu, grupul de la Ber- 
lin a rămas complet în afara jocului politic, deoarece nimeni 
nu mai era dispus să țină cont de eventuala influență a sa pe 
lângă oficialii Reichului. Horia Sima a speculat ineficiența 
noului guvern în menţinerea integrității graniţelor şi a părăsit 
Consiliul de Miniştri pentru a reorganiza cuiburile fidele. 

Acestea nu au încetat să facă presiuni asupra autorităților loca- 
le, prin potenţialul terorist, iar prin strângerea de fonduri s-au 
întărit. În Bucureşti, Corpul „Răzleţi“ a rămas de partea lui 
Horia Sima. CSL şi CML (de partea lui Sima şi ele) şi-au 
continuat „productiv“ activitatea din clandestinitate. După ce a 
ieşit din guvern, Sima s-a deplasat în teritoriu pentru a studia 
el însuşi puterea de acţiune a acestor „corpuri“. Astfel că, la 
sfârşitul lunii iulie şi în luna august, Horia Sima, pe lângă legi- 
timitatea politică creată artificial de Forul Legionar, a acumu- 
lat şi legitimitate organizatorică totală, prin legături realizate 
cu majoritatea fostelor organizaţii locale. În acest scop l-au 
ajutat vechii colaboratori, cum ar fi Nicolae Petraşcu, în Tran- 
silvania, sau Traian Borobaru, în Banat. „Grupul Vasile No- 
veanu' a putut cu greu, din posturi ministeriale, să mobilizeze 
organizaţiile locale, asupra cărora nu avea nici o influență 
practică. 

Pe măsură ce negocierile guvernului privind integritatea 
graniţelor de vest şi de sud întâmpinau greutăți, popularitatea 
regimului în ochii populaţiei a scăzut. În consecință, „Grupul 
Vasile Noveanu“ a pierdut competiţia pentru putere, deoarece 
a calculat greşit că rămânerea în guvern îl putea ajuta să influ- 
ențeze teritoriul. La sfârşitul lunii august, era evident că Horia 
Sima, prin atitudinea semi-opozantă față de Carol al II-lea, a 
ieşit învingător în lupta pentru putere. 

Ulterior Dictatului de la Viena (30 august 1940), un grup 
de 48 de legionari s-a întrunit pentru a stabili poziţia Mişcării 
legionare față de noile evenimente. Dramatismul situaţiei a 
fost speculat de Horia Sima, care a făcut apel la prevederile 
din Cărticica şefului de cuib, conform cărora Mişcarea legio- 
nară are un şef, sub a cărui autoritate se află toți membrii cui- 
burilor. Participanţii la şedinţă au semnat un apel prin care 
Horia Sima era recunoscut şef al Mişcării legionare. Printre 
semnatari s-au aflat şi nume importante ale mişcării: Radu 
Mironovici, Mile Lefter, colonelul Ştefan Zăvoianu, Virgil Io- 
nescu, Radu Demetrescu-Gyr. Pe lângă aceştia, majoritatea 

celor prezenţi făceau parte din structura cu profil terorist fon- 
dată de Horia Sima începând cu septembrie 1938, lipsind apro- 
barea grupului advers, care-i reprezenta şi pe opozanții noului 
şef aflaţi la Berlin“. 

Promovarea lui Horia Sima ca şef al Mişcării legionare a 
fost consfinţită la data de 6 septembrie, după abdicarea regelui 
Carol al Il-lea, în urma unei şedinţe a Forului Legionar, care 
era la fel de nereprezentativ ca şi adunarea de la 31 august”. 


Astfel că, Horia Sima a câştigat lupta pentru legitimitate 
în contextul evenimentelor interne şi externe. Dar, în acelaşi 
timp, a fost cel mai activ comandant legionar, care a reuşit cu 
abilitate să mobilizeze forţele radicale ale Mişcării legionare, 
dar şi să-şi asocieze pe unii lideri politici”. În vara anului 1940, 
nici unul dintre legionarii din ţară sau de la Berlin nu putea 
susține că era succesorul legitim al lui Corneliu Codreanu, de- 
oarece majoritatea celor nominalizați de el muriseră: şi Vasile 
Cristescu, şi Gheorghe Clime, şi alți comandanți legionari, e- 
xecutați în noaptea de 21/22 septembrie 1939, care ar fi putut 
conduce conform principiilor ierarhice. Horia Sima a avut la 
sfârşitul verii anului 1940 susţinerea organizaţiilor locale, un- 
de elementul radical interceptase puterea, însă nu şi suportul 
politic al foştilor conducători ai Partidului „Totul pentru Țară“ 
sau al comandanților legionari in corpore. 


4.3. Opțiuni politice în vara anului 1940 


În vara anului 1940, cea mai de „actualitate“ problemă era 
integritatea frontierelor, pe fondul retrasării graniţelor în con- 
textul războiului mondial. Chestiunea securității externe a pre- 


“1 Dosar Horia Sima (1940-1946), p. 203-204. 
55 Sima, Horia, Sfârşitul...» p. 410. 
* Vezi infra, p. 214. 

ocupat statul român imediat după Conferința de Pace de la Pa- 
ris din 1920. Au fost realizate diferite alianțe locale în acest 
sens — Mica Înţelegere, Înțelegerea Balcanică —, dar fără a 
oferi garanții reale privind ajutorul militar reciproc acordat de 
statele semnatare în caz de necesitate. Integritatea frontierei de 
est a început să devină o problemă acută pentru guvernul ro- 
mân imediat după semnarea Tratatului sovieto-german Rib- 
bentrop-Molotov. Cu toate că nu s-au făcut publice prevederile 
sale secrete, era de presupus că URSS şi-a manifestat cel puțin 
interesul pentru Basarabia. În decursul perioadei interbelice, 
România nu reuşise să obțină recunoaşterea frontierelor de la 
1918 de către vecinul estic şi astfel exista un potenţial mare de 
insecuritate. 

Nici interesul României pentru apărarea Basarabiei nu 
fusese extrem de mare în realitate. În iunie 1940, cu toate că 
armata era mobilizată de câteva luni, în teritoriul basarabean 
existau puţine trupe cu rol de acoperire şi întârziere, iar statul a 
pregătit rezistenţa în fața armatelor sovietice pe Prut. URSS nu 
a agitat problema Basarabiei, astfel că ultimatumurile au venit 
pe un fond de linişte, cu toate că existau la Bucureşti previ- 
ziuni în acest senssf. Nota remisă de Viaceslav Molotov minis- 
trului român la Moscova a fost înaintată la ora 22.00 locală, 
aşa că autoritățile de la Bucureşti au luat cunoştinţă despre 
aceasta în zorii zilei de 27 iunie”. Prin ultimatum, sovieticii 
anunțau guvernul român că aşteaptă răspunsul privind cedarea 
Basarabiei şi a nordului Bucovinei în 24 de ore. 

În dimineaţa zilei de 27 iunie au început consultările pri- 
vind răspunsul ce urma a fi dat URSS-ului. Atât iugoslavii, cât 
şi aliaţii din înţelegea Balcanică nu au avut nici o reacţie, sfă- 


5 Sănătescu, Constantin, Jurnal, Bucureşti, Editura Humanitas, 
1993, p. 19. 

5 Carol al II-lea, Regele, al României, Însemnări zilnice. 
1937-1951, vol. III, 15 decembrie 1939-7 septembrie 1940 (caietele 
11-11A), Bucureşti, Editura Scripta, 1998, p. 216. 

tuind prin telegrame guvernul român să cedeze“. Cele două 
alianţe regionale (Mica Înţelegere şi Înțelegerea Balcanică) nu 
garantau în nici un fel sprijin militar în cazul unei agresiuni 
sovietice, iar Polonia, cu care România avea tratat în acest 
sens, dispăruse ca stat. Astfel că, autoritățile au făcut apel la 
Germania, prin Legația de la Bucureşti. Carol al II-lea fusese 
atenționat de Adolf Hitler încă din timpul audienței din 24 no- 
iembrie 1938 cu privire la sistemul de alianţe externe profran- 
cez al României“, însă, în primăvară, fuseseră acceptate ga- 
ranţiile franco-engleze, gest contestat de Berlin. Garanţiile ori- 
cum erau destul de nesigure, fiindcă sprijinul era posibil doar 
dacă Turcia lăsa navele engleze să treacă prin strâmtori pentru 
a ajuta România. Aducând aceste argumente, Wilhem Fabri- 
cius a comunicat oficialilor români care i-au oferit audienţă în 
dimineaţa zilei de 27 iunie — Carol al II-lea, Ernest Urdăreanu 
şi Gheorghe Tătărescu — că Germania nu putea interveni, 
recomandând acceptarea ultimatumului. În prealabil, Wilhem 
Fabricius primise o telegramă de la Joachim von Ribbentrop 
privind atitudinea Germaniei“, care nu se putea opune atâta 
timp cât prevederile tratatului de la 23 august 1939 funcționa- 
seră perfect în cazul Poloniei. 

Ulterior acestei audienţe, au fost convocate două Consilii 
de Coroană, în urma cărora trebuia să se ia decizia finală pri- 
vind răspunsul României. Situaţia în Bucureşti era foarte ten- 
sionată în urma comunicării doleanțelor sovietice. În general, 
mediile politice „tradiționale“ erau îngrijorate de repetarea 
modelului polonez pentru România în caz de opoziţie, încli- 
nând să accepte cedarea. Unii politicieni, cum ar fi Dinu Brăti- 
anu, erau partizanii unor măsuri extreme de rezistență prin in- 


*3 Ibidem, p. 219. 

5 Calafeteanu, lon, Români la Hitler, Bucureşti, Editura Uni- 
vers Enciclopedic, 1999, p. 18-23. 

% Pusch, Rolf, Stelzer, Gerhard, Diplomaţi germani la Bucu- 
veşti. 1937-1944, Bucureşti, Editura All, 2001, p. 119. 

cendierea întreprinderilor petroliere din Valea Prahovei, pentru 
ca sovieticii să nu poată profita de economia românească şi 
germanii să intervină în apărarea propriilor interese“!. 

În timpul primului Consiliu de Coroană din 27 iunie, s-a 
pus şi problema rezistenţei armate. Florea Ţenescu, şeful Ma- 
relui Stat Major, a prezentat stadiul înzestrării armatei, cu mult 
deficitar față de potenţialul inamicului. În continuare, făcând o 
comparaţie cu situația Poloniei în războiul cu germanii, a apre- 
ciat că armata română atacată pe trei fronturi în caz de război 
ar fi putut rezista trei săptămâni, cel mult o lună“. În urma 
acestei şedinţe a Consiliului de Coroană s-a decis acceptarea 
ultimatumului, dar cu o majoritate strânsă, 11 pentru, 10 împo- 
trivă, 4 pentru discuţii şi o abţinere. După câteva ore de dis- 
cuţii politice, timp în care au intrat în guvernul Gheorghe 
Tătărescu „tehnicienii“ Alexandru Vaida-Voievod şi Constan- 
tin Argetoianu, a fost convocat al doilea Consiliu de Coroană, 
pentru a se emite decizia finală. De această dată, reprezentanţii 
în acest organism s-au temut în mai mare măsură să ia decizii 
care ar fi putut să determine un război cu URSS şi au acceptat 
ultimatumul fără nici un fel de amendament: 26 pentru , 6 con- 
traf’. În timpul discuţiilor au fost momente în care s-a pus 
problema alianțelor sau a înzestrării armatei cu armament mo- 
dern, dar fără ca dezbaterile să evolueze, deoarece era real fap- 
tul că eşecul politicii interne dusă de Carol al II-lea era dublat 
de un eşec pe plan extern“. 

Devenise evident că guvernul român nu era dispus să re- 
acționeze în nici un fel la solicitările sovietice. În aceste con- 


6l Zane, Gheorghe, Memorii. 1939-1974, Bucureşti, Editura 
Expert, f.a., p. 49. 

“2 Giurescu, Constantin C., Amintiri, Bucureşti, Editura All, 
2000, p. 290. 

% Carol al II-lea, Regele, al României, op. cit., p. 221. 

“ Seicaru, Pamfil, /storia partidelor Naţional, Țărănist şi 
Naţional-Țărănist, Bucureşti, Editura Victor Frunză, 2000, p. 409. 

diţii, acestea au transmis un nou ultimatum, mult mai concis, 
în care, pe lângă solicitările teritoriale, erau expuse şi unele e- 
conomice: guvernul român trebuia să-şi asume răspunderea 
privind integritatea căilor ferate, parcului de vagoane şi loco- 
motive, podurilor, acrodromurilor, instalaţiilor industriale şi 
electrice etc." Retragerea trupelor române s-a făcut fără nici o 
reacție, cu toate că o parte a populaţiei civile din Basarabia, iar 
apoi trupele ocupante au dezonorat soldații români, sau chiar 
au tras focuri de armă. 


În momentul în care Horia Sima a fost primit în audiență 
la rege, la 18 iunie, căderea Franţei era inevitabilă, iar regimul 
trebuia să-şi reorienteze politica externă cât mai grabnic. Pro- 
babil, Horia Sima a încercat să forțeze mâna regelui ca să pro- 
clame Mişcarea legionară unica structură politică, însă la 22 
iunie Carol al II-lea şi-a construit propria variantă totalitară, 
prin crearea Partidului Națiuni în locul FRN. Deoarece monar- 
hul a devenit şeful partidului, regimul dorea să creeze impresia 
că imită marile puteri totalitare din Europa de Vest, astfel că 
Mişcarea legionară nu a beneficiat de schimbarea orientării re- 
gimului în politica externă. 

Pentru a ameliora starea de spirit a legionarilor, regele a 
obținut de la Horia Sima apelul de înscriere în Partidul Naţiu- 
nii, dar fără alte recompense politice imediate. Însă, după tra- 
tativele cu diplomaţii germani din 27 iunie, monarhul şi-a dat 
seama că trebuie să facă mai multe pentru a-i convinge pe 
oficialii Reichului de noua atitudine privind politica externă, 
astfel că Horia Sima a fost invitat în guvern, în urma unei au- 
diențe care a avut loc în aceeaşi zi. Acesta nu a fost foarte 
încântat să intre în acel moment în Consiliul de Miniştri, 


65 Dobrinescu, Valeriu-Florin, Constantin, Ion, Basarabia în 
anii celui de-Al Doilea Război Mondial, laşi, Institutul European, 
1995, p. 169. 

6 Carol al II-lea, Regele, al României, op. cit., p. 224. 

deoarece era conştient că va semna acte privind cedările terito- 
riale, care ulterior puteau fi folosite împotriva lui de către 
competitorii în lupta pentru putere în Mişcarea legionară. Dar, 
totodată, solicitarea regelui era un act de recunoaştere față de 
potenţialul Mişcării legionare, de care Horia Sima nu se putea 
dispensa. Anterior audienței, Sima se întâlnise cu generalul 
Ion Antonescu, care i-a prezentat scrisoarea de protest față de 
politica greşită a regelui”, însă liderul legionar nu s-a solidari- 
zat cu termenii acesteia. Pentru a nu-şi crea probleme în interi- 
orul Mişcării legionare, Horia Sima a acceptat postul de sub- 
secretar de stat la Ministerul Educaţiei Naţionale, începând cu 
28 iunie, şi nu cu 27 aşa cum acceptaseră Alexandru Vaida- 
Voievod şi Constantin Argetoianu, pentru ca numele său să nu 
fie asociat răspunsului guvernului român dat Moscovei. 

Pentru a câştiga sprijin politic, Horia Sima a obţinut la 30 
iunie o audienţă la Legația germană, unde a discutat cu Her- 
mann von Rittgen problema sprijinului pe care l-ar da germa- 
nii unui guvern naționalist. Cu toate că nu s-au făcut promisi- 
uni concrete, Sima a solicitat şi primit o nouă audienţă la rege, 
pe 2 iulie, prin care a cerut să fie numit prim-ministru, susți- 
nând că va apropia guvernul german de interesele României“$. 
Probabil Carol al II-lea aflase de la Legația germană că diplo- 
maţii de acolo nu-l susțineau pe Horia Sima în obţinerea con- 
ducerii guvernului. 

Însă nici nu dorea să renunţe la controlul asupra deciziei. 
Astfel că, a fost numit prim-ministru lon Gigurtu, la 4 iulie, 
cunoscut pentru simpatiile progermane, dar care era o persona- 
litate politică ştearsă, fără influență. Pentru a-i convinge pe 
germani că dorea schimbarea sistemului de alianţe, regele 
Carol al II-lea a mai numit la Ministerul de Externe pe Mihail 
Manoilescu, la Ministerul Propagandei pe Nichifor Crainic, 


© ***Pe marginea prăpastiei. 21-23 ianuarie 1941, vol. 1, 
București, Monitorul Oficial şi Imprimeria Statului, 1942, p. 64-66. 
6 Sima, Horia, Sfărşitul..., p. 240-241. 

cunoscuţi progermani, şi trei miniştri legionari: Horia Sima, la 
Ministerul Cultelor şi Artelor, Vasile Noveanu, la Ministerul 
Inventarului Avuţiei Naţionale şi Augustin Bidianu, la Subse- 
cretariatul de Stat al Ministerului Finanţelor. 

Horia Sima nu a fost mulțumit de noua formulă guverna- 
mentală prin care tot regele controla executivul, cerând o nouă 
audiență la 7 iulie. Cu această ocazie, a solicitat din nou forma- 
rea guvernului de către legionari, fiind din nou respins. După 
noua tentativă nereușită de numire în fruntea guvernului, Sima 
şi-a dat demisia, susținând că guvernul are doar o atitudine pro- 
germană de fațadă, existând riscul unor noi anexiuni“. Având 
în vedere că în textul demisiei Horia Sima a făcut apel la un gu- 
vern pur naționalist, după ieşirea din Executiv va iniția negocieri 
politice cu alţi opozanți ai lui Carol al II-lea din această zonă 
politică, încercând să obţină şi sprijinul Legaţiei Germane. 

Prezenţa legionarilor în Executiv a continuat şi după de- 
misia lui Horia Sima. Acesta a fost înlocuit cu Radu Budiş- 
teanu, un activ agitator al problemei evreieşti. Cei trei miniştri 
rămaşi au preluat vechiul discurs antisemit, însă în acel moment 
nu se mai putea realiza ataşamentul față de Germania în acel 
mod, deoarece chiar la nivel guvernamental se luaseră măsuri 
împotriva evreilor”. Tactica lui Horia Sima de organizare a 
unei semi-opoziții pentru a milita pentru un guvern pur naţio- 
nalist a fost mai eficientă şi s-a aliniat solicitărilor diplomaților 
germani de la Bucureşti. Cei trei miniştri, practic, nu au avut 
contacte cu respectivii oficiali ai Berlinului şi astfel au acționat 
în afara politicii germane în România. Formal, ei s-au solida- 
rizat la 9 iulie cu motivațiile demisiei lui Horia Sima”, dar nu 


“ DANIC, Fond Preşedinţia Consiliului de Miniştri, dosar 

au părăsit guvernul. Activitatea lor în Consiliul de Miniştri a 
continuat şi după întrunirea liderilor legionari de la 14 iulie din 
casa lui Radu Budişteanu, cu toate că se angajaseră din nou că 
vor demisiona, fără să respecte promisiunea. În momentul în 
care guvernul Ion Gigurtu a căzut, Vasile Noveanu, Radu Bu- 
dişteanu şi Augustin Bidianu erau încă miniştri, deşi era evi- 
dent că, după decizia de la Viena, Executivul se compromisese. 


Participarea legionarilor la guvernare în timpul lui Carol 
al II-lea a fost mai degrabă un proces de imagine decât o reali- 
tate politică. Chemarea lor la guvernare a reprezentat un şoc 
pentru o parte a opiniei publice, care era obişnuită cu discursul 
oficial contra naționaliștilor extremiști, organizatori timp de 
doi ani ai acţiunilor teroriste. Însă, prin această măsură, deve- 
nea evidentă intenţia regimului carlist de a se apropia de Ger- 
mania, legionarii fiind consideraţi la nivelul percepţiei publice 
„oamenii Berlinului“. 


După ieşirea din guvern, Horia Sima a luat legătura cu or- 
ganizaţiile extremiste fidele, pentru a căuta noi modalităţi de 
presiunea asupra regimului. De această dată a acționat cu mul- 
tă prudenţă, iar începând cu luna august l-a avut alături pe Ni- 
colae Petraşcu, externat din spitalul de la Oraviţa. Horia Sima 
trebuia să facă săptămânal vizite la SSI şi la Siguranţă, con- 
form angajamentelor luate la eliberare, astfel că în contactul cu 
teritoriul l-a folosit pe vechiul său colaborator. 

Tactica adoptată a fost asemănătoare cu cea din toamna a- 
nului 1938. Pentru a atenționa regimul că Mişcarea legionară 
nu a fost subordonată prin înscrierile membrilor săi în Partidul 
Națiunii, a fost declanşată o operaţiune de emitere a unor ma- 
nifeste prin care legionarii erau încurajați să se apropie din nou 
de organizația regală, dar să nu-şi piardă speranța în realizarea 
proiectului lui Corneliu Codreanu privind o „Românie legio- 
nară“. De o importanță politică mai mare s-a bucurat multi- 
plicarea scrisorii generalului lon Antonescu către rege de la 27 

iunie, distribuită de legionari sub formă de manifest începând 
cu 28 iulie. Astfel că, din nou, se făceau atacuri subtile la per- 
soana regelui, care nu mai putea reacţiona în contextul extern 
defavorabil imaginii politicii sale?. 

În luna august, Horia Sima a trecut la faza a doua a pro- 
iectului său de presiune asupra guvernului, mobilizând cuibu- 
rile cu potenţial terorist. Strategia din perioada clandestinității 
de raliere a CML, din punct de vedere financiar, a funcționat şi 
după eliberarea din închisoare. Astfel că, organizaţiile munci- 
toreşti şi-au manifestat încă din luna iulie nemulțumirea față 
de absenţa numirii unui guvern legionar”, dar nu au întreprins 
acţiuni ostile statului. În august 1940 cuiburile CML din Bucu- 
reşti (mai ales de la STB) erau complet refăcute, iar în inte- 
riorul acestora se vehiculau idei ostile regelui”. În timpul 
şedinţelor secrete, organizate departe de locurile publice, s-au 
strâns sume importante din cotizaţii, bani cu care s-au achizi- 
ționat arme”. 

Studenţimea şi-a menţinut linia tradiţională radicală şi s-a 
mobilizat la apelul lui Horia Sima prin vechile metode verbale 
de contact. CSL a primit dispoziţii să folosească din nou ve- 
chiul salut legionar şi cântecele, pentru a crea atmosferă favo- 
rabilă legionarilor. De asemenea, fiecare student legionar avea 
datoria să-şi procure cămaşă verde şi diagonală, deoarece, spu- 
nea Horia Sima, nu se putea şti când va fi numit un guvern 
legionar”. 

Segmentul radical al macedonenilor se pare că nu era con- 
trolat de Constantin Papanace de la Berlin, având în vedere că 
s-a mobilizat imediat în urma apelurilor lui Horia Sima. Aceş- 
tia doreau „trierea“ purtătorilor de cuvânt legionari în funcție 

de comportamentul în timpul clandestinităţii şi întocmirea unei 
liste cu legionarii care s-au integrat oportunist în politica regi- 
mului autoritar”. 

Organizațiile de la nivel local coordonate de Horia Sima 
au răspuns şi ele solicitărilor sale, iar pentru finanţare au repus 
în practică comerțul legionar'%. Pentru a nu intra în conflict cu 
autorităţile teritoriale, acestea au primit dispoziții să nu mai fo- 
losească termenul „gardist“, ci „naţionalist“. Cuiburile radicale 
locale nu trebuiau să saboteze Partidul Națiunii, ci să se înscrie 
în noua formaţiune politică, deoarece, prin integrarea în Gărzi- 
le Naţionale ale acestuia, aveau posibilitatea să participe la e- 
xerciții de tragere”. Pentru a descuraja represiunea autorită- 
ților locale, legionarii primiseră sfaturi de la Sima să bată mo- 
nedă cu răspunderea pentru dezmembrarea României Mari, 
pentru a se crea o atmosferă confuză, nepropice coerciției*”. 

Acest tip de organizare, prin asemănare cu ce se întâm- 
plase în 1938, inducea o acțiune de amploare, de genul unei lo- 
vituri de stat. Însă Horia Sima aştepta momentul oportun pen- 
tru a-şi justifica acțiunea. Spre deosebire de perioada „Coman- 
damentelor de prigoană“, el a utilizat în vara anului 1940 şi 
acțiunea politică, în speranţa că va putea fi numit prim-minis- 
tru fără a crea o situație instabilă securității statului. 


La jumătatea lunii iulie, germanii au transmis guvernului 
român, prin intermediul Legaţiei diplomatice de la Berlin, pri- 
mele solicitări privind atitudinea României. Deoarece cercurile 
politice germane aveau cunoştinţă despre lipsa de unitate a 
Mişcării legionare şi de lupta pentru putere care se desfăşura 
în interior, această organizație nu a primit sprijin deplin în for- 
marea unui nou executiv. Însă nici formula guvernului Ion Gi- 

gurtu nu era considerată satisfăcătoare, astfel că au fost făcute 
sugestii pentru formarea unui guvern naționalist*!. 

În vara anului 1940, cei mai însemnați naționaliști la care 
se refereau autoritățile germane erau Gheorghe Brătianu şi le- 
gionarii. Gheorghe Brătianu a fost unul dintre puținii oameni 
Germania, anterior agresiunilor Reichului în Europa Centrală. 
În noiembrie 1936, acesta a obţinut o audiență la Adolf Hitler, 
profitând de prestigiul său internaţional de mare istoric, discu- 
tând şi probleme politice. Gheorghe Brătianu i-a comunicat 
cancelarului german că partidul său nu era de acord cu politica 
externă a guvernului român de alianţe regionale profranceze şi, 
dacă ar fi venit la guvernare, ar fi fost interesat de raporturi e- 
conomice strânse între cele două state*?. Dar, în urma alege- 
rilor din 1937, partidul lui Gheorghe Brătianu s-a clasat foarte 
slab, iar după instaurarea regimului autoritar liderul naţionalist 
a fost eliminat din zona deciziei politice. 

Legionarii erau în plin proces de reorganizare şi încă nu 
aveau un lider recunoscut de toată organizația. După ieşirea 
din guvern a lui Horia Sima, acesta a continuat să colaboreze o 
perioadă cu miniştrii legionari, însă ulterior mobilizării cuibu- 
rilor locale fidele a încetat orice contact cu aceştia. În prima 
fază, cele două grupări vor negocia împreună formarea unui 
guvern naţionalist, dar, în cele din urmă, Horia Sima a fost ac- 
ceptat de celelalte cercuri naţionaliste, deoarece a avut o ati- 
tudine constantă de semiopoziţie față de Carol al II-lea. 

Primele contacte privind formarea unui guvern naționalist 
au avut loc la sfârşitul lunii iulie, când delegaţia legionară for- 
mată din Radu Budişteanu, Virgil lonescu şi Şerban Milco- 
veanu a negociat în mai multe rânduri cu Gheorghe Brătianu. 
Pentru început, s-a întocmit o listă cu persoanele considerate 
„nepătate“ în relația cu Germania, pentru a fi înaintată la 


81 Calafeteanu, lon, op. cit., p. 39. 
% Ibidem, p. 14. 

Berlin cu ocazia unei vizite preconizate de liderul liberal aco- 
10%. Însă negocierile s-au împotmolit din pricina apropiaților 
lui Gheorghe Brătianu, care nu au acceptat ideea de a colabora 
cu legionarii, consideraţi a fi prea extremiști”. 

În a doua jumătate a lunii august, când poziția în teritoriu 
a lui Horia Sima se consolidase, acesta a întreprins singur ne- 
gocieri cu Gheorghe Brătianu, probabil şi la presiunea diplo- 
maţilor germani de la Bucureşti, care doreau definitivarea pro- 
iectului propus de ei. Pe fondul negocierilor teritoriale cu Un- 
garia şi Bulgaria, defavorabile României, Horia Sima s-a arătat 
dispus să accepte coordonarea guvernului de către Gheorghe 
Brătianu, însă trebuiau accelerate demersurile, deoarece era 
previzibilă remanierea guvernului". După câteva zile de la 
respectiva întrunire, la 17 august, Horia Sima s-a prezentat din 
nou la Palat pentru a solicita numirea unui guvern naţionalist. 
În urma convorbirilor cu Gheorghe Brătianu, se pare că cei doi 
se înțeleseseră ca legionarii să primească Ministerele de Inter- 
ne (cineva din afara Mişcării legionare), Externe (Horia Sima), 
Finanţe şi Economia Naţională. Regele a reacționat expeditiv 
față de Sima, comunicându-i că dorea o mai mare fidelitate a 
legionarilor față de Partidul Națiunii şi încetarea acțiunilor 
ostile. Tot ceea ce oferea Carol al II-lea legionarilor în guvern 
erau câteva noi posturi, pe care Horia Sima le-a refuzat, 
motivând că deja existau colegi ai lui în Consiliul de Miniştri 
şi că dorea un executiv pur naționaliste. 

În fața eşecului tratativelor cu regele, Sima a obţinut o no- 
uă audienţă la Legația germană de la Bucureşti, în cursul zilei 
de 23 august. Acesta s-a arătat nemulţumit că regele i-a oferit 
doar cinci locuri în guvern, în condiţiile în care legionarii dis- 
puneau de trei şi cerea sprijin în numirea unui executiv națio- 


8 DANIC, Fond DGP, dosar nr. 29/1940, f. 8-9. 
% Ibidem, f. 65. 

% Ibidem, dosar nr. 34/1940, f. 44. 

% /pidem, dosar nr. 90/1940, f. 12-14. 


201 


nalist. Diplomaţii germani nu s-au grăbit să-l sprijine pe Horia 
Sima şi au pus problema unităţii naţionaliştilor, a stabilirii 
unui program de guvernare etc. Wilhem Fabricius i-a comuni- 
cat negociatorului legionar că, dacă naționaliștii nu au un pro- 
gram amănunţit economic, financiar, agrar etc., nu vor fi sus- 
ținuți de Berlin, în condiţiile haosului în care se găsea mişcarea 
progermană. În fața acestor răspunsuri, Horia Sima a încercat 
o ultimă tentativă de mobilizare a naționaliștilor, dar situația 
era foarte tensionată în contextul negocierilor guvernamentale 
privind integralitatea frontierelor. Fără un răspuns concret al 
politicienilor progermani, Horia Sima a mai avut o ultimă 
tentativă de obţinere a sprijinului Reichului, la 26 august, dar 
soldată cu acelaşi răspuns, din cauza lipsei programului de 
guvernare şi, mai ales, a unităţii. Hermann von Rittgen i-a spus 
în particular lui Horia Sima că, în acele condiţii, legionarii 
trebuiau să se impună printr-o mişcare în țară, în urma căreia 
puteau fi chemaţi de Carol al II-lea la guvernare”. 

Naţionaliştii români, fie că erau radicali sau moderați, nu 
au putut să se mobilizeze în faţa pericolului dezintegrării fron- 
tierelor, măcinaţi fie de lupte interne, fie de „complexul“ res- 
ponsabilități politice. Chiar dacă era puţin probabil ca un 
guvern naţionalist să fi rezolvat problema revizionismului ma- 
ghiaro-bulgar, formarea acestuia a fost imposibilă, iar germa- 
nii şi-au dat seama că în România nu se puteau sprijini pe 
oameni politici fideli şi că trebuiau să găsească noi formule de 
colaborare. 


În august-septembrie 1940, regimul autoritar al lui Carol 
al II-lea a primit lovitura finală, prin noile cedări teritoriale. 
Guvernele carliste avuseseră o atitudine degajată față de mino- 
ritățile naționale, în „linia“ politicii Executivelor anterioare. 
Prin alianţe regionale, România izolase statele revizioniste la 


87 Ibidem, dosar nr. 35/1940, f. 72. 

de înțelegere. Guvernele numite de Carol al II-lea în perioada 
regimului autoritar au preferat să ducă o acțiune propagandisti- 
că privind „ataşamentul“ minorităţilor la statul naţional. Astfel 
că, după înființarea FRN, presa centrală publica articole lauda- 
tive la adresa noului regim, fiindcă a reuşit să integreze în 
acest organism minoritatea maghiară", bulgară” sau germa- 
nă”, lăsând impresia siguranței frontierelor. În realitate, starea 
de spirit a minorităţilor era tensionată, iar în timpul retragerii 
din Basarabia evreii efectuaseră numeroase acte ofensatoare a- 
supra armatei şi populaţiei civile. 

Deoarece în august 1940 negociatorii români nu au reuşit 
să se înțeleagă cu cei maghiari şi bulgari asupra cedărilor teri- 
toriale, o delegaţie guvernamentală compusă din Ion Gigurtu şi 
Mihail Manoilescu s-a prezentat în audienţă la Adolf Hitler. 
Deşi la Bucureşti nu exista un guvern naţionalist, cei doi aveau 
o atitudine progermană și astfel sperau să compenseze neres- 
pectarea „indicaţiilor“ germane de către Carol al II-lea. Încă de 
la început, Adolf Hitler a adus în discuţie atitudinea României, 
nu numai în trecut, dar şi după instalarea regimului autoritar. 
Astfel, cancelarul german s-a arătat nemulțumit de lipsa de re- 
acție a guvernului român atunci când englezii -i-au acuzat pe 
germani că au făcut presiuni când s-a semnat tratatul economic 
în martie 1939, dar şi de acceptarea garanţiilor franco-britanice 
din primăvara anului 1940. În mod oficial, Hitler susţinea că 
nu era interesat ca maghiarii să anexeze Transilvania, deoarece 
istoric populaţia germană nu a fost niciodată tratată egal de 


% Minoritatea maghiară în «Frontul Renaşterii Naţionale»“, în 
Universul, an LVI, nr. 18, 20 ianuarie 1939, p. 9. 

% Bulgarii cetățeni români au aderat la «Frontul Renaşterii 
Naţionale», în Universul, an LVI, nr. 41, 12 februarie 1939, p. 11; 
„Minoritatea bulgară în FRN“, în Universul, an LVI, nr. 76, 19 
martie 1939, p. 11. 

% Înscrierea germanilor în «Frontul Renaşterii Naţionale», în 
Universul, an LVI, nr. 10, 12 ianuarie 1939, p. 9. 

statul ungar, însă guvernul de la Budapesta avusese o atitudine 
constantă față de Germania”. 

Ulterior tentativei nereuşite de sprijin din partea Germa- 
nici, decizia de la Viena din 30 august 1940 a consacrat eşecul 
total al politicii lui Carol al II-lea. Cu toate că afirmase că va 
schimba situaţia internă şi internaţională a României prin des- 
fiinţarea sistemului parlamentar, în final România Mare fusese 
dezintegrată, fără nici un fel de reacție politică sau militară. În 
realitate, oamenii politici promovați de Carol al II-lea pe crite- 
rii oportuniste nu erau reprezentativi şi astfel nu au fost capa- 
bili să ia decizii drastice în momentele decisive privind statutul 
României. Pe de altă parte, criticile opoziţiei, inclusiv legiona- 
re, asupra creşterii puterii monarhului s-au arătat îndreptățite, 
iar acesta se afla în situaţia de a nu mai dispune de nici un fel 
de legitimitate pentru a deţine în continuare Tronul. 

În noaptea de 30/31 august 1940 a avut loc un nou Consi- 
liu de Coroană pentru a fi adoptată o poziţie faţă de decizia de 
la Viena. În acel moment, nimeni nu mai era încântat să se a- 
socieze lui Carol al II-lea în „efortul“ său de integritate natio- 
nală şi s-au căutat modalități de distribuţie a răspunderilor 
privind acceptarea actului de la Viena. La şedinţa Consiliul de 
Coroană au participat, pe lângă membrii de drept şi unii naţio- 
naliştii agreaţi de Germania, printre care Gheorghe Brătianu şi 
membrii legionari ai guvernului. În afară de cei trei miniştri le- 
gionari”, au fost invitate şi alte persoane din cercurile mişcării 
(Horia Zelea-Codreanu, fratele controversat al fostului lider, a 
participat la lucrări, deşi fusese exclus chiar de Corneliu Co- 
dreanu din Mişcarea legionară”. El ridicase pretenţii de con- 
ducere după moartea fratelui său, iar în primăvara anului 1939 
participase şi la şedinţele Consiliului de Coroană, cu toate că 


2i Calafeteanu, Ion, op. cit., p. 41-42. 

Z „Consiliul de Coroană de azi noapte“, în Universul, an LVII, 

legionarii care activau în clandestinitate îi contestau acțiunile. 
Tatăl lui Ion I. Moța, preotul Ion Moţa a fost şi el prezent la 
lucrările Consiliului de Coroană, însă unele surse spun că nu a 
făcut-o benevol, ci a fost escortat de doi agenți ai poliţiei de la 
stația CFR Ploieşti, gară de unde fusese ridicat din trenul cu 
care se deplasa spre Orăştie). Participarea celor cinci 
legionari la şedinţa Consiliului de Coroană nu angaja Mişcarea 
legionară faţă de acceptarea deciziei de la Viena, deoarece 
Horia Sima tocmai pregătea planul unei lovituri de stat, nu 
înainte de a fi promovat şef al Mişcării legionare de către o 
adunare a „cadrelor“ legionare, întrunită la 31 august”. 


4.4. Statul național-legionar 


Cu excepţia „Grupului Vasile Noveanu“, toate „cadrele“ 
legionare şi-au manifestat ostilitatea față de regimul autoritar 
după comunicarea deciziei de la Viena. Părerile legionarilor au 
fost complexe, în funcție de gradul de implicare în lupta pentru 
putere din cadrul organizaţiei. Legionarii fondatori, în frunte 
cu Comandanții „Bunei Vestiri“ Ilie Gârneaţă şi Radu Mirono- 
vici erau nemulțumiți de atitudinea Germaniei şi propuneau o 
alianță cu Rusia, în vederea rezistenței față de pretenţiile Un- 
gariei. Grupul foştilor şefi judeţeni erau de părere că trebuia 
menţinută linia alianței cu Axa promovată de Corneliu Co- 
dreanu, iar problema teritoriilor anexate urma să fie soluționa- 
tă în contextul evenimentelor. Grupul controlat de Horia Sima, 
care la acel moment devenise efectiv majoritar, s-a ferit să ia 
vreo poziţie şi a căutat să ia legătura cu luliu Maniu pentru a 


se studia posibilitățile de acţiune comune”. 

Au fost puţine manifestații publice de protest privind ce- 
darea Transilvaniei de N-V, mai ales în rândul ardelenilor din 
Bucureşti” şi cetățenilor Sibiului”, însă acestea au fost res- 
pinse cu violență de organele de poliție. Carol al II-lea nu era 
dispus să piardă controlul situaţiei, cu toate că evenimentele 
nu erau de natură să justifice măsuri contra celor care protes- 
tau din cauza pierderii integrităţii teritoriale. În acest context, 
Horia Sima a decis că era momentul declanşării loviturii de 
stat, pe care o pregătea de la jumătatea lunii august. Planul ge- 
neral era acelaşi ca în decembrie 1938 şi septembrie 1939, după 
modelul loviturii de stat bolşevice din 1917. Însă, după eşecu- 
rile anterioare privind concentrarea elementelor teroriste în 
Capitală, centrul acţiunii a fost mutat în Braşov. După decizia 
de la Viena, Braşovul se afla lângă frontieră, dar Horia Sima 
pregătise acțiunea anterior, probabil cu scopul de sensibiliza 
opinia publică față de problema Transilvaniei. Planul inițial 
avea centre „tradiționale“ în acţiunile „revoluţionare“ pregătite 
de Horia Sima încă din 1938: Cluj, Timişoara, Deva, Alba- 
Iulia, Braşov, Ploieşti, Bucureşti, dar şi Constanţa, unde îşi 
asumase responsabilitatea iniţierii stării de dezordine Eugen 
Teodorescu. După 30 august, Clujul a ieşit din plan. Punctul 
principal de atac urma să fie postul Radio Bod de lângă Bra- 
şov, de unde trebuiau date semnale privind declanşarea acțiu- 
nii la Timişoara, Deva şi Alba-Iulia. În Capitală, acţiunile aveau 
caracter de sabotaj, cu tentative nu foarte bine puse la punct de 
ocupare a postului de Radio Băneasa, a Palatului Telefoanelor 
sau de agitaţii în jurul Palatului Regal”. 

Păstrând linia conspirației, Horia Sima a anunţat puţine 
persoane din afara grupului său terorist despre pregătirea lovi- 
turii de stat, printre care Ion Zelea-Codreanu, care l-a încura- 


% Manifestaţia de ieri din Capitală“, în Universul, an LVII, nr. 

jat. În cursul lunii august, lucrase împreună cu Nicolae Petraş- 
cu la reorganizarea şi înarmarea cuiburilor, însă nu reușiseră să 
mobilizeze un număr suficient de legionari dispuşi la sacrifi- 
ciu. Grupurile teroriste erau alcătuite din 15 membri, totali- 
zând aproximativ 1.000 de persoane. În ziua deciziei de la 
Viena, Horia Sima avusese o nouă vizită la Legația germană, 
dar fără să primească sprijin pentru formarea unui guvern 
naţionalist”. Această situaţie, la care s-a adăugat starea gene- 
rală de haos de după 30 august, l-a determinat pe Horia Sima 
să declanşeze acțiunea. Pe 1 septembrie, a semnat o circulară 
prin care solicita abdicarea regelui şi anunța opinia publică 
asupra intenţiei Mişcării legionare de a prelua răspunderea 
pentru formarea unui guvern naţionalist. Aceasta trebuia 
citită de lon Zelea-Codreanu la Radio Bod, pentru a da semna- 
lul revoluţionar în toată țara. Declanşarea loviturii de stat a 
fost fixată pentru 3 septembrie, timp în care a fost multiplicat 
manifestul în 2.000 de exemplare, dintre care doar jumătate au 
rămas în București". Înainte de a pleca spre Braşov, Horia 
Sima i-a anunțat pe diplomaţii germani din Capitală de inten- 
tiile sale. Cu toate că aceştia l-au sfătuit să renunțe la acel plan 
periculos pentru securitatea României, nu au dezvăluit autori- 
tăţilor informaţiile pe care le dețineau!” şi au aşteptat să vadă 
reacţiile interne de după decizia de la Viena. 


Acţiunea era pregătită să se declanşeze în toate punctele la 
acelaşi moment — ora 21.00 a zilei de 3 septembrie". Horia 
Sima s-a deplasat în cursul zilei de 3 septembrie de la Bucu- 

reşti spre Braşov, deghizat în uniformă de ofiţer. Acolo l-a aş- 
teptat un vechi colaborator, lon Boian, care-i pregătise mai 
multe domicilii, pentru a schimba locul din care să urmărească 
desfăşurarea acțiunii. Principalele grupuri teroriste acționau în 
Braşov, fiind recrutate din Cluj, Bucureşti, Prahova, Galaţi, 
Sibiu şi Bucovina. Totalizau 500 persoane, aproximativ jumă- 
tate din tot efectivul terorist mobilizat pentru lovitura de stat. 

Acţiunea a avut probleme încă de la început, deoarece la 
postul Radio Bod jandarmii i-au identificat pe agresori, iar în 
urma unui schimb de focuri i-au îndepărtat. Şefii echipelor, 
Ovidiu Găină şi Dumitru Leontieş, deşi răniți, au reuşit să fugă 
şi s-au ascuns în zona ce urma să fie preluată de maghiari”. 
Cu toate că armata a primit ordin să-i prindă, ofițerii nu erau 
dispuşi să organizeze represiunea legionarilor care urmăreau 
răsturnarea lui Carol al II-lea şi au făcut controale superficiale, 
fără să-i găsească pe cei doi'%. 

Atacurile asupra Chesturii de Poliţie şi Prefecturii judeţu- 
lui au eşuat, în sensul că atentatorii au fost evacuaţi de forțele 
Ministerului de Interne. Însă legionarii care au ocupat Palatul 
Telefoanelor din Braşov au reuşit să reziste, ducând o acţiune 
de dezinformare în teritoriu asupra activităților legionare din 
localitate. Deşi armata care a înconjurat clădirea Palatului nu a 
tras, iar singurele autorităţi care au reacționat au fost poliţia şi 
jandarmii'%. Horia Sima nu a acţionat în timpul dezordinilor 
din oraş, preferând să se integreze în mulțime deghizat şi să 
observe mersul operaţiunilor. În urma ciocnirilor cu forțele de 
ordine au murit cinci legionari şi doi poliţişti!”, acțiunea 
„revoluţionară“ nefiind un succes din punct de vedere calitativ, 

provocând însă o mare panică la Bucureşti prin debusolarea 
autorităților decizionale. 

La Constanţa, în jurul orei stabilite, câțiva legionari au 
strigat de pe acoperişul sediului judeţean de poliţie „Jos trădă- 
torii şi răspunzătorii catastrofei naționale“, moment în care 
forțele Ministerului de Interne s-au mobilizat. Grupe de legio- 
nari au ocupat instantaneu posturile pe poliţie şi de jandarmi 
din oraş, populaţia fiind alarmată în urma schimbului de 
focuri. Iniţial panica a fost destul de mare, deoarece se credea 
că marinarii sovietici de pe vasul „Moscova“, aflat în rada por- 
tului, au ocupat oraşul. Legionarii au încercat să ocupe cen- 
trala telefonică şi sediu Poştei, fără rezultat, însă s-au baricadat 
în sediul Prefecturii judeţului, de unde au spus că vor pleca în 
momentul în care generalul Ion Antonescu era numit prim- 
ministru”. Eugen Teodorescu, în momentul când şi-a asumat 
organizare dezordinilor la Constanţa, promisese că va reuşi a- 
tragerea ofițerilor de Armată locali de partea loviturii de stat, 
însă nu a reuşit, dar cele două părți s-au înţeles şi nu au fost 
organizate represiuni din partea acestei instituţii. În urma con- 
flictului de la Constanţa, au murit trei legionari şi şapte jan- 
darmi şi poliţişti”. 

La București, acțiunile teroriste au fost reduse doar la ni- 
velul postului Radio Băneasa, Palatului Telefoanelor şi Pala- 
tului Regal, din cauza lipsei de oameni, dar şi experienţei auto- 
rităților în cazul unor astfel de acţiuni. Cea mai puternică im- 
presie a produs-o acțiunea lui Dimitrie Grozea şi a CML la 
Palatul Regal, unde s-a dat foc unor schele de lemn şi s-a deto- 
nat o grenadă de mână, provocând panică'". La Radio Bănea- 
sa legionarii au intrat deghizați în clădire, motivând că sunt 
militarii din gardă, însă, după ce au provocat unele defecţiuni 

aparatelor, au fost neutralizați. La Palatul Telefoanelor s-a în- 
cercat aceeaşi acțiune, fără reuşită, deoarece existau norme 
serioase de siguranță!" 

Acţiunea, deşi spectaculoasă prin panica pe care a 
produs-o, a fost lipsită de importanță ca potenţial efectiv de 
acaparare a puterii. Însă aşa cum preconiza Lev Troțki, princi- 
palul obiectiv al unui astfel de model al loviturii de stat era pu- 
terea de derutare a autorităților legal constituite şi nu impor- 
tanța militară a acţiuni. Situaţia României nu era însă foarte 
disperată, iar atmosfera revoluţionară pe care miza Horia Sima 
a lipsit. Armata a rămas fidelă autorităţilor legal constituite şi 
astfel unul din principalele atuuri ale unei lovituri de stat a lip- 
sit. Poate că impactul ar fi fost mai mare dacă ar fi ocupat 
punctele stabilite, însă pregătirea loviturii de stat fusese rudi- 
mentară. Nicolae Petraşcu se ocupa încă de la jumătatea lunii 
august de dotarea cu armament a celulelor teroriste'?, dar la 3 
septembrie abia dacă avea fiecare membru câte un revolver, şi 
proviziile de grenade de mână erau infime”. Totuşi Horia Si- 
ma a decis declanşarea loviturii de stat mizând pe adeziunea 
populaţiei, care cel puţin în Braşov, a stat deoparte. 

„Revoluţia“ nu s-a mai declanşat şi în celelalte localități 
unde planificase Horia Sima. Cauza principală a fost lipsa de 
efective, dar şi eşecul operaţiunii centrale. Astfel că, Ion 
Zelea-Codreanu a refuzat în cele din urmă să mai ia parte la 
acţiune, plecând de la Călimăneşti — locul de unde trebuia să 
se deplaseze la 3 septembrie spre postul Radio Bod pentru a 
citi apelul prin care legionarii cereau abdicarea regelui. Ori- 
cum, în contextul evenimentelor, misiunea lui nu s-ar fi putut 
realiza din pricina eşecului ocupării respectivului obiectiv, 
drept care în Timişoara, Deva şi Alba-lulia nu au mai fost or- 


111 Aseară s-a produs o încercare de tulburare a ordinei inter- 
ne“, în Universul, an LVII, nr. 244, 5 septembrie 1940, p. 1. 

"2 Chioreanu, Nistor, op. cit., p. 72. 

"3 Puşcariu, Ion, „Un episod...“, în loc. cit. 

ganizate răzvrătiri ale legionarilor, cauza fiind absența mesa- 
jului radiofonic. 

În cele din urmă, majoritatea legionarilor „revoluționari“ 
au trebuit să se predea având în vedere eşuarea planului de 
asociere a populaţiei şi armatei la acţiunea anticarlistă. Unii 
radicali au rezistat totuşi până la numirea generalului Ion An- 
tonescu în fruntea guvernului (4 septembrie). 


Chiar dacă nu „s-a ridicat“ la „revoluţie“ contra lui Carol 
al II-lea, populaţia urbană a fost impulsionată de acţiunea le- 
gionarilor pentru a ieşi la marşuri de protest contra regimului. 
În faza iniţială, doar o treime din manifestanți erau legio- 
nari!!“, aşa că regele a luat în seamă mişcările populare de 
stradă, fiind nevoit să ia măsuri agreate de opinia publică. Aşa- 
dar, generalul Ion Antonescu, despre care se spunea că era cel 
mai capabil să gestioneze situaţia de criză, eliberat între timp, 
la 1 septembrie, a fost numit prim-ministru de Carol al II-lea 
la 4 septembrie şi a făcut apel la linişte din partea legiona- 
rilor. În dimineața zilei de 5 septembrie, deja toate rezistențele 
legionare din Braşov şi Constanţa au încetat, astfel că situația 
părea rezolvată. Însă în după amiaza zilei de 5 septembrie, 
manifestanți legionari şi nelegionari au început un protest în 
faţa statuii lui Mihai Viteazul din Bucureşti, îndreptându-se 
în coloană spre Palatul Regal, unde au strigat lozinci anti- 
regale'"5. Regele Carol al II-lea le-a cerut generalilor Ion Anto- 
nescu şi Dumitru Coroamă (noul comandant al Corpului I 
Armată), ambii prolegionari, să ia atitudine față de turbulențe, 
dar cei doi au motivat că nu pot trage în populaţia civilă atâta 
timp cât pentru teritoriile pierdute nu s-a consumat nici un 


114 Vălenaș, Liviu, Convorbiri cu Mircea Dimitriu. Mişcarea 
Legionară — între adevăr şi mistificare, Timişoara, Editura Marinea- 
sa, 2000, p. 70. 

115 Demonstraţiile legionare şi cetăţeneşti de ieri“, în Univer- 
sul, an LVII, nr. 247, 8 septembrie 1940, p. 5. 

glonț!!S. În seara aceleiaşi zile, legionarii au obţinut aprobare 
pentru a organiza o manifestaţie de susținere a generalului Ion 
Antonescu în faţa Teatrului Naţional, dar poliţia a intervenit în 
forță, după care s-a retras!!”. În urma busculadei, s-au auzit 
focuri de armă, răspândindu-se zvonul unor noi dezordini 
legionare în Bucureşti'!5. Generalul Ion Antonescu a solicitat 
abdicarea regelui Carol al II-lea în favoarea fiului Mihai I, 
afirmând că era singura cale de sistare a protestelor. 

Noul „Conducător al statului“ era acceptat de toate forțele 
politice interne. Legionarii ar fi dorit puterea, însă semnalele 
date lui Horia Sima de către Legația germană din Bucureşti 
erau potrivnice unei astfel de direcţii. De asemenea, noile „ca- 
dre“ legionare erau de „calitate“ inferioară celor dispărute în 
închisori, iar Horia Sima nu era considerat un politician capa- 
bil să administreze o situaţie gravă, cum era cea a României în 
septembrie 1940. Atât naţional-țărăniştii, cât şi naţional-libe- 
ralii au refuzat să colaboreze cu un guvern progerman condus 
de generalul lon Antonescu, pe care însă l-au recunoscut, ast- 
fel că legionarii au devenit unicii parteneri politici ai acestuia. 

Horia Sima nu s-a întors în Bucureşti decât după ce Carol 
al II-lea nu mai era regele României. Generalul Ion Antonescu 
îl trimisese la 5 septembrie pe Mihai Antonescu să trateze cu 
Sima la Braşov, acesta din urmă cerând, pentru moment, elibe- 
rarea legionarilor arestați în timpul tentativei de lovitură de 
stat, ceea ce s-a realizat imediat”. Întors la Bucureşti, la data 
de 6 septembrie, ora 13.00, Horia Sima a dispus încetarea 
oricăror mişcări ale legionarilor, care trebuiau a aştepta noi 


116 Sturdza, Ilie-Vlad, Pribeag printr-un secol nebun. De la Le- 
giunea Arhanghelul Mihail la Legiunea Străină, Bucureşti, Editura 
Vremea, 2002, p. 37. 

117 Manifestaţia legionară de aseară din Capitală“, în Univer- 
sul, an LVII, nr. 246, 7 septembrie 1940, p. 7. 

118 Dorian, Emil, op. cit., p. 126. 

1 Sima, Horia, Sfărşitul..., p. 394-403. 

instrucțiuni”. În aceeaşi zi, Sima a fost numit şef al Mişcării 
legionare de către Forul Legionar. 

Horia Sima înțelesese că nu putea fi numit prim-ministru 
înainte de a organiza lovitura de stat. El nu s-a opus numirii 
generalului Ion Antonescu, cu care purtase discuții încă din 
luna iunie, dar nu s-a grăbit nici să forțeze intrarea legionarilor 
în guvern înainte de întoarcerea grupului de la Berlin". Horia 
Sima a întreprins această măsură mai puţin din simpatie pentru 
grupul de acolo, cu care se afla în conflict, cât pentru că nu 
avea „cadre“ pregătite pentru posturi guvernamentale. „Grupul 
Vasile Noveanu“ se compromisese prin colaborarea până la 
capăt cu regele, iar după 6 septembrie nu a mai contat din punct 
de vedere politic. Generalul lon Antonescu observase şi el 
lipsa de personal competent în rândul noilor lideri legionari şi 
ar fi vrut ca aceştia să se ocupe de educarea naționalistă a tine- 
retului şi nu de afacerile curente ale țării. Însă nu era destul de 
puternic în relaţia cu Berlinul, aşa că i-a acceptat pe tinerii 
extremiști drept parteneri. Nici după întoarcerea grupului de la 
Berlin generalul lon Antonescu nu aducea în discuţie proble- 
ma formării guvernului, motiv pentru care Horia Sima i-a for- 
țat mâna prin organizarea unei mari manifestații legionare cu 
ocazia zilei de 13 septembrie (data de naştere a lui Corneliu 
Codreanu). 

În guvernul format la 14 şi 15 septembrie, partidele „tradi- 
ționale“ au refuzat să intre, din motive politice, astfel că au 
fost numiţi tehnicieni, militari şi legionari. Germanii i-au indi- 
cat generalului Ion Antonescu să nu acorde legionarilor posturi 
în domeniul economic, deoarece nu doreau să favorizeze expe- 
riențe neplăcute. Astfel, dintre ministerele importante, le-a re- 
venit doar cel de Interne. Petru siguranță, generalul Ion Anto- 
nescu l-a numit pe It.-col. Alexandru Rioşeanu ca subsecretar 


120 Interzicerea oricăror manifestații legionare până la noui 
instrucțiuni“, în loc. cit., p. 5. 
11 DANIC, Fond DGP, dosar nr. 90/1940, f. 9. 

de stat la acest minister, şi abuzurile au fost relativ controlate. 
La nivel local, legionarii au acaparat însă controlul, deoarece 
din 45 de judeţe doar într-unul singur prefectul era militar. 
Pentru început, aceştia au căutat să evite orice fel de conflict 
cu primul-ministru, iar Horia Sima a susținut public că 
organizaţia condusă de el a ajuns la putere „prin înțelepciunea 
conducătorului statului şi şef al regimului legionar, generalul 
Ion Antonescu“. 

În prima fază a guvernului naţional-legionar, Mişcarea a 
dispus de următoarele posturi: Horia Sima — vicepreşedinte al 
Consiliului de Miniştri, Constantin Petrovicescu — ministru de 
Interne, Mihail Sturdza — ministru de Externe, Traian Brăilea- 
nu — ministrul Educaţiei Naţionale, Cultelor şi Artelor, Vasile 
lasinschi — ministrul Muncii, Sănătăţii şi Ocrotirilor Sociale, 
Alexandru Constant — Secretariatul de Stat pentru Presă şi 
Propagandă Naţională'”. Ulterior, au fost incluşi în guvem şi 
alți membri ai fostului „Comandament“ de la Berlin, cum ar fi 
Constantin Papanace la Ministerul Finanţelor. La nivel local, 
au ajuns în general colaboratori ai lui Horia Sima din faza re- 
organizării judeţene de după septembrie 19381*. 


În momentul în care Mişcarea legionară a avut acces la 
putere, aceasta era doar o umbră a organizaţiei care în 1937 se 
clasase pe locul al treilea în alegeri. În general, noile „cadre“ 
judeţene nu trecuseră prin etapele pregătitoare instituite de 
Corneliu Codreanu pentru legionari, fiind recrutaţi în grabă de 
„Comandamentele de prigoană“ pentru a organiza acțiuni radi- 
cale ca reacţie la măsurile autorităților din primăvara lui 1938. 
„Cadrele“ de la conducerea centrală erau şi ele de „calitate“ 
inferioară foştilor lideri şi făceau parte din noua generaţie, in- 


suficient pregătită politic pentru a-şi asuma responsabilități în 


12 Traşcă, Ottmar, Stan, Ana-Maria, op. cit., p. 15-20. 
13 Ibidem, p. 18. 
14 Chioreanu, Nistor, op. cit., p. 75. 

stat. Lipsa de unitate era prezentă la toate nivelurile, deşi s-a 
încercat menţinerea aparențelor, pentru a nu provoca reacția 
autorităţilor germane, care girau „statul naţional-legionar“. 


Concluzii 


Schimbul de generaţie în Mişcarea legionară a fost un 
proces complex, deşi s-a desfăşurat într-un interval relativ 
scurt. Caracterul de complexitate a fost dat în primul rând de 
„necesitatea“ înlocuirii vechilor lideri, deşi aceştia erau, în ge- 
neral, tineri şi ar fi avut o carieră îndelungată dacă nu ar fi 
murit ca urmare a „prigoanei“ carliste. Absența unui număr 
mai mare de lideri importanţi în interiorul Mişcării legionare 
se datorează fondatorului organizaţiei, care, prin personalitatea 
sa charismatică, a umbrit orice nume din anturajul conducerii 
centrale, cu toate că unele surse susţin că nu era cel mai capa- 
bil dintre acestea. Situaţia nu a fost benefică, având în vedere 
că la moartea lui Ion I. Moţa (principala personalitate după 
Corneliu Codreanu) s-a declanşat o criză a „succesiunii“, pe 
care liderul spiritual nu s-a îngrijit să o rezolve. Cu toate că era 
născut în 1899, Corneliu Codreanu avea motive să se teamă 
pentru viața sa, având în vedere că la sfârşitul anilor 1930 in- 
trase în conflict cu cercurile Palatului, iar, în general, condu- 
cerea unei organizații politice de genul Mişcării legionare pre- 
supunea un anumit grad de risc. 

Procedând astfel, Corneliu Codreanu s-a încadrat perfect 
curentului naţionalist extremist al epocii sale, în care fiecare 
lider al dreptei radicale a încercat să-şi mențină poziția frun- 
taşă peste alte personalități ale organizației pe care o condu- 
cea, dorind puterea exclusiv pentru sine. În România, Corneliu 
Codreanu a avut grijă în permanenţă să nu încurajeze potenția- 
lii concurenţi. Astfel că la conducerea Partidului „Totul pentru 
Ţară“ au fost promovați bătrânul general Gheorghe Cantacu- 
zino-Grănicerul, iar după moartea acestuia, Gheorghe Clime, 
ambii fără ambiţii personale de lideri ai Mişcării legionare. La 
nivel local, Corneliu Codreanu a realizat periodic „rotația ca- 
drelor“, pentru a nu se constitui centre de putere care puteau să 

emită pretenţii la poziţiile politice privilegiate. În conducerea 
centrală a partidului au fost aduse personalităţi ale culturii sau 
vechi colaboratori, care-l recunoşteau pe Zelea-Codreanu „Că- 
pitanul“ incontestabil. 

Din punct de vedere al atmosferei în interiorul conducerii 
centrale a Mişcării legionare, Corneliu Codreanu şi-a înde- 
plinit obiectivul, existând o singură tentativă de contestare a 
puterii, în 1934, din partea unui fost parlamentar, Mihail Ste- 
lescu. Legionarii au „rezolvat“ în mod terorist această disiden- 
tă, prin acţiunea unei echipe care l-a împuşcat pe Stelescu 
chiar pe patul de spital, după care l-a tăiat cu topoarele. Deşi 
unitatea Mişcării legionare părea solidă, după alegerile din 
1937, problema dictaturii conducerii centrale a fost contestată 
de unii lideri locali vechi, care s-au împotrivit promovării noi- 
lor veniţi cu potențial de imagine, cum era Mihail Polihroniade 
de exemplu. Este probabil ca, în provincie, frustrarea să fi fost 
destul de mare, deoarece la începutul anului 1937 se făcuse o 
schimbare de „cadre“, după care liderilor judeţeni nu li s-a per- 
mis să dețină primul loc pe listele electorale, ci întotdeauna ul- 
timul. În martie 1938, se pare că se pregătea o nouă „rotaţie a 
cadrelor“, prin modificarea componenţei regiunilor legionare. 

Corneliu Codreanu şi principalii lui colaboratori făceau 
parte din generaţia anilor 1920, crescută în atmosfera „marilor 
speranțe“ aduse de România Mare. Însă la nivel local, majori- 
tatea liderilor erau exponențţi ai generaţiei anilor 1930, profund 
frustrată de înşelarea aşteptărilor şi care reuşea foarte greu 
să-şi găsească un loc în societatea românească. Atât Nae lo- 
nescu, cât şi discipolii lui mai tineri, cum a fost Mircea Eliade, 
vorbeau în epocă de „presiunea oamenilor bătrâni“, care ocu- 
pau locurile tinerilor din viaţa statului şi-i promovau numai pe 
cei aserviți politic, de o calitate intelectuală inferioară. Catego- 
ria „tineretului activ“ nu mai era dispusă să aştepte cursul 
evenimentelor, fiind atrasă de propaganda naționalist-extre- 
mistă privind „accelerarea“ etapelor. Consecința a fost că, o- 
dată ajunsă în poziţii de conducere a Mişcării legionare, gene- 

rația tânără a aşezat calea politică de ascensiune la putere în 
plan secund, ducând eforturi de consacrare prin violență, şi în 
nici un caz în urma unui proces electoral, democratic. Treptat, 
în decursul anilor 1938-1940, noua generaţie de lideri legio- 
nari a abandonat vechile discursuri, cum ar fi antisemitismul, 
propagând ideea „necesităţii“ chemării tineretului naționalist 
activ la guvernare. 

Toţi liderii legionari din perioada de clandestinitate 
(1938-1940) se încadrau conştient sau nu în această categorie, 
astfel explicându-se, în opinia noastră, predominanţa opțiunii 
pentru violență în acţiunea politică. Horia Sima nu a fost decât 
cel mai radical dintre membrii „Comandamentelor de prigoa- 
nă“ şi nu ar fi putut să se „desfăşoare“ dacă tendința generală a 
colegilor balansa spre modelul acțiunii moderate (cu mijloace 
politice „clasice“, şi nu violente). 

În mai 1938 (a doua condamnare a lui Corneliu Codrea- 
nu), nu exista nici un lider secundar pregătit să conducă Miş- 
carea legionară, iar criza persista chiar şi în luna iulie, după 
evadarea lui Vasile Cristescu. Noii conducători nu aveau legă- 
turi cu principalii lideri politici din celelalte partide şi nici cu 
apropiații cercurilor regale. Ei iniţiaseră la nivel local acțiunile 
violente în timpul campaniilor electorale, atât în confruntările 
cu adversarii politici, cât şi cu structurile Ministerului de Inter- 
ne care încercau să le obstrucționeze propaganda. După cam- 
pania de terorism de la sfârşitul anului 1938, liderii „Coman- 
damentelor de prigoană“ s-au pregătit politic într-o oarecare 
măsură la Berlin, iar în 1940 acceptau varianta negocierilor 
într-o proporție mai mare decât cea a acțiunilor violente. 

În momentul în care lupta pentru putere dintre noii lideri 
s-a încheiat, Mişcarea legionară era slăbită, iar structurile cen- 
trale nu au avut timp în 1940 să-şi pregătească mesajul pentru 
cucerirea electorală a puterii în stat. Diplomaţii germani de la 
Bucureşti au asistat „pe viu“ la acest proces, iar naționaliștii 
extremişti români nu au primit din partea Reichului sprijinul 
deplin în preluarea puterii, fiind preferat generalul Ion Anto- 

nescu, acceptat de toate forțele politice şi de elitele publice. 
Totuşi în septembrie 1940, Mişcarea legionară devenise iarăşi 
o structură funcțională, sub conducerea lui Horia Sima, cu toa- 
te că potenţialul acesteia diferea față de începutul anului 1938, 
alunecând într-o mai mare măsură spre radicalism. 


Informaţiile de arhivă folosite în cercetarea de față au şi 
unele neajunsuri. Datorită acţiunilor teroriste din anul 1938, 
Direcţia Generală a Poliţiei şi Inspectoratul General al Jandar- 
meriei s-au preocupat serios de urmărirea legionarilor, elabo- 
rând rapoarte în detaliu despre acțiunea acestora. Însă după 
plecarea în „exil“ a membrilor „Comandamentului de prigoa- 
nă“, urmărirea celor rămaşi în ţară a fost făcută sumar, una din 
cauze fiind şi caracterul sporadic al acţiunilor care atentau la 
siguranţa statului. Probabil, Direcţia Siguranţei Statului s-a 
preocupat mai atent de legionari, însă transferul arhivei de la 
SRI la CNSAS se desfăşoară greoi, împiedicând cercetarea. În 
ciuda acestui fapt, au fost publicate colecții de documente din 
arhiva fostei Siguranţe foarte importante pentru elaborarea lu- 
crării, dar unele presupuneri au rămas fără acoperire în sursele 
istorice. 

Memorialistica prezintă, de asemenea, neajunsuri, având 
în vedere că la caracterul ei relativ de obiectivitate au contri- 
buit şi unele opinii fățiş partizane sau antipatice față de partici- 
panţii la evenimente, identificate în lucrările studiate. Cu toate 
acestea, s-au putut extrage aspecte evenimenţiale extrem de 
importante pentru cercetarea noastră, mai ales din perioada „e- 
xilului“ în Polonia şi Germania. 

Ziarele şi periodicele în care se fac referiri la perioada şi 
tema de studiu, fiind publicate în general în străinătate după Al 
Doilea Război Mondial, ne-au fost, în mică măsură, la îndemâ- 
nă. Au fost studiate câteva apărute în Spania şi în Germania, 
editate de apropiații lui Horia Sima. Din păcate, publicistica e- 
ditată de grupul Constantin Papanace în Italia nu a fost regăsi- 
tă în bibliotecile din România. 


219 


Bibliografia de specialitate pentru subiectul studiat mai 
sus a fost dificil de stabilit, întrucât au trebuit eliminate, une- 
ori, opinii partizane sau politice. Lucrări integrale referitoare 
exclusiv la perioada analizată în cercetarea noastră (1938-1940) 
nu au fost identificate, însă capitole din unele titluri a căror 
acoperire temporala a diferit de a noastră au suplinit în mod 
satisfăcător vidul de informaţie. 


Abrevieri 


BNR — Banca Naţională a României 

CFR — Căile Ferate Române 

CML — Corpul Muncitoresc Legionar 

CSL — Corpul Studenţesc Legionar 

DANIC — Direcţia Arhivelor Naţionale Istorice Centrale 

DGP — Direcţia Generală a Poliţiei 

FdC — Frăţiile de Cruce 

FNS — Frontul Naţional Studenţesc 

FRN — Frontul Renaşterii Naţionale 

IGJ — Inspectoratul General al Jandarmeriei 

LANC — Liga Apărării Naţional-Creştine 

NSDAP — Nationalsozialistische Deutsche Arbeiterpartei 
(Partidul Naţional-Socialist al Muncitorilor din Germania) 

PCdR — Partidul Comunist din România 

PNC - Partidul Naţional-Creştin 

PNF — Partito Nazionale Fascista (Partidul Naţional 
Fascist) 

PNL — Partidul Naţional-Liberal 

PNȚ — Partidul Naţional-Ţărănesc 

RM — Reichsmark (moneda Germaniei în perioada 
1924-1948) 

SSI — Serviciul Special de Informaţii 

UNSCR -— Uniunea Naţională a Studenţilor Creştini din 
România 

